
INFORMATIZAREA ÎN EDUCAȚIE. 

Aspecte ale virtualizării formării. 

POLIROM 

Soţiei Mihaela și fiicei noastre Ioana, care prea bine știu că, în 
calitate de pretins pedagog ce sunt, una spun (scriu) și alta fac... 

Introducere: 

Acum şaisprezece ani, când am venit ca dascăl în Universitate, 
nu știam nimic despre calculatoare. Nici eu, nici colegii mei din 
facultatea noastră nu prea realizam ce este un computer, care este 
utilitatea lui în acest spaţiu și cum se folosește. Nu exista nici măcar o 
facultate de profil (între timp, aceasta livrează specialiști la Microsoft), 
iar singurele calculatoare ce existau pe atunci în lași puteau fi găsite la 
câteva unități reprezentative, cum ar fi Centrul de Calcul, Universitate, 
Politehnică etc. Primul calculator pe care-l văzusem ca student mă 
impresionase plăcut, chiar dacă acesta avea volumul unei jumătăţi de 
camere. Mai aflasem atunci de la profesorul de logică generală că, nu 
peste mult timp, computerul va face parte din peisajul nostru comun... 
că va fi capabil de nu ştiu ce... şi că toți vom poseda câte unul! Ce 
naivitate, ne spuneam atunci în gând, ce ţi-i și cu profesorii ăştia, văd 
numai cai verzi pe pereți... 

Astăzi, după cum se poate constata, universitatea este plină de 
calculatoare, iar acestea sunt utilizate de la portar și până la rector; 
personal, posed câteva, acasă şi la serviciu, pentru mine și pentru 
membrii familiei. De la demersul de pregătire a cursurilor și până la 
predarea acestora, de la activitatea individuală şi până la cea colectivă, 
de la efortul de a mă informa eu însumi și până la dorinţa de a-i 
informa și pe alții, de la munca de cercetare și până la cea 
administrativ-financiară, în scopuri profesionale sau complementare, 
computerele ne ușurează viața, maximizează disponibilităţile noastre 
naturale și, în general, vin cu o altă dinamică și eficiență a activităţilor. 
Ceea ce se întâmplă în mediul universitar este valabil, după cum știți, 
pentru orice alt sector al vieții noastre sociale. 

Se mai petrece însă ceva în universitatea noastră. De o bucată de 
vreme, activitățile noastre academice (sau o parte dintre ele) s-au 
„virtualizat”, nu se derulează în cadrul unor întâlniri concrete, față în 
față, ci in absentia, la distanţă, electronic, eterat, prin disponibilizarea 


cunoaşterii în formă digitală, în „reţele” care nu se simt și nu se văd. 
Multe dintre activitățile specifice profesorilor și studenţilor se 
consumă în cadrul unor dispozitive virtuale de predare-învățare. 

Relaţiile de ordin didactic se consumă aievea, dar și on-line. 
Universitatea noastră concretă, plasată undeva în frumosul deal al 
Copoului, este „dublată” de una ce nu se vede, însă care este peste tot, e 
activă și efervescentă, devenind ubicuă la nivelul unui areal extensiv, 
greu de delimitat. Ea are o nouă „față” - una virtuală -, accesibilă din 
orice loc de pe pământ, înălțată însă pe un „corp” (de clădiri, de 
profesori) perfect decelabil, identificabil, real. Virtualul are totuși un 
corespondent... pe pământ! Tot mai multe facultăţi, indiferent de 
profilul lor, au dezvoltat şi linii de instrucţie deschisă și la distanţă. lar 
ceea ce este în universitatea noastră găsim și pe la alții. 

Am pornit de la relatarea unor fapte concrete, proxime, dar ele 
se înscriu în tendințe majore ale civilizației contemporane. Peste tot în 
lume, educaţia își subsumează (uneori, se supune...) noile tehnologii 
de informare și de comunicare. „Revoluţia informatică” în educaţie 
schimbă din temelii paradigma clasică de generare și transmitere a 
cunoaşterii. Comunitatea de învățare prezintă noi dimensiuni și 
reliefuri față de cea ştiută. Interrelaţionările virtuale, la nivelul 
studenților și profesorilor, cunosc concretizări nemaiîntâlnite până 
acum. Circulăm nu numai fizic, ci şi virtual. Ne ducem unde nici cu 
mintea nu gândim și intrăm în legătură cu cine vrem și cu cine nu. 
Societatea cunoașterii obligă la alte modalități de schimb și gestionare 
a cumulului cultural - al trecutului sau al prezentului -, la alte 
modalități de colaborare în edificarea, evaluarea, probarea cunoașterii. 

Axiomele tradiționale de funcționare a Școlii se cutremură din 
temelii. Metafora profesorului atoatecunoscător şi a 
elevului /studentului  îngurgitator rămâne o amintire cu iz 
amar-romantic. Avem de-a face cu un nou context cultural, cu noi 
proceduri, roluri şi raporturi în formarea și cultivarea tinerei generații. 
Am păşit, odată cu epoca digitală, în stadiul în care fiecare învaţă de la 
fiecare. Mai toate persoanele, pe rând și în ponderi diferite, dau câte 
ceva și iau câte ceva. Instruirea electronică sparge diada clasică a 
învăţăm, instaurând o structură stelară, multinivelară, de instaurare a 
ravoir-ului și de împărtășire a cunoştinţelor. Comuniunea de învățare 
lasă în urmă relaţiile didactice autoritare, asimetrice, de tip 
magistrocentrist. 


A apărut un nou referențial al învățării umane - cybercultura, 
altfel generată, modelată, disipată. Spaţiul cultural a „explodat” și are o 
nouă dinamică și o nouă configuraţie. Cultura umanităţii, altă dată 
specializată şi denivelată, „predată” pe felii de specialiștii profesori, a 
devenit acum un „bun” disponibilizat de către oricine și în orice loc, 
cunoscând o „autogenerare” continuă prin felul cum este plasată, 
transmisă mai departe, semnificată și interpretată. Ce-i de făcut în 
aceste condiţii? Principiile pedagogiei clasice trebuie reformulate, iar 
psihologia învățării trebuie să găsească alte soluții la dilemele ivite pe 
neașteptate. Constatăm cu uimire că ceea ce ştiam deja nu se mai 
„nimereşte” cu faptele actuale. Apar acte și procese care nu mai pot fi 
explicate prin teoriile cunoscute. Nu mai putem lucra întotdeauna cu 
supoziţii vechi. Fără a arunca totul la „coşul” istoriei, e obligatoriu să 
supunem la proba faptelor ceea ce ne vine din trecutul formării 
noastre culturale. Cu spirit critic, discernământ, moderație şi cu multă 
responsabilitate. Procesele lumii actuale ne obligă să schimbăm și 
artefactele teoretice de asumare sau prefigurare a acestora. 
Procesul/produsul nou apărut generează la om şi nevoia de a-l asalta 
în modul său de a fi sau de a se impune... 

Lucrarea noastră chiar asta încearcă să facă: să semnaleze că 
lumea cunoașterii şi a educaţilor s-a schimbat și, odată cu aceasta, 
trebuie să ne schimbăm și noi, educatorii. Că trebuie să ne asumăm noi 
roluri în concordanţă cu recentele evoluţii. Înțepenirea noastră într-un 
proiect de formare învechit, poate revolut, anunţă că ceva nu e în 
regulă cu noi. În faţa schimbării, trebuie să devenim mai... dinamici. 
Conştientizarea unei stări de fapt este începutul unui nou mod de a 
gândi şi de a acționa. 

Încercăm, așadar, să aducem câteva argumente în favoarea 
poziționării corecte în fața acestor realități și pledăm pentru înnoirea 
instrumentelor noastre psihopedagogice. Îi rugăm şi pe alţii să pună 
umărul la ceea ce noi doar am început. 

Să ne urăm inteligenţă, spirit vizionar şi succes! 

Autorul 

Iași, 24 ianuarie 2006 

CAPITOLUL 1: 

Virtualizarea educaţiei - determinări, fundamente, perspective. 

1.1. Virtualizarea - sensuri și evoluţii: 

O nouă faţă a realului se impune din ce în ce mai mult și face 


concurenţă celei ştiute de noi: e vorba despre una virtuală, posibilă. 
Lucrurile, procesele și indivizii ca atare au atât o prezență reală, cât şi 
una imaginară, ireală. Un om este ceea ce constatăm că este, dar și ceea 
ce el crede, speră, visează că ar putea fi. Hibridarea permanentă dintre 
real și virtual stă probabil la baza spiritului prospectiv şi progresiv al 
conștiinței umane. Fiecare obiect virtual anunță unul real. Ca să 
stăpânim realitatea, ne bazăm pe „prelungirile” sale imaginare. 
Virtualul de astăzi devine realul de mâine. 

Cuvântul virtual îşi are originea în latinescul virtus, care 
înseamnă „putere', „forță”. În filosofia Evului Mediu, termenul se 
referea la acel ceva care exista ca putinţă, și nu ca act. Virtualul nu se 
opune realului sau realizabilului, ci actualului, „prezențificării” de 
acum, iar ca procesualitate, desemnează o mişcare inversă actualizării, 
de mutare a unui lucru sau a unei activități în sfera posibilului, a 
evoluţiilor și capriciilor ulterioare, a indeterminării spaţiale şi 
temporale. Neavând nimic negativ în sine, conceptul ține de acea 
putere a omului de a se proiecta, de a ieşi de sub constrângerile 
imediatului, ale datului și ale prezentului. „Virtualizarea - subliniază 
Pierre Lévy (1995, p. 17) - este unul dintre cei mai importanţi vectori 
ai creării realității”. Efectele ei au un mare impact asupra realității ca 
atare. 

Dimensiunea virtuală pare a fi, după unii (Tisseau, 2001, p. 7), o 
cvasirealitate având aparența şi funcționalitatea unei realităţi, însă 
care nu este totuși realitate; e un fel de simulacru sau succedaneu al 
acesteia. O realitate virtuală este aceea ce are toate condiţiile esenţiale 
de a deveni (sau de a fi luată drept) realitate. Este totuşi mai puţin 
decât realitatea ca atare. Termenul are o semnificație echivocă și 
paradoxală (ca şi expresiile mort vivant, clar obscur, liniște elocventă). 
Proprietatea esenţială a lumii virtuale o constituie, potrivit autorului 
de mai sus (Tisseau, 2001, p. 8), autonomia, respectiv capacitatea 
acestei realități artificiale de a exista prin sine, fără nicio înrădăcinare 
concretă, însă care se rabate asupra realității descoperind-o, 
inventând-o, realizând-o. Precum celebra marionetă italiană Pinocchio, 
care, păpușă fiind, devine animată și independentă de creator, lumea 
virtuală se desprinde de subiectul ce a generat-o, ființând de sine 
stătător și influențând realităţile la care face trimitere. 

Accepţiunea virtualului, care coboară până în filosofia Evului 
Mediu, este analizată cu pertinenţă de Pierre Levy (1995). El identifică 


în real trei valori, rezultând astfel patru moduri de a ființa, care se 
opun două câte două - posibilul realului, iar virtualul actualului -, 
conform schemelor de mai jos: 


Posibil Realizare Real 

Ansamb Lucruri 
lu de persistente şi 
posibilităţi Potenţializare rezistente 
predeterminat 
e 

Actual 

Soluţie particulară la o problemă aici și acum 

Virtual 

Ansamblu de probleme 

Actualizare 

Virtualizare 

Polul latent 4 


Polul manifest 

Posibilul este un real nemanifest, latent, actualul este acel ceva 
care se manifestă hic et nunc, drept o soluţie concretă, creativă pentru 
o problemă dată, iar virtualul apare ca o configurare dinamică de forţe 
şi finalităţi. Virtualizarea transformă actualitatea inițială în soluţie a 
unei problematici mai generale. 

Se pot degaja mai multe înţelesuri ale realității virtuale (vezi 
Nifle, 2002), cu ipostaze subiacente. 

Într-o primă accepţiune, realitatea virtuală este o simulare a 
lumii, obținută prin manipularea unor modele, a unor structuri, a unor 
legături specifice. Cel mai nou instrument pentru a simula pare a fi 
computerul, el însuşi un simulacru al funcționalității şi 
performativităţii creierului uman (ce-i drept, maximizate). 

În al doilea rând, realitatea virtuală are ca specificitate nu 
simpla reproducere a unor modele reale, ci deschiderea unui evantai 
de potenţialităţi prin depăşirea proprietăţilor lucrurilor reale. Într-un 
muzeu virtual, putem manevra altfel tablourile, intrând în structurile 
lor interne, fapt de neimaginat într-un muzeu real. 

Pentru alţii, realitățile virtuale constau în producerea, prin 
instrumente sofisticate, a unei cvasirealități, ca urmare a unei fuziuni 


om-maşină, prin translarea la om a unor instrumente de reactivare sau 
maximizare a unor funcțiuni naturale (de pildă, apelul la ochelari, 
telescop, proteze, stimulatoare cardiace), dar şi de translare la maşini 
a unor proprietăți umane (de a vorbi, de a reacționa printr-o conduită 
antropoidă). 

Un alt sens este dat de calitatea acestei realităţi virtuale de a fi 
purtătoare de promisiuni. Realitatea virtuală este un proiect ce 
pregăteşte apariția unei realizări sperate (Europa unită, Pacea 
mondială etc.). Virtualul, ca termen, provine din virtute şi are înţelesul 
de acel ceva care se proiectează înspre dorința mult visată. 

1.2. Virtualizarea - tendinţă „naturală” a evoluţiei şi organizării 
lumii reale 

Mișcarea de virtualizare (adică a înlocuirii a ceva cu altceva, a 
tergiversării, a mutării actelor noastre dinspre actual către potenţial) 
constituie un vector al evoluţiei structurilor existenţiale, de la forme 
prime, naturale, către forme derivate, artificiale, sofisticate. Omului îi 
este caracteristică tendința de ascundere, de disimulare, de camuflare 
a adevăratelor porniri prin înlocuirea acestora cu formule socialmente 
acceptabile, prin sublimarea tendințelor animalice, prin deliberare şi 
prin deturnarea unor înclinații „nepermise”. Procesul de umanizare s-a 
realizat printr-un triplu jproces de virtualizare: virtualizarea 
prezentului imediat prin intermediul limbajului (ceea ce nu se putea 
explicita la nivel comportamental era transferat la nivelul expresiilor 
lingvistice), virtualizarea actelor fizice prin instrumentele tehnice 
(ceea ce nu se putea face efectiv cu trupul era preluat de dispozitive 
sau invenţii tehnice), virtualizarea violenței prin intermediul 
contractului (ceea ce se dovedea distructiv şi sursă permanentă de 
conflict era negociat și supus învoielii, înţelegerii). 

Ceea ce nu se poate realiza la un moment dat este „împins” în 
sfera posibilului, a unei cauționări viitoare pe axa timpului. Dacă totul 
s-ar realiza acum, nu ar rămâne nimic de atins în viitor. La scară 
individuală sau socială, posibilul ne mobilizează, ne împinge înainte, ne 
înalță valoric. Artificializarea despre care pomenim nu are numaidecât 
consecințe negative. Crearea noilor artefacte asigură individului o 
cunoaștere și o întrebuințare efectivă a lumii în care existăm. 

Lumea „se dedublează” prin intermediul spaţiului virtual. Ceea 
ce realitatea nu îngăduie la un moment dat este lăsat la discreţia 
virtualului. Pe de altă parte, şi această lume plăsmuită poate deveni un 


fel de imagine a realului. 

A fi o imagine înseamnă tocmai a fi „imaginea a ceva”, adică a nu 
exista numai prin sine, ci a trimite la şi a semăna cu altceva. Altfel spus, 
imaginea poartă în chiar definiţia ei ideea dependenţei de un alt lucru 
decât ea însăși, dependenţă de un model în sensul unei asemănări 
morfologice. Calitatea şi adevărul conținutului unei imagini sunt deci 
condiționate de o comparaţie între imaginea-copie și forma de 
referință, care ne permite să stabilim că, pe de o parte, copia este 
imagine și, pe de altă parte, ea este imagine mai mult sau mai puţin 
asemănătoare. Devenind imagine, o formă este chemată să existe 
pentru a doua oară, deopotrivă Aceeași şi Alta, deoarece ea trebuie 
să-şi fie asemănătoare, dar și să fie suficient de distinctă de modelul 
său, pentru a putea să apară ca imagine, şi nu ca ființă originală. Ca 
atare, imaginea este întotdeauna inseparabilă de o înțelegere în 
termeni de filiație. Fiind imaginea a ceva, ea trimite inevitabil la 
originea sa şi pretinde aşadar să fie gândită prin intermediul 
paradigmei genealogice. În mod simetric, de altfel, nu există imagine 
decât dacă o realitate, ideală sau materială, se reproduce, adică iese 
din sine şi dă naștere la ceva diferit de sine însăși. Zămislirea, filiația şi 
genealogia constituie așadar câmpul metaforic privilegiat pentru a 
gândi imaginea, de vreme ce orice reproducere tinde să producă o 
înrudire şi deci nașterea unei imagini. (Wunenburger, 2004, p. 129) 

Citatul de mai sus dă seama de această prelungire a realului în 
lumea imaginară. Existența nu se reduce doar la factualitate, la lucruri 
concrete, direct reperabile în mediul proxim. Totodată, putem trage 
concluzia că între cele două lumi sunt multe filiaţii; la o adică, ele 
comunică, se stimulează și se întreţin reciproc. 

Virtualizarea este generată de însăşi puterea structurantă şi 
forţa imaginativă a gândirii şi limbajului. Prin limbajul oral sau scris se 
depăşeşte datul concret, pentru a-l manevra dincolo de circumstanţele 
lui de emergenţă. Prin scriitură se realizează o virtualizare a memoriei, 
o prelungire a unor date dincolo de realităţile imediate de care erau 
intrinsec legate. În timp, omul a inventat destule tehnici de potenţare a 
informaţiei. Lévy (1995, p. 71) conchide: 

Limbajele omului virtualizează timpul real, lucrurile materiale, 
evenimentele actuale și situațiile în desfășurare. Din dezintegrarea 
prezentului absolut se ivește, ca două fețe ale aceleiași creaţii, timpul şi 
contra-timpul, fața și reversul existenţei. Adăugând lumii o dimensiune 


nouă, eternul, divinul, idealul au o istorie. 

Standardizarea unor structuri (materiale, sociale, ideale) induce 
şi ea noi aspecte ale virtualizării. Omologiile structurale fac din fiecare 
componentă o piesă a ansamblului ce poate fi construit. 
Standardizarea aduce după sine o compatibilizare a sistemelor 
economice, financiare, educaţionale, informaţionale. Construirea unor 
spaţii politico-economice integrative (Uniunea Europeană!) presupune 
o standardizare, respectiv o virtualizare a unor ansambluri ce se fac şi 
se refac necontenit, indiferent de decalajele temporale sau spaţiale. 

Organizarea virtuală a unui ansamblu existențial comportă o 
serie de caracteristici ce trebuie avute în vedere: 

— Potenţialitatea de a intra în legătură sau în „sinergie” 
informaţională cu un număr mare de parteneri, fiecare aducând cu 
sine percepții, poziționări şi capitaluri informaţionale noi; 

— Posibilitatea manevrării temporalităţii, prin compatibilizarea 
acesteia cu repere personale şi constrângeri individuale. Cu această 
ocazie, timpul nu mai rămâne doar o realitate inexorabilă, strict 
obiectivă, ci devine o dimensiune relativ fluidă, manevrabilă subiectiv; 

— Valorizarea responsabilă a datului tehnic, care nu mai este 
receptat ca un „duşman”, ca o realitate ostilă, ci este înțeles ca un 
adjuvant sau un prieten al unei sperate întâlniri; 

— Încrederea într-un alt etaj al realității, oarecum „suprareal”, 
ce transcende datul perceptibil şi materialitatea tangibilă. Năzuinţa 
către transcendență găsește o împlinire cu reverberanțţii foarte 
concrete (setea de informare, oportunitatea de a cumpăra ceva, 
interpretarea operativă a unei competenţe care interesează etc); 

— Ivirea unui nou tip de sociabilitate, mult mai eterată, bazată 
pe afinități autentice şi o mare încredere, ce poate suplini carențele 
sociabilităţii reale (stringenţa continuității spațiale, rutina și plictiseala 
unei cognoscibilităţi forțate etc.). 

Fiecare pas sau fațetă a virtualizării apropie pe om de realitate 
şi de adevăr. Departe de a construi un spațiu ireal, tentaţia virtualizării 
apare ca o necesitate a omului de a manevra realitatea și de a subzista 
în timp. 

Nici acte precum creația artistică nu scapă tentaţiilor 
virtualizării. Și aceasta se înscrie uneori pe traiectul modularizării și 
interoperabilității susținute de noile tehnologii. Există producţii ce țin 
de combinatorica digitală, de performativitatea mașinilor electronice, 


de calcul, de permutabilitatea infinită presupusă de unele programe 
ale calculatorului. Sensibilitatea umană poate fi ajutată de computer 
pentru a se exprima. În academiile serioase de artă, se ia în calcul și 
aportul noilor tehnologii (vezi Drucker, 1997). Virtualizarea conduce 
la o alterare a realităţii, la o preluare artizanală a acesteia, la o 
„de-realizare prin participare” (Merzeau, 2000). 

Proprietăţile virtuale pot fi simple metafore ale spaţiilor reale, 
generând lumi separate, construite, imaginate, având valenţe atipice, 
inventate, visate. Există mai multe ipoteze ale acestor situații (vezi 
Queau, 2004). 

Realitatea virtuală este o primă ipoteză și constă în acea 
plăsmuire confecționată, în prelungire sau în opoziţie cu realitatea 
percepută; avem de-a face cu o neorealitate sau o realitate nouă, 
inedită. Virtualul schimbă relaţia noastră cu lumea reală, cu lucrurile, 
cu spaţiul, cu timpul. Locul nu se mai definește substanţial, ci prin 
proprietăţi noi, cum ar fi conectivitatea, adică posibilitatea de a stabili 
legături, de a intra în comunicare, în reverberație și vibraţie 
informaţională. Virtualul este dincolo de real, cu ceva din el și, uneori, 
împotriva lui. Pe de altă parte, şi realul pretinde uneori să fie „dublat”, 
aureolat de ireal, de virtual. Hibridarea permanentă a realului de 
virtual și invers stă probabil la baza progresului spiritului prospectiv și 
progresiv al conștiinței umane. Fiecare obiect virtual trimite spre un 
altul, deschide noi posibilități de invenție şi de imaginație. Universul 
(obiectual, semantic) devine dilatant, fluid, maleabil, dispus să 
primească orice. Arhitectura și conținuturile adiacente devin infinite 
prin maşinaţiunile conștiinței năucitoare. 

Realitatea adăugată (suplimentată) reprezintă un grad mai 
mare al prezenţei realității, peste care se adaugă una confecționată, 
inventată. Se spune despre o realitate că este prelungită atunci când 
acesteia i se adaugă informaţii virtuale, consemne sau grafisme 
construite de om (de pildă, când în dispozitivul de ochire al unei puşti 
cu lunetă apar indici topografici suplimentari, ce indică distanţe, 
volume, indicații de execuţie etc. sau când peste imaginile luate din 
satelit asupra unui teritoriu apar structuri confecționate conținând 
informaţii specifice de geografie, cartografie, hidrologie, demografie 
etc.). 

Realitatea  virtualizată propune o nouă alianță şi o 
întrepătrundere între realitate şi virtualitate, ce conduce la o 


prelungire a realităţii în virtual pe baza datelor puse la dispoziție de 
real (realizarea unei imagini tridimensionale pornind de la una 
bidimensională, întocmirea unui portret robot plecând de la câteva 
descrieri ale trăsăturilor, reconstituirea unei figuri umane pe baza 
unui craniu etc.). Este un exercițiu de modelizare prin extensie şi 
extrapolare. 

Teleprezența permite prezența şi acțiunea la distanţă, în timp 
real, prin intermediul unor dispozitive electronice şi mecanice 
sofisticate (intervenţia chirurgicală la distanţă, teleconferința şcolară 
etc.). 

O altă modalitate de raportare la lumea virtuală o constituie 
imersiunea (Fidler, 2004, p. 163), plonjarea mai adâncă în meandrele 
desfăşurărilor constructelor tehnice. În loc să navigăm abstract printre 
idei și concepte, pătrundem într-un univers vivant, având iluzia unei 
interacțiuni directe cu obiectele (de pildă, consultând cărțile de pe 
rafturile unei biblioteci virtuale, depozitate desigur pe autori sau 
tematic, ca şi când ne-am afla într-o bibliotecă reală). Numeroși indici 
ne vor ghida sau chiar ne vor ajuta în găsirea unui parcurs. Mai mult 
decât atât, am interacționa cu obiectele, deplasându-le sau 
folosindu-ne într-un anume fel de ele. În loc să mergem undeva în 
lume (un oraș, un monument artistic sau natural), aducem lumea la 
noi, pe ecranul monitorului, manevrând obiectul şi vizualizându-l din 
anumite unghiuri. Camera Web, plasată undeva pe mapamond, ne 
arată cum este vremea sau cât de aglomerat este traficul în acel loc. 

Ce nu are virtualul comparativ cu realul? Există o deosebire de 
esenţă: virtualul nu poate fi niciodată locuibil pentru om (Dessertine, 
1999), nu devine un înlocuitor definitiv al realităţii. Nicio ființă umană 
sănătoasă nu se poate deplasa şi nu poate fi înconjurată doar de o lume 
virtuală. Oricât de evoluat ar fi acest perimetru și oricâți stimuli 
naturali i-ar mima, eu, ca ființă umană, nu mă pot mulțumi cu acest 
spaţiu. Într-o realitate virtuală, corpul personal, psihismul şi 
sentimentele mele ca atare vor fi angajate doar parțial (voi vedea 
florile, dar nu le voi putea pipăi sau mirosi; aş putea conversa video cu 
persoana iubită, dar nu aş putea-o atinge...). Virtualul intervine în 
existența noastră ca parțialitate a vieţii reale sau a iluziei, a dorului de 
aceasta. Chiar și hipertextul, ca potențţialitate de legături, nu este 
prezent dintr-odată pe ecranul monitorului, ci doar secvență cu 
secvenţă și în funcție de performanţele conexiunilor și ale programelor 


adiacente. 

Comunicarea dintre spaţiul virtual și cel real ține de 
complementaritatea / dualitatea existenței noastre, și nu de rigiditatea 
instalării definitive doar într-una dintre ele. A te plasa într-o lume 
virtuală nu trebuie să devină o activitate obișnuită, normală, de zi cu zi, 
ci o deplasare interesată, deliberată, voită, ce deschide un evantai de 
oportunități. Ne translăm în acest spațiu nu din obișnuinţă, ci pentru 
că, la un moment dat, avem o nevoie, un interes. Cu alte cuvinte, e de 
dorit să rămânem instalaţi bine în realitate. Cu cât vom fi mai „realiști”, 
cu atât ne vom bucura mai mult de „irealitate”. Ne înserăm într-un 
grup virtual pentru că, în cel real, posibilitățile noastre sunt mai 
limitate (distanță mare, lipsă de timp, din considerente intime, din 
dorința de anonimizare etc.). Cyberspaţiul deschide noi frontiere ce 
aduc nu numai liniște, ci și nedumeriri. Ca și situaţiile concrete ale 
lumii reale, cele din spaţiul virtual sunt şi ele, de bună seamă, 
generatoare de probleme. E nevoie de o nouă învățare: să conviețuim 
cum se cuvine în acest perimetru. Nu este hazardant să sperăm că și 
lumea aceasta va trebui să fie ghidată de coduri clare de ordin 
deontologic şi chiar juridic (acestea din urmă se înfiripă deja). 

1.3. Aspecte ale virtualizării educaţiei: 

Educaţia, ca proces, a mizat și a implicat dintotdeauna 
potenţialitatea. Finalitatea formării viza nu individul actual, ci pe cel 
virtual, aşa cum era el prefigurat la un moment dat. Nu starea prezentă 
interesa (cu toate că și ceea ce este individul la un moment dat trebuie 
ştiut, aceasta fiind o premisă a reușitei educației), ci, mai degrabă, ceea 
ce omul trebuia să devină în viitor. De asemenea, educaţia a fost 
tentată nu numai să actualizeze (comportamente, atitudini, valori), ci 
să şi potențeze viitoare stări, să pună persoana pe un drum, s-o 
direcționeze înspre anumite ţinte. Având în vedere că educaţia 
instituționalizată este limitată în timp, ea durând de regulă cel mult 
două decenii, aceasta va deschide doar apetituri, trasee, conduite etc., 
ele definitivându-se într-o perspectivă încă nefixată, chiar improbabilă. 

Vom conchide spunând că educația, prin definiție, este evident 
potenţțatoare și „virtualizatoare”. Ea împinge actualul înspre virtual; se 
speră ca acesta să se realizeze doar secvențial și progresiv. 

Asistăm astăzi însă la un puseu în ceea ce privește virtualizarea 
educaţiei, la ivirea altei „feţe” a acesteia. Avem de-a face cu o înscriere 
expresă a formării sau a unor etape ale acesteia pe un palier explicit 


virtual. Înmulțirea liniilor de instruire deschisă şi la distanţă, 
includerea cyberculturii ca un nou referențial în învățare, atragerea 
internetului ca sursă şi mijloc didactic, multiplicarea în timp real a 
legăturilor dintre partenerii educației mediate de calculator şi 
raportarea la cyberspaţiu ca mediu privilegiat şi informatizarea 
educaţiei în genere constituie exemple concludente ale evoluției 
enunțate. 

Nu înseamnă că totul în materie de educaţie se mută dinspre 
actual către virtual. Fără o necesară și o precisă actualizare (a unor 
cunoștințe, deprinderi, valori) nu poate fi vorba despre virtualizare. 
Ceva nu poate să apară din nimic. Virtualul se adaugă, firesc, la 
conduitele care s-au realizat prin programele educative clasice. 

Ceea ce se schimbă fundamental în noile ipostaze ale educației 
este raportul față de cunoaștere. Aceasta nu mai este o entitate dată, 
definitivă, statică, fixă, sigură și unică, ci devine o realitate permeabilă, 
deschisă, fugitivă, dilematică, plurală. De aici și schimbarea modului de 
percepţie şi pricepere a ei. Relația cu cybercultura devine interactivă, 
sumativă, completivă. Consumatorul de informaţie devine generator, 
girant şi gestionar al acesteia, j 

Cyberspaţiul oferă instrumente de construcție cooperative ale 
unui context comun pentru grupuri numeroase dispersate din punct 
de vedere geografic. Comunicarea își evidenţiază întreaga dimensiune 
pragmatică. Nu mai este vorba despre o difuziune sau despre un 
transport al mesajului, ci despre o interacțiune în sânul unei situații pe 
care fiecare contribuie să o modifice sau să o stabilizeze, al unei 
negocieri asupra semnificațiilor, al unui proces de recunoaștere 
mutuală a indivizilor și grupurilor via activitatea de comunicare. (Levy, 
1995, p. 111) 

Paginile Web se constituie într-o imensă rețea cu multiple 
bifurcaţii și intersecții ce vin cu conţinuturi autoorganizatoare, 
autostructurante, cu numeroase „goluri” în care oricând se pot adăuga 
noi elemente. Fiecare entitate derivă de undeva și duce la ceva, este 
element informativ, dar și instrument de informare, o parte a stocului, 
dar şi artificiu de stocaj. Pe o pagină Web, totul pare a fi pe același 
plan, dar şi diferențiat totodată. Nu există o ierarhie absolută, însă 
fiecare site este un agent de selecţie, de fixare şi de ierarhizare parțială 
şi temporară. Departe de a fi o masă amorfă, Webul articulează o 
multitudine deschisă de puncte de vedere, această organizare putând 


satisface însă apetituri, dar și intervenţii particulare, personalizate. 
Cum observă un specialist al domeniului, Pierre Levy, cybercultura 
menţine universalitatea dizolvând totalitatea, prin construirea unităţii 
bazate pe interacțiune, prin realizarea unei conectivități efective 
dintre valorile informaționale ce vin din direcţii diferite. Acest nou tip 
de „universal” nu rezultă ca o totalizare pe linia sensului, ci a 
contactului, a conlucrării, a interacțiunii generale. Interpretările rămân 
în continuare particulare, diferite, disjuncte. 

Într-un raport al Commonwealth of Learning coordonat de Glen 
M. Farrel (2001), sunt surprinse tendințele principale ale educaţiei 
virtuale, exprimate succint prin următoarele trăsături: 

1. Extensiunea ocaziilor de realizare a educaţiei virtuale. Tot 
mai multe instanțe educative care vizează formarea inițială, de bază 
sau continue, îşi formează structuri complementare, adjuvante sau de 
sine stătătoare, ce se înscriu în sfera virtuală. 

2. Conversiunea rețelelor şi tehnologiilor de informare și 
comunicare în instanţe cu scop educativ. Încă de la început, aceste 
dispozitive au funcționalități explicit educative, gândite și gestionate 
pentru a se maximiza dimensiunile formative. În acest sens, a luat 
naștere o industrie specializată de dispozitive, de programe şi 
structuri digitale. 

3. Inventarea şi promovarea de noi obiecte pedagogice, care 
susțin sau sunt livrate prin intermediul rețelelor educaţiei virtuale. 
Aceste obiecte au un înalt grad de transferabilitate, devenind 
funcţionale în circumstanţe culturale diferite și convertind conţinuturi 
curriculare multiple. 

4. Formarea unei noi culturi pedagogice, de susținere şi 
consiliere a celor ce se formează în reţelele virtuale sau on-line. 
Evantaiul procedural şi metodologic, de natură psihopedagogică, este 
redimensionat în concordanţă cu noile realități. 

5. Dezvoltarea, testarea și implementarea de noi modele 
organizaționale şi de gestionare a învăţării sub impactul noilor 
tehnologii. Structurile organizatorice sunt renovate sau înlocuite cu 
noi instanţe sau instituții profilate pe gestionarea cunoaşterii livrate 
virtual. 

6. Asigurarea controlului calității prin degajarea unor formule 
clare de acreditare, de urmărire și validare a parcursurilor virtuale de 
formare. Calitatea este o dimensiune care nu poate fi neglijată. 


Normativele de ordin legislativ, deontologic și didactic vin să orienteze 
axiologic formulele noi de realizare a educaţiei. 

Prin intermediul calculatorului și al reţelelor virtuale, fiecare 
poate intra, în principiu, în legătură cu alte persoane, cu alte moduri de 
gândire și de vizualizare a lucrurilor. Rețeaua instituită și principiul 
deschiderii permanente a fluxului informațional constituie gajul 
universalizării sistemului, fără pericolul totalitarismului sensului. 
Fiecare nou venit, cu partea sa de contribuţie ideatică, măreşte 
eterogenitatea, salvând sistemul de riscul închiderii ideatice. Sistemul 
informaţional este aditiv, cumulativ, multidirecţional, autocorectiv, 
dilatant. Fiecare conexiune suplimentară adaugă noul, deschide alte 
chei interpretative, regenerează inteligenţa colectivă. Universalul adus 
de internet nu generează unicitate, idei imuabile. Și în niciun caz acesta 
nu conduce la manipulări ideologice sau la totalitarism social (în afară 
de cazul când „navigatorii” au predispoziţii către aşa ceva). Apelul la 
noile tehnologii informaţionale are un istoric şi se manifestă sub mai 
multe forme (vezi Michel, 1999): 

"f: 

— Învățământul şi învățarea asistată de computer, practicate 
deja de câteva decenii; 

— Cursuri electronice şi programe didactice care pot fi 
depozitate pe Web sau pe CD-uri; 

— Rute de autoformare şi autoînvățare destul de suple, 
adaptate la interesele individuale, personale; 

— Formarea şi educația la distanță; 

— Formarea deschisă și flexibilă, care pune accentul pe 
diversitatea rutelor de acces pentru cunoaştere sau pe competențele 
de învățare ale indivizilor sau grupurilor; 

— Formarea asistată de multimedia; 

— Formarea şi/sau învățarea asincronă, prin relativizarea 
structurilor de formare la temporalitatea actorilor implicați; 

— Formarea interactivă, care pune accentul pe procesul colectiv 
de învățare și formare; 

— Formarea cooperativă, bazată pe interacțiunile dintre 
diferitele grupuri de educați, educatori, tutori; 

baze de date educaționale, concepute ca instrumente de 
capitalizare, de resurse educative, în cea mai mare parte digitale; 

platforme de învățământ sau educative și sisteme de difuziune 


de nivel internațional (de pildă, sistemul european Euro PACE); 
universități virtuale, susținute de universităţi tradiționale sau 
devenite autonome. 

Uii aspect al virtualizării educaţiei este dat și de statutul 
educatului în ansamblul formativ. Dacă dispozitivele clasice îi rezervă 
o slabă autonomie, aproape totul fiind preconizat şi directivat de 
educatori (ce să înveţe, cât să învețe, unde să înveţe, ce să facă în urma 
celor învățate etc.), altfel stau lucrurile în noua situaţie. Prerogativele 
formării şi iniţiativele pe linia instruirii sunt la dispoziția educaţilor. 
Aceştia intră în sistem când vor, din ce loc vor, se adresează cui vor şi 
rămân conectaţi cât vor. Alegerile sunt nenumărate, nenormate, 
neîndrumate. Te duci acolo dintr-o motivație profundă şi unde 
presimți satisfacția informării. Tu cauţi informaţia, şi nu ea pe tine! îţi 
alegi magiștrii după preocupări și bunul plac. Transmisia informaţiilor 
se face nu numai de la un centru anume (de la profesor), ci şi invers, 
dar şi între „coechipieri. Vii în sistem cu partea ta de contribuţie la 
care te pricepi cel mai bine. Devii factor activ al informării pentru alții. 
Datorită unei competențe anume, din format, te transformi în 
formator. 

Caracterul virtual al educaţiei conduce la o descentralizare a 
multiplelor baze de informare și de cunoaștere. Așa se face că educaţia 
se va face prin accesul nelimitat la diverse resurse educative destul de 
dispersate, lăsate la discreţia doritorilor. Dincolo de sursele interne, 
ale şcolii, educatul se poate conecta la surse alternative, larg 
răspândite în arealul său cultural, pe care le va acapara şi reasambla 
după logicile interesului personal sau dictate de spaţiul formal pe care 
îl frecventează cu prioritate. Această stare de lucruri conduce la o nouă 
gestionare a timpului personal și instituțional, la o prioritate a ritmului 
individual față de cel colectiv. În plus, cum subliniază Jean Michel 
(1999), noile tehnologii... 

„.Vor face posibile noi interacțiuni între diferiţii indivizi şi 
diferitele grupuri de persoane. „Colecticielele” de învățare, forumurile 
electronice, mesageria, tutoratul electronic, universităţile virtuale sunt 
ocazii de gândire a formării ca o construcție permanentă a cunoașterii 
personale sau colective, prin jocul diferitelor interacțiuni între 
grupurile de persoane: educațţii (studenţii) fac schimburi între ei cu 
persoanele-resursă (profesori, tutori) etc. 

Noile formule de comunicare modifică schema tradițională a 


comunicării didactice (profesor-elev), făcând din individul sau grupul 
de învățare un ferment şi un generator al cunoașterii. Aceștia 
realizează schimburi și validări ale propriilor produse ale cunoașterii, 
amplificând dorinţa de a învăţa și motivaţia lucrului bine făcut. Noile 
resurse induc o nouă reprezentare despre ceea ce este lumea la un 
moment dat. Aceasta devine mai deschisă, mai diversă, cu registre 
culturale diferite, contrastante. Ea îmbie la o punere în chestiune a 
cetățeniei legate de un teritoriu dat, la o decentrare etnoculturală, la o 
nouă deontologie a vizării alterității. 

În fine, caracterul virtual al educaţiei este dat și de delocalizarea 
şi detentorializarea cadrului de realizare a formării. Se renunţă din ce 
în ce mai mult la întâlnirea fizică a actorilor, la sălile de clasă, la școli, 
în înțelesul lor tradițional. Grupurile de învăţare sunt şi ele virtuale, 
întâmplătoare, efemere. Poţi să faci o şcoală (virtuală!) şi să obţii o 
diplomă (reală!) fără să-ți fi văzut la chip profesorii sau colegii. Ei pot fi 
situați spaţial la cealaltă margine a lumii. Experiențele purtate de 
protagoniști devin ele însele o bogăţie şi un atu important al învăţării. 
Înveţi ce (şi de la cine) nici cu gândul nu gândeşti. 

Educaţia îmbracă tot mai mult haina unei făgăduinţe, a unei 
speranţe, a unei explorări, a unei visări. Ea apare ca o virtute reală 
tocmai pentru că a devenit... virtuală! 

1.4. Niveluri și ipostaze ale virtualizării școlii: 

Impactul tehnologiei informaționale și comunicaționale asupra 
educaţiei şcolare este remarcabil și se pare că această dezvoltare va 
duce la efecte pozitive, dar și la probleme suplimentare. Procesul de 
înlocuire a vieţii reale cu componentele /aspectele aduse de mijloacele 
computer-media poate fi denumit virtualizare. În educaţie, acest 
fenomen se manifestă când computerele sunt folosite pentru a 
substitui experiențele de învățare ce se realizau anterior în contact cu 
profesorul sau pentru a da șansa de a învăţa ceea ce în trecut nu ar fi 
fost disponibil, la îndemâna oricui. 

Din momentul în care computerele au devenit uzuale în școli, cu 
mai mult de douăzeci de ani în urmă, noi experiențe educaționale au 
început să devină accesibile actorilor ce învață. Acestea includ, dar nu 
se limitează numai la simulări, pagini Web şi pachete educaționale 
plasate pe pagini Web. În unele ţări, precum SUA şi Canada, dar și în 
Europa, există deja școli virtuale, unde studenții (elevii) nu intră, la 
modul fizic, într-o şcoală reală, cu pereţi și bănci. Pe măsură ce 


utilizatorii Web din şcoală devin tot mai pretenţioşi, sunt inventate şi 
adăugate tot mai multe metode (instrumente) de utilizare şi 
oportunități noi. 

Procesul virtualizării cuprinde mai multe componente, de la 
aspectele subiective şi obiectuale, până la cele relaționale sau 
procesuale. Virtualizarea vizează mai multe instanțe (vezi Michel, 
1999): 

actorii implicaţi: 

— Educaţii luaţi ca indivizi, care pot beneficia de resurse 
virtuale la distanță, prin înscriere regulată, temporară sau 
excepțională la diverse rute de formare. 

— Diferite grupuri de învăţare, în funcție de motivații diverse: 
grupuri tematice, proiecte în comun, grupuri închise sau deschise. 

— Formatori, mai ales profesori sau furnizori de resurse, nu 
numaidecât profesori recunoscuţi formal. 

— Diferite grupuri de persoane-resursă sau grupuri pedagogice, 
situate dincolo de perimetrul şcolar (ingineri de studii, experţi etc.). 

— Tutori, colegi de învăţare sau alți contribuitori ce tutelează 
stagii, proiecte, activități specifice. 

— Grupuri sau comunități mixte (formate din educați, profesori, 
tutori etc.), permanente sau temporare, deschise sau închise, 
constituite în jurul unor proiecte specifice; 

conținuturile vehiculate, programe, discipline: 

— Elemente didactice tradiţionale virtualizate la diferite 
niveluri: lecţii, unităţi de învăţare, lanţuri de lecţii. 

— Suporturi pedagogice: studii de caz, bibliografii de sprijin, 
texte de referinţă, proiecte. 

— Cursuri de formare individualizate sau concepute pentru un 
public-țintă. 

—  Conţinuturi periferice, adiacente, complementare sau 
facultative, la care educații se pot relaționa; 

proceduri și instrumente de evaluare: 

— Instrumente de evaluare formativă, ce asigură și stimulează 
progresia în învățare (exerciţii, teste, chestionare, activități de reflecţie 
sau întrebări punctuale). 

— Instrumente de evaluare sumativă (examinări virtuale, 
eseuri, porto“ folii etc.). 

— Evaluarea de cunoștințe on-line, student cu student sau în 


grupuri, forumuri etc. 

resurse de sprijin logistic și pedagogic: 

— Resurse informatice şi birotice (programe de calculator, 
logiciele). 

— Suporturi informatice diverse (CD-uri, DVD-uri, 
memorii-flash, hard diskuri). 

— Documentare sau biblioteci virtuale. 

— Instrumente logistice pentru proiecte sau stagii practice; 

proceduri de gestiune privitoare la formare: 

— Proceduri de selecție a candidaților: teste, portofolii. 

— Modalităţi de înscriere propriu-zise. 

— Gestionarea plăţilor de taxe și a accesului la sursele 
disponibilizate. 

— Gestionarea evaluărilor, notărilor, certificărilor; 

mediul extrașcolar: 

— Evoluţia campusului virtual. 

— Informaţii utile: burse, cazare, masă, transport. 

— Posibilităţi de loisir, distracţii etc. 

Virtualizarea unei școli poate fi văzută ca un cumul continuu de 
inovări tehnice, digitale, prin care sunt prezente posibile avantaje şi 
dezavantaje (vezi Russell, 2004): 


Fo Avantaje Dezavantaje 
rme ale Exempliposibile posibile 
virtualizăle de 
rii virlualizare 
Si Simulă Motivarea şi Pot fi utilizate 
mularea lri pelsatisfacerea pentru a înlocui 
computere |curiozității. experiențele reale. 
individuale.  Furnizează Pot depăși costurile 
experiențe care, dejunor aplicații de 
altfel, ar fiteren sau ale unor 
improbabile, lucrări de laborator. 
inaccesibile sau Pot fi 

Să nu uităm că acest proces de virtualizare este în continuă 
prefacere, noi ipostaze putând apărea şi condiționa procesele 
educaționale contemporane, atât cele formale, cât şi cele opționale sau 
incidentale. Ziua de mâine, în materie de tehnologii informaționale, 
poate aduce tot ceea ce azi nici prin minte nu ne trece. 

1.5. Tipologia situațiilor virtuale de învățare: 

Situațiile de învăţare virtuală rezultă ca un joc combinatoriu 
între două variabile principale: momentul inserției și locul (punctul) 
de intrare a cursantului în dispozitivul formativ. Alături de aceste 
variabile, mai pot fi luate în calcul şi alte determinări, mai puțin 


importante: timpul cât rămâne în sistem, mediul principal de transfer 
al cunoașterii, gradul de determinare și de instituționalizare a formulei 
de educare, gradul de denivelare a conținuturilor etc. în funcție de 
primii doi parametri, s-ar putea desemna următoarele patru situații: 


Situ Momentul intrării în Locul de intrare în 
ații sistem sistem 
Situ 
ația 1 Acelaşi timp Acelaşi loc 
Situ 
ația 2 Acelaşi timp Locuri diferite 
Situ 
ația 3 Timpi diferiți Acelaşi loc 
Situ 
ația 4 Timpi diferiți Locuri diferite 


Situația 1. Sugerează cazul educației „față în față”, respectiv 
întâlnirea efectivă în sala de curs a instructorilor sau tutorilor cu cei 
educați. Este o prelungire a învățării clasice în /spre dispozitivul virtual 
de învăţare, ce nu se poate dispensa de virtuțile instruirii în timp real. 
Numai că această instruire se subordonează obiectivelor instruirii 
virtuale, finalizând sau ratificând parcursuri realizate în mod virtual. 
Este cazul unor ședințe de lămurire a unor concepte sau teorii, al 
rezolvării de probleme, al realizării de aplicații practice, al vizitelor în 
timp real, al interpelării unor experți, al examinării şi evaluării. 

Situaţia 2. Aduce în atenţie situaţia clasică a educaţiei la distanță 
prin telefonie, radio, televiziune, internet etc. Conexiunea studenţilor 
la sursa emitentă se face simultan, fiecare accesând cunoașterea 
dintr-o anumită locaţie. Studenţii rămân într-un spaţiu privilegiat 
(locuinţa sa, locul său de muncă, spaţiul convenit la nivel regional sau 
local), nefiind puşi în situaţia de a consuma timp și resurse pentru 
deplasarea la centrul de formare. Profesorul transmite tuturor 
simultan elemente ale cunoașterii, creează situații problematice, se 
lasă interogat de cursanți, evaluează etc. La rândul lor, cursanțţii pot 
colabora la edificarea unor răspunsuri, complementându-se reciproc, 
învățând unii de la alţii. 

Situaţia 3. Conţinutul învăţării este accesat din aceeași locaţie 
(sală specializată la nivel teritorial; de pildă, la Casa Corpului Didactic), 
dar în momente diferite, în funcție de predilecţiile studenţilor sau 


determinările tehnice ale reţelei. De asemenea, ei își vor trimite 
producţiile ideatice (către profesori sau către alți colegi) în momentele 
convenite de ei. Această situaţie avantajează pe acei cursanți care nu 
dispun încă de suporturile tehnice corespunzătoare. Sesiunea de 
învăţare este deschisă, fiecare intrând în dispozitiv când dispune de 
timpul necesar. 

Situaţia 4. Concretizează cazul acelui dispozitiv de formare ce 
este permisiv la o flexibilizare maximală, creând posibilitatea 
cursantului de a se relaționa la cunoaștere și la deţinătorul acesteia 
când vrea şi de unde (sau poate) vrea. Studentul își va compune singur 
programul de învăţare, ca o cuprindere de timp și intensitate, va 
decide singur când şi cu cine să intre în relaţie cu ceilalți, când să 
trimită reflexiile sau temele personale. 

În toate situaţiile descrise mai sus, conținuturile pot fi abordate 
total sau secvențial, în mod sistematic sau prin sondaj (eventual, la 
solicitările cursanților). Principiul pedagogic de bază ar fi acesta: se 
vor aborda mai ales acele elemente de conținut mai dificile, ce necesită 
resemnificări suplimentare, şi mai puţin cele ştiute, destul de clare sau 
elementare. De dorit este să nu se piardă un timp preţios cu discuții 
puerile. Să nu uităm că, în cele mai multe situații, cursanţii dispun de o 
maturitate receptivă şi interpretativă, ceea ce îi autonomizează în 
raport cu părți importante din conținut, ce pot fi abordate pe cont 
propriu. 

Michel Mingasson, într-o lucrare recentă (2002, p. 21), scoate în 
evidenţă trei criterii de diferențiere a dispozitivelor de tip e-learning: 

— Dirijarea mai mult sau mai puţin directivă a educatului; 

— Modularitatea şi adaptabilitatea cursurilor pedagogice; 

numărul potenţial al educaților. 

Alte variabile pot şi ele concura la o diferențiere mai precisă: 
existența sau nu a unui tutore, a unei activităţi în prezenţă, a muncii în 
grup. Aceste criterii se traduc prin anumite caracteristici ale 
dispozitivului e-learning: gradul de autonomie al educatului în a-și 
organiza formarea, importanța deplasării educaţilor pentru a se forma, 
personalizarea mai mult sau mai puțin evidentă a parcursului 
pedagogic, importanța suportului propus educatului, jalonarea 
parcursului prin „puncte de trecere” obligatorii, anvergura 
schimburilor dintre educați. Prin jocul dintre plusuri și minusuri, se 
pot evidenția mai multe situaţii în tabelul de mai jos: 


Caract E-lea E-lea E-lea E-lea 
eristici ming izolat |ming +ming +ming + 
tutore tutore +tutore + 
prezenţă prezență + 
grupuri 
Auton 
, ++ ++ ++ ++ 
omie 
Deplas 
r p ++ ++ că t 
ări 
Person P 
, ++ ++ ++ 
alizare 
Suport ++ ++ ++ 
Jalona să 
++ ++ 
re 
Schim R 
, ++ ++ 
buri 


Tabelul de mai sus arată avantajul acelei situații (e-learningul 
global) în care se combină tutoratul, prezența fizică şi munca în grup. 

În mod succint, pot fi evidențiate o serie de asjpecte pozitive şi 
negative ale mai multor ipostaze (etape) ale virtualizării educaţiei, 
după cum putem constata mai jos: 


Etap 
e Puncte tari Puncte slabe 
Învăţ Urmărirea şi Nu există rute 
ământul  |supravegherea didactice explicit adaptate 
tradiţional pedagogică estelelevilor. 
obligatorie. Motivația se 
realizează prin 
constrângere. 
Munca este solitară. 
Instr Munca elevului se Nu este obligatorie 
uirea prinrealizează la domiciliulsupravegherea. Motivația 
coresponde |său. este extrinsecă, datorită 
nță costurilor relativ ridicate. 
Munca este solitară. 
Nu există adaptare 


la elev. 


Instr Munca elevului se Nu este obligatorie 
uirea exercită la locul lui naturallsupravegherea. Motivația 
asistată deļde existenţă. se face prin costuri. Munca 
computer Adaptarea este solitară. 

activităţilor la elev. Este tributară 
tehnologiei. 

E-lea Urmărirea Este tributară 
ming individualizării maxima tehnologiei de ultimă 

le-a parcursului oră. 
formativ. 


Munca la locul 
obişnuit al elevului. 
Adaptarea 
conținutului la elev. 
Munca în echipă. 


Specificitatea managementului acestor structuri reiese din 
particularitățile aduse de noile realități: mutarea accentului instituției 
emițătoare de pe determinarea de savoir pe autonomia educatului de a 
o cuceri și edifica, prin intermediul noilor tehnologii de comunicare și 
informare. 

Noua strategie managerială se va centra pe câteva Obiective: 
readaptarea conținuturilor la constrângerile educației virtuale, 
suplinirea raporturilor directe cu medierea indirectă, amânată, 
autoinstituită, revizuirea sau îmbogățirea evantaiului metodic de 
instruire şi de evaluare, construirea și administrarea sistemului tehnic 
şi informatic, formarea/recrutarea personalului tehnic și didactic 
specializat, gestionarea administrativă şi financiară. 

O linie de formare deschisă și la distanță presupune un angrenaj 
complicat și o conlucrare a mai multor competenţe, multe fiind 
dinafara spațiului didactic tradițional: informaticieni, ingineri de reţea, 
artişti graficieni, sociologi, economiști, distribuitori etc. Spre deosebire 


de instituţiile clasice, echipa este mult mai compozită și mai 
diferențiată sub aspectul profilurilor de formare. 

1.6. Școala contemporană și provocările virtualizării: 

Şcoala contemporană este în fața unei noi sfidări: ea este pusă în 
situația de virtualizare. Aceasta este indusă de mai multe aspecte: 
facilitățile informării și comunicării pe care le implică noile tehnologii, 
dinamica iară precedent a cunoașterii, nevoia re-formării profesionale. 
Sistemul educativ trebuie virtualizat pentru a da un sens cyberculturii 
şi pentru a realiza o integrare a net-economiei, promovată tot mai 
insistent de cyberspațiu. 

Mișcarea de virtualizare a formării va modifica profund stilul de 
raportare la cunoaştere, vizibil la nivelul a două componente: nivelul 
tehnic (prin apariția și specializarea unor medii în direcția formării) şi 
nivelul pedagogic (prin reconfigurarea eșafodajului metodic specific 
înspre autonomizarea persoanei, învățarea prin colaborare și 
congenerarea conținuturilor învățării).  Autoînvățarea on-line, 
coanvățarea în comunitățile virtuale și renunțarea la ierarhizarea 
actorilor în dispozitivul formativ conduc la o elaborare fractală, 
hipertextuală, a capitalizării şi răspândirii cunoaşterii (vezi 
Casteignau, 2005). Cunoaşterea nu mai este un dat, ci o realitate 
emergentă, mobilă, cumulativ-generativă. Relația profesor-elev se cere 
a fi regândită în noul context. Formatorul încetează a fi un simplu 
orator ce expune cunoștințe, poziționându-se de acum încolo mai ales 
ca un tutore, ca un acompaniator al educatului pe drumul cunoașterii. 
Educatul devine responsabil, ca şi coechipierii lui, de actul în care este 
antrenat, construindu-și sau reorientându-și traseul în funcţie de 
voinţa și ritmul propriu. 

Educatul este ajutat şi incitat să-şi procure cunoașterea pe cont 
propriu, îşi elaborează, măcar în parte, propria cunoaștere. Devine 
curios, explorator, căutător al propriului câmp de cunoaștere, a cărui 
cuprindere şi-o stabilește singur. Poate să găsească mai mult sau mai 
puţin decât i-a sugerat profesorul. Este încurajat să schimbe elemente 
ale cunoașterii cu alții (cu profesorul sau cu alți colegi), devine 
element activ în cadrul comunităţii virtuale de învățare. A produce, a 
gândi asupra a ceea ce se produce, a căuta și a găsi noul şi a-l transmite 
mai departe sunt moduri prin care se sparge vechea logică a predării 
în beneficiul unei logici a învățării. Educaţia virtuală pune accentul pe 
învăţare, şi nu pe predare. 


Constituirea unui nou referenţial cultural obligă la o 
repoziționare a subiecților față de acesta, repoziţionare ce cade, în 
parte, pe umerii şcolii. Cyberlumea este un nou spaţiu cultural ce 
generează constrângeri privind accesul și utilizarea suporturilor. 
Realul şi virtualul se mișcă unul către celălalt, obligându-l pe subiect la 
o percepție duală, complementară, „stereo-reală” (vezi Virilio et al, 
1995). Se naşte o realitate cu un relief pluridimensional, antrenând axe 
precum timpul prezent, spaţiul și timpul viitor. Existenţa se extinde, 
depăşind perceptibilul şi concretul. Un lucru există plenar în măsura în 
care se adună în el și prezenţele sale trecute, dar și profilurile lui 
viitoare. 

Noile tehnologii de informare și comunicare se impun ca 
mijloace de a parveni la idei, de a rafina inteligenţa, de a vedea, de a 
simţi, de a face. 

Oricât de sofisticate ar fi, ele reiau funcțiuni, la altă scară, ale 
unor situații de comunicare mai vechi. Fidler (2004, p. 20) notează: 

Oricât s-ar schimba societatea și media, putem fi siguri că ele 
vor continua să se întrupeze și să se clădească pe baza experienţelor 
din trecut, aşa cum au făcut-o întotdeauna. Lăsându-ne purtaţi de 
istorie vom vedea că forțele ce ne conturează viitorul sunt în esență 
aceleaşi care au dat formă trecutului nostru. 

Având valențe pozitive sau negative, teoretice sau practice, nu 
mai putem face abstracție de ele. Devin niște valori prin care accedem 
la alte valori. Întreaga cultură, ca și modul de a ajunge la ea, se 
reconfigurează odată cu apariția acestora. Procesul învățării este 
sprijinit (tutelat) de noile instrumente de amplificare cognitivă. De 
fapt, ele sunt un fel de prelungiri ale funcţiilor psihomentale sau 
somatice omeneşti: polimorfism senzorial, interactivitate maximală, 
putere memorială extensivă, exploatarea combinată a surselor de 
cunoaştere, posibilităţi infinite de manipulare şi conexiune simbolică, 
retroacțiune inversă, permisivitate la real şi la imaginar. Este o 
supraumanitate, un efect al proiectării  năzuinţelor noastre 
dintotdeauna. Defectele lor sunt „efecte secundare” ale avantajelor 
adiacente: reducția realului la scheme ideale aseptice și simplificate, 
inflație haotică de informații şi incitări, primatul excitației asupra 
inhibiţiei, a reuşitei cu orice preț în defavoarea reflexiei, a imediatului 
asupra termenului îndelungat, a fragmentarului asupra întregului 
(vezi Linard, 2000). Ambivalenţe ca orice invenţie tehnică, aceste 


instrumente clatină edificiul didactic, generând, pe lângă facilităţi, şi 
alte întrebări: ce mai este învăţarea în era digitală, cum putem accede 
la cunoaștere cu aceste instrumente, prin ce se diferențiază 
cunoașterea umană față de cea furnizată de mașini, cum le articulăm 
una cu alta, pentru ce și în ce condiţii? 

După Linard (2000), proprietatea cea mai evidentă a NTIC 
(noile tehnologii de informare şi de comunicare) este interactivitatea 
simbolică, respectiv capacitatea acestora (mai exact, a conținutului 
transmis de ele) de a reacționa și de a se adapta la context şi la 
utilizator, ceea ce face ca semnele transmise (textul, imaginile, sunetul) 
să devină labile, direct operaționale, modelabile, schimbabile. Precum 
imaginile ceasurilor din picturile lui Salvador Dali, aceste constructe 
simbolice obligă la noi moduri tic îi acționu și de a gândi. Repun 
activitatea şi exploatarea proprie în centrul edificării prin cunoaștere. 
Inteligența însăși nu mai este gândită ca un dat, ci ca o realitate 
emergentă, ce se construieşte neîncetat, prelucrând niște conținuturi 
anume. Axioma pare a fi următoarea: inteligența nu mai este în 
totalitate înnăscută, ea se modifică prin antrenament și educaţie. 
Cunoașterea rezultă ca un proces individual de transformare a datelor 
externe în structuri interne ce se restructurează necontenit. Acest 
proces implică o interacțiune continuă între subiect şi obiect, o 
acomodare a datelor externe la structurile de cunoaștere ale 
subiectului, dar şi o restructurare a aparatului cognitiv. A învăţa 
înseamnă a genera acel proces de autoconstrucție mentală, ce 
angajează tot spectrul relațional al individului cu sine, cu alteritatea, cu 
societatea. Întreaga personalitate a educatului este antrenată: voința 
de a cunoaște, anticiparea scopurilor, alegerea strategiilor, 
autoconducerea și corecția adaptativă, autoreflecția strategică, saltul 
în metacognitiv. Cu cât volumul cunoașterii se dilată, cu atât analiza 
reflexivă este mai importantă. Cu cât sunt mai multe lucruri de predat, 
cu atât dascălul trebuie să se debaraseze de aceasta, pentru a-l 
responsabiliza pe elev să o facă. 

Tot mai multe rute de formare se redimensionează în 
perspectiva introducerii NTIC. Formarea specifică nivelului superior, 
prin universităţi, ca şi multe parcursuri de calificare şi reconversie 
profesională, se realizează pe supoziţiile informatizării. În faţa unor 
evidente orientări de internaționalizare şi pragmatizare a instrucției şi 
educaţiei, mediul digital este exploatat la maximum. Numai că noul 


mediu schimbă edificiul cunoașterii ca atare, nu numai că facilitează 
cuprinderea sau accesarea lui. Conexat şi cu ideologiile în vogă ale 
eliberării persoanei, ale autonomizării și democratizării, cadrul acesta 
se converteşte într-un detonator al unei noi ere a învăţării și formării. 
Această eră, departe de a da la o parte funcţiile superioare ale gândirii, 
le antrenează, le specifică, le subtilizează. Construită și legată cândva 
intrinsec de scriitură, gândirea se va lăsa condusă de incitări 
semio-tehnice mult mai complexe. Multimodalitatea prezentării 
cunoaşterii, conectivitatea operativă, hipertextualitatea şi glisajul 
necontenit spre ramificații multiple dau o nouă șansă spiritului uman, 
cu condiția să fie pregătit progresiv cu această noutate. Asaltat 
dintr-odată, el se poate bloca sau retrage în palierele comode ale 
cunoscutului, ale automulțumirii de sine. Încet-încri, acestea trec de la 
stadiul de simple tehnologii la cel de „instrumente” psihologice, în 
sensul lui Vâgostki, adică pârghii care vor exercita o influență în 
mecanismele înseși de structurare a cunoașterii. 

Aflată în fața acestor sfidări, școala trebuie să se reorienteze, 
să-şi fixeze obiective noi, de factură transversală - formarea de 
competenţe, precum: a ști să înveţi, să interpretezi, să valorizezi, să 
deconstruieşti, să creezi cunoştinţe noi. Și aceasta prin antrenarea în 
activități novatoare, cum ar fi: punerea în situația de a gestiona 
cunoaşterea, analiza de nevoi, rezolvarea de probleme, antrenarea 
gândirii critice în raportarea la cunoaștere, propunerea și negocierea 
unor proiecte, activitatea colaborativă, autoexplicarea propriilor 
procese de cunoaștere, evaluarea şi autocorectarea acțiunilor. 

1.7. Autoformarea - condiţie și țintă a virtualizării educaţiei: 

Un principiu de bază al educaţiei virtuale îl constituie 
autoformarea. Aceasta reprezintă un principiu educațional de luare pe 
cont propriu a dezvoltării personale pe linia dobândirii de cunoştinţe 
sau competenţe într-un cadru liber ales, urmând un ritm individual şi 
sub imperiul unor medieri minimale față de alteritatea formativă. 
Obiectivul autoformării permanente este vizat de orice parcurs 
autentic de ordin școlar sau extrașcolar. 

La întrebarea cum putem acționa ca să-l aducem pe educat la 
stadiul independenţei şi autocontrolului asupra propriei vieți, 
răspunsul trebuie să aibă în vedere exigenţele autonomiei, socializării 
şi autoformării (Provost, 1994, p. 24). Autonomia presupune 
posibilitatea de a te guverna și de a te administra în mod liber. 


Procesul autonomizării nu înseamnă însă o atomizare, o rupere a 
legăturilor cu ceilalți oameni şi cu exigenţele comunității. Nu poți fi 
autonom de reglementările de grup, colective. Autonomia este, de fapt, 
o autoorganizare ce se autoproduce și care se găseşte mereu deschisă 
față de lumea înconjurătoare. 

Pot fi decelate mai multe ipostaze ale autoformării (vezi Carre, 
2005): 

— Autoformarea integrală sau autodidaxia este o formare 
complexă, socială, sub toate aspectele, dincolo de spațiul educativ în 
sensul strict; 

— Autofonmrea existențială, adică acea formare de sine și prin 
sine, ca apropiere a unor scheme de existență prin propria putere 
interpretativă; 

— Autoformarea educativă, ca ansamblu de practici pedagogice 
care vizează dezvoltarea şi facilitatea învățării autonome, în cadrul 
instituției școlare; 

— Autoformarea socială, ca ansamblu de practici de învățare a 
unor tipuri de relaționări şi comprehensiuni reciproce prin 
participarea efectivă la dinamica grupurilor sociale; 

— Autoformarea cognitivă, adică învățarea, interiorizarea şi 
inventarea unor reguli de învățare, însuşirea strategiilor de învățare, 
ca procesualitate de grad superior şi, în fine, conştientizarea 
metodologiei învățării. 

De bună seamă că lista de mai sus poate fi modulată, îmbogățită, 
nuanțată; desigur că toate ipostazele se întrepătrund parțial, se 
potențează reciproc, se presupun unele prin intermediul celorlalte. 

Procesul autonomizării este deosebit de complex, acesta 
presupunând atât o reproducere și o menținere a unor elemente 
stabile şi viabile în contexte variabile, cât și o schimbare a 
perspectivelor vechi de înțelegere și lecturare a lumii. Autonomizarea 
în educație devine obiectul învățării pentru individ, reprezentând o 
garanție și un element determinant al perfecționării devenirii sale. 
Procesul autonomizării este acel act prin care persoana devine din ce 
în ce mai aptă să-și ia soarta în propriile mâini şi să-şi dirijeze viața 
neapelând la alții, dar în concordanță cu exigenţele acestora. 
Socializarea este un proces complementar celui de autonomizare. Unul 
fără celălalt nu are valoare și relevanţă. 

Unii autori au sugerat un nou termen pentru a surprinde 


autoînvăţarea în condiţiile tehnologiilor informaţionale: 
neo-autodidaxia (Le Meur, 2001). Această ipostază prilejuiește o mai 
mare autonomizare privind accesarea cunoașterii, dând educatului un 
control în direcţiile: 

— Pedagogică, datorită multitudinii resurselor ce pot fi 
interpelate; 

— Psihologică, educatul prelungindu-și singur școlaritatea și 
îmbogățirea cultural-profesională; 

— Socială, creând noi obişnuințe sau competenţe la nivel 
comunitar, dilatând spaţiul de posibilităţi şi de progres. 

Neo-autodidaxia instaurează un demers formativ permanent, 
dinamic, independent de alteritate. Actorul social își poate croi un 
destin nou, mai puţin dependent sau îngrădit de alţii. 

Autoformarea are la bază o rețea de procese de producere a 
unor componente ce regenerează continuu prin transformările sale 
interne şi care constituie o readaptare permanentă a tacticilor de 
învăţare la noi exigențe impuse de exterioritatea naturală și socială. 
Autoformarea, înțeleasă ca autopoiesis, este acea autogenerare 
interioară cu scop adaptativ, ca perfecționare a mecanismelor de 
valorizare practică a experienţei individuale şi sociale. 

Obiectivul prioritar al practicii formării trebuie să-l constituie 
autoformarea. Rolul profesorului în această acțiune se schimbă. În 
cadrul unui dispozitiv de autoformare asistată, dascălul are mai multe 
obligaţii: de a face demonstraţii, de a gestiona timpul, de a anima și 
susține indivizii sau grupul, de a-i pune pe elevi în situaţia de 
autoevaluare, de a face sinteze etc. în cadrul unui dispozitiv de formare 
virtual, aceste atribute se deplasează progresiv (nu total) spre educați. 
Toate aceste activități funcționează ca un prealabil şi un stimulent 
pentru formarea unor competențe autoformative. Se-nțelege că spaţiul 
informai dobândeşte un statut cu totul special, devenind un referenţial 
complementar al autoformării. 

CAPITOLUL 2: 

Mondializarea şi informatizarea procesului educativ. 

2.1. Educaţie şi mondializare: 

Procesul mondializării constituie unul dintre fenomenele cele 
mai controversate ale lumii actuale. Înţeles uneori ca o cale de 
dispariție a  particularităților şi de impunere a unor modele 
generalizatoare (şi, de aici, unele reacții vehemente de respingere), 


alteori ca o mișcare de unificare naturală a structurilor și modurilor de 
acțiune, mondializarea a reverberat într-un mod specific și la nivelul 
strategiilor de realizare a educației. 

Tendinţa  convergenței modelelor şi a realizării unor 
concordanţe parțiale între mai multe sisteme naționale de educaţie 
(sub aspectul conţinuturilor, proceselor, validărilor etc.) este din ce în 
ce mai evidentă. Ceea ce la un moment dat era diferit tinde să se 
asemene, să se apropie, să împrumute trăsături oarecum comune. 
Specificitatea nu trebuie numaidecât să dispară, ci să devină un 
element suplimentar, particularizant, care imprimă o anumită 
„culoare” unui spațiu oarecare. De altfel, această evoluție este dictată 
nu de sistemele educative în sine, ci de determinări supraetajate 
(economicul, politicul, strategicul etc.), care impun astfel de cuplări și 
integrări organizatorice. „Unda de şoc” va ajunge și în zonele ce 
predetermină formațiunile respective. 

Globalizarea aduce după sine o schimbare a raporturilor 
politico-economice şi socio-culturale, pe linia  recompunerii 
permanente a socialului, a fluidizării acestuia în consens cu ultimele lui 
sensuri de evoluție. Departe de a impune staticism şi închidere, ea 
presupune mișcare și deschidere permanentă către piste posibile. 
Globalizarea presupune o translocaţie a ihodelelor şi proceselor, o 
disipare a acestora la scara întregii omeniri. Un eveniment produs 
punctual într-un anumit spațiu va avea reverberații unde nici nu te 
aştepţi. Mişcarea trepidantă îi obligă pe actori să devină mai 
competitivi, mai eficienți, mai atenţi la chemările realităţii. În plan 
concret, mondializarea se traduce prin libera circulație a capitalurilor, 
a bunurilor, a serviciilor și, parţial, a indivizilor (forța de muncă fiind 
restricționată de la stat la stat). 

În urmă cu mai multe decenii, se anunţa naşterea acelui global 
village, a satului planetar, devenit acum realitate. Într-o lume a 
internetului, a televiziunii prin satelit și prin cablu, a instrumentelor 
internaţionale de credit, a telefoanelor mobile etc., este greu să te 
sustragi acestui val comportamental. Ubicuitatea informaţiei de tot 
felul, de la cea specializată la cea comună, extensiunea capitalurilor şi a 
rețelelor economice, viteza de penetrare a modelelor culturale, 
schimburile de experienţă și expertiză şi dislocările forței de muncă 
determină în mod necesar omogenizarea existenţei la scară planetară. 

Globalizarea nu se confundă cu globalismul. Dacă globalizarea 


constituie o mişcare de unificare pe linie politică, militară, tehnologică 
şi economică, globalismul propune o filosofie de nediferenţiere și de 
ştergere a specificităților, de desființare o oricăror demarcațţii de ordin 
fizic sau cultural. Este o ipostază negativă de impunere cu forța a 
globalizării, de impunere a strategiilor uniformizatoare şi 
destructurante. Pe de altă parte, globalizarea nu exclude 
particularismul sau localismul; dimpotrivă, le trezește, le stimulează. 
Odată declanşat fenomenul omogenizant de globalizare, se naște o 
mişcare contrară, de „apărare”, respectiv de descoperire a unor 
expresii particularizante, de accentuare a unor trăsături „secundare”, 
adormite. (în mai toate țările mari, asistăm la o înviere a limbilor 
moarte; vezi cazul Angliei, în care limbile celtice, în Cornwal și Wales, 
câştigă în prestanţă și popularitate. Este adevărat că aceste state sunt 
destul de importante pentru a-şi permite astfel de orientări sofisticate! 
Important este că, în principiu, acest lucru e posibil.) 

Dualitatea local/global durează de când lumea și stă la baza 
dezvoltării societăţii (culturii) umane. îmbogățirea spirituală se 
bazează pe schimb, pe dinamica dintre ceea ce dai și ceea ce primeşti, 
dintre cel ce emite ceva şi un receptor oarecare, dintre activitate şi 
pasivism în procesul de comunicare spirituală. Uneori primeşti, alteori 
dai; uneori te impui, alteori asculți de alții; uneori ești luat în seamă, 
alteori eşti ignorat. Important este să nu ocupi tot timpul același statut 
sau rang în schimbul ce are loc. Procesul de omogenizare este 
imposibil să câştige; cu cât el va fi mai reclamat, cu atât reacția de 
heterogenizare va fi mai amplă. Cu cât va intenționa cineva să ne 
distrugă identitatea, cu atât mai mult noi o vom afirma. Asta o ştiu și 
alţii... și noi! Și nu e un lucru rău. 

2.2. Un caz de globalizare secvențţială: integrarea europeană: 

Unificarea europeană, ale cărei începuturi le sesizăm de la o zi la 
alta, trebuie să ia în seamă coordonatele spirituale ale acestui spațiu 
polimorf şi să le gestioneze în chip inteligent. Dacă diferențele sau 
contrastele de ordin economic, juridic, administrativ etc. trebuie 
diminuate sau anihilate, militându-se pentru modele și strategii 
comune, nu același lucru trebuie să se întâmple și la nivel cultural, 
spiritual, religios. Unificarea despre care se vorbește nu înseamnă 
unicitate, aplatizare a deosebirilor, şi nu se cere a fi materializată în 
aceeași proporție şi în același ritm mecanic pentru toate componentele 
ansamblului societal. Unificarea din punct de vedere strategic, militar, 


economic, juridic (desigur, progresivă și parţială) se justifică pentru că 
va garanta o funcționalitate şi o raționalitate aparte spațiului 
comunitar. Unificarea culturală sub spectrul unicităţii (lingvistice, 
religioase, artistice etc.) conduce la disoluţie identitară, la atrofiere 
spirituală şi nu poate trezi decât coşmaruri. 

Este de dorit ca ceea ce poate fi unificat să fie unificat, iar ceea 
ce nu se poate unifica să rămână în spiritul unei ființări multiple. De 
regulă, ceea ce este mai artificial, mai „construit” de om, se poate 
apropia sau pune în acord (cunoașterea, economicul, politicul, 
administrativul, strategicul etc.), iar ceea ce este mai natural, mai 
apropiat de profunzimile spirituale ale ființei (credința religioasă, 
mentalul omenesc, limba, arta etc.), rămâne netransmutabil prin 
înrădăcinarea acestora în experienţe felurite, potenţial infinite. 

Aşadar, spațiul european se cere a fi creionat dintr-odată unitar 
şi plural, monolitic, dar şi divers, asemănător, dar şi diferit, pornind de 
la statutul și funcționalitatea pe care o deține dimensiunea respectivă 
la scara corpusului comunitar. Unele aspecte vor trebui să fie puse în 
acord, altele vor rămâne cum au fost... sau mai mult decât atât! Nu 
putem impune o limbă unică (chiar dacă această realitate ne-ar 
avantaja în comunicare), pentru că așa ceva este împotriva firii, a unei 
evoluții firești, a unei polivalențe expresive naturale. Nu putem spera 
la o religie unică sau la supremaţia unei confesiuni prin desființarea 
celorlalte, în virtutea faptului că nu ar mai fi motive de dispută, de 
ceartă sau de infatuare pentru unii sau alții. 

Unificarea nu înseamnă  întronarea  unicităţii, topirea 
polivalenţelor într-o paradigmă singulară, totală, înțepenită. Unificarea 
va fi totală pentru unele componente, dar secvenţială, graduală, 
potenţială, virtuală sau chiar indezirabilă pentru alte aspecte; şi este 
bine să fie aşa. Europa viitoare va arăta ca un mecanism complex, care 
va funcționa bine, chiar dacă nu toate multiplele sale rotițe se vor 
mişca în aceeaşi cadență, la fel de repede şi chiar în același sens! 

Un semn concret de unificare europeană la nivel academic este 
dat de Declaraţia de la Bologna din 18 - 19 iunie 1999, ce consfințeşte 
formarea spaţiului european de învățământ superior. Acest proces 
este în plină evoluţie (în România, s-a trecut efectiv la noua politică și 
structurare universitară începând cu anul universitar 2005 - 2006) şi 
presupune următoarele: 

1. Adoptarea unui sistem de diplome ușor de comparat şi, de 


asemenea, de recunoscut prin implementarea ideii de completare a 
diplomei, în vederea prorrțovării puterii de angajare a cetăţenilor 
Europei şi a competitivităţii internaționale a sistemului educațional 
superior european. 

2. Adoptarea unui sistem universitar bazat în mod esenţial pe 
trei cicluri: de licență, master şi doctorat (3 + 2 + 3). Accesul la al 
doilea ciclu va necesita completarea cu succes a studiilor din primul 
ciclu, ce ar putea dura cel puțin trei ani. Diploma primită după 
absolvirea primului ciclu va fi, de asemenea, relevantă pentru piața de 
muncă europeană ca un nivel anume de calificare. Al doilea ciclu ar 
trebui să conducă spre obținerea diplomei de master, iar al treilea spre 
obținerea celei de doctor, așa cum se întâmplă în multe ţări ale 
Europei. 

3. Stabilirea unui sistem de credite (la fel ca sistemul ECTS), ca o 
manieră oportună de a promova ideea de mobilitate a studenţilor 
peste tot în lume. Creditele ar putea fi obținute și în contexte care nu 
implică învățământul superior, care include învățarea pe tot parcursul 
vieții, ceea ce duce la recunoașterea lor de către universităţile în cauză. 

4. Promovarea mobilității prin depășirea obstacolelor către 
exercițiul efectiv al circulației libere, punându-se accent în special pe: 

— Accesul la studii şi la oportunități de formare și serviciile 
legate de acestea (pentru studenți); 

— Recunoașterea şi valorificarea perioadelor petrecute în 
concursul european prin cercetare, predare și formare, fără a fi 
prejudiciate drepturile statutare (pentru profesori, cercetători şi 
personalul administrativ). 

5. Promovarea cooperării europene în asigurarea calității unei 
viziuni legate de ideea de a dezvolta criterii şi metodologii 
comparabile. 

6. Promovarea dimensiunilor europene necesare legate de 
învățământul superior, mai ales în ceea ce priveşte dezvoltarea 
curriculară, cooperarea interinstituțională, schemele de mobilitate şi 
programele integrate de studiu, formare şi cercetare. 

Procesul, directivat de principiile de mai sus, a fost și este 
caracterizat printr-o amplificare evidentă nu numai a numărului de 
țări implicate, dar și a numărului de persoane, instituţii, organizații, 
constituindu-se într-un demers nemaiîntâlnit de degajare a unui spațiu 
simbolic unitar cu reverberaţii asupra tuturor componentelor vieţii 


comunitare europene. 

2.3. Globalizarea şi dinamica diferenţierii: 

Mondializarea vine cu noi moduri de gestionare a diversității pe 
mai multe axe: individual-comunitar (suntem foarte diverși ca indivizi, 
dar omogeni când societatea solicită forme de agregare spre aceleași 
valori), vechi-nou (activarea unor valori tradiționale, dar într-o nouă 
stilistică, eventual prin reinterpretare), local-internaţional (prin 
activarea simultană atât a unor valori specifice mediului comunitar, 
dar și ale unora preluate din alte culturi, deseori distante fizic şi 
spiritual). Mondializarea poate, în principiu, să stimuleze pluralizarea 
sau particularizarea. 

Globalizarea antrenează o comprimare a lumii, a spaţiului și 
timpului, „îngrămădind” toată istoria omenirii într-un „aici și acum”. Se 
speră că tot ce a fost şi este ar încăpea acum, în momentul dat, 
ştergându-se diferențele manifestate în timpuri și spaţii diferite. 
Diferenţele de gândire, de vizare a lucrurilor, de mentalități, de 
credinţe, de limbi și de etnii sunt reduse la maximum sau sunt 
desființate. Evenimentele produse altă dată sunt prezențţificate, ca şi 
cum s-ar întâmpla acum, iar evenimentele ce se derulează undeva în 
lume sunt ubicue, transmise „în direct” pe toate ecranele 
televizoarelor. 

R. Robertson (1992, p. 27) consideră că fenomenul globalizării 
priveşte patru elemente componente de bază, constitutive ale vieţii 
sociale, între care se stabilesc relații multinivelare şi inegal 
distributive: indivizii, societățile naţionale, sistemul mondial al 
societăților şi umanitatea. 

Elementele de mai sus, precum și raporturile respective, 
alcătuiesc, conform autorului amintit, „condiţia umană globală”. Pentru 
ca lumea să funcționeze, trebuie acceptată, cel puțin pentru prezent, 
autonomia relativă a celor patru componente, dar și faptul că celelalte 
trei condiționează pe a patra în mod inexorabil. Globalizarea înseamnă 
interdependenţă funcțională și supunere relațională față de obiective, 
acțiuni, procese ce par să-i privească pe alții. Constatăm totuși că ceea 
ce se întâmplă undeva în lume nu are cum să nu antreneze efecte 
dintre cele mai consistente şi concrete. Relativizarea poate însemna și 
construirea circumstanţială a obiectelor, a proceselor și a sensurilor. 
Mondializarea implică o dezvoltare bazată pe o dinamică a diferenţierii 
şi complexității acționale greu de anticipat şi descris cu exactitate. 


Stabilitatea tradițională este afectată de noile insinuări ale globalizării. 

Fiecare persoană se defineşte plural, în funcție de 
circumstanţele prezentării sale. O dată este membru al unei comunități 
stabile, definite etnic, religios, spiritual, psihologic. Altă dată trebuie 
să-şi etaleze o „față” dilatată, extensivă, ce depășește cadrele naturale 
de alcătuire. Sunt situaţii când ne prezentăm nu numai pe noi înșine, ci 
şi grupul de apartenenţă, națiunea, umanitatea - fie că ne place sau nu. 
Sociabilitatea presupune să lăsăm ceva de la noi în profitul alterității. 

În condiţiile instituirii unei „sociabilități” mondiale, trebuie să 
ne dezvoltăm identități multiple, absorbante, înglobante. Important 
este să ştim când, cât și până la ce punct. 

Din cauza transformărilor în interior ale statelor-naţiuni, care 
contribuie la transformarea acestora în spaţii de diversificare 
socio-culturală a grupurilor și indivizilor, în strânsă legătură cu 
dezvoltarea sistemului mondial al societăților naționale, identitățile 
personale se complică; devin multiple, compozite, amestecate, 
schimbătoare, fruct al unei acțiuni de construire simbolică conexat la 
dialogul inerent modernităţii și postmodernităţii dintre Eu și Altul. 
(Lessard, 1998) 

Statele naționale nu se mai definesc drept spaţii închise (unele 
dintre ele nici nu mai au graniţe formale); în afară de prefacerile 
interne, ele trec și prin convulsii externe, de adaptare la noi sfidări şi 
standarde. Se pare că ideea fundamentării unei naţiuni pe principiile 
omogenității culturale totale pare să fi intrat în declin. Unitatea 
spirituală, prin înscrierea într-un anumit topos, este menținută, dar 
este încurajată denivelarea, activarea diferențiată a acestor valori. 

2.4. Economia cunoașterii în era informatizării: 

S-a spus de nenumărate ori că cine cunoaște este puternic, iar 
deținerea adevărului aduce un mare avantaj posesorului acestuia. Nu 
în zadar! Trăim într-o societate marcată de cunoaștere, de pregnanţa 
ei în valorizarea indivizilor și a acțiunilor umane. Societatea, ca întreg, 
este apreciată în funcție de felul cum știe să-şi gestioneze adevărurile, 
câştigurile de ordin cognitiv, părerile, ideile. Cunoașterea nu rămâne 
doar o trăsătură a economiei actuale (știința aduce profit, se spune), ci 
devine şi principiu generativ, cu caracter autoorganizator al societăţii, 
al mersului său înainte. Raționalizarea puterii (pe registre democratice 
sau autoritare) se bazează pe subordonarea cunoașterii în factor de 
acțiune foarte concretă. Este un lucru știut că puterea utilizează 


cunoaşterea - în scopuri bune sau rele, după cum îi convine. 

Cunoașterea nu mai constituie o podoabă pe care și-o arogă unii 
sau alţii, un accesoriu de fațadă cu caracter simbolic, ce va conferi 
putere suplimentară, indirectă, celor ce cred că o dețin; în societatea 
modernă, orice formă de cunoaștere, dar şi de acces la ea reprezintă o 
forță propriu-zisă, creează noi oportunități de a acționa, de a 
întreprinde concret, de a schimba o stare de lucruri. Achiziţiile 
cunoaşterii aduc o mai mare marjă de mișcare, de alternative 
acționale, de libertate. Nu se poate întreprinde nimic dacă nu se pleacă 
de la o anumită „infostructură”. A cunoaște mai mult înseamnă a te 
ghida după aliniamente date, suplimentare, a făcu un pas mai în față, a 
reconfigura în cunoştinţă de cauză transformările ulterioare. 

Cunoaşterea nu mai este o constatare ulterioară ivirii unor stări 
de lucruri, succedentul unor fapte, ci antecedentul, condiţia lor 
prealabilă de emergență. Cunoașterea nu rămâne doar constatativă, ci 
constructivă. Cunosc ceva nu doar după ce acesta apare, ci astfel încât 
acel ceva să apară! Știința nu mai este doar cheia dezlegării enigmelor 
lumii, ci a evoluţiei, a progresului ei (dacă există așa ceva). Ne fasonăm 
realităţile în concordanță cu ceea ce ştim (dinainte) despre acestea. 
Cunoașterea predetermină faptele. Nu te-aș căuta dacă nu te-aș fi găsit, 
cum spune filosoful. 

Cunoaşterea contemporană se caracterizează printr-o serie de 
trăsături specifice... în primul rând, este tranzientă, cunoaște o 
mobilitate fără precedent. Viteza de apariție a noului s-a amplificat. 
Competenţele cognitive şi aptitudinale achiziționate inițial se dovedesc 
pe parcurs insuficiente defazate, neoperaţionale. În al doilea rând, 
câmpul muncii este tot mai mult condiționat de cunoaștere. Nimic nu 
se mai produce eficient decât printr-un surplus de cunoaștere. Câştigă 
cel care avansează mai mult în câmpul cunoaşterii și pune cunoașterea 
la treabă. În al treilea rând, cunoaşterea este autoproductivă, 
autotelică, aduce altă cunoaștere. Precum banii (cei investiţi, nu 
cheltuiți!), ea atrage după sine noi cunoștințe, noi posibilități de 
explorare şi de înţelegere. 

Societatea umană este organizată astfel încât să transfere prin 
educaţie în plan evolutiv, dar şi sincronic, valorile pe care le deţine. 
Forța unei societăți este dată de această putere iradiantă a cunoașterii 
răspândită în timp și spaţiu. Miza educaţiei o reprezintă savoir-xA, 
cumulul de valori culturale, transferabilitatea acesteia de la unii la alţii 


(de acum în veci, de aici spre alte spaţii). Cunoașterea constituie o 
condiție antropologică a persistenței omului în timp şi peste vremuri. 

Democratizarea cunoașterii, prin disponibilizarea masivă și 
rapidă a noilor achiziții teoretice, aduce nu numai emancipare, ci şi 
disconfort, insecuritate, datorită multitudinii variantelor explicative 
puse în circulație la un moment dat. În locul unei surse sigure, ferme, 
unice, apare pluralitatea perspectivelor. În acest caz, pentru utilizator, 
rămâne ca sarcină identificarea și aplicarea acelei teorii care se 
potriveşte cel mai bine problemelor de soluţionat. Există o grijă 
generată nu de carenţă, ci de supraabundenţă. Trebuie să ştim ce este 
oportun și valoros în „oceanul” de cunoștințe care ne înconjoară, să 
valorificăm ceea ce este pertinent și nu prejudiciază alte seturi de 
valori (morale, civice, culturale). Căci o valoare autentică, fie ea şi 
instrumentală sau pragmatică, nu trebuie să anihileze celelalte valori. 

Care este statutul cunoașterii în era informatizării? 

În primul rând, aceasta valorează prin sine, dar şi prin 
modalitatea de insinuare, de transmitere a ei. O idee devine mare atât 
prin ea însăși, cât şi prin faptul că este cunoscută sau îmbrățișată de 
mulți. Criteriul cantității poate eclipsa criteriul calităţii. Poate nu-i 
drept... dar e real! 

În al doilea rând, asistăm la o reconfigurare a stimulilor culturali 
printr-o altfel de accesare a acestora, având noi incidențe asupra 
psihicului uman. Modul de prezentare a cunoașterii stimulează noi 
interacțiuni între facultățile acesteia. Prezentarea informaţiilor devine 
interactivă, favorizând osmoza dintre stimulii verbali, auditivi, vizuali, 
kinestezici. Constatăm astfel o rescriere și o convertire a 
conținuturilor culturale într-o formă digitală, creând noi tipuri de 
relaționări şi dependențe între om şi mașină, între om și informaţie, 
între un om și altul. Biblioteci întregi sunt acum scanate, iar noutățile 
care intră apar dintru început într-o formă digitală. Tot mai des se 
construiesc biblioteci virtuale, care nu mai au corespondențe în plan 
spaţial, obiectual. 

În al treilea rând, creşte accesibilitatea la sursele cunoaşterii şi 
nu mai sunt interpuse bariere (spaţiale, financiare, temporale); dacă 
apar, acestea sunt uşor depășite. Orice comunitate care se respectă își 
dezvoltă cadre tehnice de acces la cunoaștere. Izolarea ține de 
domeniul trecutului și nu mai constituie decât un motiv infantil de 
mascare a neştiinţei. 


În al patrulea rând, tehnologiile informaţionale induc prin ele 
însele noi deprinderi și capacități la utilizatori, formând în mod direct 
noi apetituri, interese, motivații. Abilitățile individuale, altă dată 
rezultate ale educaţiei, se construiesc implicit prin practicile zilnice, 
generalizate, aproape obişnuite. Căci „alfabetizarea” digitală începe 
difuz de la cele mai fragede vârste, chiar din familie, şi se învaţă... 
precum mersul sau vorbirea. Să mai amintim faptul că programele 
însele educă și informează, acompaniind „didactic” traseele urmate de 
utilizatori (un cuvânt greşit este corectat automat, o construcție 
gramaticală este evidențiată imediat, unei ecuaţii oarecare i se 
atașează formula de rezolvare etc.). 

Savoir-ul actual este  potențat de noile tehnologii, 
prefigurându-se altfel decât până acum, îmbogăţindu-se pe traseul 
transmiterii lui. El comportă atât o dimensiune explicită, care se referă 
la conținuturile informaţionale directe, manifeste, cât și una implicită, 
bazată pe presupoziţiile indirecte, pe abilităţile ascunse, activate în 
procesul acaparării şi semnificării cunoaşterii. Se pare că această a 
doua componentă devine din ce în ce mai pregnantă - ca premisă și 
finalitate - în practica educațională actuală. Constituie o sfidare pentru 
pedagogia actuală de a reorienta, de a ghida mersul persoanei nu spre 
explicitul, ci spre implicitul cultural. 

Structurarea societăţii cunoașterii impune și noi probleme de 
ordin etic. Reglementările deontologice vor avea mai multe fațete și 
vor viza mai multe probleme (vezi Karim, 2003): 

— Asigurarea unei distribuiri echitabile şi democratice a 
beneficiilor societăţii cunoașterii; 

— Prezervarea privatităţii şi intimităţii informării; 

— Garantarea sustenabilității dotării tehnice la nivelul cât mai 
multor beneficiari; 

— Garantarea securităţii la locul de muncă; 

— Răspândirea egală și transferul operativ al invențiilor în 
domeniu; 

— Reglarea piețelor adiacente și a consumului global de cultură; 

—  Menţinerea şi îmbunătățirea obiectivelor umaniste ale 
educației. 

Toate aceste probleme obligă la o atentă gestionare a 
formațiunilor cunoașterii. Managementul cunoaşterii este acel proces 
de capturare a inteligenței colective de către o organizație pentru a o 


utiliza în vederea stimulării inovării prin dispozitive autoreglatoare, de 
formare continuă. Managementul cunoașterii este... 

„0 manieră de a examina mecanismele care facilitează 
procesele critice de organizare, de evaluare a performanței și 
dezvoltării soluţiilor practice antrenate de unul sau mai multe 
obiective (Ghiuţă, 2002). 

Cu alte cuvinte, această realitate rezidă în procesualitatea 
complexă de fructificare, de congenerare și creare permanentă a unei 
dinamici a cunoașterii, care să o facă fertilă şi aplicativă. La nivelul 
unei entități oarecare, centrată pe căutarea şi transmiterea savo/r-ului 
(cazul școlii, de pildă), obiectivele fundamentale ar putea fi: 

— Promovarea inovației, antrenarea de noi idei și punerea în 
practică a gândirii creatoare a organizaţiei respective; 

— Câştigarea de cunoștințe şi de experiență pentru a le face 
profitabile şi utile atunci când e nevoie; 

— Perfectarea căilor de a găsi şi de a reutiliza sursele 
cunoaşterii şi ale competenţei, fie că ele s-ar afla înregistrate în 
mijloace tehnice sau în memoria unui subiect uman; 

— Încurajarea cooperării, a cunoaşterii partajate, formarea 
continuă și perfecționarea de sine; 

— Îmbunătăţirea calităţii luării deciziilor şi a altor sarcini cu 
substrat intelectual; 

— Înțelegerea valorii și a contribuţiei capitalului intelectual şi 
creșterea posibilităților, eficacităţii şi valorii sale practice. 

Informatizarea învățământului și noile tehnologii conduc la o 
pluralizare a informaţiilor, la un bagaj extensiv, greu de stăpânit şi 
gestionat. Importantă nu mai rămâne doar informaţia ca atare, ci 
asimilarea, dispunerea și antrenarea acesteia acolo unde trebuie. 
Constituie o obligație integrarea informaţiei la nivelul cunoștințelor, 
iar a acestora din urmă în cultură. A învăţa în noile condiţii înseamnă 
a-i ajuta pe educați să navigheze inteligent în noile spații 
informaţionale, a converti cunoştinţele în cultură, pentru ca, mai apoi, 
acestea să ajungă la nivelul bunelor practici. 

2.5. Educaţia - vector şi rezultat al globalizării: 

Educaţia este un proces de universalizare a ființei umane, de 
repliere a ei pe coordonatele multiplicității și varietăţii valorice. Astăzi, 
educaţia este dintr-odată globalizată și globalizantă. Este influențată 
de procesul globalizării, ale cărei efecte, la rândul ei, le amplifică. Din 


punct de vedere structural și organizațional, asistăm la întronarea 
unor modele ce transcend particularităţile lingvistice, religioase şi 
culturale ale țărilor sau regiunilor. Pe întreg mapamondul, se dezvoltă 
strategii similare de formare, generate de aceleași inflexiuni 
economice, ideologice sau politice. Oricât ne-am face că nu vedem 
aceste evoluții, ele survin implacabil, peste dorințele noastre. Asistăm 
la o dialectică interesantă, nelipsind ondulaţii contradictorii, precum 
(vezi Schriewer, 1997, pp. 19 - 20): 

— Opoziția dintre integrarea supranaţională și diversificarea 
subnațională; 

— Opoziția dintre procesul de internaţionalizare și cel de 
indigenizare; 

— Opoziția dintre fenomenele purtătoare de universalizare și 
cele ce configurează particularităţile istorice; 

— Opoziția dintre procesul de difuzare mondială și cel de 
receptare diferențiată, în funcție de culturi; 

— Opoziția dintre universalismul abstract şi concretețea unor 
răspunsuri particulare, „deviaționiste”, „atipice”; 

— Opoziția dintre modelul unei educaţii puternic standardizate 
şi cel al unei educații mai puţin formalizate, difuze, naturale. 

Evaluările ce se realizează periodic la adresa unor sisteme 
naţionale de instruire scot în evidenţă criterii ce induc ele însele 
globalizarea. Clasamentele care se fac pornind de la indici economici 
(livrați de Banca Mondială), de la parametri calitativi (evidenţiați de 
UNESCO) şi de la prognoze (realizate de Biroul Internațional al 
Educaţiei şi de Institutul Internațional al Planificării Educaţiei) 
determină o dinamică ce înscrie educaţia în aceleași tipare la nivel 
global și obligă sistemele naţionale de instruire să se alinieze la aceiași 
parametri sau determinări. 

Elementele sau ocaziile de construire „globală” a instrucției 
omenirii sunt următoarele: 

Instituțiile educative, ce cunosc aproximativ aceleaşi structuri şi 
forme de organizare; 

— Studenţii şi profesorii, care circulă şi preiau (sau predau) 
experiențe socio-cognitive diferite; 

— Suporturile curriculare, ce conţin elemente ale cunoașterii 
universalizate şi internaționalizate; 

Introducerea NTIC, studiul limbilor străine, schimburile de 


expertiză didactică, în calitate de instrumente unificatoare; studii 
internaţionale şi comparativiste, ce permit înţelegerea specificității 
sistemelor naţionale într-o perspectivă globală. 

Toate aceste niveluri se intercondiționează reciproc, generând o 
altă axă a unificării şi globalizării. 

Interdependenţele de ordin economic, expansiunea tehnicilor 
informaţionale și dispariţia granițelor nete dintre comunități și culturi 
aduc după sine astfel de puneri de acord, realizate mai mult sau mai 
puţin inspirat din punct de vedere acționai. Rezumând, vom spune că 
mondializarea, în măsura în care se va impune „de jos în sus”, ca un 
mers firesc de extensiune, de unificare şi de compatibilizare a 
practicilor, de experimentare a elementelor noi, constituie un fenomen 
pozitiv. Este un semn de racordare a lumii la un sens mai profund, de 
depăşire a limitelor proprii, de pregătire a terenului pentru trăirea 
laolaltă a indivizilor, comunităţilor, omenirii. 

Dar să vedem ce se întâmplă în plan educativ. 

Tot mai multe sisteme de învățământ suportă procese de 
înnoire şi reformare. Aceste politici reformatoare, prin modelele puse 
în joc și prin implicarea unor experţi „transnaţionali”, deschid ele 
însele calea uniformizării structurilor și proceselor. De altfel, și 
decidenţii din sistemele locale de educare au tot interesul ca 
învățământul național să fie deschis, permisiv la practicile educative 
din alte părți. Mobilitatea tot mai pronunțată a oamenilor fac în aşa fel 
încât şi structurile de primire (şcoală, facultate) să aibă tot mai multe 
puncte de întâlnire, să „semene” încă de la început între ele. Un 
parcurs şcolar realizat undeva în lume e bine să fie rezonant cu ceea ce 
se face în altă parte şi să fie recunoscut altundeva. 

Există apoi o platformă „tehnică? a unificării, datorită 
specificității practicilor didactice, discursului acționai propriu-zis, 
teoriei pedagogice, limbajului psihopedagogie. Educaţia este un proces 
al „universalizării” ființei particulare. Peste tot unde este vorba despre 
formarea tinerei generații se impun practici similare, aceleaşi 
gesticulații care au fost promovate, experimentate, validate ca fiind 
eficiente. Teoriile (învăţării, predării, evaluării etc.) circulă peste tot în 
lume, ființând ca adevărate „carcase” ce induc unificarea acţiunilor. 
Teoria ştiinţifică este expresia unei generalizări, care, odată acceptată, 
aduce universalizare. O „retorică” asemănătoare va forța ca și 
realitățile descrise de ştiinţă (distante, iniţial!) să se unifice cumva. 


Asistăm la un proces de internaționalizare a educației (mai ales 
a celei de nivel superior) prin punerea în aplicare a cât mai multor 
constante structurale, procesuale, acționale. Extinderea unei culturi 
organizaționale inspirată din lumea afacerilor, a unui management 
competitiv, cuplarea tot mai strânsă dintre pregătirea din şcoală cu 
piaţa muncii, integrarea în învățământ a tehnologiilor informaţiei şi 
comunicaţiilor, transformarea învăţământului într-o marfa şi creşterea 
mobilităților şi a contactelor dintre actorii implicați în formare sunt 
aspecte concrete ale internaționalizării educaţiei. Universitățile au 
devenit „pioniere” ale internaţionalizării prin punerea la punct a unor 
convergențe notabile. Trebuie spus că acestea au fost dintotdeauna 
focare ale unificării, cel puţin în planul cunoașterii. Declaraţia de la 
Bologna din 1999 deschide calea unui spațiu european al formării de 
nivel superior, care se bazează pe următoarele trei principii: 

1. punerea la punct a unui sistem de credite transferabile care 
să asigure validarea și certificarea parcursurilor de formare, 2. 
armonizarea structurilor de formare sub aspectul timpului și 
conținuturilor (trei ani pentru obținerea unei licenţe, plus doi ani 
pentru realizarea unor studii aprofundate) şi 3. stabilirea clară a unor 
programe de mobilitate a persoanelor de tip Erasmus /Socrates. 

Competitivitatea își spune cuvântul tot mai mult și în materie de 
educaţie. Se dezvoltă o piață a formării la nivelul unor spații 
socio-culturale mai largi, care depășesc statele tradiționale. Extinderea 
formării on-line induce spargerea limitelor de demarcaţie spaţiale şi 
culturale. Detentorializarea educaţiei a devenit aproape un fapt 
comun. În plus, mecanismul pieţei reglează din ce în ce mai mult 
evoluția practicilor educative. Noile tehnologii informaţionale şi de 
comunicare funcționează asemenea unui „cal troian”, care introduce 
mecanismul pieţei în educaţie. Logica de tip competitiv aduce după 
sine o dinamică ascendentă pe linia calității (prin demultiplicarea 
liniilor de formare, prin spargerea monopolului statului, prin 
privatizarea secvențială a învățământului etc.). Puţină concurenţă nu 
strică învățământului. Ea poate stimula grija față de educat, inovaţia 
didactică și, în genere, calitatea. Rămâne să se structureze un echilibru 
între filosofiile acționate de tip neoliberal, cele autoreglatoare şi cele 
dirijiste şi intervenționiste, în funcție de circumstanţe și evoluții 
particulare. E bine ca în instituţiile de învățământ să aibă acces nu 
numai cei cu bani, ci și cei care pot, au nevoie şi merită să fie educați 


într-o direcţie sau alta. 

Consecința ar fi următoarea: sistemul naţional de instruire nu se 
poate închide în sine, nu poate deveni suficient sieşi, nu se poate izola, 
ci trebuie acum racordat instituțional și procesual la liniile de evoluţie 
de pe plan mondial. Gesticulaţiile glorificatoare, de mulțumire de sine 
(conform cărora „avem o tradiţie educativă nemaipomenită”, „n-avem 
nimic de învăţat de la alții” etc.), trădează nu numai o necunoaștere a 
realităților, ilar şi o imensă iresponsabilitate. Educaţia nu trebuie să 
rămână doar „naţională”. Principial, și alții ar putea să fie formaţi în 
sistemul românesc de instruire, dacă nu la modul general și total, cel 
puţin în unele direcții. Ne putem specializa în acest sens. De ce școala 
noastră să nu fie asaltată de candidaţi de oriunde? Nu este exclus ca, în 
viitor, unii elevi, studenţi şi doctoranzi să fie recrutați din ţări 
respectabile din Occident. Ca și în cazul produselor economice, acei 
care suportă exercițiul formării trebuie să fie recunoscuți și apreciați, 
indiferent de unde ar veni şi pe unde ar trece, dacă sunt cu adevărat 
bine formați și competitivi. De ce persoane de oriunde din lume nu ar 
căuta „piaţa” educaţiei româneşti pentru binele lor şi interesul nostru? 

2.6. Educaţia - între tehnologie şi economie: 

Sistemul de învățământ îmbracă tot mai mult haina unor servicii 
publice a căror dinamică rezultă dintr-un compromis al statului cu 
publicul său (părinţi, copii, educatori etc.), dar și cu alte pârghii ale 
societății. Decretat inițial ca un palier non-profit şi la distanţă de lumea 
capitalului, acesta devine din ce în ce mai dependent de lumea 
economică. Acaparat de stat, după ce timp de secole fusese dependent 
de Biserică (în Europa, dar și la noi), învățământul se situează la 
intersecția multor interese şi nu se poate izola de evidentele mutații 
ivite în câmpul muncii, al serviciilor, al finanţelor şi, mai ales, al 
tehnologiilor. Nu în zadar, se vorbeşte frecvent despre economia 
cunoaşterii, despre industrializarea învățământului, despre piața de 
formare... Sub impulsul conjugat al noilor tehnologii informaționale, 
dar şi al liberalizării capitalului, domeniul educației și al formării intră 
sub zodia unor prefaceri fundamentale de ordin structural şi 
procesual. Această tendință „externă” poate reverbera, într-un mod 
specific, şi la nivelul dispozitivelor „tehnice” interne, al strategiilor 
didactice care se vor replia corespunzător. Pedagogicul pare din ce în 
ce mai ocultat, instrumentalul ocupând întâietatea. 

Până nu demult, sistemul de învățământ, caracterizat printr-o 


inerție adesea criticabilă, resorbea tehnicul mai mult la nivelul 
modernizării mijloacelor de instruire, păstrând nealterate celelalte 
componente didactice (metode de învățare, conţinuturi de predat, 
strategii de evaluare etc.). Tehnologiile informatice actuale 
bulversează întregul edificiu didactic și pretind schimbări importante 
de paradigmă. Să ne amintim că şi descoperirea tiparului antrenase 
trecerea de la învățământul prioritar individual (un elev-un profesor) 
la unul frontal, mult mai eficient, cu mai mulți copii deodată, după o 
metodică nouă. De această dată, revoluţia este mult mai puternică. 

Noile tehnologii induc  virtualizarea,  delocalizarea şi 
dematerializarea acțiunilor de formare. Cu alte cuvinte, educaţia se 
poate muta dinspre actual către posibil, se exercită nu numaidecât 
într-un spațiu dat, singular, și nu presupune un arsenal de suporturi 
concrete, identificabile (resurse umane, materiale directe). Dispare 
concentrarea predominantă a cunoașterii în biblioteci, şcoli, 
universităţi, institute de cercetare, muzee etc. O putem găsi peste tot, o 
putem accesa imediat. Nu individul se deplasează (spaţial) către 
cunoaştere, ci ea vine spre el. Putinţa de a intra în posesia cunoașterii 
o are, principial, fiecare dintre noi. Am ajuns în cea mai democratică 
eră de până acum (sub aspectul informării)! 

Societatea informației pune la dispoziția celor care se formează 
o serie de instrumente inovative şi nomade, care nu mai depind de o 
anumită locaţie (celulare, computere portabile, conexiuni prin unde 
hertziene etc.). Se poate învăţa şi altfel, mult mai lejer și evanescent 
(fără manuale masive şi tomuri prăfuite, fără așteptatul deschiderii 
unei biblioteci etc.), printr-un demers achizitiv fractal şi virtual. Tinerii 
de astăzi şi-au însuşit deja o cultură a reţelei şi a serviciilor on-line (au 
abilități tehnice, și-au apropiat un limbaj specific, au referenţialuri 
valorice plasate în cyberspaţiu). Fişele de lucru țin de domeniul 
trecutului, iar referatele, legate de un domeniu sau altul, le ai gata 
concepute pe internet. Biroul sau locul de lucru încape în volumul mic 
al unui laptop, pe care, sprijinit pe genunchi, îl deschizi oriunde: în 
grădină, în gară, în avion. Prin ubicuitatea și transversalitatea noilor 
mijloace de informare și comunicare, sistemul de învățământ 
contemporan şi-a schimbat faţa și s-a reformat. 

Pe de altă parte, modul de organizare a școlii contemporane 
pune în umbră statutul vechi al profesorului artizan, cu har, animat de 
scopuri nobile. Actualul profesor este integrat într-o organizație 


reglată de legile eficienţei și ale randamentului, concurentă cu alte 
instituții de același tip. Managementul acestei instituții este similar cu 
cel din firme sau entități de producţie. Universitățile și alte instituţii de 
formare continuă sau reconversie profesională lasă în umbră modelul 
profesorului artist, mitul dascălului mânat de iluminarea dezinteresată 
a națiunii. Ceea ce pare a interesa sunt eficiența, randamentul, câștigul 
simbolic şi financiar. 

Odată cu schimbarea suportului și a modului de mediere a 
omului la cunoaștere, prin noile tehnologii, creierul uman se 
debarasează de exigenţele încărcării, pentru a se deda chemărilor 
procesării, interpretării, semnificării. 

Cultura, educaţia și comunicarea nu se mai pot clădi pe o 
supoziție lineară şi enciclopedistă privind cunoașterea. Nu mai 
constituie un obiectiv acapararea de informaţii, cumularea simplă, 
stocarea mecanică a cunoștințelor. Dacă pedagogia de altă dată era 
gândită pentru a-l ajuta pe individ să dobândească tot mai multă 
cunoaștere, astăzi, aceasta ar trebui să se centreze pe competența 
accesării şi gestionării ei. Pedagogia memorării trebuie înlocuită cu 
pedagogia căutării. Computerul, introdus în educaţie, constituie un 
„potenţializator al informării” (Levy, 1995, p. 39), al angajării 
personale în informare. 

Cunoașterea scapă exigenţei rarității drept criteriu al valorii 
(Serres, 1997). În varianta clasică, cine cunoștea mai mult sau deținea 
adevărul era puternic (de aici, și multe strategii de ascundere, de 
„dosire” a cunoaşterii). Dacă bunurile materiale, ca și banii, trec total 
dintr-o mână în alta, împuţinându-se, fiind ca un „joc” cu sumă nulă 
(dacă ai zece milioane de dolari și-i dai cuiva opt, rămâi... doar cu două 
milioane de dolari!) şi pierzându-se, dacă nu încap pe mâini bune, 
cunoaşterea se împrăștie fără să se dividă sau să se micşoreze. 
Dimpotrivă, aceasta, prin răspândire, sporeşte, se măreşte, creşte ca 
adâncime și cuprindere. Noţiunea de proprietate, în sens roman, se 
impune a fi discutată în noile condiţii. 

Dispunerea cunoaşterii în rețeaua internet se opune oarecum 
legilor tradiționale ale acumulării de capital. Devine bogat nu cel care 
deține cunoaşterea, ci acela care o utilizează sau o disipează mai întâi. 
Intri pe piața cunoaşterii prin întâietate și promptitudine. Nu mai ai 
niciun interes să-ți păstrezi ideile. Cunoașterea aduce putere nu atât 
celui care o ţine pentru el, ci mai ales celui care știe de unde s-o ia, ce 


să facă cu ea, celui care o descoperă și o transmite repede mai departe. 
A nu deţine cunoaștere nu mai este un handicap. A o depista șiao 
utiliza rapid - aceasta-i norma prezentului! 

Avântul tehnologic descompune schemele tradiționale de 
transmitere a învățăturii. Tehnologiile informaționale modifică 
barierele creaţiei și circulației cunoașterii, spărgând monopolul şcolii 
şi al profesorului-specialist. Soluţiile nou adoptate pun în chestiune 
educaţia în presentia, relativizând coordonatele temporale (fiecare 
învățând când are timp) și spaţializând activităţile (la nivelul 
întregului Glob). Suporturile de învățare (CD-uri, Webul, băncile de 
date etc.) sunt larg accesibile şi aduc o autonomie remarcabilă a 
utilizatorilor.  Internaţionalizarea presupune o  transgresare a 
serviciilor de formare dintr-un spaţiu dat într-unul dilatat, mutabil, 
posibil. Structural dispozitivele de formare vor fi dimensionate nu 
numai pentru un public dintr-un anumit areal, ci și pentru o populație 
ce vine din spaţii culturale sau naţionale diferite. În acelaşi timp, 
pentru ca fiecare să poată intra pe această nouă „scenă' când 
consideră de cuviință, preachiziţiile trebuie să fie echivalate sau 
recunoscute, ceea ce presupune o relativă unificare a structurilor 
inițiale, dar şi mecanisme operative de transfer şi creditare. 
Deschiderea constituie un principiu de organizare a formării care 
primeşte noi dimensiuni. 

Noile tehnologii mediatice produc deplasări de ordin cultural, 
creând noi reliefuri ale acesteia. Cultura se va defini nu numai ca un 
cumul de valori, ci şi în funcţie de modalităţile de evidenţiere și 
transmisie a ei, pentru că, e lucru ştiut, mediul „informează” el însuși, 
adăugând elemente de conținut peste conținutul propriu-zis. Cultura 
ar însemna aşadar şi procesul de transmisie prin care omenirea îşi 
continuă viața prin alte mijloace decât mecanismele specifice, prin 
diverse sisteme de captare a semnificaţiilor, de conservare şi de 
reactualizare. Suportul mediatic funcționează asemenea unor „proteze 
tehnice” (Merzeau, 2002), care prelungesc funcţiile facultăţilor strict 
omeneşti, adăugând programului genetic individual sau memoriei 
sociale deprinderi cerute de noile ipostaze de intermediere. 

Structurile tehnice actuale accentuează anumite fațete ale 
cunoaşterii, restructurând înseși reliefurile  savoiv-ului. Aceste 
structuri „formatează” într-un chip specific însăşi realitatea la care face 
trimitere. Calculatorul ne face să vedem lumea într-un anumit fel. 


Cunoașterea digitală va resemnifica multe date ale cunoașterii 
„clasice”, reaşezând cumulul de valori pe care omenirea l-a avansat 
de-a lungul timpului. 

O valoare - materială, umană - prețuieşte (inclusiv economic) și 
în funcție de extensiunea ei în timp și spaţiu. lar extensiunea este dată 
nu numai de calitatea ideilor, ci şi de instrumentele de disponibilizare 
a acestora. Să alegem ce e mai bine din următoarele două variante, dar 
nu înainte de a reflecta: o idee mare ce este emisă de cineva, însă 
rămâne cunoscută de un cerc mic de persoane sau aproape de nimeni. 
Ce pierdere! am fi tentaţi să zicem. O altă idee, poate mediocră, ce este 
difuzată cu surle și trâmbiţe, pe o scară largă şi îmbrățişată de mulți. 
Ce câştig! ar spune alţii. Pierdere, câștig? încă o temă de reflecţie adusă 
de transmisibilitatea cunoașterii. 

2.7. Informatizarea şi noile obiecte pedagogice: 

Odată cu creşterea cererii de formare, se diversifică și se 
complică ofertele concrete de satisfacere a noilor cerințe. Tot mai 
multe parcursuri de realizare a educaţiei se deplasează dinspre 
instituțiile clasice către formule susținute de noile tehnologii mediatice 
şi informatice. Orice inovare în plan instrumental se va răsfrânge la 
nivelul mijloacelor de instruire. Dacă în sistemele tradiționale tehnicile 
noi erau translate în calitate de simple adjuvante sau mijloace de 
facilitare a educaţiei, asistăm astăzi la o anumită autonomizare a 
acestora în strategiile de realizare a formării ca atare. Cum însă nu 
toate școlile sau comunităţile locale pot susține financiar sau strategic 
evoluţiile din câmpul informatizării, apar decalaje evidente și 
inegalităţi, inclusiv la noi în ţară, în ceea ce priveşte accesul și 
implementarea formelor noi de realizare a educaţiei. 

Trebuie spus că aceste evoluții implică o serie de costuri 
ridicate, o expertiză și o experienţă de calibru, o înaltă calificare a 
educatorilor, o conectivitate ridicată prin reţele uneori sofisticate, o 
autonomizare şi o responsabilizare aparte a celor ce aspiră la formare. 
Ca să se realizeze o educaţie on-line, e nevoie de capacităţi 
suplimentare, de o alfabetizare informaţională de bază a celor care se 
cuplează la noile tehnologii. Totodată, asistăm și la o convertire 
explicită a aparaturii nou apărute înspre interesele și cerințele 
câmpului educativ. Apare o producţie anume concepută pentru a fi 
absorbită de câmpul educaţional. Din capul locului, ea este destinată 
pieţei de formare. 


Evoluţiile sunt și de altă natură. Contextul economic însuși 
reclamă din ce în ce mai mult o pregătire de înalt nivel prin/în 
perspectiva tehnicilor computerizate. Tot mai multe ocupații se 
bazează pe beneficiile prelucrării informațiilor, ale manevrării 
operative a cunoașterii. Etapele sau aspectele procesului productiv 
propriu-zis presupun manipularea de informaţie, rabaterea inteligentă 
asupra producerii și prelucrării sale. 

Importanţa acestui progres tehnologic se răsfrânge nu numai 
direct, prin implicarea informatizării în predare, ci și prin multiplele 
efecte asupra modului de derulare a educaţiei. Obiectele pedagogice ca 
atare apar într-o formă inedită: cărți programate, situri Web, secvențe 
audio sau video, bănci de date etc. Suporturile și referenţialurile în 
învăţare şi-au schimbat dintr-odată înfățișarea. Obiectele pedagogice 
se pot livra într-un mod diferențiat: foi imprimate, CD-uri sau situri 
Web, ce trec de la un utilizator la altul respectând niște norme destul 
de stricte privind recunoaşterea dreptului de autor. Lecţia poate fi 
identificată pe un site al profesorului, unde poţi intra pe baza unei 
parole. Acolo poți afla, printr-un efort personal, conținutul, dezvoltat 
diferențiat, pe niveluri, al lecţiei. Întâlnirea „faţă în faţă” va ocaziona 
lămurirea unor probleme, descifrarea unor răspunsuri, ducerea unor 
desfășurări până la capăt. La fel, tema de evaluat poate fi identificată şi 
transmisă prin e-mail, în funcție de posibilitățile şi disponibilitățile 
publicului şcolar. Resursele educative sunt plurale. Profesorii pot 
sugera surse complementare, alternative, suplimentare, în funcţie de 
gusturi şi posibilități. Structura unui program de formare nu mai este 
precis circumscrisă, conturată, elaborată. Multe variabile se stabilesc 
pe parcurs, printr-un soi de autoreglare, în scop benefic, a traseului. 
Inclusiv educaţii pot propune seturi de conținut noi pentru propriii 
coechipieri. Ei devin astfel parteneri efectivi ai actului de 
predare-învăţare. 

Obiectele pedagogice nou părute trebuie să respecte anumite 
condiţii. Pentru o bună identificare și translare în circumstanţe 
didactice specifice, acestea vor respecta, după cum sugerează un 
specialist al domeniului, David Poter (vezi Farrel, 2001), condiții 
precum: 

granularitatea, respectiv acuratețea cu care obiectele 
pedagogice sunt definite și descrise (la nivelul textului, al imaginii, al 
secvenţei audio) într-un cadru de învățare. Granularitatea permite 


personalizarea şi reutilizarea acelorași obiecte pedagogice, pentru 
atingerea unor obiective diferite, pentru mai mulţi utilizatori, în 
circumstanţe diferite. Granularitatea, în calitate de maniabilitate și 
adaptabilitate, depinde de standarde comune observate de sistemele 
tehnice și de accesul mai mult sau mai puţin evident pe care sistemul îl 
permite membrilor echipei care elaborează și livrează respectivele 
conţinuturi; 

— Modularitatea, adică acea capacitate de reconfigurare a 
ansamblului de conţinuturi. Într-un sistem de învăţare, modularitatea 
reprezintă cheia flexibilității, atât de căutată astăzi. În măsura în care 
obiectele pedagogice se pot decupa și fărâmița, fără distrugerea 
specificității, este posibilă deconstruirea și rearanjarea acestora, astfel 
încât să se constituie în veritabile module de învățare pentru 
beneficiari diferiţi, cu înclinații diferenţiate; 

— Interoperabilitatea, adică acea proprietate de transfer al 
resurselor dintr-un sistem de predare în altul, dintr-un context 
educativ în altul, de la o secvență de conţinut la alta, pentru care 
valorile respective își păstrează valenţele educogene; 

— Personalizarea, respectiv potențţialitatea instrumentului de a 
se adecva la diversitatea așteptărilor, a stărilor de spirit, a 
potenţialurilor actorilor implicaţi în educaţie. 

Complexitatea noilor mijloace de învățământ (care, de fapt, nu 
mai rămân simple suporturi de mediere, ci devin chiar elemente de 
conținut - și, de aceea, le putem numi obiecte pedagogice) determină o 
pregătire responsabilă a cadrelor didactice pentru a gestiona, a 
exploata şi a crea aceste noi ipostaze ale învăţării. Conţinutul unei 
materii oarecare (de gramatică, matematică, biologie, chimie etc.) 
poate fi decupat, asamblat și epuizat în mai multe obiecte pedagogice, 
poate fi transpus informațional într-un mod corespunzător. 

Se atestă încă o dată că dascălii trebuie să-și formeze noi 
competenţe, nu numai cele de a selecta și gestiona obiectele 
pedagogice preexistente, ci şi de a construi, parţial sau total, părțile 
importante ale acestora, de a combina sau resemnifica inteligent 
module de conţinuturi, de a reconfigura ansambluri curriculare 
oportune într-o situaţie sau alta, de a-i incita pe elevi pentru a veni cu 
partea lor de contribuţie. Un bun profesor sau institutor va deţine nu 
atât o competenţă asupra conținutului, cât asupra prezentării acelui 
conținut şi prin recursul la suporturi adecvate în registre nimerite. 


2.8. Noile tehnologii de informare și de comunicare (NTIC) și 
educaţia: 

Noile tehnologii de informare și de comunicare au invadat 
spațiul social. Ele au devenit indispensabile derulării tuturor 
activităților, fiind aproape omniprezente în lumea muncii, în 
administraţie, în educaţie. Între timp, şi aceste paliere se poziţionează 
într-un anumit fel față de tehnologiile prezente. Prin urmare, şi şcoala 
trebuie să ia act de ele, pregătindu-i pe elevi în perspectiva asimilării şi 
utilizării lor. 

Se ştie că printre actualele obiective ale şcolii se află, de pildă, 
învățarea permanentă, formarea de-a lungul întregii vieți, învățarea 
învățării, autonomizarea axiologică a persoanei (a şti să selecționezi, 
să semnifici, să explorezi etc.). Aceste obiective sunt favorizate de 
introducerea pe scară largă a noilor tehnologii în educație. Ivirea 
acestora nu are cum să nu schimbe componente importante ale 
exerciţiului educațional din aval (teoriile învățării) sau din amonte 
(politicile școlare, curriculumul școlar, arsenalul metodic, dimensiunea 
formării profesorilor). 

Introducerea NTIC în sistemele educative presupune multiple 
mutații de accent în ceea ce priveşte stabilirea priorităților de scopuri 
şi de alocare de resurse. Însuși procesul învăţării se reconfigurează cu 
o serie de priorităţi precum: 

a învăţa să înveţi și a utiliza această competenţă pe parcursul 
întregii vieţi; 

a învăța să experimentezi, să corectezi erorile şi să rezolvi 
problemele; a învăţa să faci față la o masă informaţională enormă, a da 
dovadă de spirit critic şi de competenţă valorizatoare; 

a învăța să concretizezi principiul schimbării şi să trăieşti 
într-un mediu ce se modifică fără încetare; 

— A învăța să cooperezi cu alții în realizarea unor sarcini 
intelectuale cu finalitate colectivă. 

După unii analiști, introducerea noilor tehnologii informaţionale 
în învățământ are în subsidiar ideologii ascunse, menite să poziţioneze 
într-un anumit fel actorii sociali față de lumea actuală. 

Valorizarea NTIC în câmpul educativ vizează mai puţin o 
modernizare a şcolii, cât producerea unei noi concepții a instituţiei în 
care finalitățile nu ar mai consta în emanciparea socială a subiecților, 
ci încorporarea lor în complexul tehnico-economic capitalist. (Thellen, 


2002) 

Prin sistemele de codificare şi standardizare, prin politicile de 
promovare şi strategiile publicitare, prin concurența fățişă, prin 
cadrele juridice subsecvente, promotorii NTIC creează punți de acces 
la beneficii, care, departe de a fi accesibile pentru toţi, creează sau 
adâncesc inegalităţi. De aceea, una dintre prealabilele virtualizării 
formării rezidă în diminuarea decalajelor, în crearea premiselor unui 
acces egal la astfel de instrumente. 

Ivirea noilor ancadramente formate din dispozitivele mediatice 
(internet, CD-uri,  videoconferințe etc.) va conduce la o 
recontextualizare a sistemului de învățământ. Spaţiul școlar trebuie să 
fie permisiv și pregătit pentru a reconverti ceea ce este valoros în 
instanță sau mediu pentru formare. El trebuie să fie deschis şi 
predispus la o autoorganizare, când circumstanţele o impun. 

Noile tehnologii informaţionale şi de comunicare sunt leviere, 
pentru dascăl şi elev, ale unei noi perspective asupra acţiunilor 
structurante, atât ale actului de învăţare, cât şi de predare. Spaţiul 
acestei coorganizări este dintr-odată delimitat prin specificitatea 
instrumentelor puse în joc, dar și prin ansamblul procesului 
structurant al celor două tipuri de acţiuni. (Álava, 2005) 

Şcoala  neocapitalistă din societatea  postindustrială se 
relativizează, sfărmându-se în mai multe părți, prin delocalizare şi 
asincronizare, generând o reducere a cheltuielilor pentru formarea 
lucrătorilor eficienţi și bine orientaţi, mai ales din punct de vedere 
material. Se uită, oarecum, că şcoala trebuie să formeze oameni 
plenari, indivizi nu numai pentru alţii, ci şi pentru ei. NTIC are un aport 
nemaipomenit în „postindustrializarea” câmpului educativ. Aceste 
tehnologii facilitează înscrierea învățământului pe linia industrializării, 
plasând la loc de frunte învățarea pe piața mondială a formării. 

Noul tip de şcoală devine un element al pieței educative - ce nu 
este diferită de orice bun care circulă liber - și face din educat un 
simplu consumator. Cine nu rezistă acestei presiuni moare de la sine 
printr-un soi de selecție „naturală”, întronând pe cei rezistenți şi 
permisivi la noile reconfigurări. Școala, precizează Thellen (2002), 
trăieşte o „criză existențială”, este somată să se transforme și să-și 
revizuiască vocaţia sa de a forma o gândire liberă, în afara 
determinărilor ideologice şi mercantile. Sociologul canadian mai 
afirmă: 


În numele imperativelor tehnice și economice, s-a ajuns să se 
uite că modernitatea școlii este intim legată de angajamentul ei pe 
termen lung, și nu de o adaptare sistemică de efecte la modă. 

Chiar dacă lucrurile ar sta aşa, este de dorit mai curând 
schimbarea de perspectivă asupra noilor tehnologii, decât o neglijare 
sau o „apărare” față de astfel de evoluţii (până la un punct, obiective şi 
fireşti). 

Mai mult decât atât, normativitatea subsecventă noilor 
tehnologii informaționale forțează ca şi normativitatea școlii să se 
plieze sau să se reconfigureze în raport cu specificitatea ei, 
determinând o schimbare a  tradiționalelor funcțiuni ale 
învățământului. Dacă în mod curent școala scapă exigenţelor 
randamentului sau concurenţei, acestea vor impregna politicile 
educative de tip nou. Cine nu adoptă operativ acest cadraj tehnologic și 
normativ tinde să se izoleze de noua înfățișare a sistemului, mergând 
până la desființare şi excluziune. 

Trebuie făcute câteva distincții conceptuale, pentru a ne feri de 
o serie de confuzii. 

NTIC (noile tehnologii de informare și de comunicare) se referă la 
marile ansambluri informatice, precum calculatoarele personale şi 
elementele periferice corespunzătoare, programele configurate cu 
care acestea sunt dotate, rețelele de telecomunicații și teleinformatice 
(reţele cu flux înalt, reţele telefonice, reţele de fibră optică, reţele de 
sateliți), sistemele și instrumentele multimedia (televiziune, video, 
CD-uri), sistemele de tip internet și intranet (mesagerie electronică, 
platforme Web, instrumente FTP), alte echipamente și dispozitive nou 
produse și existente pe piață. 

NTE (noile tehnologii educaţionale) desemnează ipostazele 
aplicaţiilor NTIC în practica educaţională, în procesele de formare în 
general, producţia și difuziunea de info-cunoaştere; acestea sunt 
adaptări ale unor instrumente şi programe la specificitatea 
demersurilor pedagogice, denivelate eventual pe componente 
(proceduri de predare-învăţare, dispozitive și logiciele de fixare, de 
recapitulare, de evaluare, de validare etc.). 

Software educaţional reprezintă orice produs digital în orice 
format ce poate fi utilizat pe orice calculator și reprezintă un subiect, o 
temă, o problemă, un experiment, o lecţie, un curs etc., fiind o 
alternativă sau un complement față de metodele educaționale 


tradiționale (tabla, creta etc.; vezi Vlada, 2003). La acestea se pot 
adăuga şi unele ipostaze multimedia ce pot dezvolta expresii mult mai 
complexe, integrând staticul şi dinamicul, sunetul și vizualul, 
bidimensionalitatea, tridimensionalitatea sau chiar 
n-dimensionalitatea. 

Noile tehnologii informaţionale şi de comunicare au o influență 
evidentă asupra demersurilor globale de formare și asupra politicilor 
educaţionale. lată câteva accente evolutive (vezi Michel, 1999): 

— Structurarea unor conţinuturi de formare specifice (cursuri 
electronice, redefinirea unor materii de predare, modularitatea 
crescândă a secvenţelor de învăţare etc.); 

— Stimularea interacțiunilor dintre persoane, studenți, 
profesori, tutori, administratori de rețele etc. Prin tutorial electronic, 
comunități virtuale de învăţare, forumuri etc.); 

— Inovația de ordin structural și instituțional, prin punerea în 
act a unor parteneriate, rețele sau consorții specializate în NTIC 
(ateliere multimedia, baze de competențe); 

— Abordarea strategică și managerială vizând poziționarea pe 
noi sectoare ale „pieței” de formare la nivel mondial, global. 

Societatea cunoașterii obligă la o mai evidentă conectivitate 
între indivizi și comunități. Cum realitatea cunoașterii este dinamică, 
în aceeași măsură trebuie să fie şi realizarea contactelor. Capacitatea 
de a găsi o informaţie este noua calitate a educatului din secolul 
nostru. Trebuie să fii conectat permanent cu alţii, la nivelul unei rețele, 
pentru a fi în siguranță. A stăpâni noile tehnologii a devenit o 
chestiune de securitate individuală, de progres personal sau colectiv. 

În același timp, NTIC facilitează progresul şi inovaţia în 
învățământ, manifestate cel puţin în următoarele direcții: 

— Noi dispozitive didactice, integrate pentru un public fie clasic, 
fie provenit din noile evoluţii economice (schimbarea rutei de formare, 
pregătirea complementară, polivalentă etc.); 

— Noi structuri instituționale, agreate de societate, concretizate 
în formule de pregătire la distanță, autoformare, educație a adulţilor, 
universități virtuale, mult mai flexibile şi mai personalizate decât 
instituțiile tradiționale și mult mai permeabile la evoluţiile pieţei 
muncii. 

Dacă prima direcţie are în vedere crearea de competenţe pentru 
utilizarea noilor tehnologii pentru a accede la informații și 


funcționează ca un complement al învățământului tradițional, cea de-a 
doua vizează o restructurare a modalităților de învăţare în spiritul şi 
sub determinarea NTIC. 

Pedagogiile actuale sunt concepute pe supoziţia coprezenţei și a 
interacțiunii sincrone profesor-elev. Nu se face nicio diferenţiere între 
interacțiunea fizică şi cea de ordin cognitiv sau afectiv, ce permite o 
anumită virtualizare şi desincronizare temporală. 

Noţiunea de contract didactic arată astăzi că, dincolo de 
prezența efectivă, apare o anumită virtualizare a acțiunilor didactice şi 
mediatice care se joacă în procesul de predare-învăţare. În acest caz, 
avem de-a face cu o autoconstrucţie a condiţiilor comunicaţionale, 
afective,  reprezentaţionale şi cognitive specifice situațiilor 
învățământului la distanță sau ale dispozitivelor mediatice. (Álava, 
2004) 

Se naşte un univers autoformator, rezultat al procesului 
sistemic contextualizat şi creator de context, care, prin intermediul 
actorilor şi al interacțiunilor acestora cu dispozitivul, produce un 
spațiu extensiv de autoformare, dotat cu dispozitive interne având 
funcții autoreglatorii. Educatul face mai multe lucruri simultan: 
decelează informația, își construieşte şi supraveghează parcursul şi 
depistează noi strategii de interacțiune cu cunoașterea, de înaintare în 
universul informant. Noţiunea de distanță nu este totuna cu cea de 
separare geografică, iar apropierea nu se realizează automat doar prin 
coprezența participanţilor. Există o distanță instituțională sau 
subiectivă chiar și în prezenţa împreună, după cum există o apropiere 
în interacțiunile decalate în timp şi la mari distanţe. 

Demersurile de formare clasice, tradiționaliste, standardizante, 
transmisive şi centrate pe actul de predare trebuie să-și schimbe 
obiectivele în profitul formulelor activizante, criticiste şi centrate pe 
actul învăţării. De o manieră contextualizată, educatul se cere a fi pus 
în situaţia să genereze singur cunoașterea și să-şi supravegheze 
propriul parcurs către adevăr. Elevul, în contextul educaţiei virtuale, 
este simultan cel care învaţă, cel care navighează şi se informează în 
mod cât mai autonom şi mai responsabil. Aceste trei acțiuni simultane 
presupun activarea mai multor capacități ale educaţilor (vezi 
Tremblay, 1996): 

— A construi un proiect. Învăţarea mediatizată necesită 
decantarea unui proiect, care constituie scopul urmărit, dar şi mijlocul 


navigației numerice. Acest proiect trebuie să permită interacțiunea, 
reperajul datelor pertinente și construirea cumulativă a cunoştinţelor; 

— A planifica strategii şi tactici de învăţare proprii. Educatul îşi 
amenajează propriul timp şi spaţiu de învăţare, ținând cont de 
constrângerile materiale, informaţionale, ambientale, reglându-și 
parcursul în funcție de reperele ivite la un moment dat. Utilizarea 
permanentă a bazelor diferite de date conduce la valorizarea tacticilor 
informaţionale privind fructificarea ocaziilor, întâlnirilor neașteptate, 
dar profitabile (întrucât nu totdeauna se știe dinainte la ce se ajunge); 

— A structura şi a apropia hermeneutici de înțelegere a ceea ce 
se acaparează ca informație. Educatul trebuie să-şi încorporeze 
cunoaşterea într-un mod structurat, structurile generându-se continuu 
şi progresiv în funcție de specificul fluxului informaţional și de 
tehnicile implicite de ordonare transmise latent de acestea. 

Noile tehnologii transformă unele reguli ale formării, dar nu 
aduc fericirea pe pământ, realizând salturi miraculoase ale educatului 
în universul cunoașterii. Aceasta are un mai înalt grad de 
difuzabilitate, dar asimilarea rămâne tot la discreţia educatului. 
Cunoașterea disponibilizată prin reţeaua virtuală este o pură 
potenţialitate, până la acapararea şi semnificarea acesteia din partea 
receptorului. Construcţia cunoașterii ține de interioritatea subiectului, 
de raportarea acestuia efectivă, prin efort participativ şi 
responsabilitate interpretativă. Virtualizarea formării nu leneveşte 
mecanismele interne ale învățării. Școala nu se transformă într-o agora 
mediatică sau nu face din aceasta o anexă a asamblajului 
comunicațional atoatestăpânitor. 

Nu totul stă în posibilităţile oferite de computer. Dispozitivele 
tehnice de formare mediatizate se cer a fi „formatate” principial în 
consens cu fundamentele psihologice şi pedagogice ale învăţării 
umane. În acelaşi timp, şcoala suportă și ea unele reconfigurări, în 
conformitate cu o ecologie comunicaţională pe care modernitatea 
actuală o reclamă. Este firesc, de bună seamă, ca multiplicarea 
tehnicilor de informare şi comunicare să oblige școala la o pluralizare 
a modalităților didactice de învăţare. 

2.9. Funcţionalităţi ale calculatorului în școală: 

Computerul funcționează ca un mediator între profesor şi elev, 
detronând oarecum rolul profesorului în triada 
emițător-mijloc-receptor. Educatorul însuși va fi nevoit să-și 


regândească clasa, acceptând-o altfel ca o entitate închisă, delimitată, 
constrânsă spaţial și temporal. Elevii intră în circuite informaționale 
calibrate şi aflate la discreţia altora (instituţii, asociaţii, instanţe media, 
comercianţi, şarlatani, indivizi dubioși etc.). Responsabilitatea de a 
decela ceea ce este util și valoros de ceea ce este nefolositor și 
periculos revine aproape în totalitate „navigatorilor”. 

Privitor la funcționalitățile calculatorului în școală, se pot 
evidenția mai multe ipostaze (vezi Hadzilacos, 2005): 

1. Calculatorul este un mijloc de înregistrare a unor expresii, 
precum tabla și foaia de hârtie, ce conţin linii, forme, culorii în acest 
sens, calculatorul are următoarele uzanțe: a) capacitate de stocaj 
nelimitat pentru toate felurile de informaţii; b) capacitate de 
modificare infinită, de adiționare şi reconfigurare; c) capacitate 
combinatorică multiplă a modurilor de expresie (prin text, 
simbolistică, aspect grafic, colorit); d) posibilitate mare de a alege 
instrumente diferite de lucru (dicționare, enciclopedii, pagini Web 
specializate, baze de date, modalități de tratament de text sau de 
vizualizare etc.). 

2. Computerul este un mijloc de construcție și de modelizare. 
Precum hârtia şi creionul, cu ajutorul său poţi să faci multe lucruri, 
devenind un adevărat laborator de investigaţie. Acesta combină mai 
multe feluri de raportare la cunoaștere, putând stoca idei şi teorii sau 
putând ilustra sau concretiza date abstracte, imitând obiecte și funcții, 
simulând anumite aspecte ale realităţii (cum crește iarba, cum zboară 
o pasăre sau un avion, cum explodează o bombă atomică etc.). 

3. Calculatorul devine un excelent mijloc de experimentare în 
mediul școlar. În faţa calculatorului, copilul poate descoperi lumea, o 
poate apropia și reordona în consonanţă cu trebuinţele și țelurile sale. 

4. Calculatorul integrat într-o rețea are rolul de mijloc de 
comunicare și de exteriorizare în mediul şcolar. Devine o fereastră de 
deschidere (informațională, emoţională) către cei din mediul proxim 
sau chiar îndepărtat. 

5. Calculatorul joacă rolul de dispozitiv de programare. Prin 
intermediul lui, pot fi executate anumite operaţii proiective, pot fi 
stabilite o ordine şi o succesiune de secvenţe cu caracter operațional. 

Fiecare invenție de ordin informaţional a impus o nouă 
paradigmă de realizare a învăţării (tiparul, la un moment dat, iar acum 
computerul). Am ajuns în faza de a depăşi învățământul 


magistrocentrist, linear, de tip spectacol. Séraphin Álava (2005) 
consideră că: 

Miza de mâine [a educaţiei, n.n.] constă deci în a concepe pentru 
fiecare căi diversificate şi medieri tehnice și umane de construire a 
putinței de a învăţa |...]. Noile tehnologii ne propun o mutație asupra 
conservării şi punerii în dispozitiv a cunoștințelor. Făcând aceasta, ele 
pun în chestiune forma școlară născută pe fundamentele altor 
tehnologii. Lumea şcolară este, prin urmare, în fața nevoii de a ridica o 
privire critică asupra ansamblului de dispozitive de mediere a 
cunoaşterii şi de a regândi spaţiile și dispozitivele care-i vor permite 
mâine educatului să-și îmbunătățească strategiile şi competențele de a 
cerceta „ceea ce noi putem face din spiritul nostru şi ceea ce spiritul 
nostru poate face din noi” (Jack Googy). 

Computerul, în calitate de instrument, este un operator al 
manevrării și potenţializării informaţiei. Cu ajutorul lui, poate fi 
memorată pe un suport o masă de informaţii, adică pot fi 
potenţializate. Monitorul se prezintă ca un dispozitiv de vizualizare, 
cauză şi consecință a manipulărilor virtualizatoare. Pe ecranul său 
apare o imagine pe un fond, un text într-un context. Virtualizarea se 
consumă în raportul om-mașină, respectiv individ-informaţie, care 
este de natură interactivă, biunivocă. În ultimă instanţă, informaţia nu 
se dă, ci se construieşte în relația sus-menționată. 

Plasarea computerului în spaţiul școlar modifică raporturile față 
de cunoaștere şi raporturile interpersonale clasice. Din punct de 
vedere conjunctural, elevul devine mult mai motivat să înveţe atunci 
când profesorul integrează în predare, secvențial, un program de 
computer. Din punct de vedere al fundamentelor, noile tehnologii 
clatină poziția profesorului de emitent sau de generator central al 
cunoașterii, translând şi altora ceva din autoritatea lui epistemică. În 
plus, computerul nu rămâne doar un simplu artefact ce maximizează 
medierea. El nu întreține un raport neutral față de cunoaşterea ce o 
transmite. Acesta produce o reașezare și o rescriere a tezaurului 
cunoaşterii. Vehiculată de computer, cunoaşterea este recompusă, 
filtrată şi structurată în consens cu alte liniamente formale, inducând 
strategii de gândire algoritmică, racordată la „pulsiunile” mașinii. 
Pentru prima dată este vizat, în noile condiţii de realizare a educației, 
şi improbabilul, neterminatul, cunoașterea pe cale de a se agrega. „Nu 
atât învățarea certitudinilor, cât capacitatea de a construi și deconstrui 


cunoștințe devine esenţială în cazul NTIC” (Philipbert, 2001). Contrar 
aşteptărilor, calculatorul poate conduce la o relativizare, la o 
decentrare a structurilor cunoașterii pe care învățarea școlară trebuie 
s-o ia în seamă. NTIC îl obligă pe profesor să-și regândească relaţia față 
de cunoaștere în raport cu publicul vizat (elevii). El nu mai este 
singurul depozitar şi emitent al cunoaşterii. Poate | i eclipsat în fața 
universului informaţional ce îi devine concurent. În acest sens, 
profesorul se poate dedica adevăratelor chestiuni didactice, mai 
degrabă de ordin metodic, decât de ordinul transformării lui într-un 
simplu depozitar şi transmițător de valori ale cunoașterii. 

Concret, sprijinul NTIC în spaţiul predării-învăţării se poate 
evidenția prin: 

plasarea cursurilor pe o pagină Web, în formulă concretă sau 
secvenţială: structuri tematice, bibliografii, texte reprezentative, 
extensii pedagogice, concretizări, ilustrări etc; 

Inscripționarea unor CD-uri în care se regăsesc referenţialurile 
curriculare de mai sus; 

— Confecţionarea unor instrumente evaluative sub formă de 
programe informatice care să fie activate atunci când e cazul; 
realizarea unor grupuri de discuţii, a unor forumuri electronice prin i 
are să se realizeze schimburi de experiență sau informaţii specializate; 

—  Direcționarea şi gestionarea activităților prin 
disponibilizarea unor informaţii de natură administrativă (orare, 
planificări, întâlniri etc.); 

— Interschimbul de lucrări realizate de cursanţi prin punerea în 
rețea a producţiilor fiecăruia; 

— Indicarea de fiecare dată de către profesori (dar și de 
cursanţi) a unor surse complementare, cu o funcționalitate didactică 
sau nu, ce pot fi consultate obligatoriu, opţional, facultativ. 

Noile tehnologii se rabat într-un fel aparte asupra conținutului 
cunoaşterii, „formatând-o” după alte tipare. NTIC contribuie la 
schimbarea modalităţilor generale de reprezentare, de acțiune şi de 
gândire. Dimensiunea formală a cunoașterii va fi construită în acord cu 
tiparul cognitiv al instrumentului. Distincția dintre conţinutul de 
transmis și forma de dispunere a acestuia se estompează. Structurile 
formale devin ele însele transmițătoare de conţinuturi. Elevii vor avea 
acces nu numai la cunoştinţe, ci şi la structuri de dispunere, corelare şi 
interrelaționare ale acestora. Strategiile de amenajare a cunoașterii 


devin ele însele conținuturi (meta) cognitive cu caracter metodologic. 
Schemele, organigramele, corelaţiile dintre cuantele informaţionale, 
integrate într-un program de învățare, devin din artefacte elemente 
propriu-zise de conținut, care pot fi „încărcate” de către elevi cu 
conținuturi permutabile. A preda în noile condiţii înseamnă a găsi și a 
propune structuri de cunoaștere, algoritmi, scenarii de aranjare şi de 
interpretare a cunoașterii. Cunoașterea transmisă digital îmbie la un 
miraj al construcţiei și al invenţiei formale de către preopinent. 

Din punctul de vedere al elevilor, introducerea NTIC creează 
premise pentru: 

— Învăţarea personalizată şi cooperativă. Elevii se raportează 
individual la cunoaştere, interacționează cu egalii săi şi cu educatorul. 
Pe măsură ce structurile tehnice se perfecționează, acest raport față de 
cunoaștere se intensifică; 

— Învăţarea distribuită. Ceea ce se acaparează de către unii 
devine bun comun pentru toţi, în măsura în care noul este montat 
operativ în reţea. Chiar și atunci când conexiunile nu se fac 
instantaneu, în timp real, fiecare poate afla rapid noul element cognitiv 
găsit de cineva; 

— Învăţarea continuă. Computerul integrat într-o reţea aduce 
un flux permanent de informații, în concordanţă cu ultimele evoluții în 
câmpul cunoașterii și practicii socio-culturale; 

— Înțelegerea aprofundată, nuanțată, polimorfa, din mai multe 
direcţii; 

— Promovarea interesului. Elevii devin mai motivaţi în a intra 
în posesia cunoştinţelor de care sunt interesaţi cu adevărat; 

— Creşterea legăturilor cu congenerii şi cu lumea întreagă. 
Multiplicarea legăturilor cu egalii situați spaţio-cultural la distanţe 
remarcabile creează premisele unei solidarități și înţelegeri la nivel 
mondial (vezi Laferriere, 1999). 

Tehnologiile numerice ale reţelei electronice fac posibilă 
emergența a noi principii și moduri de funcționare cooperativă, 
fundamentate pe practici ascendente, acentrate și decentrate, care nu 
mai depind de o instanţă situată undeva la centru. Graţie dispozitivelor 
cooperative implicate, se creează intervenţia unor agenţi eterogeni, 
hibrizi, purtători de temporalităţi și referenţialuri diferite şi care, în 
ultimă instanță, favorizează practicile autoorganizaționale. 

NTIC fac posibile interacțiuni noi între indivizi şi grupuri. 


„Colecticielele” (colectivele de învăţare, neologism preluat din 
termenul francez collecticielle, el însuşi un termen compus, derivat din 
collective şi terminația - cielle), forumurile electronice, mesageria, 
tutoratul electronic și universităţile virtuale sunt tot atâtea ocazii de 
rafinare a interacțiunilor, de ocazionare a unei construcții permanente 
a cunoașterii, de mobilizare și antrenament cognitiv generativ şi 
autodeterminativ. Spaţiul de informare se dilată la scara întregului 
Glob, componenta interculturală devine un marcator de noutate, 
cetățenia nu mai constituie un obstacol, iar beneficiile se disipează 
tuturor. 

Dar apelul la aceste suporturi tehnice nu se exercită fără unele 
interogații. Introducerea NTIC în formare ridică și o serie de obstacole 
sau dificultăţi de genul: 

— Reticenţă şi chiar respingere din partea exponenților unei 
tradiții educaționale ce rămân ancoraţi în mentalități pedagogice 
clasice; 

— O carenţă informațională asupra experienţelor în domeniu, 
care să asigure o preluare operativă și un transfer operativ în contexte 
educative similare. Fiecare nouă întreprindere porneşte de la început, 
inventând proceduri deja ştiute și experimentate; 

— O lipsă de echipamente adecvate (computere, servere, 
programe), ce rămân scumpe, chiar inaccesibile pentru multe categorii 
de educatori și educați, care să favorizeze lucrul individual și mai ales 
interacțiunile în grup; 

— Costuri amplificate, datorate și întreţinerii şi exploatării în 
cunoştinţă de cauză a acestor mijloace tehnice (profesorii nu ar fi în 
stare, ei trebuind să fie asistați de administratori de rețea sau de 
tehnicieni); 

— Uzura morală relativ înaltă a echipamentelor, ceea ce 
reclamă o schimbare periodică a computerelor şi a altor componente 
informatice; 

— O slabă priză de conştiinţă a cadrelor didactice care au fost 
formate într-o anumită perioadă și care dovedesc ignoranță sau 
desconsiderare față de noile mijloace informaţionale; 

— O reformare a sistemului de pregătire a cadrelor didactice, 
acestea trebuind să beneficieze încă din etapa de formare inițială de o 
orientare către NTIC; 

— Schimbarea structurilor organizatorice şi administrative de 


la nivelul instituțiilor educative, profesorii devenind colegi cu alte 
categorii de lucrători, „nespecifici” mediului școlar; 

— Gestionarea în comun a conținuturilor digitale şcolare ridică 
problema proprietății intelectuale, ce este  dezindividualizată, 
depersonalizată. Conținuturile curriculare devin rezultatele unei 
creaţii colective; 

— Greutatea degajării unor criterii clare de evaluare şi 
certificare a parcursurilor educative girate de NTIC; 

— Dificultatea calibrării între mai multe instituţii ce oferă 
educaţie virtuală și a recunoașterii reciproce a parcursurilor formative 
(la scară naţională sau internaţională). 

Aceste dificultăți (şi altele care pot apărea) ne determină să fim 
vigilenţi în legătură cu realizarea permanentă a unor echilibre între 
nou și vechi, între tradițional şi modern, între cunoscut și necunoscut, 
între efort propriu și facilitate instrumentală, între uman și artificial. 
Includerea de la sine a suportului material nu rezolvă chestiunile de 
ordin didactic și nu aduce automat calitate sau randament în învăţare. 

CAPITOLUL 3: 

Cybercultura şi avatarurile învățării în era internetului. 

3.1. Dimensiunea culturală a cyberspaţiului: 

Este destul de dificil să delimitezi astăzi ce (mai) este cultura. 
Mediul cultural în care ne mișcăm la un moment dat presupune două 
dimensiuni: obiectele culturale însele (producţii artistice, filosofii, 
teorii ştiinţifice, credințe, obiceiuri etc.), precum și modalitățile de 
disponibilizare ale acestora (radioul, televiziunea, internetul etc.). De o 
bucată bună de vreme, mediul de difuzare a valorilor culturale a 
devenit el însuși semnificativ și chiar un „bun” cultural, în măsura în 
care este rezonant și coextensiv cu valoarea de bază. Mai mult decât 
atât, mediul „informează” într-un anumit fel conţinutul propriu-zis, 
predispunându-i pe receptori la o anumită grilă de lectură, la o 
reformare a „aparatului” lor receptiv şi cognitiv. Într-o anumită 
măsură, mediul de transmitere forțează structurile psihomentale să se 
reconstruiască în sensul specificității noilor incitări. 

Este bine să conșştientizăm această inedită faţetă a culturii, 
această nouă dimensiune ontică a faptului valoric, constituită din 
transmisibilitatea acesteia. Cultura este alcătuită nu numai dintr-un 
cumul de valori, ci și din mecanismele socio-culturale de generare, 
validare, răspândire și perpetuare a acestora. 


Având ca sistem de referință mediul de penetrare a culturii, 
observăm astăzi, în condiţiile expansiunii noilor tehnologii de 
informare și comunicare, o recompunere a acesteia după alte principii 
şi legi decât cele tradiționale, în condiţiile mondializării informaţiilor, 
ale creării unei noi realități - cea a cyberspațţiului cultura însăși 
trebuie redefinită. Tot mai mulţi teoreticieni, filosofi și antropologi 
vorbesc despre apariția cyberculturii. Urmând o anumită literatură de 
specialitate (Âlava, 2004; Finkelkraut, 2001; Levy, 1995, 2005; Lovink, 
2004; Peraya, 2000), încercăm în cele de mai jos să identificăm aceste 
realități și să arătăm ce relaţii se stabilesc între ele. 

Cyberspaţiul nu este un spațiu fizic în adevăratul înţeles al 
cuvântului, este mai degrabă o realitate metaforică, eterată, ce 
cuprinde totalitatea informaţiilor ce se mișcă între diferiţii 
comunicatori prin intermediul noilor media. Cuvântul cyberspațiu este 
un termen compus, format din cibernetic şi spațiu. Termenul şi 
realitatea corespunzătoare coboară până în gândirea antică, dar cel 
care le-a consacrat a fost Norbert Wiener în 1948, care a definit 
cibernetica drept ştiinţa controlului şi comunicărilor la ființele umane 
şi la mașini. Mai târziu, în 1984, William Gibson, în romanul său 
Neoromancer, descrie acest concept ca o „halucinație colectivă prin 
care oamenii de pe întreaga planetă se întâlnesc, conversează și 
schimbă informaţii”. Din acel moment, cyberspaţiul a fost asociat cu 
„spaţiul conceptual” în care fiinţele schimbă idei, competențe, folosind 
tehnologiile de comunicare susținute de computer. lpostaza cea mai 
concretă a cyberspaţiului este constituită din internet, din paginile 
Web, ce s-au generalizat din 1993 încoace. 

Instabilitatea și efemeritatea informaţiilor constituie o trăsătură 
a acestui edificiu simbolic. Este foarte posibil ca o informație să fi 
dispărut din rețea în momentul descifrării sale (mutată fiind în hard 
diskul calculatorului-oaspete). Cyberspaţiul rezultă din 
interconectivitatea tuturor computerelor ce există acum pe 
mapamond, având proprietatea extensivităţii, a branșării imediate a 
noilor veniți. Cybercultura, în calitate de conţinut al acestui spaţiu, este 
o nouă realitate antropologică formată din totalitatea acestor 
schimburi, dar și a tehnicilor adiacente, a reprezentărilor, valorilor, 
manierelor de a face sau de a fi în legătură cu acest mediu valoric. 
Departe de a fi o subcultură (de pildă, a fanilor computerelor și 
rețelelor), cybercultura exprimă o mutație majoră a esenței înseși a 


culturii, pentru că aceasta instaurează o nouă fațetă a universalului și 
universalităţii. 

Universalitatea adusă de acest spaţiu valoric este de alt tip decât 
cea clasică. Nu se referă nici pe departe la universalitatea ştiută (așa 
cum o cunoșteau filosofii antici sau medievali), care instaurează același 
lucru sau același sens peste tot: este o universalitate ce se construieşte 
pe indeterminarea sensului global. Totalizarea nu se face pe direcția 
înțelesurilor şi consensualității, ci pe direcția conectivităţii, a 
contactului deschis şi nemărginit. Se iveşte aşadar o universalitate prin 
contact, prin interconexiuni, şi nu prin generarea unor sensuri unice 
(Levy, 2005). Interconexiunea devine semnul universalităţii, chiar 
dacă elementele care sunt puse față în față sunt eterogene, eteroclite, 
diferite, disonante. Această universalitate, chiar dacă este oarecum 
indeterminată, neîncheiată, nefixată, nu este mai puțin consistentă sau 
operantă decât cea clasică; conectivitatea aceasta are profunde 
repercusiuni la nivelul vieţii economice, politice, culturale. Fiecare 
nouă informaţie produce o metamorfoză a spaţiului valoric, o 
reorganizare a ansamblului, o nouă așezare culturală. 

Crearea de noi sisteme de comunicare instaurează un nou tip de 
cultură și de civilizație. Elementul valoric transmis de cultură este 
intrinsec legat de suport. Cultura orală, cultura scrisă şi cea digitală 
sunt trei realități calibrate după legități diferite de întemeiere şi 
transmisie. Într-o cultură orală, indivizii ce comunică între ei sunt în 
același areal şi în același context al comunicării. Toţi sunt inseraţi în 
aceeași baie de stimuli, de emoții, de presupoziţii. Situația de emisie şi 
de recepţie este una și aceeași pentru comunicatori. Interacțiunile au 
loc într-un spațiu viu de comunicare, ce este alimentat continuu de 
către participanți. Odată cu inventarea scrisului și, mai ales, a 
multiplicării tipografice, contextul emiterii şi receptării devine 
multiplu, mutabil în timp și spațiu, autonomizând conținuturile 
transmise. Putem primi și înţelege mesaje de la mii de kilometri 
distanță, de acum zeci sau mii de ani, de la persoane pe care nu le 
vedem sau sunt pierdute iremediabil în negura timpului şi a istoriei. Le 
întâmpinăm cu instrumentele noastre culturale, le decontextualizăm 
(uneori le  distrugem!), racordându-le la modurile simbolice 
contemporane, ce funcționează la un moment dat. Un mesaj în afara 
contextului nu poate exista decât începând cu invenţia scriiturii. 
Această punere a unei idei în afara contextului constituie începutul (nu 


şi sfârşitul!) conceptului şi al ideii de universalitate. 

În cazul universalului clădit pe scriitură, ceea ce se caută să se 
mențină neschimbat este sensul, indiferent de modificările contextului. 
Abordările hermeneutice tocmai acest lucru îl fac (uneori, reînviind și 
contextul originar). Cu ajutorul acestor interpretări, se încearcă să se 
edifice un adevăr decontextualizat (Levy, 2005). Acesta este un 
universal totalizant, clădit pe asumpţia închiderii semantice şi a fixaţiei 
sensului. Cultura digitală desființează această axiomă, instaurând 
universalul  conectiv, aditiv, dilatant, autoconstructor. Spațiul 
interconectivității mondiale este deschis oricărei noi inițiative. Nimeni 
nu mai deține sensul unic, absolut. Acesta se face mereu, printr-un 
aport al fiecăruia la îmbogățirea inteligenței colective. Se produce o 
schimbare majoră în pragmatica acțiunii de comunicare. Cultura nu 
mai este un lucru dat, ceva stabil, ci un rezultat al unui proces de 
comunicare între oameni, ceva elastic, aditiv, extensiv. 

Cybercultura este o ipostază a mondializării actuale, inclusiv cu 
reverberații în lumea spiritului. lată câteva aspecte ale acestei evoluții: 

— Se manifestă tot mai insistent o proliferare a culturii de masă 
în detrimentul culturii „mari”, serioase, tradiționale. Hedonismul și 
consumerismul facil sunt ridicate la rang de principii întemeietoare și 
susținătoare ale acestei culturi; 

— Se experimentează formule tot mai  sincretice, 
omogenizatoare, ale unor registre care în mod tradiţional s-au 
dezvoltat separat (dintre savant şi comun, dintre local şi exotic, dintre 
actual şi ancestral, dintre cult și folcloric); 

— Se fac încercări de „hegemonizare” spirituală prin 
vehicularea masivă a unor conduite, valori, registre langajiere, literare, 
etice etc. dintr-un anumit perimetru cultural; 

— Se face pledoarie pentru relativitatea valorilor şi se cultivă 
gustul incertitudinii și al paradoxurilor ideatice, ideologice, culturale; 

— Se cultivă individualismul, angrenându-se o cultură pe 
„Măsură”, în concordanță cu gusturile, apetenţele, posibilitățile 
publicului. 

Cybercultura actuală ne întoarce oarecum în situaţia oralităţii 
culturale, dar la o altă scară, întrucât interconectivitatea şi dinamismul 
în timp real al ideilor puse în rețeaua Web formează un referenţial 
nou, constituit dintr-un hipertext prin care fiecare element al culturii 
poate fi împărtășit simultan și total tuturor, oriunde pe Pământ. 


Cyberspaţiul este „o rețea de rețele. O rețea fără însușiri. Teoretic, ar 
putea să corespundă tuturor viselor şi dorințelor lumii întregi” 
(Lovink, p. 68). 

Dintr-un anumit punct de vedere, avem de-a face cu un 
hiperdocument, un singur mare context cultural care, în mod virtual, 
poate deveni un bun pentru fiecare. Oricare ar fi textul (mesajul) 
transmis, el va stârni reverberațţii, peritexte în chip de comentarii, 
glosă, critici, contestări etc. Cu alte cuvinte, va fi multiplicat prin alte 
minţi şi voci, prin infinite prefaceri în timp şi spaţiu, prin punerea în 
contact a miilor de oameni, prin nebănuite schimburi intersubiective. 

Cyberspaţiul ființează asemenea unui hiperdocument în 
transformare constantă, care materializează contextul comun al 
comunicării, pretext şi fundament al viitoarelor continuări. Hipertextul 
vine cu o trăsătură cu totul inedită a faptului de cultură: adâncimea, 
dimensiunea a treia. În situația unui hipertext, se fac trimiteri către 
alte texte, se ipostaziază ieşiri către alte cuante informaţionale, care 
ele însele trimit către alte adrese în care se tezaurizează ceva. Dând 
clic pe un cuvânt-cheie sau pe un nume, mergem într-un alt spațiu 
informativ, cu noi incitări. Se poate concretiza și o situație mai 
avansată, hipermedia, ce vine cu o a patra dimensiune - timpul. 
Selecționând un anumit element grafic sau o imagine statică, se poate 
pune în mișcare un videoclip cu sunete, texte și imagini dinamice. 

Nu mai există un centru unic al iradierii cunoașterii sau, dacă 
acesta există, el este mutabil, schimbător, relativ. Centrul este dat de 
cel care vine cu noua idee. Și în orice caz, fiecare tip de idee are 
„centrul” ei, altul decât restul cunoașterii. Schimbând permanent 
natura informaţiilor, pe ecranul monitorului defilează diferite tipuri de 
„centre” care momentan informează sistemul. Revenind la același 
lucru, s-ar putea să găsești altă informaţie, venită dintr-un alt loc, de la 
un alt emitent. 

Universalul prin contact, prin conexiune, pare universalul cel 
mai profund, adus în atenţie de filosofii iluminiști, întrucât cuprinde 
ideea de umanitate (chiar și atunci când în mod real nu toţi oamenii au 
posibilitatea de a se conecta din cauza sărăciei, valoarea de umanitate 
fiind tot timpul invocată). Cu cât cyberspaţiul se întinde mai mult, cu 
atât el devine mai interactiv şi mai puţin totalizant. Fiecare nouă 
conexiune aduce încă ceva, creează virtuale adaosuri, prelungiri, 
particularizări. Nicio cultură nu mai aspiră să le acopere pe celelalte, să 


devină „universală” (nici măcar limba engleză, limba celor care fac 
programe etc.). Singularităţile şi registrele minoritare se manifestă 
nestingherit, putând deveni centre temporare de emisiuni valorice 
pentru ceilalți. Reţeaua dă şanse egale tuturor, întruchipând 
mecanismul cel mai democratic de manifestare. În fond, toate culturile 
sunt minoritare, fiind expresii și răspunsuri numai ale unor grupuri, 
nu ale tuturor. Probabil că unele au devenit „mari” datorită unei 
oportunități de difuziune, de transmitere a unei șanse de vizibilitate 
ivită în istoria lumii. 

Cybercultura arată că există un alt mod de instaurare a 
umanității, nu una ce se totalizează pe linia sensului, în înţelesuri 
închise, îngheţate, ci pe linia unei evidente pluralizări, infinite ieșiri la 
iveală, relevări, mărturisiri. Cyberspaţiul este un nou loc virtual în care 
umanitatea se întâlneşte cu ea însăși tocmai prin acest mare hipertext 
care este cultura mondială, planetară, culturile Planetei (Levy, 2005). 
Cyberspațţiul este o formă nouă de întruchipare a inteligenţei colective 
ce nu se mai înalță genetic, pe baza unor linii din trecut (ale tradiţiilor, 
națiunilor) și făcând ca trecutul să meargă mai departe, ci avem o 
ipostază a inteligenţei colective, ce acționează pulsatoriu în toate 
cotloanele lumii, captând sincron tot mai multe expresii și răspunsuri 
care se edifică peste tot... dar acum. 

Cyberspaţiul oferă o dublă deschidere: noi forme de acces la 
informaţie prin conexiuni multiple, din aproape în aproape, și inedite 
stiluri de raționare şi de cunoaştere, induse de noile constructe ce 
generează cunoașterea (forța) obținută printr-un efort propriu. 
Cyberspaţiul nu este o entitate închisă, stabilă, ci o realitate 
emergentă, deschisă semantic și structural, în permanentă prefacere şi 
maleabilitate. Este un flux ce adaugă sau face să dispară alte elemente. 
Un torent informațional în care fiecare „toarnă” câte ceva, după 
propriile puteri şi bunul plac, un orizont de manifestare a 
individualităților, a subteranelor umane, uneori a obsesiilor sau 
pornirilor bestiale. 

Marea noutate adusă de cybercultură nu este trecerea de la 
educaţia în presentia la cea in absentia sau de la oral-scris la 
multimedia, ci trecerea de la o educaţie instituționalizată (prin şcoală, 
universitate) la o învățare permanentă (prin autoresponsabilizare), la 
o situație de schimb generalizat de cunoaștere, întronat la scară 
socială, la „cetatea educativă” visată câteva decenii în urmă de Edgar 


Faure, la o societate ce şi-a creat mecanisme proprii de autogenerare 
educativă, nespecializată, la scară colectivă. E nevoie, în aceste 
circumstanţe, de un minim reglaj, realizat de pârghiile puterii publice 
în direcția garantării unei formări elementare pentru toţi, a accesului 
la noile întrupări ale cunoașterii și la o gestionare comunitară a 
acesteia, echitabilă în sensul „împrumutului” şi al „depunerii” de 
cunoştinţe. 

Se pare că cybercultura vine cu o nouă reprezentare asupra 
spațiului şi timpului, asupra imageriei interne și reprezentărilor 
noastre despre lume. Tehnicultura actuală (este greu să mai distingi 
valoarea culturală de tehnica de transmitere a acesteia) predispune pe 
individul contemporan la o creativitate și la o capacitate de sinteză 
iconică. 

Imaginea în cyber-spaţiu nu numai că se tri-dimensionalizează 
(ca în realitatea virtuală, față de care teritoriile cyber pot fi privite ca 
forme mai complexe de organizare spaţială), dar ea substituie în 
întregime componenta reală, organică a individului, o derealizează în 
magistralele ei de date, pentru a o „realifica” din nou sub înfăţişarea 
palpabilă a cyber-corpurilor; practic, simbioza dintre realul „prim” şi 
virtualul informaţional duce la constituirea consistentă a unui real 
secund, înzestrat cu toate coordonatele ontologice şi axiologice ale 
celui dintâi. Pe parcurs, procesul de „copiere” se pierde într-unul de 
transformare, iar acesta, la rândul lui, se debarasează de orice 
determinări artificiale şi devine unul de geneză. (Manoiescu, 2003, p. 
85) 

Mergând pe această logică, se ajunge la confuzii ale diferitelor 
planuri ale realului sau la confuzii identitare, individul nemaiştiind la 
ce „lume” este racordat. 

Sunt mai multe moduri de concepere a cyberspațţiului cultural. 
Într-o recentă luare de poziție (Featherstone, Burrows, 1996, pp. 5 - 7; 
vezi Manoiescu, 2003, p. 98), se afirmă coexistenţa a trei ipostaze: 
cyberspaţiul barlovian, realitatea virtuală şi cyberspaţiul gibsonian. 
Cyberspaţiul barlovian își extrage denumirea de la John Barlow, fost 
autor de texte pentru muzica unei anumite trupe din deceniul al 
şaptelea și fondator în anii '80 al grupului de acțiune Electronic 
Frontier Foundation. Cyberspaţialitatea barloviană a fost prezentată ca 
locație sistemică telefonică, înțelegând prin aceasta situarea 
individului într-o rețea comunicaţională pilotată de computere și 


desfășurată prin contact indirect. Realitatea virtuală este o formă de 
cyberspaţialitate, exclusiv prin valorizarea noţiunii de teleprezență, pe 
care cei doi o socotesc deosebit de ilustrativă (Featherstone, Burrows, 
1996, p. 5). Dacă realitatea virtuală este definită ca fiind una generată 
pe computer prin mijloace electronice/digitale vizând fie simularea 
„realităţii reale”, fie redarea ei cât mai fidelă, fie construirea unei noi 
realităţi (artificiale sau întărite/sporite), atunci cyberspațiul poate fi 
considerat un produs tehno-cultural al realităţii virtuale. De fapt, între 
realitatea virtuală şi cea cyberspațţială, relaţiile pot fi atât de 
echivalare, cât și de distanțare și de subordonare reciprocă, în funcție 
de componentele care sunt luate în calcul ca fiind predominante 
(Manolescu, 2003, p. 98). A treia formă, cyberspațţialițatea gibsoniană, 
apare ca o entitate universală inteligentă, interactivă, coprezentă 
multicronotipic și locuită de „avatari” sau „cybercorpuri”. Să reținem 
ideea că se încearcă identificarea mai multor ipostaze de irealitate sau 
cvasirealitate, toate fiind decelate în funcţie de „încărcătura” tehnică a 
relației subiect-realitate și de medierile subsecvente dintre indivizi și 
construcțiile concrete, imaginate, dorite etc. la un moment dat. 

3.2. Cunoaşterea implicită şi explicită și strategiile 
metacognitive: 

Cultura de tip cyber repune în discuție relația dintre accederea 
implicită şi explicită la formațiunile cunoaşterii. Să vedem acum în ce 
constau cele două maniere de cunoaștere. 

Raportarea omului la lume se face prin cunoașterea sau 
conştientizarea acesteia în mod direct sau indirect. Sunt mai multe 
fațete ale cunoașterii: o modalitate învățată pe cont propriu, prin 
experimentare directă și trăire, o ipostază acaparată de la alții, prin 
intermediere subiectivizată și personalizată, o manieră obiectivă, prin 
raportare la date certe, validate de comunitatea științifică, o 
modalitate de încorporare speculativă, prin citire sau imaginare, o 
formă de învăţare prospectivă, prin sondarea perspectivelor şi prin 
visare. Cunoașterea nu numai că este generată diferit, ci este și 
transmisă în mai multe feluri. Unele zone ale cunoașterii pot fi 
transmise mai departe, altele mai puțin, iar altele se pierd pentru 
totdeauna. Toate aceste modalități presupun atât forme directe, 
vizibile, cât şi forme de manifestare indirecte, ascunse. 

Cunoașterea implicită este acel bagaj de cunoștințe ale 
persoanei „numai de ea știute”, pe care le activează la un moment dat 


aproape inconştient, acompaniind modurile specifice de argumentaţie, 
de acțiune, de existență. Sunt acele valori ale persoanei câștigate prin 
efort propriu, care sunt înrădăcinate în experienţele unice, irepetabile, 
personale. Acestea nu se lasă transmise integral mai departe, nu pot fi 
povestite, codificate. Ele se rezumă la acele carcase mentale 
configurate individual, la reprezentări, opinii şi modalități de 
răspunsuri la care fiecare dintre noi face apel într-un mod spontan, 
incontrolabil. Cunoașterea implicită nu se lasă împărtășită sau 
comunicată. Ea este mai mult ghicită, intuită. Este atât de 
individualizată, încât numai firile „rezonante” o pot sesiza sau 
reactualiza. Ea constituie un capital individual, o zestre a deținătorului 
ei, o cucerire cognitivă sau emotivă a persoanei singulare. Nu poate fi 
transmisă mai departe decât într-o formă aproximativă, evanescentă, 
prin intuiție, har, talent şi fler. De multe ori, se pierde pentru 
totdeauna, iremediabil, odată cu purtătorul ei. 

Cunoașterea explicită se referă, dimpotrivă, la ceea ce „toată 
lumea știe”, la cunoștințe larg acceptate, îmbrăţișate, comunicate. Sunt 
acele informații validate de toţi, accesibile tuturor, devenite numitorul 
comun al înţelegerii intersubiective. Acest gen de cunoaștere suportă o 
transpoziție în registre generale, comprehensibile de toți. Poate fi 
codificată şi stocată în multe ipostaze sau suporturi. Cunoașterea 
explicită a unui individ să îi aduce direct în actele sale, în deprinderi şi 
performanţe vizibile. Ea este liantul dintre generații, transmisibilul, 
constantul în lanţul cognitiv al omenirii. 

Cuprinde mai ales componente cognitive, dar şi deprinderi sau 
atitudini ourccum tipizate, standardizate, aşteptate, intrate în uz şi 
recunoscute ca atare. 

Se ştie că actul didactic este un demers finalist, orientat dintru 
început pentru atingerea unor obiective. El apare ca o pledoarie pentru 
valori, ca un act permanent de explicitare, însă având în subsidiar și 
achizițiile persoanei, registrele ei operative care au o formă implicită 
de manifestare. Educaţia constituie un proces de explicitare pe baza 
maximizării fondului ei implicit de structuri ale cunoașterii. Când învăţ 
ceva nou, îmi gestionez fluxul de informaţii care mă asaltează activând, 
totodată, sistemul de date preexistente. Fondul latent, de detecție a 
noului, are o mare importanță în învăţare. Cunoştinţele deja stocate 
mă vor ajuta să absorb și să interpretez noile date într-un anumit fel. 
Există o afinitate, un anumit izomorfism dintre cunoașterea explicită şi 


cea implicită, în sensul că de calitatea implicitului va depinde calitatea 
cunoaşterii explicite. Edificiul cognitiv al persoanei este 
autoorganizant. Un individ „deștept” are toate şansele să-și accelereze 
ştiinţa într-un ritm mult mai rapid decât alţii. De aceea, ar fi necesar ca 
pedagogia să vizeze formarea acestor structuri implicite într-o măsură 
mult mai mare, comparativ cu atenţia acordată datelor explicite. 

De altfel, şi mișcările pedagogice contemporane au mers pe 
această linie a părăsirii exigenţei acumulării în beneficiul putinţei 
operării. Metodele pedagogice moderne dau satisfacție într-o măsură 
mai mare competenţelor de bază, de generare a cunoașterii, și nu de 
achiziționare, de stocare a ei. Complexitatea crescândă a cunoașterii şi 
extensiunea ei impun regândirea priorităților și a obiectivelor 
învăţării. Astăzi, analfabet este nu cel care nu cunoaște, ci acela care nu 
ştie cum să intre în posesia cunoașterii. Dacă altă dată școala îşi fixa 
obiective foarte precise, redate în termeni de achiziție, de acumulare, 
acum se agreează achiziționarea unor competenţe generale precum a 
învăţa să înveţi, a învăţa să selectezi, a învăţa să gestionezi, a învăța să 
planifici, a învăţa să ierarhizezi, a învăţa să nu iei în seamă informaţia, 
a învăţa să uiţi ce-ai învăţat... 

Demersul educațional este prin excelență un act teleologic, 
finalist, ce îşi propune să transmită cunoașterea explicită, de natură 
declarativă și procedurală, cum ar spune cognitiviștii. Cunoștinţele 
declarative sunt de ordin descriptiv, enumerativ, ilustrativ etc şi 
presupun informaţii „de-a gata”, preluate din imensul bagaj cognitiv al 
omenirii. Cunoștinţele procedurale sunt de ordin instrumental, 
metodologic, constructiv etc. Și descriu metode şi căi de generare a 
cunoaşterii, moduri de întemeiere și de construire a savo/r-ului. A 
învăţa presupune în permanenţă să reduci diferența dintre derularea 
unei acţiuni aici şi acum și ceea ce aflăm despre respectiva acţiune după 
ce am efectuat-o. Învăţarea autentică are loc odată cu acţiunea, şi nu 
după ce aceasta a încetat. Învăţarea deplină este o treabă de gestionare 
a unui flux informaţional care ne inundă pe măsură ce executăm o 
sarcină (inclusiv de învăţare!). Stocarea sau memorizarea principalelor 
secvențe ale acestei gestiuni ingenue formează un ansamblu de 
cunoștințe implicite și explicite care funcționează ca un sistem de 
detecție şi de conştientizare a erorilor. Amaury Dehamel, într-un 
studiu privind tratamentul cognitiv al informaţiei (2001), denumește 
acest sistem de detecție „cunoșştințe”, iar secvența de acțiune 


controlată de acest sistem - savoir-faire (literal, „a şti să faci”; mai 
exact, „pricepere”, „deprindere”). Descripţia este valabilă atât pentru 
acțiunile verbale, cât şi senzorial-motorii, dar și non-verbale. Savoir-ul 
presupune cunoștințe verbale sau practice stocate în memorie, iar 
savoir-faire-ul implică actualizarea lor aici și acum. 

„O metodă de cunoaștere este cu atât mai eficace, cu cât ea 
conține mai multe raportări la modul de descoperire și utilizare a 
cunoştinţelor. Cu cât o metodă (didactică, de învăţare etc.) este mai 
atentă față de proceduri, de secvenţializarea sarcinilor într-un sens 
logic, psihogenetic şi psiho-individual şi în consens cu structurile 
operative ale gândirii umane, cu atât ea este mai bună, mai eficace 
(pentru o evidentă demonstraţie în acest sens, vezi Frumos, 2006). 
Învăţarea cu ajutorul calculatorului se rabate mai mult decât alte 
metode asupra operativităţii, procesării, gestionării cunoştinţelor. Este 
atentă mai mult față de structuri, de forme, decât față de elemente, de 
conținuturi foarte concrete (de multe ori futile, schimbătoare, 
perisabile). Dacă metodele clasice de învățământ vizau cu dominanţă 
acapararea cunoștințelor, învățarea asistată de computer privilegiază 
formarea la elevi a unor strategii de a acapara şi utiliza cunoașterea. 
Creşterea exponențială a savo/r-ului obligă la această repliere 
metodică, pentru a stăpâni și exploata averea bulversantă 
(informaţia!) care ne-a invadat. 

3.3. Statutul educaţional al internetului: 

Internetul constituie un asamblaj tehnologic facilitat de 
fenomenul globalizării (dar și generator al acesteia), al extinderii 
noilor tehnologii informaţionale. El se constituie ca o rețea informantă, 
ce cuplează entități de sine stătătoare, „pompând” necontenit noi 
elemente la nivelul reţelei, adăugând sau reconfigurând cumulul de 
informaţii. Totodată, la nivelul întregului, acesta se complică prin 
natura conexiunilor ce iau naștere la un moment dat, prin rapiditatea 
şi direcția lor de activare, prin apariția de noi facilități. 

Internetul presupune minime competenţe de accesare şi 
utilizare, dar determină, la rândul lui, o extensie și o rafinare a acestor 
abilități. Cine lucrează pe internet trebuie să știe deja ceva, trebuie să 
dispună de o serie de capacități operatorii, însă are de învăţat și multe 
lucruri. Fiinţând ca o materializare şi o specializare tehnologizantă, 
internetul implică reverberaţii atât la nivelul psihologiei individuale, 
cât şi la nivelul dinamicii sau interacțiunii sociale. El predispune la 


altfel de raporturi interindividuale, la un alt tip de consum al timpului, 
la un alt mod de vizare a alterităţii. Efectele au fost catalogate fie 
pozitive, prin degajarea de oportunități de tot felul, dar şi negative, 
prin atrofierea unor deschideri socio-relaționale, prin claustrarea 
ilidividului în limitele unui spaţiu egoşi tehno-centrist. 

Rețeaua globală de tip internet cuplează milioane de 
calculatoare. Acestea sunt dispuse pe un areal deosebit de larg. Practic, 
orice instituție care se respectă, din fiecare țară, devine vizibilă şi 
printr-o pagină de internet. Mai mult, fiecare competenţă, într-un 
domeniu sau altul, își creează o interfață a relaționării cu alți indivizi 
prin intermediul unei pagini Web. Comparativ cu diferitele servicii 
on-line (de ordin educativ, comercial, mediatic etc.), ce suportă o 
supraveghere şi un control uneori central, internetul constituie o 
structură descentralizată, „democratică”, în care fiecare „pune” sau 
„scoate” ce și când vrea, după cum poate sau are interes. Calculatorul 
conectat la internet (numit „gazdă”) este independent, fiind accesat, de 
bunăvoie, de către cei care au vreun interes față de ceea ce aduce 
acesta (ca informație, ca depozitar de experienţe, incitări, sfidări). 

Internetul conduce la o virtualizare a activităţilor, la o decuplare 
a acestora de la rigiditatea determinărilor de ordin spaţial sau 
temporal. El induce virtualizare, adică potenţare a activităţilor şi 
proceselor dincolo de stringenţele clasice - de spaţiu, de loc şi de timp. 
Fiecare se poate „cupla” într-o activitate când resimte o potențialitate 
maximă de ordin volitiv și performativ. El recompune, pe un plan 
superior, o serie de activități performante și cu randament maximal, 
fiind expresia unei economicități şi eficiențe fără seamăn. Dacă în mod 
tradițional, pentru a intra în posesia unei informaţii de specialitate, 
trebuie să pătrunzi într-o bibliotecă şi să cauţi informaţia respectivă 
din aproape în aproape, după repere destul de improbabile (vezi fişele 
de studiu ale savanților de altă dată!), în noul context, nu ai decât să 
scrii un „cuvânt-cheie” într-un oarecare motor de căutare pentru a 
accesa mai multe pagini cu trimiteri sau texte propriu-zise, ce vizează 
informaţia căutată. 

Acest instrument accentuează caracterul virtual al culturii pe 
linia accesării şi încorporării sale. Considerăm că faptul cultural 
presupune prin excelență o dimensiune virtuală. Poţi să posezi un 
roman, dar nu eşti obligat să-l lecturezi. Cultura creată este altceva 
decât cultura încorporată. Este o diferență precum cea de la putință la 


act. În noile circumstanţe, cultura va căpăta o dimensiune mult mai 
„virtuală”. Faptul cultural este redefinit prin accesibilizarea sa și prin 
apariţia unei „dubluri” digitale, ce o secondează, o complementează, o 
explică. Nu mai trebuie să mergi la Louvre pentru a vedea Mona Lisa. Îi 
poți accesa imaginea din propriul birou, privind-o din mai multe 
unghiuri, focalizând privirea în orice zonă a tabloului, din mai multe 
direcții, inclusiv din cele imposibile dacă te-ai afla cu adevărat în fața 
tabloului. Mai mult, dispui și de un suport explicativ profesionist, pe 
care la fața locului nu-l afli. Intri şi în structura internă a tabloului, cu 
explicaţii specifice, de care nici chiar autorul nu a fost conștient. Pe 
lângă ceea ce Leonardo a încercat să transmită, afli și ceea ce 
contemporanii sunt în stare să „vadă' (să pună!) în respectiva 


capodoperă! 
— Din punct de vedere educaţional, internetul constituie o 
imensă oportunitate - de instrument-accesoriu spre o zonă a 


conținuturilor infOrmale ce se pot adăuga peste conținuturile 
educative captate în instituţiile școlare. Această racordare ţine de 
latitudinea educatului sau educatorului, nefiind normată de practicile 
didactice instituționalizate. De unul singur, elevul se poate duce înspre 
o zonă de interes după cum îi dictează pornirile individuale sau 
profesorul; preocupat de aceste chestiuni, acesta îi poate sugera 
inspectarea unor pagini din anumite domenii. Pe lângă această uzanţă, 
internetul poate fi utilizat în chip programat, deliberat, lucrul pe 
internet fiind explicitat în chiar proiectarea curriculară ce secondează 
orice proces instructiv-educativ. Mai mult, profesorul poate găsi pe 
piaţa educațională suporturi electronice de navigare într-un spațiu 
problematic, fiind asistat și ghidat de supraprograme construite 
special pentru aşa ceva (aşa cum este cazul, de pildă, al producţiilor pe 
CD ale Asociaţiei Române de Resurse Educaţionale; vezi www.arre.ro). 

Conținuturile se stochează pe un server destul de puternic, 
solicitantul intrând, gratuit sau contra cost, direct sau prin intermediul 
unei parole, la secvențele solicitate. Informarea prin intermediul 
internetului prezintă o serie de puncte tari, ca de pildă: 

— Rapiditatea şi operativitatea informării, prin raportarea la 
cele mai diverse tipuri de conţinuturi; 

— Securizarea informaţională a publicului, prin conexarea 
principială la o multitudine de surse; 

—  Economicitatea gestionării spaţiului informațional, prin 


diminuarea evidentă a costurilor; 

— Eliminarea determinărilor de ordin spaţial, receptorul 
putând intra în posesia informaţiei din orice loc posibil, cu condiţia 
posesiei instrumentarului tehnic adecvat; 

— Interpelarea rapidă, în timp real, a actorilor interesați de 
conținuturile specifice; 

— Exploatarea mai multor tipuri de medii de învăţare (text 
scris, fond sonor, suporturi imagistice, secvenţe statice și dinamice, 
structuri spațio-temporale virtuale etc.); 

— Corelativitatea informaţională, prin antrenarea și a altor 
surse în generarea sau întreținerea unor idei, teze, opinii. 

Internetul şi tendinţele în cunoaștere 

DistribuireaxX „spaţială” a cunoașterii pe internet (de exemplu, 
pfindirea critică pentru rezolvarea problemelor) 

Noile tehnologii transformă mijloacele de accesare și 
reprezentare a informaţiilor (cer noi abilități din partea celor care 
învață) 

Structura conținuturilor, asociată internetului educațional, este 
conexată la o serie de date care transgresează cunoașterea 
propriu-zisă, incluzând modele de gândire şi învăţare, instrumente 
tehnice facilitatoare, căi şi soluţii de gestionare a cunoașterii. Curricula 
livrată pe internet are granițe mult mai evanescente decât cea 
tradițională (vezi Tschang, Della Senta. 

2001, p. 100). 

Pot fi decelate mai multe facilități aduse de internet în procesul 
educațional. lată câteva posibile întrebuințări, degajate pe trei 
componente (vezi Seguin, 2005): 

1. Facilitarea comunicării interpersonale: 

a) înfrăţirea dintre corespondenți (de la elev la elev); 

b) realizarea de clase planetare; 

c) jocul de rol prin elev; 

d) jocul de rol prin formator; 

e) interpelarea virtuală (a unui scriitor, savant etc.); 

O tutorat şi mentorat (consiliere şi îndrumare); 

g) învăţarea colaborativă (sprijinirea reciprocă). 

2. Facilitarea culegerii de date: 

a) schimburile de informații; 

b) crearea în comun a unor bănci de date; 


c) realizarea unei publicaţii electronice (ziar, revistă); 

d) teleactivitatea (ghidarea unor activităţi la distanță). 

3. Rezolvarea de probleme: 

a) căutarea și depistarea de informații; 

b) concursuri şi rezolvarea de probleme; 

c) redactarea colectivă a unor texte; 

d) creaţia colectivă (prin serialitate și adiționare); 

e) întâlniri și şedinţe virtuale; 

f) simulări. 

În general, aceste facilități nu se impun de la sine, ci pot fi 
potențate în cadrul parcursurilor educaţionale tradiționale ce își 
subsumează parțial și difuz - cel puţin, la început - modalităţile şi 
ocaziile generate de suportul internet. Cu timpul, curricula şcolară ar 
trebui să îngăduie explicitări directe ale utilizării şi semnificării 
informaţiilor captate pe această cale. 

3.4. Socializarea şi internetul: 

Se ştie că tinerii şi chiar copiii sunt atrași de cultura digitală și 
de suporturile tehnice care o promovează. Din punct de vedere 
expresiv, aceasta se prezintă sub formă de jocuri, videoclipuri, 
producţii video, conectivități de tot felul - forumuri de discuții, chaturi, 
discuţii audio-video în timp real etc. Pot fi identificate şi suporturi 
aparent tradiționale, însă care îşi acaparează noile tehnologii digitale 
(păpuși care vorbesc, roboţei cu fel de fel de performanțe). Este 
evident că repertoriul se va lărgi odată cu avansul tehnologic. Copilul 
mic se trezeşte într-un astfel de mediu, pe care va dori să-l înțeleagă şi 
să-l stăpânească. Computerele devin obiecte ale unui peisaj comun, 
întâlnit la tot pasul. Prin ele vei avea acces la realități diversificate, cu 
iz pragmatic sau ludic, vei afla orare de tot felul, te vei programa la 
dentist, vei cumpăra obiecte sau servicii, vei face operaţiuni financiare. 
Calculatorul induce o nouă percepere a lumii în care trăim, noi moduri 
de înțelegere, de simţire, de raportare la ceilalți, de încorporare a 
experienței, de învățare. Acestea instaurează noi percepții asupra 
distanței, spaţiului, timpului, rapidităţii, oportunității. 

Ne putem întreba: care mai este înțelesul copilăriei trăite acum, 
comparativ cu deceniile trecute? Este posibil ca experienţele 
fundamentale ale omului să fie filtrate de aceste noi ancadramente, ce 
pot aureola altfel trăirile de acest fel (prima iubire, bucuria aflării 
adevărului și a reușitei, atașamentul față de aproapele care în realitate 


ne este departe...). Se naște astfel un nou spațiu de comuniune şi 
împărtăşire a experiențelor - cel de ordin virtual. De altfel, sunt deja 
conceptori ce au statuat un astfel de univers socializant, de întâlnire 
virtuală şi de schimb al experiențelor. Socializarea tinde să 
dobândească o dimensiune nouă - una extensivă -, integrând şi 
experiențe atipice - de ordin virtual -, descărnate de concretețea 
contactelor sau a trăirilor directe. Adultul de mâine își va aminti cu 
emoție de prima „declaraţie de dragoste” exprimată către cineva 
necunoscut (eventual, într-o altă limbă), către cineva neîntâlnit sau 
necontactabil concret, poate, niciodată. 

Noile sisteme de conectare și de comunicare pot accelera 
capacitățile comunicaționale, imaginative sau inventive, dar le și pot 
încetini sau stopa, dacă nu sunt utilizate în chip judicios și, mai ales, 
dacă sunt utilizate în mod univoc. Instrumentul este cu atât mai bun cu 
cât el face ca elevul să treacă de la statutul de utilizator la cel de 
producător. Oricât de performanţă ar fi noua tehnologie, aceasta se 
cere a fi completată cu strategii tradiționale, clasice, de performare a 
abilităților umane. E bine să ştim să comunicăm cu sau prin calculator, 
dar şi cu cei din preajma noastră. Contactul viu, direct, colocvial și 
personal cu cei din jurul nostru sau cu propria persoană nu poate fi 
înlocuit plenar niciodată cu nicio tehnică, oricât de sofisticată ar fi. 
Poveştile bunicilor de altă dată în faţa focului din vatră nu-și vor găsi 
echivalentul în nicio interpelare intempestivă prin intermediul noii 
variante a programului de chat achiziționat. Și aceasta din, urmă e 
binevenită... dar este altceva. 

Cu alte cuvinte, se impune o redefinire a copilăriei pe noi 
coordonate, mult mai active, mai responsabile, mai personalizate. Cei 
ce trebuie să-și schimbe viziunile sunt profesorii și părinţii. Aceştia 
trebuie să înveţe și ei de la cei tineri, nu doar să-i înveţe unilateral pe 
copiii lor. Noua generaţie presupune un nou tip de abordare, în 
consens cu noua cultură ce îi animă. Se impune deci o nouă poziționare 
față de cei tineri și de preocupările lor. E nevoie să se dezvolte o 
pedagogie a accesării culturii digitale, care să fie acaparată de adulţii 
ce se preocupă de educaţia copiilor... Sau copiii să-i învețe pe părinți 
cum să acapareze ei această nouă cultură? Ceva de genul acesta, nu 
mai ştim exact! 

3.5. Omul informaţional - avataruri şi limite: 

Mediul virtual, creat de noi, ne predispune la anumite tipuri de 


conduite, unele dintre ele meritând să fie puse în chestiune. Se pare că 
acesta aduce mai multă libertate şi mobilitate, astâmpărând 
nemărturisitele dorințe de căutare, de explorare, de rătăcire şi 
hălăduire. Omul integrat în cyberspațiu se comportă asemenea 
dandy-ului clasic, vrând să iasă în față, să pozeze şi să epateze. 
„Dandy-ul informaţional colectează informaţia nu pentru a o transmite 
mai departe, ci pentru a o face pe grozavul” (Lovink, 2004, p. 50). 

Adunarea de informaţie nu are o finalitate constructivă. 
Folosește monitorul asemenea unei oglinzi pentru a vedea ce frumos și 
deştept este. Și la ce performanțe a ajuns mașinăria pe care o 
manevrează. 

Învăluit în cele mai rafinate evenimente şi cele mai aiurite 
dispozitive, noul dandy  de-reglează economia timpului a 
administratorilor care pun semnul egal între informaţie şi bani. 
(Lovink, 2004, p. 50) 

Cel integrat în cyberspațiu se plimbă cu dexteritate pe 
magistralele informaţiei, asemenea antecesorilor lui pe marele 
bulevarde: ca să fie vizibil, să-şi anunţe prezenţa, să producă efecte. 

Dandy-ul măsoară frumusețea înfățișării sale virtuale prin 
indignarea morală şi hohotul de râs al civililor conectaţi... Apa de 
colonie şi ciorăpeii roz au fost înlocuite de prețiosul Intel. (Lovink, 
2004, p. 51) 

Cu alte cuvinte, acest mediu se transformă într-o scenă în care 
inhibiţiile ascunse de egolatrie ies la suprafaţă, se manifestă deschis. În 
sfârşit, ne putem „manifesta” şi altfel într-un univers imaterial, dar 
concret prin reverberații și funcționalități. 

Pe de altă parte, se manifestă şi o altă tendinţă. Individul actual 
a devenit oarecum refractar la ceea ce este voluminos, grosier, 
corporal, concret, pipăibil, identificabil (a se vedea, în acest sens, noile 
forme arhitecturale sau stiluri ambientale). El caută cu îndârjire linia 
„simplă”, esenţialul, rezumatul, sinteticul, concentratul, eteratul, 
evanescentul. E „înnebunit” de ceea ce nu se vede, nu are consistenţă și 
nu este „greu”. Conţinutul e mai mult ghicit decât văzut la chip! 
Universul informatic vine să satisfacă această sete de esenţialitate, de 
simplicitate, de „puritate”. Informatismul satisface dorința veche de 
abolire a „murdăriei” (vezi Duclos, 2002, p. 69), reuşind absorbţia 
corporalului în mașina-automat, reducând la minimum eforturile şi 
căutările de altă dată. Gestionarea universului informaţional nu lasă 


urme, nu conduce la deșeuri. Prin câteva manevre simple ale tastelor, 
„se trimit la coș”, fără să se ştie vreodată, „opere complete”, eforturile 
unor ani de trudă individuală sau colectivă. Ce poate fi mai „igienic” şi 
mai „ecologic”? Totul se aseamănă cu o crimă perfectă. 

Constituirea universului informaţional, pornind de la un sistem 
comun (şi chiar simplist!) de referințe simbolice (binaritatea 0-1, 
minimalismul limbii engleze) şi penetrarea acestuia în orizonturile 
cele mai domestice și mai personale a determinat noi tipuri de 
dependențe dintre cele mai scandaloase pentru ființa umană. În 
numele unei libertăți nemărginite de informare, de autorealizare, pe 
care societatea actuală o clamează, indivizii își croiesc piste personale 
de formare, uneori colaterale sau în răspăr cu cele legitimate, formale, 
în perspectiva unei autonomii şi „desăvârşiri” luate pe cont propriu. 
Tot mai mulţi semeni ai noștri devin „nonconformiști”, „refractari”, 
„neascultători” (de multe ori, având un motiv, cu rezultate chiar 
notabile). Din dorinţa de a scăpa de sub autoritatea încorsetantă a 
puterii unei instituții (cum ar fi cea a școlii, reală și chiar brutală), 
persoana intră fără să sesizeze sub directivitatea unor instanțe mult 
mai perfide, care, în numele unei deschideri fără margini, pun în operă 
propria manipulare, disoluția şi controlul conștiințelor. Astfel de 
instanțe nu sunt numaidecât opera unor persoane sau grupări anume 
constituite și având scopuri „murdare. Ele derivă oarecum de la sine, 
fiind o fază - s-o numim naturală - și producând, până la o anumită 
reglare a lucrurilor, și fenomene negative, perverse. Se pare că un 
astfel de pericol îl constituie informatismul şi servituţile aduse de 
acesta (în ipostaza de singură instanță explicativă sau operativă, cum a 
pretins şi darwinismul, într-o anumită perioadă, bazată de această 
dată pe supralicitarea informaţiei). Credem că nu extensiunea şi 
generalizarea unei practici devine nocivă, ci excesul și exclusivismul 
acesteia față de ceea ce ființează în jur. 

Tot mai multe sectoare ale producției au ca mijloace tehnice 
facilitatoare computerele sau se bazează exclusiv pe acestea. 
Informatizarea a devenit un indiciu al calității lumii muncii. 
Producătorii actuali sunt formaţi din „gulerele albe” care butonează 
calculatoarele. Se produce nu acționând direct asupra materiei, ci 
gestionând informația, comutând-o de ici colo, suplimentând-o, 
concentrând-o, corelând-o, alterând-o. La nivel global, producția își 
încorporează din ce în ce mai mult elemente „imateriale”. Informația 


devine o „materie primă” de maximă importanţă care se insinuează în 
producţia de bunuri şi servicii. Competența profesională este intim 
legată de competenţa în a trata și utiliza informația. Lumea muncii 
reclamă competențe suplimentare, specifice lumii de azi: 
contextualizarea și utilizarea informației, a celei vehiculate în spațiul 
clasic (locul de muncă), dar și accesată din mediul privat, având în 
vedere că apar tot mai multe activități „nomade”, realizate pur și 
simplu în spaţiul domestic. 

Pretextul existenţei acestui univers îl constituie eficacitatea şi 
fuga de materialitate. Automatele informatice au ajuns la performanţe 
de neimaginat și incomparabile cu mintea omenească. Dacă introduci 
în maşină tot ce trebuie și cum trebuie, atunci eşti sigur că poţi face 
orice fel de injoncțiune, de sortare, de ierarhizare, de „scurtcircuitare” 
a ceea ce este depozitat. Totodată, acest imens rezervor de date nu 
ocupă spaţiu, nu e vizibil, nu are volum. O bază de date se poate reduce 
la un CD de câteva grame ascuns între filele unei cărți. Mai mult, 
computerul a devenit un „model” pentru creierul uman. Nu omul este 
măsura tuturor lucrurilor, ci el va tinde să se modeleze în conformitate 
cu o serie de constructe (culmea, făcute tot de el!). Ideologia binaristă 
transformă omul în „logiciel”, devenit astfel un factor sigur de 
eficacitate, de siguranță, de producție. Omul-automat a devenit un 
ideal şi o speranţă! Cu cât vom fi mai „mașinali”, mai impersonali, cu 
atât vom deveni mai umani! Chiar dacă deseori acesta mai şi simte, mai 
pune în cumpănă, mai nuanțează, mai semnifică datele prin 
intermediul sensibilităţii, se duc lupte îndârjite pentru spulberarea 
interfeţei emoţionale, care „perturbă” obiectivitatea și exactitatea. Se 
speră că, în curând, acest balast nu va mai fi. Ce fericire! Omul va gândi, 
ca şi calculatoarele, prin regresiune și prin recursul la două valori: O şi 
1. Alternativele posibile nu-i vor mai „tulbura” mințile. Măreţia omului 
va sta în simplicitatea gândirii duale, perfecte. Omul binar își va 
încarna un nou mod de a fi asemenea mașinilor, va deveni un „sistem” 
atât de perfect, încât își va stăpâni, își va repudia sau reduce la zero 
propriile note și specificități subiective. El va fi „reformat, va fi adus 
permanent la o stare zero, la un început care va putea înmagazina sau 
gestiona din nou orice. Să fie asta o cale posibilă de evoluţie? Şi să fie 
bună o astfel de perspectivă? 

3.6. Lumea virtuală ca refugiu şi sursă de însingurare: 

Întârzierea peste măsură şi permanentizarea conexiunii la 


lumea virtuală, manifestată la mulți adolescenți şi tineri, generează o 
formă de dependență cu urmări maladive. Setea de conectare la 
universul digital substituie în oarece privință înclinația originară a 
subiectului către transcendenţă. Se ipostaziază o nouă formă de 
religiozitate, una falsă, rece, sărăcăcioasă, problematică. Omul, prin 
natura sa, nu se mulţumeşte numai cu ceea ce are în față; țintește cu 
obstinaţie și altceva, care îl depăşeşte. Această nevoie de raportare la 
un „dincolo” astâmpără o sete imediată și creează iluzia îmbogăţirii şi 
adiționării. Pasiunea excesivă pentru internet trădează dislocări 
interioare. Interactivitatea om-mașină nu este un dialog efectiv, 
natural, intersubiectiv. Oricât de performant ar fi programul, acesta nu 
va genera obiecte sau fenomene reale, ci substitute ale acestora. 
„Subiectivitatea” calculatorului este una contrafăcută, rece, abstractă, 
esențializată, montată, predeterminată tot de om. A înlocui raporturile 
naturale cu cele artificiale conduce la o atrofiere a persoanei şi la o 
desocializare a acesteia. Mai mult, se creează un spaţiu ficțional 
evazionist şi un mod iluzoriu de a exista. Prinși în capcana spaţiului 
virtual, subiecții pierd legătura cu lumea reală, mult mai complexă și 
mai dinamică, netipizată şi necuprinsă încă în construcţiile digitale. 
Din punct de vedere psihopatologic, se pot avansa trei ipoteze cu 
privire la funcționalitatea calculatorului (vezi Baucheron, 2005): 

— Ecranul informatic funcționează ca o mască. Se știe, de pildă, 
că, în culturile primitive, masca personifica prezența lui Dumnezeu. 
Masca este acea contrafață ce ascunde adevărata față. Prin ea, mai 
degrabă, se ascunde ceva, decât se arată. „Ascunsul”, prin calculator, se 
potenţializează printr-o disipare mondializată; 

— Ecranul funcționează ca o fereastră într-o lume fără relief, 
prin care pătrundem oriunde, printr-o cunoaștere totalizantă şi care 
astâmpără toate tentațiile megalomanice și „voyeuriste”; 

— Ecranul funcționează ca o oglindă, ca un suport al proiectării 
dorințelor, gândurilor ascunse, fantasmelor personale. Prin el, te 
„împlineşti”, acaparând sau apropiindu-ţi substituenţi ai lucrurilor la 
care nu ai acces altfel. 

Era socială care se preconizează pare a fi o rezultantă dintre 
realitate şi virtualitate, dintre concret și imaginat. Rețeaua electronică 
încurajează o formă de izbucnire proteică a identităţii subiective, după 
ce destul de mult timp a fost obligată să se rabată asupra ei înseși. 
Umanul și tehnicul par să se sprijine și să se potenţeze cel mai mult. 


Sociabilitatea de tip nou se clădește pe o componentă tehnică pe care o 
depăşeşte sau care este obnubilată. Sociabilitatea se formează într-un 
mod inedit, fiind cimentată de o reţea de relaţii virtuale între subiecţi, 
susținută de suportul tehnic, devenind astfel „tehno-socialitate” 
(asupra acestui aspect, vezi Saint-Martin, 2005). 

Fiece modificare în media-sferă naște reacții ambivalenţe în 
plan educaţional, pozitive şi negative, de atragere şi de respingere față 
de astfel de realități. Noul în materie de ştiinţă a fost întâmpinat fie cu 
ardoare şi bucurie, fie cu grijă și teamă. Spaţiul de tip cyber, cu 
elementele lui subsecvente, alimentează atât o serie de mituri, cât şi 
temeri, precum cele evidenţiate mai jos (vezi Álava, 2005): 


Informatica este un instrument de individualizare a 


l; învățării. 

1. Informatica este un instrument care izolează elevul. 

2 Cyberspaţiul permite construirea de cunoştinţe 

` |colective şi în mod egal. 
Cyberspaţiul conduce la o hegemonie a info-bogațţilor 

2. asupra info-săracilor. 

Internetul este un nou spațiu de manifestare a 

3. |libertăţii şi a respectării minorităţilor. 

Internetul este o vânătoare condusă de secte și de 

3. |gândirea extremistă. 

Graţie multimedia, elevul reușește să înveţe în ritmul 

4. propriu. 

4. Din cauza multimedia; elevul își pierde timpul 
jucându-se sau nefăcând ceva relevant din punct de vedere 
educativ. 

5, NTIC sunt mijloace de contracarare a eşecului şcolar. 

5. NTIC sunt unelte ale segregării sociale. 

6 Grație cyberspațiului se poate participa la evenimente 

` fn direct. 
Timpul real anunță sfârșitul democrației și începutul 

6. manipulării. 

Tehnologiile educative constituie o „universitate” 

7. pentru toți. 


Tehnologiile educative anunță eliminarea 


„ leducatorului. 


g Spațiul digital permite construirea de biblioteci 
` virtuale mondiale. 

g Spațiul digital antrenează un val informațional care va 
` |distruge cărțile. 


E bine să avem o viziune optimistă și cumulativă privind aportul 
unei tehnologii ce apare la un moment dat pe scena socio-culturală. 
Nicio nouă tehnică nu le înlocuiește pe cele vechi, ele coființând sau 
interferându-se reciproc (prijo apariția internetului, nu a dispărut 
cartea sau ziarul!). Scriitura nu a distrus oralitatea, după cum telefonul 
nu a dus la dispariția scrisorii. Fiecare tehnologie dilată şi nuanțează 
ecosistemul social, relațional, formativ. Nimic nu se pierde, ci totul se 
filtrează, se reașază, chiar dacă în proporții și poziționări diferite. De 
pildă, transpuse în educaţie, NTIC conduc la regândirea unor statute şi 
roluri, obligă la spargerea vechiului binom al învățării (profesor-elev), 
făcând loc unei alterități tehnice (computerul), dar și altor actori 
perişcolari cu funcţii bine precizate (tutori, consilieri, administratori, 
experți). Clasa de elevi este altceva decât un spaţiu izolat şi închis față 
de lume. Noi actori tind să intre în cadrul ei: savanţi, dar și idioţi, 
oameni de bine, dar și şarlatani, indivizi raționali, dar își nebuni. 

Internetul este un instrument ambivalent, generând efecte 
pozitive, dar i şi periculoase, perverse. Rețelele media izolează, dar şi 
apropie în acelaşi timp. Ele se cer a fi controlate de sus - prin norme 
legislative, de pildă -, dar şi de jos, de la emitenţii sau consumatorii ce 
manipulează produsele de bază (informaţiile). Pot conduce la 
omogenizarea limbilor (prin suprasolicitarea englezei, de pildă), a 
culturilor (de tip occidental), dar pot funcționa în calitate de cadre de 
emergenţă a diversității și varietăţii. Ele pot lenevi spiritul, dar şi să-l 
pună la treabă. Accesul se face, de regulă, la frânturi de informaţii, la 
Segmente rupte din nişte ansambluri care nu întotdeauna se decelează 
de către consumator. Fărâmițarea cunoașterii trebuie să fie 
complementată de exerciții de semnificare şi de integrare în câmpuri 
mai largi ale cunoașterii. Se manifestă un predirijism insinuat în 
artefactele care ajută la descoperirea cunoașterii, în sensul că rutele 
următoare de căutare să fie prefabricate, nelăsând receptorul să 
meargă acolo unde ar vrea. „Căutările”, ca și „găsirile” ulterioare, sunt 
determinate de performativitatea programelor (a motoarelor de 
căutare, de pildă), ce sunt programate să caute ceva într-un anumit fel, 


printr-un sistem de filtraj sau prin determinări previzibile. Crearea de 
legături reflectă intenţionalități nemărturisite depozitate în semantica 
surselor, în structurile profunde ale cunoştinţelor expuse. 

Oportunităţile raportării la informaţii reformează aparatul 
nostru de sesizare sau raportare la timp şi la lumea în care trăim. 
Trecutul poate fi „înviat' prin rabateri sofisticate, iar viitorul poate fi 
„produs"... chiar acum! Starea de așteptare, specifică ritmicităţii 
clasice, nu mai este de conceput și nu mai este trăită cum se cuvine de 
omul modern. Vrem ca totul să se aștearnă la picioarele noastre (ideile, 
faptele, chiar și semenii noștri). Reperajul spațiilor și timpilor fizici şi 
obiectivi devine din ce în ce mai problematic în universul virtual. Și 
iată cum apare o nouă dilemă, de ordin existenţial, cu accente 
schizo-ontologice: 

„„se poate sau nu trăi prin dedublări iconice? în orice caz, 
remodelarea distributivă a ființei umane în cronotopii și moduri de 
existență alternative (virtuale, cyber, cu dimensiuni fizice şi 
matematice adiționale) deschide calea fracturării tuturor normelor 
umane biologice, teologice, psihologice, etice, filosofice acceptate 
consensual în momentul de față (Manolescu, 2003, p. 178). 

Un anumit soi de relativism și spulberare spirituală pare că se 
naște. Vom fi noi în stare să stăpânim și astfel de alunecări? 

Lumea artificială, virtuală, tinde s-o oculteze pe cea reală, 
concretă. Reperele sunt din ce în ce mai greu de jalonat. „Lumea nouă”, 
a imaginarului virtual, ne cotropeşte. Realul este lecturat prin simple 
reprezentări despre felul cum acesta ar putea să arate. Să dăm atenție 
unui specialist al imagologiei moderne, printr-un citat mai lung, care 
nu mai are nevoie de niciun comentariu: 

Proliferarea de imagini în societatea tehnică de reproducere 
generalizată şi de comunicare masivă a dat naştere unei iconosfere 
artificiale, omniprezente și vexatorie. Publicitate fixă sau animată, 
imagine televizată, imagini numerice de computer se amestecă strâns 
şi constant în mediul natural și ne fac să trăim într-un univers 
audiovizual care înlocuieşte progresiv lumea vieţii. Pe de o parte, prin 
numărul lor, prin succesiunea lor ameţitoare, prin viteza de defilare, 
imaginile creează un flux care blochează percepţia sau care produce 
chiar efecte subliminale amenințătoare pentru libertatea subiectului. 
În loc să fie considerată o reprezentare demnă de văzut, de descifrat, 
imaginea nu mai este decât un stimul printre alții, înecat în masă. 


Imaginea nu mai lasă loc şi pentru real, pentru că întregul real devine 
imagine (Wunenburger, 2004, pp. 329 - 330). 

Se întâmplă ca dincolo de imagine... să nu mai vedem sau să nu 
mai intuim nimic. Nici că există, în fapt, o realitate destul de 
consistentă în spatele imaginator, generatoare de imagini. Sau poate că 
lucrurile nu există cu adevărat, ci doar decalcul lor imagistic? 

Să nu uităm, în aceeași notă ușor critică, nici de o serie de 
inegalităţi deschise de tendinţele de virtualizare a culturii şi educaţiei. 
Potenţialul 

„Binefăcător” al acestor noi tehnologii culturale nu se distribuie 
egal la nivelul entităților  socio-comunitare. Informatizarea 
învățământului superior în Europa, ca să luăm un exemplu apropiat de 
noi, nu pare să aibă doar consecințe pozitive, după cum sesizează unii 
analişti (Kelly, 2002), chiar dacă procesul se află în plină evoluție și 
încă nu s-au structurat concluzii definitive. La o primă privire, 
internetul ar aduce echitatea și justețea; privind mai atent, lucrurile nu 
stau totdeauna așa. Această realitate alimentează neliniști: se 
propensează aşteptări irealizabile peste tot, strategiile şi programele 
de studii virtuale nu rezolvă problema găsirii unor ocupații 
corespunzătoare de către absolvenți, nu s-a ajuns la o standardizare a 
studiilor din care să emeargă echivalări clare. În general, noile 
dispozitive de formare pun următoarele cinci probleme: 1. accesul 
separat și inegal al cursanților la formulele virtuale de instruire, 2. 
dinamica accelerată a așteptărilor individuale, ce excede cadrele 
tehnice de realizare a instruirii. 

3. diminuarea relaţiei naturale de față în față, 4. condiționarea 
ocupării unei slujbe de cât mai multe diplome (nu întotdeauna 
acoperitoare) şi 5. tendința de standardizare a formării cu consecințele 
inevitabile. Se pare că excluziunea digitală devine un nou factor al 
excluziunii sociale, mai ales pentru grupurile sau persoanele 
dezavantajate. 

Un ultim avertisment pe care ni-l permitem să-l evidențiem este 
că mediile virtuale pot fragmenta spațiul social, stimulând porniri 
patologice. Labilitatea umană este întreținută și chiar stimulată de 
cadrele tehnice virtualizatoare. 


Internetul a făcut deja posibil ca oamenii cu atitudini anarhiste, 
sociopate sau conspirative să își întărească vederile deseori paranoide 
şi înguste prin asocieri on-line cu alte persoane ce le împărtășesc 
ideile. Deşi libertatea de exprimare și cea de asociere sunt părți 
integrante ale societăților democratice, mulți se tem că grupurile 
marginale vor folosi rețelele CMC (Comunicarea Mediată de Computer) 
pentru a răspândi diviziunea și intoleranța, care ar putea incita la 
confruntări rasiale, etnice şi religioase. (Fidler, 2004, p. 167) 

Nu-i de mirare că cele mai grave atentate care s-au derulat în 
ultimii ani și-au acaparat ca logistică de mare „eficiență” elementele 
noilor tehnologii de comunicare și informare (telefonia mobilă, 
internetul, televiziunea etc.). Acestea nu numai că edifică sau înalţă, ci 
fac să se prăbușească avioane, clădiri sau să cadă şefi de stat! 

3.7. Riscurile unei societăţi informaţionale 

A informa corect, la timp și pe cât mai mulţi dintre noi 
constituie, de bună seamă, un semn de civilitate și normalitate. Setea 
de a fi la curent cu tot „ce mișcă-n lumea asta” sau cu „ce-i nou sub 
soare” pare a fi potolită în noua zodie în care am intrat. Extinderea 
rețelelor de comunicare, perfectarea acestora,  imediatitatea 
informării, facilitățile de tot felul sunt trăsături evidente ale societăţii 
informaţionale. Nu-i mai puţin adevărat că fața „frumoasă” a acestui 
tip de societate este dublată de una mai puţin fericită. Siguranța, 
confortul, satisfacţiile oferite de noul mediu pot genera, la nivel 
societal, dar şi individual, o serie de efecte degenerescente, anomalii, 
dereglări pe termen mediu sau lung. 

Nu trebuie uitat că tot acest mediu este unul creat, artificial, 
adăugat, suprapus peste cel natural, care tinde să se eclipseze, să se 
dilueze, să dispară. Comunicarea naturală, directă și față în față devine 
„O floare rară”, își pierde din importanţă, se estompează. Interacțiunile 
clasice dintre oameni (prin interpelări, negocieri, confesări etc.) par să 
intre în recul. Colocvialitatea și căldura contactului direct sunt 
înlocuite de exactitatea și rigiditatea formulelor tipice, ale 
„protocoalelor” impersonale, abstracte. Am ajuns să purtăm „discuţii” 
pe internet, să participăm la „forumuri”, să comandăm mărfuri, să 
plătim, să ne consultăm cu medici sau să ne „confesăm” spiritual stând 
separați unii de alţii, la distanțe mari, asistați, fireşte, de calculator. 
Aproape totul tinde să se disponibilizeze „la distanță” (educație, 
bunuri, bani, sex etc.). Se naște o nouă societate - a anonimilor -, mai 


puţin responsabilă, în care prea multe sunt permise (vezi cazul 
pedofililor ce-şi ademenesc victimele pe internet). Și, în ciuda 
aparențelor de apropiere, de comunicare, dispare comuniunea, 
oamenii devin tot mai izolaţi și mai însinguraţi în faţa unor mașini 
inerte. Din dorinţa unei comunicări maximale, se naște iminenţa unei 
apropieri... minimale! 

Mediile informaționale pot deforma realitatea, prezentând-o 
altfel decât aşa cum este. Decupajele asupra realității recuperează doar 
anumite „fețe” ale acesteia, în raport cu calitățile mediului sau cu 
intenţiile aflate la nivelul sursei de informare. Mediul însuși de 
transmisie nu este neutru, inocent. El „colorează” și „comentează” 
într-un anumit fel ceea ce arată. 

Se naşte astfel o realitate nouă, fictivă, insul devenind captivul 
acesteia, uitând sau negând ceea ce este cu adevărat. Ficționalitatea 
mediatică (etalată la nivelul producţiilor filmice, prin staruri şi 
„modele” de tot felul) îl deconectează pe individ de la o realitate pe 
care ar trebui s-o cunoască sau s-o amenajeze altfel decât i se 
sugerează. Inserția omului în lume devine slabă. Acesta nu mai ştie clar 
cine este, ce vrea, unde e bine să ajungă. Nu se mai face distincţie între 
realitate și irealitate, între starea de trezie și cea de visare. Din prea 
multă „mediere', lumea dispare, simţurile se opresc la imaginile 
despre lume, nefiind în stare să mai pătrundă la lumea ca atare! 

Noul mediu de comunicare se prefigurează ca un torent al 
unificării și ralierii la o cultură declarat diversă și eterogenă, dar unică 
în străfundurile ei (vezi ubicuitatea limbii engleze, clamarea unor 
„valori” mereu aceleaşi precum eficiența, randamentul, reușita cu orice 
preț etc.). Fenomenul de masificare și de aliniere la aceleaşi cunoştinţe 
şi valori, chiar dacă nu este vizibil direct, este deosebit de periculos din 
punct de vedere psihologic, moral şi spiritual. În fond, se produce un 
atac la adresa persoanei, se periclitează unicitatea gândirii și simțirii, 
intimitatea spirituală, dreptul de a gândi și de a face altfel decât o fac 
ceilalți. Este facilitată manipularea prin acceptarea acelorași simboluri 
culturale, este ameninţată specificitatea și particularul. În momentul în 
care toți avem acces la aceleași cunoștințe şi valori (prin magistralele 
internetului, de pildă), când simțim ca și alții, când tindem să facem 
aceleași gesturi precum toţi (în activitățile domestice, în societate, în 
intimitate etc.) și când vrem ceea ce vor şi ceilalţi, riscul 
depersonalizării devine maxim, toți suntem la fel, ajungem o turmă 


omogenă, o masă ușor manevrabilă. 

Dincolo de facilitățile inerente (uşurinţă, rapiditate, acces la 
informaţii diverse şi imense etc.), mediile clasice, dar şi de tip nou 
generează un anumit tip de inactivism, o lene intelectuală, un pasivism 
interpretativ la nivelul receptorilor. Aceştia tind să absoarbă clișee, să 
îngurgiteze reprezentări confecționate de alţii, să apeleze la șabloane, 
la prefabricate valorice, fără a mai gândi pe cont propriu. Fenomenul 
mediatic desconsideră aproape fățiş meditaţia, reflecția, cultura scrisă, 
literară, cu efecte perverse considerabile. Astfel, rolul acordat 
proceselor intelectuale se diminuează (e mai ușor să priveşti decât să 
citeşti sau să gândeşti!), iar culturalizarea, clădită altă dată pe efort, 
are mai mult o conotaţie imagistică, hedonică. În acelaşi timp, se 
diminuează perceperea sensului, a esențţialului și a globalității, în 
beneficiul fragmentarului, episodicului și accidentalului. Televiziunea 
instaurează o cultură mozaicată, a „zappingului”, a mesajului trunchiat, 
destructurat, fulgurant. Nu ne mai tentează cultura solidă, clasică, 
sistematică, ci una circumstanţială, mondenă, exotică. Se instaurează 
presupoziția (falsă!) că omul informat e şi... elevat. 

Aceste „prost-vestiri” (cărora li se pot adăuga și altele) nu se vor 
a fi numaidecât o critică depreciativă sau un semn de repudiere a 
societății de tip cyber. Suntem încrezători şi apreciem noua eră în care 
am intrat, iar noi înșine ne bucurăm de multe dintre avantajele ei 
(inclusiv prin scrierea și răspândirea acestor idei în cartea din mâinile 
domniilor voastre). Suntem conştienţi că perspectiva este cea a unei 
societăți informatizate. Dar nădăjduim că nu prin izgonirea umanului 
şi a spiritualului! 

CAPITOLUL 4: 

Către un nou mediu de învăţare: comunitatea virtuală. 

4.1. Comunitatea virtuală - formă de emergenţă și difuziune a 
cunoaşterii: 

În condiţiile transformărilor tehnico-sociale actuale, asistăm la 
o reconfigurare a grupurilor de învăţare, ce se structurează şi ființează 
pe alte criterii decât cele tradiționale. Clasa de elevi, în mod tradițional, 
presupune obligatoriu coexistența spațială a mai multor indivizi, 
acțiune simultană în comun, interacțiune prezentă, interrelaţionare 
concretă prin diverşi stimuli. Dincolo de acest grup de învăţare ce își 
păstrează în continuare performativitatea, apare şi o altă ipostază a 
acestuia - cea virtuală. 


E lucru ştiut că existăm ca indivizi şi societate prin comunicare 
şi comuniune, prin transmitere de sentimente, de cunoștințe, de 
semnale comune. Tehnicile şi situaţiile de comunicare contemporane 
conduc însă la o regândire a ceea ce la un moment dat este 
comunitatea. Existenţa în comun va fi afectată cu siguranţă de felul 
cum intrăm în legătură unul cu altul. Definită altă dată și pe linia unei 
constante spațio-temporale, a unei identificări destul de exacte din 
punct de vedere geografic şi cronologic, comunitatea actuală, odată cu 
delocalizarea şi  desincronizarea aduse de noile tehnologii 
informaţionale (vezi Levy, i995), se recompune permanent prin jocul 
interferenţelor şi cuplărilor de tot felul. Ea devine din ce în ce mai 
largă, mai elastică, mai fluidă. Ceea ce rămâne constant este 
atașamentul actorilor ce o compun la un set de valori, identitatea de 
interese și recunoașterea comună. Putem vorbi, astfel, despre 
comunitatea specialiştilor în astrofizică, în educaţie interculturală sau 
medicină alternativă, a cultivatorilor de ciuperci, a colecționarilor de 
abțibilduri sau a celor ce cred în zâne etc. de pe un areal nelimitat, şi 
asta pentru că persoanele respective sunt atrase de anumite valori, 
întrețin relaţii on-line constante, asidue, prin textul scris sau prin 
schimburile permanente de noi experienţe, incitări, produse etc. 

Spaţiul comunicării informaţionale este dilatant, extensiv. El nu 
este fixat în limitele unui teritoriu dat sau ale unui interval temporal 
dinainte stabilit. Comunitatea se întinde până unde ajunge şi 
informaţia. O comunitate este cu atât mai „mare, cu cât este mai 
„informantă”, în stare să comunice în timp și spaţiu (cu ea însăși sau cu 
alte comunități). O informaţie „aruncată” în cyberspaţiu are un efect 
potenţial asupra oricui, în orice moment, după ce a fost receptată. 
Rataşarea la informaţie nu mai poate fi controlată, regizată, limitată. 
Reţeaua informaţională de tip internet este uneori criticată, întrucât 
devine o adevărată „megamașină” ce poate aliena sau destructura 
legăturile sociale de tip tradițional (vezi Latouche, 2004). Spaţiul 
informaţional constituit presupune virtuţi, dar şi... servituţi! 

Prin comunitate virtuală înțelegem acea grupare de oameni care 
interrelaționează reciproc prin intermediul sistemelor de informare și 
comunicare și realizează schimburi simbolic-valorice în anumite 
domenii de interes pe care le construiesc, menținând astfel de 
apartenenţe. Acest tip de comunitate se defineşte prin cooperarea și 
schimbul permanent de informaţii. Avem de-a face cu o comunitate 


epistemică, ce structurează o noosferă, un scop și un referenţial al 
întemeierii sale. La nivelul acestui tip de solidarizare socială se află 
următoarele componente (vezi Charbit, Fernandez, 2002): 

l 

— 0 componentă identitară: pentru a adera la o astfel de 
comunitate trebuie să te recunoști printr-un sistem de valori; 

— O componentă cognitivă: între membri se fac schimburi de 
informaţii, de cunoștințe, de sfaturi; 

O componentă ce ține de logica interferenţei şi încrederii: până 
una alta, trebuie să iei de bun ce proclamă alții; 

rezultanta acestor elemente diferite conduce la o oarecare 
supunere a alegerii individuale față de „rațiunea” colectivă: accepți, în 
grade diferite, opinia generalizantă a celorlalți. 

Comunitatea virtuală de indivizi este generată și devine 
dependentă de performanţele unei rețele tehnice. Fără existența unei 
infrastructuri de acest tip nu poate să apară sau să funcționeze o 
comunitate virtuală. Gradul de virtualizare este condiționat de gradul 
de tehnicizare. Fiecare tehnică de ordin cultural generează niveluri și 
grade diferite de virtualizare a societăţilor (într-o vreme, limba latină, 
apoi tiparul, iar acum internetul). O comunitate devine virtuală din 
moment ce membrii ei utilizează rețeaua informatică pentru a stabili 
interacțiuni pe linie profesională, educațională, interes privat, 
hobby-uri etc. Comunitatea ca atare este constituită din oameni foarte 
concreţi, identificabili undeva în timp și spaţiu; la rigoare, ea este 
reală, pentru că este formată din indivizi; doar schimburile sunt 
„eterate”, parvin şi se întrețin din locuri distante, întrucât valorile vor 
circula de la unii la alţii prin intermediul unei rețele informatice 
(internet, intranet, extranet etc.). 

Structurarea unei comunități asistate de computer implică și o 
redefinire a inteligenței colective, devenită mult mai dinamică şi 
racordată la exigenţele interactivității democratice. Avem o realitate 
mult mai suplă, ce se distribuie peste tot, rămânând deschisă către noi 
incitări, continuu activată și intrată sinergie în timp real. 

Un sociolog contemporan, François Ascher (2002), făcând o 
comparație cu datele trecutului, vorbeşte despre emergența unei 
societăți de tip  hipertext, caracterizată prin individualizare, 
raționalizare şi denivelare socială. Noua modernitate se diferențiază 
de celelalte prin mai multe elemente, după cum se poate constata în 


tabelul de mai jos (vezi Ascher, 2002, p. 40): 


Comunitat Societate Societate 
e industrială hipertext 
Legăt Puţine şi Mai Foarte 
uri sociale  |slab mediatizate/numeroase, denumeroase, 
stabile, puternicejmai multe tipuri, foarte variate, 
şi evolutive, mediatizate şi 
multifuncţionale. puternice, pe calejdirecte, fragile, 
de specializare. (specializate. 
Form Mecanică Organică Comutativ 
e de ă 
solidaritate 
Terit Puternic Integrate Sunt 
orii (spațiulautarhice şiîntr-un ansamblujdeschise, 
relaţiilor închise, centratejmai larg, multiple, 
sociale) pe local. întredeschis,  culschimbătoare şi 
fundament la scări variabile 
național. (de la local la 
global), reale şi 
virtuale. 
Morf Alveolara Areolară Reticulară 
ologie 
socio-teritor 
ială 
Para Credinţe, Raţiune Complexit 
digme șijtradiție şiluniversală, ate, incertitudine, 
cadre delcontinuitate, funcționalitate,  |autoreglare, 
referință destin, forță, simplificare şiflexibilitate, 
autoritate, specializare, guvernanţă. 
înţelepciune. democraţie, 
reprezentativă. 
Acţiu Repetitive 
ni şi rutiniere Rationale Reflexive 
Reglă Cutume Stat și legi Sisteme 
ri principale etatice 


subsidiare, drept 


şi contracte, 
partenariat, 
opinie publică. 
Activi Agricole Industriale Cognitive 
tăți 
economice 
dominante 
Cultu Locală Puternice Diversifica 
ră componente tă şi hibridă (prin 
socio-profesional|multiapartenenţă 
e. socială şi 
culturală). 
Tip Oraş-piaţă Armătură Sistem 
urban ierarhizată şi|,„metapolitan”. 
oraşe industriale. 
Instit Parohii, Comune, Aglomerat 
uții cantoane şidepartamente, le, ţări, regiuni, 
departamente, administrație stat-naţiune 
stat-naţiune. centralizată, providenţial, 
statul-națiune  |organizaţii 
providenţial, internaţionale și 
pacte, alianţe şilsupranaționale, 
tratate. ONG-uri. 


Comunitatea virtuală se adaugă, firesc, peste cea reală, 
relativizând-o, prelungind-o și complicând-o. Ea nu se mai defineşte 
prin proximitate fizică. Noul spaţiu virtual recuperează câte ceva din 
notele spațiului real, dar adaugă și ceva în plus. Posibilitatea de a 
racroşa pe oricine prin conectivitatea sincronă sau asincronă ascunde 
în ea germenele unei solidarități misterioase. Când știu că cineva simte 
ca şi mine, chiar dacă nu-l am în preajmă (mai ales atunci!), dorul 
comunicării se întețește. Chiar dacă nu este palpabilă, concretă, 
„comunitatea” nou constituită generează un gen de atracție deosebit 
de puternică între indivizi. Nevăzutul și neapropiatul aprind şi întrețin 
mai tot timpul focul speranţei. 

Există anumite caracteristici care definesc această realitate 
sociologică. 


Christophe Hebrard (2001) identifică următoarele trăsături ale 
comunităţii virtuulc: 

relații preferenţiale pe bază de aceleași interese simbolice (fiind 
independenţi de mediul geografic şi de distanţele fizice, actorii aderă 
conștient și independent la o serie de valori, prin regruparea după 
orizonturile de interes și afinități); 

— Un anumit nivel de interactivitate (participarea prin discuţii 
prin e-mail asupra unor subiecte); 

— Comunicare sincronică (dialogul în timp real permite 
indivizilor dezvoltarea unor relaţii spontane, încărcate de emoții, de 
„naturalitate”); 

— Diversitate a participanţilor (emergența unei comunități 
virtuale presupune interacțiunea unui număr suficient de persoane - 
de obicei, mai mult decât două - din zone diferite, având culturi și 
experiențe multiple); 

— Un nivel minim de adeziune şi de participare (atașament, 
adeziune comună, implicare emotivă, durată a relaţiei, angajament 
moral şi recunoaştere reciprocă); 

— Gestionarea unui spaţiu simbolic comun (socialmente 
produs, însă care nu deține materialitate). 

Comunitatea virtuală nu-i mai puţin... reală. Evenimentele care 
o compun au o implicaţie evidentă în existența indivizilor. Bazată pe 
legături puternice, durabile, prin împărtășire și electivitate, prin 
adeziune liber-consimţită, aceasta vine cu un gen de coeziune care 
greu poate fi demontată. Comunitatea virtuală este generată prin 
recompunerea permanentă a unui țesut elastic, prin regruparea 
socio-culturală multiplă, mișcătoare, a unui organism mai greu 
reperabil fizic, dar consistent prin funcționalitate (vezi Neculau, 2005). 
Ea apare ca o rețea de relaţii ce transcende configuraţiile unui spaţiu. 
Dacă indivizii unei comunități bazate pe proximitate fizică pot avea şi 
interese diferite, asistând chiar la contrarietăţi din acest punct de 
vedere, cei integrați într-o comunitate virtuală construiesc o 
solidaritate tocmai prin împărtăşirea în comun a unor valori. 
Solidaritatea este parțială și temporală, însă conturându-se doar pe 
linia unor interese și durând atât timp cât acestea sunt active. Noile 
tehnologii au darul de a aduna (simbolic) oamenii, dar și de a-i izola 
(fizic), de a-i ține la distanţă. Ceea ce îmi permite relaționarea la 
distanță mă poate împiedica, la fel de bine, și să-mi cunosc vecinul de 


peste drum. 

Comunitatea virtuală se organizează pe un fundament afinitar, 
prin animarea acelorași vise, năzuințe, valori. Ea se detentorializează 
şi se rupe de rigiditatea calendarului. Se naşte un nou spaţiu-timp, 
mult mai fluid şi mai mobil, în care orice individ intră în ritmul său în 
rețeaua de interconexiuni ce mereu se reface, se recompune. 
Comunităţii virtuale i se poate atașa şi o inteligență adiacentă, 
caracterizată, după Levy (1995, p. 65), prin patru dimensiuni: 

— O conectivitate sau un „spaţiu” în constantă transformare: 
asocieri, legături, căi; 

— O semiotică (un sistem deschis de reprezentări, de imagini, 
de semne de toate felurile) care circulă în acest spaţiu de conexiuni; 

— O axiologie sau un sistem de valori ce determină tropisme 
pozitive sau negative, calități afective asociate reprezentărilor sau 
zonelor spațiului fizic; 

— O energetică având rolul de a specifica forța afectelor 
generate de imaginile corespunzătoare”. 

Această ipostază a psihismului social poate fi imaginată, după 
Levy (1995, p. 66), ca un hipertext fractal, un hipercortex ce 
transcende psihismele individuale sau ale grupurilor mici, care se 
recompun permanent, cunoscând o dinamică neîncetată. Acest 
megapsihism fractal se transformă necontenit la cele patru niveluri 
explicitate prin următoarele tipuri de intervenții: 

— Acţionând asupra conectivității: introducând noi reţele, 
deschizând portaluri, difuzând sau, dimpotrivă, reţinând informații sau 
chiar garantând securitatea ansamblului (în comunicaţii, transport, 
comerț, formare, servicii sociale, Poliție, Armată, Biserică, Guvern etc.); 

— Creând sau modificând reprezentări, imagini, perfectând 
limbajele într-un fel sau altul sau semnele aflate în circulaţie (arte, 
ştiinţe, tehnică. 

* industrie, media etc.); 

— Creând, transformând sau menţinând tropisme, valori, 
standarde sociale: binele și răul, utilul și neutilul, agreabilul şi 
penibilul, frumosul și urâțenia (în educaţie, religie, filosofie, morală, 
artă etc.); modificând, deplasând, suplimentând sau diminuând forța 
afectelor legate de una sau alta dintre reprezentările uzitate (prin 
media, publicitate, comerț, retorică etc.). 

Orice mare invenţie cu impact social implică reverberaţii adânci 


asupra structurii şi dinamicii sociale. Noile sisteme de transport şi de 
circulaţie (naveta cu trenul sau cu avionul, videoconferinţele sau 
videotelefonul etc.) schimbă percepțiile și reprezentările noastre 
despre proximitate, fluidizând şi dilatând spațiile de muncă, de 
învăţare sau coabitare. Pierre Levy (1995, p. 20) observă: 

Fiecare „maşină” tehno-socială adaugă un spațiu-timp, o 
cartografie specială, o muzică singulară unui sort de înveliş elastic şi 
complicat, unde întinderile se supraadaugă, se deformează și se 
conectează, unde duratele se opun, interferează și se suprapun. 
Multiplicarea contemporană a spaţiilor face din noi nomazi ai unui stil 
nou: în locul urmăririi liniilor de timp trasate și al migrării în sânul 
unei întinderi date, noi sărim dintr-o reţea într-alta, dintr-un sistem de 
proximitate în următorul. Spațiile se metamorfozează și se bifurcă sub 
picioarele noastre, antrenându-ne către heterogeneză. 

Se nasc astfel, la nivel individual şi social, noi percepții şi noi 
oportunități de manevră de natură cronologică sau topologică. 

Emanciparea tehnicului şi a economiei implică reverberaţii 
asupra funcționalităţii sociale. Creşterea ponderii acestora se face 
printr-o absorbție a socialului de către tehno-cultură. Oamenii, 
dorinţele lor, voinţa etc. sunt captate și remodelate în conformitate cu 
noua ordine instrumentală. Oamenii se transformă în utilizatori, în 
consumatori. Noile tehnologii informaționale şi de comunicare 
determină o „maşinizare” a socialului. 

Anonimatul generalizat al  megamașinii  tehno-societate 
demoralizează raporturile sociale şi politice ale colectivităţilor umane. 
Constrângerile care apasă asupra omului politic, asupra inginerului, 
asupra producătorului sau asupra consumatorului determină 
renunțarea la orice considerent etic. Eficiența este singura valoare 
recunoscută de către cei care manevrează mașini. Totuşi, această 
eficiență devenită un scop în sine este autodistructivă și face din 
mașină un instrument infernal. (Latouche, 2004) 

Trebuie vegheat ca tehnicul să nu „mecanizeze” conduitele 
individuale sau organismul social vizat ca întreg. Există un astfel de 
risc de care trebuie să fim mereu conștienți. 

Internetul creează noi structuri asociative, atât formale şi 
acreditate, cât şi informale, glisante, mai puțin recunoscute social, dar 
având totuși o funcționalitate societală. Pentru unii, sintagma Web 
social are o consistenţă viabilă. Gloria Mark (2001, p. 249), de pildă, 


invocă o astfel de expresie în înţelesul de... 

„infrastructură prin care oamenii pot face uz de o experiență 
on-line integrativă pentru a se raporta sau a face uz de o informaţie 
socială, chiar şi atunci când nu au o colaborare formală. 

Această experiență este generatoare de o anumită coeziune 
socială, cu implicaţii formative asupra ansamblului societal. 

În acelaşi orizont coagulant apar şi comunităţile specializate ale 
educaților (elevi, studenți), configurându-se structuri asociative pe 
criterii atât cu caracter şcolar/universitar, cât şi 
extraşcolar/universitar, cu incidență atât educativă, cât şi 
non-educativă. Se vorbeşte tot mai des despre campusuri virtuale, iar 
liniile de formare la distanță câștigă un teren larg (vezi Tremblay, 
2004). Principiile de funcționare ale acestei comunități sunt: 

— Dispariţie a distanţei și a constrângerilor legate de deplasare; 

— Supleţe și flexibilitate în utilizarea timpului; 

— Autonomie maximală în învăţare; 

— Întărire a interesului ce stimulează interactivitatea. 

Noile realități sunt stimulate şi de alte presiuni, cum ar fi 
raționalizarea costurilor formării, creşterea populaţiei ce aspiră la un 
nivel înalt sau continuu de formare, diversificarea repertoriului tehnic 
de susținere a educaţiei, dorința de a intra direct și imediat în contact 
cu diverși experţi, revalorizarea existenței private şi a vieții de familie 
etc. Chiar dacă deocamdată „campusurile” virtuale sunt destul de vagi, 
este de așteptat ca ele să se înmulțească în următorii ani, 
specializându-se pe domenii de formare. Ele trebuie circumscrise 
procesului de mondializare și internaționalizare a formării, de 
înscriere tot mai evidentă a acesteia pe traiectele comercializării şi 
industrializării. 

Delocalizarea și virtualizarea spaţiului de învățare conduc la o 
modificare a designului învăţării, a dinamicii colective şi a motivaţiilor 
de instruire. 

Locurile şi timpii de interacțiune fiind decalaţi, asistăm în mod 
obligatoriu la o modificare internă a rolului interacțiunii în actul 
pedagogic. Contextul muncii în comun este obiect al unei negocieri, 
rezultat al procesului de „contextualizare - acțiune”; asistăm, astfel, la 
o căutare negociată a unui spațiu virtual, pe care se poate așeza 
contractul didactic, și a unei „reorganizări-acțiune” permanente a 
acestuia. (Álava, 2004) 


Acest grup de învățare ascultă de o dinamică mult mai 
complicată, întrucât vectorii ei sunt mult mai evanescențţi, greu 
reperabili şi dificil de descris prin instrumente obișnuite. 

Să reținem, aşadar, faptul că grupul tradiţional de învățare 
trebuie pus în legătură cu cel posibil, virtual, care, în grade și ponderi 
diferite, îl contaminează, îl complementează sau, la limită, îl înlocuieşte 
pe cel real, după ce acesta din urmă a existat cu adevărat. Căci 
virtualitatea poate să apară numai în măsura în care există realitate! 

4.2. Învăţarea colaborativă: 

Mediul informatizat de învățare predispune la o învățare 
colaborativă, prin multiplicarea legăturilor dintre educați, prin 
derularea unor activități cognitive ce presupun asamblări sau 
adiţionări continue de valori ale cunoaşterii. Învăţarea colaborativă 
este acea... 

„strategie pedagogică în care se favorizează interdependența 
cognitivă și socială între educați, luând în calcul diferenţele 
interindividuale și imprimând un rol activ agenţilor educativi (vezi 
Deguerry, 2004). 

Alteritatea (tutorele, coechipierul, egalul) este indispensabilă în 
învățarea bazată pe tehnologiile moderne. Punerea în acord, 
dezbaterea, întâlnirea directă sau mediată, sincronă sau amânată sunt 
utile în construirea împreună a cunoașterii și obiectivarea ei. Departe 
de a separa și de a ghetoiza, universul informatic creează noi 
oportunități de apropiere şi de acroşaj intersubiectiv. 

Spaţiul virtual potenţează principiul împărtășirii în comun a 
unor informații sau competenţe pentru a reuși în derularea unui 
proiect comun. Chiar dacă din punct de vedere fizic, spaţial, învățarea 
on-line presupune separarea cursanților, din punct de vedere al 
schimburilor cognitive (şi nu numai), el presupune un permanent 
schimb, o dinamică a relaţiilor inter și pluripersonale. 

Este adevărat că raporturile sunt incomplete, lipsind, de pildă, 
substratul emoțional, concretețea raporturilor interumane. 

Învățarea colaborativă conexează demersurile singulare ale 
educatului cu cele ale grupului din care face parte. Se creează un 
mediu prin care fiecare în parte își fasonează edificiul cognitiv și-și 
construieşte cunoașterea pornind și de la experienţele sau informaţiile 
altora. Tutorele are menirea de a stimula grupul, de a activa legăturile, 
de a consilia indivizi sau grupuri, de a valida, consacra și evalua 


cunoștințe sau căi de aflare a acestora. Se creează o circularitate a 
demersurilor, o rafinare a acestora în consens cu principiile eficienței 
muncii în comun. 

Internetul constituie un dispozitiv ce favorizează și întreține 
gustul pentru învățarea prin colaborare. Uşurința de comunicare, de 
consultare sau de verificare creează dorinţa de edificare a unui produs 
comun (un site educativ, de pildă), ce funcționează ca un referenţial 
comun de învățare. Comunicarea este un mijloc de concretizare a 
muncii colaborative. Activitatea colaborativă presupune activități 
precum: 

— Schimbul de informaţii sau puncte de vedere între parteneri; 

— Circumscrierea unor obiective comune; 

— Planificarea şi gestionarea în comun a timpului de învățare; 

— Organizarea efectivă a muncii prin detalierea şi convenirea 
asupra unor etape; 

— Împărtăşirea unor experiențe, competenţe, cunoștințe 
validate personal; 

— Colaborarea şi coelaborarea unor artefacte, produse, 
conținuturi informaţionale; 

— Validarea împreună a unor ipoteze, sugestii, informaţii; 

— Dimensionarea în comun a unor dispozitive de accesare a 
cunoaşterii; 

— Structurarea şi definitivarea unor competenţe ale grupului 
respectiv de învăţare. 

Munca în echipa virtuală presupune şi anumite dependențe 
(ralierea la anumite obiective, respectarea unui program de activități, 
consensualitatea asupra unor criterii de reușită etc.), dar și suficientă 
libertate de înserare în ordinea stabilită a lucrurilor. Structura 
activităților se menţine suplă, flexibilă, deschisă. Parcursurile 
individuale de explorare și de contribuţie efectivă se fac și se refac în 
funcție de posibilitățile personale, chiar de accidentele (fericite!) ce 
pot surveni pe traseu. 

Sistemul de educaţie deschis și la distanţă, precum și formulele 
derivate de instrucţie virtuală, fac loc unui nou intervenient - tutorele. 
Acesta exercită un rol de intermediere a educatului cu conținuturile 
specifice, o formare la acesta a unor atitudini sau deprinderi de muncă 
intelectuală, de cultivare a motivaţiilor. 

Tutoratul se referă la acea acțiune de supraveghere, îndrumare 


şi facilitare a educațţilor în direcția exploatării anumitor oportunități, 
pentru a intra în posesia cunoașterii sau pentru a-și forma anumite 
competenţe intelectuale sau spirituale în consens cu anumite 
obiective. 

Având în vedere că tutorii lucrează de cele mai multe ori cu 
adulţii, ei trebuie să cunoască principiile şi metodologia de bază în 
educaţia adulţilor, să dea dovadă de tact, fineţe, sensibilitate, să creeze 
situații problematice interesante, pe măsura  caracteristicilor 
publicului. Este superfluu să mai amintim că aceştia trebuie să dețină 
competenţe speciale de informare şi comunicare, să stăpânească noile 
tehnologii şi programe de interrelaționare directă sau la distanţă. Se 
cer a fi urmărite trei obiective de bază: comprehensiunea și 
explicitarea nuanțată a conținuturilor, motivarea educaților şi 
personalizarea parcursurilor de învăţare. Pot fi imaginate mai multe 
acțiuni, toate centrate pe responsabilizarea educatului în legătură cu 
rolul său în dispozitivul de formare. Tutorele este acea persoană 
calificată în: 

— A cultiva dorința educaţilor de a-și lua pe cont propriu 
instrucția şi educaţia; 

— A anima grupul de învățare, incitând pe cursanți în a realiza 
raporturi virtuale; 

— A motiva cursanțţii în a înainta eficient în parcursul de 
formare; 

— A ajuta concret educațţii în a găsi cele mai nimerite strategii 
sau metode de învăţare; 

— A identifica dificultăţile sau blocajele de învăţare ale 
cursanților; 

— A instrumentaliza cursanțţii cu strategii de accesare sau 
stocare a cunoaşterii; 

— A livra scheme de valorizare şi interpretare a unor ipostaze 
ale cunoaşterii; 

— A media relaţia cu autorul elementelor de cunoaștere sau cu 
alte competenţe academice; 

— A distribui şi a recomanda surse complementare de 
cunoaștere; 

— A genera un cumul informațional cooperativ și un plus de 
cunoaștere; 

— A răspunde la interpelările şi întrebările cursanților (prin 


e-mail sau direct); 

— A gestiona interacțiunile grupului și a stimula cooperarea 
interpersonală; 

— A livra un feedback pentru cursanți în legătură cu progresele 
realizate; 

— A gestiona situaţiile de criză și rezolvarea problemelor. 

Tutorele trebuie să posede o serie de competențe didactice și 
relaționare cu totul deosebite. Uneori, rolul său este mai important 
decât cel al conceptorului sau al profesorului titular de curs. Un bun 
tutore trebuie să posede abilități multidirecționale și polimorfe, 
precum: 

— Cunoaşterea principiilor generale de învățare și a 
specificității dinamicii psihosociale a grupului actual sau virtual; 

— O bună stăpânire a elementelor de conținut și a strategiilor 
metodice de concretizare și didacticizare a acestora; 

— Cunoaşterea specificității grupului-ţintă, a motivațţiilor și 
obiectivelor acestuia; 

— Abilități de comunicare şi relaționare față de un public prin 
definiție multinivelar, eterogen ca vârstă, ca posibilităţi și interese; 

— Stăpânirea unui evantai de metode didactice de 
resemnificare și interpretare a informaţiei transmise de suportul de 
curs; 

— Aptitudini de concepere şi creare a unor situaţii evaluative şi 
autoevaluative, altele decât cele explicitate la nivelul corpului cursului 
(tipărit sau sub formă digitală); 

— Competenţe de consiliere și orientare postânvăţare 
(profesională, educațională, social-culturală). 

Consemnele asupra muncii în comun fie sunt prescrise de 
educator sau tutore, fie sunt propuse de cursanţi sau descoperite și 
convenite în chiar procesul de rezolvare a unor sarcini. Modul de 
generare pe axa prescriptiv-deliberativ va depinde de specificitatea 
parcursului de formare (activitățile mai complicate sunt mai atent 
supravegheate și direcționate de tutori), de vârsta celor care participă 
la educaţie (elevii au mai multă nevoie de consiliere, adulții devin mai 
independenți), de experiența dobândită în domeniul respectiv de 
învăţare sau în autoinstrucție, de politicile educaționale adoptate de 
diferitele sisteme de e-educație. 

Se pot imagina şi repartizări atomizate ale sarcinilor sub forma 


unor munci individuale, pentru ca, mai apoi, rezultatele să se 
asambleze sub supravegherea tutorelui. Important este ca, la un 
moment dat, educaţii să contribuie la elaborarea unui produs comun, 
care mai apoi să fie repartizat tuturor. Nu este exclus ca la această 
muncă prin colaborare să contribuie chiar programele de învățare, iar 
acestea să prescrie, în anumite secvențe, ce trebuie făcut de unul 
singur şi ce se cere a fi realizat împreună cu alții. „Logicielele” tot mai 
rafinate vor conţine în ele însele astfel de incitări pe linia dezvoltării 
multinivelare şi pluridirecționale a raporturilor dintre educați. 

Un statut aparte îl vor avea „întâlnirile” virtuale, prin degajarea 
efectivă a unor timpi concreţi de realizare a schimburilor și de discuţii 
în timp real asupra unor probleme. Tehnologia existentă facilitează 
aceste activităţi în comun, chiar dacă ele se realizează în locaţii diferite 
(dar sincrone). Mesageria instantanee, videoconferințele sau telefonia 
sunt astfel de modalități de concretizare a educaţiei colaborative. 
Realizarea unor proiecte de colaborare internaționale presupun 
secvențial şi astfel de conexiuni ale muncii în comun pentru creionarea 
obiectivelor, conținuturilor şi activităţilor specifice. O parte a 
activităților proiective se pot realiza în presentia, o bună parte 
putându-se realiza in absentia, prin asamblarea contribuţiilor trimise 
prin poșta electronică, de pildă. 

Desigur, colaborarea virtuală poate și trebuie completată cu 
întâlnirile fizice, ce desăvârşesc şi încununează ceea ce s-a început prin 
racroşările evanescente, virtuale. Consistenţa și amploarea raportului 
fizic nu pot fi suplinite prin imaginarea, intuirea sau visarea acestuia. 

4.3. Comunicare și mediatizare: 

Comunicarea educațională presupune un transfer multicanal de 
valori între actorii antrenați în exercițiul paideic. Relația profesor-elev 
este una prioritar comunicaţională. Unde există comunicare, există și 
mediatizare. Aceasta rezidă în ansamblul de mijloace și practici care 
facilitează sau asigură comunicarea. Comunicarea didactică realizată 
de educaţia virtuală este una mediatizată, susținută de un întreg 
dispozitiv procesual și tehnic. 

Mediatizarea ca proces trimite la alte două concepte ce trebuie 
lămurite: medium şi media (vezi Peraya, 2000, p. 19). Mediumul este 
acel suport foarte concret ce intermediază comunicarea dintre 
profesor şi elev (manuale, documente imprimate sau electronice, 
imagini, texte, grafice etc.). Media cuprinde mijloacele de comunicare 


în masă, ce asigură transferul elementelor caracteristice mediumului 
(radioul, televiziunea, intranetul, internetul). Mediile pedagogice sunt 
structuri de comunicare educativă mediatizată, sisteme de 
reprezentare particulare, sisteme semicognitive organizate pe genuri 
şi tipuri de discursuri (Peraya, 2000, p. 19). Se înțelege, prin urmare, 
că formarea la distanță și e-learningul sunt ipostaze ale comunicării 
pedagogice mediatizate. 

Dar ce este mai exact mediatizarea? Nu trebuie confundată cu 
medierea. Mediatizarea este acel proces de scenarizare a conţinutului, 
de transpunere a acestuia în consens cu specificul mediului, al 
artefactului tehnic (prin formatare digitală, de pildă). Este procesul de 
transpoziție didactică, despre care se vorbește în teoria 
curriculumului. Medierea, în schimb, are o conotaţie relațională și 
vizează stabilirea unor punți de legătură între subiecţi, între un subiect 
şi un anumit conținut. Mediatizarea se rabate asupra cunoașterii 
didactice, medierea vizează pe cei care interacționează pentru o a 
accesa ori înţelege. Este adevărat că nici mediatizarea şi nici medierea 
nu scapă constrângerilor și determinărilor tehnice. Schematic, 
diferenţa este redată în figura de mai jos: 

Comunicare 

Procesele de mediatizare și de mediere - instaurate de conținut, 
respectiv de relație - sunt consecinţe fireşti ale rupturii unității 
spațio-temporale proprie învățământului la distanță și desincroniei 
fundamentale pe care acesta se edifică. Prin intermediul acestora, 
informaţiile nu numai că ajung la beneficiari, dar ele sunt 
transfigurate, resemnificate, „ajustate” în concordanţă cu fizionomia 
mijlocului tehnic existent la un moment dat. 

Trăim într-o lume a teleprezenţei, a unei vizualităţi și 
imediatități fără precedent. Cyberspaţiul nu numai că totalizează 
realitatea, dar o face să fie adusă instantaneu în fața subiectului. 
Ecranul computerului prezențţifică lucruri și acțiuni în timp real, ce se 
află la distanţe enorme de spectator. Camerele live permit individului 
vizualizarea de imagini dintre cele mai diverse (cum este vremea, ce 
modele de ceasuri se vând la mai știu eu ce magazin din Geneva etc.). 
Vizualizarea generalizată este o față a virtualizării raportului nostru 
față de realitate. Calculatorul nu este doar un instrument de accesare a 
informaţiilor şi cunoaşterii, ci şi o unealtă de vizionare automată, de 
urmărire şi „ochire” a lucrurilor consistent materiale. 


Formă a unui voyeurism universal, această introspecție 
colectivistă este chemată să răspândească din aproape în aproape, la 
viteza unei mărfi unice specifice publicității universale care se anunţă. 
(Virilio, 1997) 

Computerul devine un fel de fereastră care permite 
universalizarea şi mondializarea individualităţii noastre. 

Modalităţile de comunicare actuale sunt mult mai compozite și 
mai integrate. Specializate altă dată pe funcţii, pe natura canalului şi pe 
substanța de transmis, astăzi, complexele comunicaționale devin laxe, 
eterogene, convergente. Fenomenul este observabil la scară istorică 
mică; practic, în circa două decenii, aceste medii s-au sincretizat. Roger 
Fidler (2004, p. 35), analizând această dinamică, ajunge la concluzia că 
gradul mare de întrepătrundere a diferitelor media materializează o 
tendință dintotdeauna - convergenţa unor sisteme, ce generează noi 
stilistici comunicaționale. 

Convergenţa este |...] o încrucișare de drumuri sau un mariaj 
din care rezultă transformarea fiecărei entităţi inițiale convergente, 
precum şi crearea unor noi entități. (Fidler, 2004, p. 36) 

Convergenţa este dată de suprapunerea tot mai pronunţată a 
unor tehnologii sau forme de media care inițial doar se atingeau, ca în 
figura de mai jos. 

Noile tehnologii de informare şi comunicare sunt supuse 
următoarelor șase principii fundamentale ale mediamorfozei (vezi 
Fidler, 2004, p. 38): 

1. Coevolu ţie și coexistenţă. Toate formele de medii de 
comunicare coexistă și coevoluează în cadrul unui sistem complex, 
adaptabil şi în expansiune. Pe măsură ce fiecare formă nouă apare și se 
dezvoltă, ea influențează, de-a lungul timpului şi în grade variabile, 
dezvoltarea tuturor celorlalte forme existente. 

1. Metamorfoză. Noile media nu apar spontan și independent; 
ele emerg gradual din metamorfoza mai vechilor media. Când apar 
forme noi, cele vechi tind mai degrabă să se adapteze şi continuă să 
evolueze, decât să moară. 

2. Propagare. Formele emergente de medii de comunicare 
propagă trăsăturile dominante ale formelor anterioare. Aceste 
trăsături sunt trecute mai departe și răspândite prin coduri de 
comunicare numite limbaje. 

3. Supravieţuire. Toate formele de medii de comunicare, precum 


şi întreprinderile media, sunt constrânse să se adapteze şi să evolueze 
pentru a supraviețui într-un mediu schimbător. Singura alternativă ar 
fi să moară. 

4. Oportunitate și nevoie. Noile media nu sunt adoptate pe scară 
largă doar pe baza tehnologiei. Trebuie întotdeauna să existe o 
oportunitate, precum și un motiv social, politic și/sau economic, 
pentru ca o nouă tehnologie media să fie dezvoltată. 

5. Adoptarea întârziată. Noile tehnologii media au nevoie 
întotdeauna de mai mult timp decât se estimează pentru a deveni niște 
succese comerciale. Ele tind să necesite cel puțin o generație umană 
(20 - 30 de ani) pentru a progresa de la demonstrarea conceptului la 
asimilarea sa pe scară largă. 

Combinând principiile de mai sus şi adecvându-le la noile 
tendințe contemporane, se pot imagina formule inedite de manifestare 
a noilor media, dinamici posibile, ca și interacțiuni cu dispozitivele de 
educaţie formal instituite la un moment dat. Ne putem aştepta la noi 
combinaţii între ceea ce se manifestă acum, dar şi la o maximizare a 
unor trăsături care, deocamdată, au o prezenţă secvențţială, limitată 
tehnic sau socio-comunitar. 

4.4. Comunitatea virtualii spațiu de manifestare a inteligenţei 
colective: 

Evoluţiile de ultimă oră în ceea ce priveşte mijloacele de 
comunicare și informare (telefonia mobilă, performativitatea de a 
transmite o mare cantitate de date, rafinarea instrumentală etc), 
favorizează punerea şi disponibilizarea cunoştinţelor în rețeaua 
virtuașă. Ele nu mai sunt forme de evidenţiere a unei performanțe 
individuale, ci de manifestare a unui nou topos interactiv și cumulativ 
- inteligența colectivă. Mediul cultural virtual se constituie ca o 
realitate ce dublează sau înlocuieşte referenţialul tradițional al actului 
de formare. lvirea acestei ipostaze a rețelei (identificată doar 
secvențial, într-o formă rudimentară și în formele clasice de realizare a 
educaţiei, prin şcoli, universități, instituţii culturale etc.) creează alte 
oportunități în gestionarea timpului (personal, instituțional, social) şi a 
spațiului (privat, comunitar, social), o mai mare autonomie în 
raporturile dintre subiect şi lumea valorilor cunoașterii. 

Unii autori (Casteignau, 2005) fac o distincție între cultura 
audiovizuală, deja clasică, şi cultura de tip internet, de ultimă oră. În 
cadrul culturii audiovizuale, ce corespunde unei rețele stelare (unul se 


adresează către toți), emitentul (profesorul) impune constrângerile 
tematice și orare la consumatorii receptori. Cel ce are puterea 
(formală, instituţională) emite mesaje, iar ceilalți le primesc. Această 
schemă, pe care se bazează învățământul la distanță, nu face decât să 
reediteze vechile principii pedagogice, realizând o educaţie frontală 
tradiţională, cu o slabă interactivitate. Marea cotitură este adusă de 
cultura de tip internet. Această cultură, dimpotrivă, generează o 
structură a unei reţele deschise, multidimensionale (toți se adresează 
tuturor), oferind fiecăruia posibilitatea de a se implica și de a fi actor. 
La nivelul internetului, subiecții sunt în același timp emițători şi 
receptori, autonomi în ceea ce priveşte derularea activităţilor, 
consumarea timpului, alegerea locurilor de accesare. Cultura de tip 
internet deschide calea comunităţilor virtuale, a realizării unei afinități 
şi solidarități autentice dintre cunoaștere şi purtătorii acesteia. 
Internetul facilitează accesul imediat la un referenţial de 
cunoaștere de ultimă oră, livrat din mai multe direcţii, uneori autorizat 
sau validat. Şi elevii, şi profesorii s-au obișnuit cu acest mediu, au 
dobândit deja unele competențe de accesare sau de semnificare a 
informaţiilor. Tehnologiile de informare și comunicare, translate 
judicios și complet în dispozitivul formativ (nu doar ca adjuvante ce 
facilitează comunicarea, ci drept instrumente ce generează, întrețin şi 
potențează cunoaşterea), vor sparge  linearismul, monotonia, 
monodeterminarea actului educațional, dinamitând pedagogia 
„Magistro-centristă de tip frontal, materializată totuşi în destule 
formule de educație așa-zise moderne, activ-participative. Facilitând 
schimburile egale (cel puțin principial), sincronice sau asincronice, 
noile tehnologii de informare și comunicare oferă posibilitatea 
structurării comunităţilor virtuale de învățare, ce își vor găsi eficiența 
într-o societate atât de dinamică din punct de vedere informațional. 
Originalitatea comunităţii virtuale de învățare, sugerează 
Casteignau (2003), un expert în e-formare, constă în faptul că acest 
demers nu este o unealtă de învățare concepută (dictată!) de către 
formatori pentru educați. Ea emerge, se decantează natural de către 
comunitatea virtuală, care dezvoltă la distanţă proiecte de formare 
pentru fiecare și tuturor educaţilor la un loc. Comunitatea este mult mai 
mult decât o însumare mecanică a realizărilor intelectuale ale celor 
asamblaţi în reţea. Mai mult decât atât, ea este formată nu numai din 
cei doi principali actori ai binomului educator-educat, ci și din tutori, 


experți, administratori, consilieri, psihologi sau pedagogi. Se pune un 
mare accent pe activitatea colaborativă, pe coarticularea proiectelor 
de formare, pe combinarea şi suprapunerea creaţiilor individuale după 
reglaje ingenioase, dinamice, liber consimțţite. Fiecare devine o sursă 
pentru ceilalți și un receptacul pentru realizările altora. 

Creaţia de resurse pedagogice realizate de către profesor pentru 
studenții săi nu mai este un prealabil inconturnabil, ea devine secundă, 
pe un plan doi, dar nu secundară sau mai puțin importantă. Aici, 
creația se realizează între egali, și nu de la profesor la educați. 
(Casteignau, 2003) 

Produsul cultural aduce bucurie spirituală şi comuniune adâncă, 
multinivelară, de ordin cognitiv, volitiv, afectiv. Se dezvoltă astfel o 
cultură a rețelei, o normativitate superioară, ce motivează și 
încurajează învăţarea pe mai departe. 

Comunitatea virtuală aduce la lumină o formă a inteligenţei 
colective, concretizată în producţii intelectuale, paradigme ideatice, 
rezonanţe interpretative altfel plămădite decât prin formele 
educaționale tradiționale. Ea este un rezultat al unei mutualizări a 
cunoaşterii generate de noile tehnologii, ce poate scoate individul din 
solipsismul actului cognitiv, realizat în singurătate, în chip egoist. 
Metafora savantului însingurat și retras trebuie reevaluată sau 
înlocuită cu cea a savantului generos, ce scrutează şi adaugă noul pe 
canavaua imensă a cunoașterii în mod colaborativ, cumulativ, rezonant 
cu alţii, dar și relativ anonim, oarecum „depersonalizat, 
„dezinteresat”. 

Comunitatea virtuală facilitează extinderea unui model de 
învăţare bazat pe împărtășirea cunoştinţelor, pe partajul de experiență 
între egali. Ea ilustrează și demonstrează importanţa teoriilor 
constructiviste şi cognitiviste privind învăţarea. Într-un sistem 
educaţional fundamentat pe asumpțţia partajului, fiecare subiect trece 
succesiv de la rolul de receptor de informaţie la cel de constructor de 
ipoteze, generator de cunoaștere. El poate fi și tutore (pentru alţii), dar 
şi educator (din perspectiva altora). 

A împărtăși înseamnă să accepţi punctul de vedere al altuia și să 
negociezi cu celălalt pentru a se construi o înțelegere, o reprezentare 
eficace a unei situaţii sau a unei probleme. (De pover, 2000, p. 151) 

Sistemul se autogenerează şi se perfecționează prin contribuţia 
tuturor. Volumul și natura cunoştinţelor achiziționate vor depinde de 


multipli parametri (stil cognitiv, precunoștinţe, experiențe culturale, 
motivații etc.), ce se vor recompune permanent, în funcție de dinamici 
individuale sau colective. 

Dispozitivul virtual de învăţare, bazat pe partajul cunoașterii, nu 
exclude totuși specializarea şi unele dominante privind funcţiile 
individuale ale actorilor la nivelul ansamblului. Ceea ce se exclude este 
rigiditatea rolurilor, prescrierea totală a ceea ce are de făcut fiecare. 
Ideea partajului combate teza că cine păstrează cunoașterea doar 
pentru el poate deveni puternic. Dimpotrivă, noua perspectivă ține să 
arate că cine transmite și altora ceea ce (crede că) știe, se îmbogățește, 
confruntându-și propriile idei cu cele ale altora. 

4.5. Campusul şi clasa virtuală: 

În ultimul timp, se vorbeşte despre oportunităţile formative 
oferite de noile topografii virtuale. Campusul virtual devine din ce în ce 
mai mult un referențial de creare, de stocare și vehiculare a 
cunoaşterii, inclusiv din punct de vedere didactic. 

Expresia campus virtual trimite la acele oferte educative on-line, 
în opoziție cu serviciile clasice, realizate în condiții omogene, 
determinate din punct de vedere spaţial și temporal. Sunt mai multe 
ipostaze ale acestui gen de oferte: universități în întregime virtuale, 
care tind să ofere o formare completă on-line; universități parțial 
virtuale, hibride, care îmbină serviciile clasice, în prezenţă, cu cele 
virtuale, „în lipsă”; aşezăminte de formare ce doar din punct de vedere 
administrativ oferă servicii nespecifice on-line (informare, înscriere, 
plată etc.); activități de prezentare sau publicitate, prin degajarea de 
pagini Web specializate, prin contactarea competenţelor academice în 
materie etc. 

Campusul virtual afectează vechile principii de organizare a 
campusurilor reale, concrete. Şcoala virtuală, chiar dacă are obiective 
similare cu cea reală, se deosebește de aceasta din multe puncte de 
vedere. 

Virtualizarea procesului de învățământ şi de învățare creează o 
ruptură cu fundamentele Școlii, care sunt unitatea de loc, unitatea de 
timp şi unitatea de conţinut. Aceste trei unități instituie sala de curs 
(unitatea de loc), progresia școlară (unitatea de timp) și disciplina 
(unitatea de conținut). Noile tehnologii, distrugând aceste unităţi și 
creând o ruptură în izolarea Școlii față de societate, transformă în mod 
fundamental relaţia socială de învăţare. (Álava, 2004) 


O astfel de schimbare se răsfrânge în cele din urmă asupra 
structurilor cunoaşterii, asupra valorii sociale a educaţiei, asupra 
teoriilor predării şi învățării școlare. 

Organizaţia de tip virtual a fost facilitată de tendinţele globale 
ale deschiderii și internaţionalizării formării. Mediul în care 
universitățile îşi desfășoară activitățile a forțat ca acestea să-și 
revizuiască structura funcțională și procesele didactice aferente. A 
devenit o chestiune de supraviețuire și de performanţă racordarea 
acestora la evoluțiile noilor tehnologii informaţionale. 

Dispozitivul de formare virtuală este un rezultat al întretăierilor 
şi corelaţiilor funcționale dintre mai mulți factori. Un posibil model al 
acestui cadru este sugerat mai jos de unii psihopedagogi, interesaţi de 
specificitatea noului ansamblu (vezi Viens, Peraya, 2004): 

Forma principală de organizare a educaţiei virtuale o constituie 
gruparea „eterată”, la distanţă, a candidaţilor la formare. Din punct de 
vedere spaţial, asistăm la o dispersie maximală a elevilor sau 
studenților, în sensul că aceștia pot proveni din arealuri topologice 
distante şi instabile. Separarea fizică a protagoniștilor educaţiei 
constituie principiul de bază al educaţiei virtuale. 

Conținuturile de învăţat, incitările didactice şi dispozitivele 
evaluative sunt livrate în ultimul timp în formă digitală, iar 
interacțiunile concrete au loc prin intermediul internetului 
(deocamdată). Infrastructura constituită din noile tehnologii 
informaţionale generează posibilitatea unor interacțiuni consistente, 
reale, între diferiți subiecți postați în locaţii dintre cele mai 
îndepărtate unele de altele. 

Clasa de elevi se constituie în mai multe feluri: 

— Dispersie efectivă a educaților pe un areal regional, național, 
internațional; 

— Grupare reală a unor subiecţi ce interacționează virtual, la 
distanță, cu un profesor sau cu un expert într-o anumită problemă, 
aflat altundeva decât în spaţiul lor de întâlnire; 

— Conexiune suplă, afinitară, printr-o conectivitate sincronă 
sau asincronă la același pol informativ (persoană sau sursă tehnică); 

— Entitate mobilă, instabilă, care se face şi se desface în funcţie 
de interese și constrângeri circumstanțţiale (liste de abonaţi la anumite 
oferte educative, profesionale, comerciale etc.). 

Sarcina formatorului rămâne actualizarea în rândul cursanților 


(pentru fiecare în parte) a modelelor de generare a cunoașterii, și nu 
numaidecât cunoștințele propriu-zise; structurile de informare, și nu 
informațiile oferite de-a gata. 

Clasa virtuală constituie un spaţiu simulant, ce trimite la 
funcționalitatea și dinamica unei clase reale. Răspândirea cunoașterii 
şi interacțiunile didactice se realizează în rețea, în mod sincron sau 
asincron, cuprinzând educaţii dintr-un spaţiu geografic nemărginit. 
Mediul virtual încearcă să reproducă relațiile reale dintr-o sală de 
clasă tradițională. 

Instituția care generează o clasă virtuală are însă o existență 
reală. Este mai corect să vorbim despre clasă sau grup virtual de 
învăţare, decât despre şcoală sau universitate virtuală. Virtualizarea 
este generată și întreținută instituțional de niște entități foarte 
concrete. Ideea de clasă virtuală se sprijină pe o concepţie 
socio-constructivistă asupra învăţării, în sensul că orice cumul cognitiv 
este (co) generat, construit printr-un proces de interacțiune dintre un 
subiect și mediul cultural care acționează asupra acestuia. 

Clasa constituie o entitate ce poate fi dintr-odată virtuală și 
reală. Este virtuală pentru că prin intermediul reţelei se accede la o 
serie de informaţii, se fac legături cu alte clase și se realizează 
conexiuni cu baze de date specializate, cu experţi. Este reală pentru că 
legăturile au loc cu adevărat pe linia socializării, a schimbului de idei 
sau sentimente, a coeducațţiei şi saltului către alte tipuri de culturi. 
Este important ca învățarea electronică să  prezerve 
complementaritatea dintre real şi virtual. Realul favorizează 
complementaritatea, legătura socială, sensibilitatea și emoția, fără de 
care inteligența nu capătă sens. Virtualul facilitează accesul la 
informație, interactivitatea și intercreativitatea, frecvența și viteza de 
racordare la informații, eficacitatea consumului de timp. Ambele 
dimensiuni trebuie să se manifeste în interacțiunea cu savoir-ul 
(Finkelkraut, 2001). Acesta, la rândul lui, se rabate asupra acestui 
raport ce se poate modifica permanent, printr-o dialectică a 
contextului real-virtual. 

Ideea de clasă sau de grup virtual de învățare poate fi extinsă și 
la nivelul cadrelor didactice. Profesorii se pot integra în structuri 
virtuale pentru a face schimburi de experiență didactică, de vehiculare 
a unor instrumente didactice, de comunicare operativă interpersonală. 
Un astfel de grup transcende spaţial perimetrul local sau regional, 


ajungându-se la conexiuni la nivel interstatal, mondial. Dar, mai pe larg 
despre acest fenomen, în secțiunea următoare. 

4.6. Comunitatea virtuală a cadrelor didactice: 

Corpul profesoral, definit altă dată pe criterii exacte de ordin 
topografic, îşi schimbă configuraţia și logicile de delimitare. Dacă din 
punct de vedere strict administrativ el ține de o entitate identificabilă 
şi relativ fixă (se subordonează unui manager sau unei autorități 
profesionale - inspectorat, minister, asociație profesională etc.), din 
alte puncte de vedere (academic, metodic), acesta devine destul de 
mobil și pliabil, racordându-se benevol sau creându-și extensii înspre 
teritorii ce depăşesc cu siguranţă limitele unei regiuni, ale unui stat, 
ale unei națiuni determinate. Se vorbeşte tot mai des despre 
comunităţile de profesori delocalizate (Pouts-Lajus, 2004), înțelegând 
prin acestea grupurile generate de raportarea la internet, listele de 
difuzare sau forumurile de discuție pe anumite probleme. Dacă iniţial 
aceste grupuri erau accidentale și marginale, astăzi ele au devenit 
adevărate structuri profesionale, puternic delimitate pe criterii de 
probleme și interese ce îi unesc și le conferă o marcă aparte de 
stabilitate. Creşte numărul cursurilor de formare continuă on-line, 
apar campusuri virtuale, învățământul deschis la distanţă, pagini Web 
ce depozitează informaţii specifice, „dublete” digitale ale documentelor 
instituțiilor tradiționale (şcoli, inspectorate, Ministerul Educaţiei), ce 
preiau secvențial atribuţii clasice (de transmitere a diferitelor norme 
şi legi, de înscriere, de evaluare etc.). Genul nou de conectivitate 
creează o anumită specie de intimitate virtuală, bazată pe cauze 
comune, gusturi împărtășite, curiozități profesionale. Acest grup 
profesional virtual are două caracteristici: un anumit tip de adoptare și 
de acroșa| al noilor membri (un sistem de publicitate și de atragere a 
noilor adepţi) şi un anumit gen de participare și activare (diversitate 
implicativă, creând sentimentul unei împliniri şi satisfacţii a 
colaborării). 

O astfel de comunitate virtuală funcționează după principiile 
deschiderii și schimbului transparent de produse intelectuale sau de 
alte suporturi didactice digitale. E nevoie să se creeze pârghii de 
motivare şi stimulare a structurării acestui spaţiu, aflat în fază de 
expansiune și diversificare. Bunurile informaţionale nu „sărăcesc” pe 
măsură ce sunt date mai departe. Ele se amplifică și se rafinează atunci 
când circulă prin mai multe mâini, fiecare dându-și cu părerea și 


trecând prin filtrul experienței personale ceea ce primeşte de la altul. 
În era economiei cunoașterii, fiecare este chemat să contribuie cu o 
„plus-valoare” pe altarul comun al cunoașterii. Imaterialul dobândeşte 
astfel o forță propensatoare pentru individ și comunitate. Consumul 
acestei realități evanescente nu conduce la sărăcirea sau dispariţia ei, 
ci la amplificarea şi crearea de noi ipostaze ale cunoașterii sau practicii 
didactice. 

În faţa sfidărilor educaţionale şi informaţionale, e nevoie de 
structurarea unui adevărat parteneriat între cadrele didactice şi actorii 
ce se informează sau se documentează. Ca şi în alte domenii, important 
este nu să cunoşti mult, ci să știi cum să cauţi informaţii, să le triezi şi 
să le îmbogăţești. 

Profesorul, depozitar al unei cunoașteri disciplinare 
achiziționate scump în timpul cursurilor universitare, se vede nevoit 
să participe la această construcție colectivă a unei stăpâniri 
informaţionale. Este pentru el un alt mod de a preda, care trebuie 
construit [...], precum trebuie să înveţe a naviga el însuși în aceste 
reţele. (Álava, 2004) 

E nevoie să se dezvolte şi să se întrupeze o viziune 
constructivistă asupra educaţiei (vezi Potolea, 2003), aceasta fiind 
înţeleasă ca o negociere, o cooperare, o înfruntare informațională între 
actori ce nu mai dețin a priori un monopol în acest sens. 

Nu-i mai puțin adevărat că şi cercetătorii problematicii 
educaţionale se pot afilia unor grupuri virtuale de acest gen. În ultimul 
timp, oamenii de ştiinţă din domeniul psihopedagogiei comunică 
efectiv fără să se cunoască sau să se întâlnească, schimbând puncte de 
vedere sau colaborând la emiterea unor platforme 
explicativ-constructive (vezi, de pildă, Ratcheva, Binks, 2004). Chiar 
dacă nu se întâlnesc față în faţă, ei se simt solidari şi responsabili de 
impactul unei teorii sau paradigme explicative construite împreună. 

Tot mai multe trasee sau prilejuri de formare a cadrelor 
didactice se dezvoltă în concordanţă cu evoluţia noilor tehnologii 
informaţionale şi cu tendințele  virtualizării educației. Atât 
dispozitivele de formare iniţială, cât şi cele de formare continuă își 
subsumează, secvențial sau total, tranzitoriu sau permanent, incidental 
sau deliberat facilitățile presupuse de noile achiziții. Este de la sine 
înţeles că toate aceste presiuni (și altele ce vor veni) trebuie să 
redefinească necontenit schemele practice de formare și autoformare 


a celor care, la rândul lor, vor să formeze pe alții. 

Societatea cunoașterii, sprijinită tocmai pe noile ancadramente 
tehnice, obligă la o reconfigurare a traseelor de formare (inclusiv 
didactice), în care schemele clasice de relaționare la cunoaștere și la 
experiențe să fie puse în chestiune. Unitatea de loc, de timp şi de 
conținut acreditată de pedagogia tradiţională trebuie să facă loc şi 
altor principii mult mai flexibile față de reperele menționate. 
Integrarea NTIC în formarea și pregătirea profesorilor a devenit o 
exigență a parcursurilor pedagogice contemporane. Atât formarea 
inițială, de bază, cât şi cea continuă, permanentă, trebuie să vizeze şi 
utilizarea noilor tehnologii în procesele  instructiv-educative. 
Curriculumul formării viitorilor profesori cuprinde învățarea asistată 
de computer ca disciplină obligatorie. La aceasta se adaugă și alte 
topici, disipate în cadrul unor discipline „tradiționale” (pedagogie, 
psihologia educației, didactica  specialității etc.). Competenţele 
acumulate vor fi de ordin teoretic, dar și practic. Laboratoarele de 
informatică din școlile sau universităţile ce formează profesori au 
devenit elemente ale unui peisaj obişnuit. 

Pentru profesor, calculatorul îndeplinește mai multe funcţii 
esențiale: 

este instrument de producție, modalitate tehnică de consultare, 
mijloc de schimb și comunicare şi complement de ordin didactic. 
Aceste funcţii pun în joc perspective pedagogice care, în esenţa lor, nu 
sunt noi, dar se cer a fi redefinite prin introducerea de noi 
constrângeri şi responsabilități pentru educatori și educați. Integrarea 
într-o rețea, gestionarea în comun și totodată individuală a 
temporalității impun repoziționări din partea principalilor actori ai 
proceselor instructive (elevi, profesori, manageri, părinți, 
administratori, decidenți). 

Virtualizarea educației este indusă din acest punct de vedere de 
către dascăli prin angajarea unei noi filosofii pedagogice, a unei 
ideologii didactice care este resimțită mai întâi pe cont propriu și care 
se va centra la un moment dat pe educat, pe activarea 
multireferențială a acestuia. Formatorii își vor reanaliza misiunea în 
concordanţă cu noile responsabilităţi (vezi Potolea, 2003): 

— Pregătirea educaţilor pentru înţelegerea unei lumi noi, cu un 
ritm de schimbare fără precedent; 

— Incitarea educaţilor pentru a deveni agenţi responsabili ai 


schimbării şi inovării în materie de educaţie; 

— Consilierea educaţilor în ceea ce privește obținerea unei 
autonomii informaţionale, de gândire şi procesare a faptelor de 
cultură. 

Prilejurile de formare în spiritul noilor tehnologii vor contribui 
la o adaptare creativă a acestora la specificul muncii didactice. Cadrele 
didactice nu se vor mărgini doar la cunoştinţe generale, abstracte, ci 
vor converti aceste noutăți în întrupări dimensionate potrivit 
disciplinelor pe care le predau, vor milita pentru o încorporare 
aplicată, de ordin metodic, a noilor cadre problematice. Ce tipuri de 
competențe menite achiziţionării ar trebui să aibă profesorii în 
vedere? lată câteva (vezi Kynigos, Dumont, 2005): 

— Structurarea unei pagini Web pentru a-i ajuta pe elevi să se 
documenteze; 

— Pregătirea unui material informativ folosind mai multe 
modalități de prezentare (Power Point, Word etc.); 

— Utilizarea unor instrumente pentru pregătirea unor 
programe, planificări, proiecte de lecții sau pentru a face o muncă 
ştiinţifică personală (interpretarea statistică a rezultatelor unui 
chestionar, de pildă); 

— Realizarea pentru elevi a unui „logiciel” (program de 
calculator) exploatând un sistem-autor, ameliorarea, adaptarea și 
contextualizarea unui program preexistent; 

— Integrarea într-o comunitate virtuală a profesorilor prin 
intermediul tehnologiilor informaţionale subsecvente; 

— Utilizarea poştei electronice pentru a difuza experiența 
proprie sau pentru a căuta o anumită informaţie; 

— Exploatarea unor programe administrative pentru a 
automatiza anumite sarcini conexe de gestiune (note, absenţe etc.); 

— Adoptarea unui spirit inventiv privind integrarea unor 
programe în practica educativă cu elevii, orientate mai ales către 
nevoile lor reale; 

— Înscrierea și participarea la activităţi de formare continuă, în 
perspectiva sau prin intermediul suporturilor NTIC; 

— Reflectarea la utilizări ale NTIC, ce favorizează la elevi un stil 
de învăţare socială, și nu numai strict individuală, chiar dacă este 
performativă; 

— Dezvoltarea spiritului de echipă şi a dorinţei interrelaţionării 


profitabile. 

Centrele de documentare şi de resurse, uzitate în procesul de 
formare continuă, se pot reconfigura odată cu extinderea noilor 
tehnologii informaţionale. Acestea accentuează dimensiunea 
autonomă în raportul față de cunoaștere, generând o adevărată 
pedagogie sau inginerie de relaționare la idei şi experienţe didactice 
noi. Documentarea se bazează pe o relație specială - cea dintre 
redactor şi  căutător -, care este altceva decât relația 
televizualăproducător-spectator. Redactorii au  responsabilitatea 
selectării, validării, organizării şi prezentării informaţiilor pentru un 
public anume. Căutătorii sunt acele persoane care vizează o anumită 
informaţie, mânaţi de o anumită intenționalitate. Ei devin mult mai 
interesați şi mai implicaţi în conturarea şi gestionarea cunoașterii. 

Noile tehnologii redefinesc comunitatea profesorilor prin 
ratașşarea lor la o serie de instrumente care le facilitează schimbul de 
opinii şi expertiză. Ceea ce trebuie remarcat este faptul că, la nivelul 
acestei comunități profesionale, instrumentele trebuie să primească o 
conotație pedagogică, uzanța profesională colorând într-un fel 
tehnologia după datele acestei profesiuni. Noile tehnologii translate în 
spațiul didactic devin surse de îmbogăţire sau resemnificare pentru 
„expresia simbolică, construirea, cercetarea, investigarea, manipularea 
datelor” (Kynigos, Dumont, 2005). folosirea pedagogică a NTIC de 
către cadrele didactice constituie o garanție a evoluţiei și 
perfecționării individuale, prin compatibilizarea şi integrarea în 
educaţie a noilor tehnologii, dar şi printr-o permanentă priză de 
conștiință asupra problemelor domeniului, printr-o informare și o 
integrare operativă a celor mai noi evoluţii din câmpul teoriei şi 
practicii educaționale. 

În era digitală, este firească structurarea unui spaţiu public de 
cooperare dintre cadrele didactice. Şedinţele lungi şi consfătuirile 
cronofage nu mai pot constitui prilejuri de schimb și informare 
corespunzătoare. Fiecare cadru didactic trebuie să aibă acces la un 
mediu digital mobilat cu instrumente utile, de la cele cu caracter 
administrativ la cele de ordin curricular (vezi Archambault, 2004). Ce 
instrumente ar putea fi astfel accesate? Dicţionare, enciclopedii, situri 
didactice specializate, arhive audiovizuale, baze de date în domeniu, 
ordonanțe sau reglementări ale agențiilor sau entităților 
administrative de profil, producții didactice ale colegilor etc. 


Interfețele simple vor facilita contactele dintre profesioniștii 
domeniului, indiferent unde s-ar situa pe mapamond. Spațiile de tip 
cyber vor fi deschise tuturor actorilor interesați de procesul educativ: 
părinţi, copii, educatori, administratori, decidențţi, autorități locale, 
poliție, servicii sociale etc. 

Profesorul nu mai este acel cineva care predă cuiva un anumit 
lucru într-un context dat, ci o persoană care învaţă și ea lucruri noi, 
alături (şi) de (la) altcineva (elevii săi, colegii săi), într-un context 
saturat din ce în ce mai mult de noi instrumente de informare și 
comunicare. Nu-i așa că ar cam fi cazul să asistăm la o modificare a 
filosofiei actuale de pregătire a formatorilor? Prin materializarea 
următorului principiu: a învăța pe cont propriu cum se colaborează în 
învăţare. 

CAPITOLUL 5: 

E-leamingul şi resursele sale formative: 

5.1. E-learningul - trăsături şi funcționalități: 

Termenul e-learning desemnează acea realitate educațională 
realizată prin intermediul rețelelor electronice și prin implicarea 
noilor tehnologii comunicaţionale și multimedia-Prefixul e (/, în 
pronunție românească) trimite la termenii electronic şi on-line - 
conectivitate directă sau amânată cu o entitate receptoare sau 
transmițătoare de mesaje educogene. Termenul este preluat din 
literatura anglo-saxonă și se referă la învățarea facilitată de mijloacele 
electronice. La nivelul Comisiei Europene (AFEC-Info, 2004), 
e-learningul este definit ca „utilizare a noilor tehnologii multimedia şi a 
internetului pentru a ameliora calitatea învăţării, facilitând accesul la 
resurse și servicii, precum şi schimburile și colaborarea la distanță”. 
Avem de-a face cu o altă ipostază a învăţării, bazată pe un alt tip de 
suport (digital), un nou tip de afectare a capacităților de sesizare a 
stimulilor, bazată pe o relaționare inedită, ce afectează vechile 
condiționări de ordin spaţial și temporal. 

E-learningul poate fi înţeles ca o abordare inovativă, interactivă, 
centrată pe educat, care face din mediul informaţional un aliat de 
primă mână. Tehnologicul face ca instruirea clasică să intre în recul, 
notele acesteia fiind preluate de suportul tehnic şi de programele 
informatice inteligent constituite. Aspectele definitorii ale noii 
modalități de formare sunt evidenţiate prin următoarele opt 
dimensiuni: 


Dimensiuni 
ale  c-learning«/ 
«/ din opt puncte 
de vedere 


Descriere 


Instituţiona 


E-leamingul este asimilat unei afaceri 
administrative, publice, contextualizată din 
perspectivă formativă şi academică. 


Managerial 


Conducerea vizează maximizarea 
caracterului educogen al mediului 
socio-cultural şi disiparea inteligentă a 
cunoaşterii. 


Tehnologic 


E-leamingul oferă suportului tehnic o 
relevanță cu torul aparte; infrastructura de 
ordin hardware și software face posibil noul 
cadru de instruire. 


Pedagogic 


Dimensiunea pedagogică este 
intrinsecă edificiului e-leaming şi vizează 
rezolvarea unor probleme privind decelarea 
conținuturilor, stabilirea obiectivelor, 
proiectarea metodologică, organizarea 
situațiilor de învățare etc. 


Etic 


Considerațiile de ordin etic vizează 
stabilirea influențelor de ordin socio-politic 
privind diversitatea culturală, particularitățile 
educaților, inegalitățile digitale etc. 


Profilul 
interfeței 


Interfața facilitează relația dintre 
emitentul cunoașterii și beneficiarul aflat în 
fața calculatorului; structura unei pagini Web, 
designul și conținutul acesteia, dispozitivele 
de navigare, accesibilitatea, incitările 
prevăzute sunt tot atâtea elemente care 
generează un bun contact. 


Suport-resu 
rsă 


Resursa poate fi directă, dar și 
implicită, prin promovarea unor circuite 
suplimentare de informare (trimiteri către 
alte pagini Web). 


Evaluare Evaluarea şi controlul sunt 
consubstanţiale acestei formule, atât la nivelul 
achiziţiilor educaţilor, cât și al dispozitivelor 
de formare propriu-zise. 


Spargerea determinărilor topografice, punerea la distanță a 
elevului față de educator, delocalizarea și desincronizarea medierii 
pedagogice atrag după sine o schimbare a funcționalității metodelor, o 
altă combinatorică a derulării acestora, o altă „față” a conţinuturilor, o 
redefinire şi o recompunere a elementelor de ordin tehnic ce 
prezidează activitatea de încorporare a unor valori/Pe de altă parte, 
noul dispozitiv formativ îl predispune pe educat (dar și pe educator) la 
o poziționare aparte față de situația de învăţare (prin grad de 
responsabilitate, autonomie decizională și acțională, autocontrol şi 
evaluare de sine etc. y/Sesizăm astfel chiar o interpenetrare și 
inversare a rolurilor, o asumare secvenţială a unor statute mai puțin 
obişnuite, o libertate de uzitare a unui evantai de roluri mai puțin 
directivate şi normate. În același timp, actorii implicaţi în acest proces 
trebuie să dea dovadă de niște competenţe bazale, de o alfabetizare de 
alt ordin - cea digitală. A deține deprinderi minimale de manipulare a 
noilor tehnologii constituie o condiție necesară activării acestui mod 
de a face educaţie. 

Conceptul de e-leaming prezintă şi o latură complexă (vezi 
Viens, Wyrsch, 2004, p. 182), întrucât alianța dintre procesualitatea 
învățării şi contextul tehnologic ridică o serie de probleme. Să le 
trecem succint în revistă. 

În primul rând, cele două elemente pretind o anumită punere de 
acord şi o compatibilizare, neştiindu-se cu siguranță care dintre ele va 
face mai multe concesii (în sensul mulării tehnologiei în consens cu 
exigenţele educaţiei sau al încorporării tehnologiei de către educație). 
Oricum, principial, putem avansa presupoziția că ambele trebuie să 
facă paşi una către cealaltă, „contaminându-se” reciproc. 

În al doilea rând, trebuie să reliefăm potenţțarea lor reciprocă, în 
sensul că un câștig într-o direcţie atrage după sine un plus şi în cealaltă 
parte. Progresul tehnologic, se ştie, este determinat şi de o creştere a 
ponderii educaţiei, după cum și educaţia poate profita de pe urma 
evoluţiei tehnologice. Pe de altă parte, şi excesul de tehnologizare (și, 
implicit, de mecanicizare) a învăţării ridică o serie de interogații. La un 


moment dat, abuzul de tehnologie poate bloca sau anihila creativitatea 
necesară în activitatea de procesare a informaţiei primite din exterior. 
Calitatea procesării va fi dată și de dimensiunile euristice ale 
poziționării față de informaţie, care este limitată de cadrajul tehnic 
activat la un moment dat. Tehnologismul în educaţie, ca şi în viaţă, 
induce șablonizarea, algoritmizarea, uniformizarea. Tehnologia este şi 
un facilitator, dar și un obstacol în fața cunoașterii și aflării 
adevărului... 

Se pot inventaria mai multe ocazii de manifestare a 
e-learningului: poşta electronică, grupul de discuţii, conferința 
telematică, chatul, telefonia, videofonia, lista de difuzare, cutia de 
întrebări și probleme, listele de afişaj etc. Chiar şi tratamentele 
succesive de texte prin clasicul Word ce trec pe la mai mulţi colegi, 
fiecare marcând (prin culori, de pildă) puncte personale de vedere (în 
manifestare a e-learningului. Dispozitivul electronic în sine nu 
instaurează automat învățarea on-line. Acesta se cere a fi înţeles, 
gestionat, implicat în mod corespunzător în acțiunea de extindere a 
cunoștințelor. Dacă, de pildă, folosesc aplicația Power Point doar 
pentru a vizualiza producţiile altora fără a formata propriile idei în 
acest program, nu dau curs unei situaţii de tip e-learning. 

Guy  Casteignau (2005) revendică trei etape ale 
„media-morfozei”, ce au tutelat mișcarea de virtualizare a educaţiei. 
Prima etapă ființează prin cuplajul dintre telefon și scris, materializat 
în textul trimis prin fax. 

A doua etapă este generată de cuplajul dintre scris și computer, 
care a condus la publicaţiile asistate de ordinator (PAO), iar din 
convergența scrisului, computerului și telefonului a luat naștere 
telemâtica. 

A treia etapă, mai sofisticată, adaugă audiovizualul on-line, iar 
prin interacțiunile dintre cele patru entități se generează universul 
actual unimedia. 

Este de presupus că gama instrumentelor subsumate acestei 
tehnologii se va extinde, noi ipostaze survenind de la o zi la alta. 
Important este faptul că acestea comportă o co-construcție şi o 
cogestiune întru sporirea ocaziilor și situaţiilor de învățare. Departe de 
a rămâne achiziţii elitiste, destinate unor „aleși”, acestea vor deveni 
bunuri publice, având o uzanţă cvasigenerală. Nu trebuie neglijate o 


serie de probleme adiacente pe care le ridică educaţia de acest tip: 
calitatea instruirii, implicarea unor costuri implicite, dependența de 
tehnologie, atitudinile  instructorilor, perceperea socială a 
e-learningului, eventualele rețineri sau dileme (vezi Valentine, 2000). 
Soluţia „maximalistă” a realizării întregii educațţii, la toate nivelurile, 
prin formule de tip e-learning este la fel de nefastă, ca şi alternativa 
închiderii sale doar în formulele clasice, tradiționaliste. 

Pentru crearea unei situaţii de tip e-learning, e nevoie de 
coroborarea a cinci elemente, fiecare având o funcționalitate specifică 
(vezi Mingasson, 2002, p. 214): 

1. O componentă strategică, legată de nevoi foarte concrete, 
precum nevoile permanente de formare, antrenarea resurselor, 
direcționarea investiţiilor etc. 

2. O componentă pedagogică, incluzând o serie de strategii de 
intervenție ce au ca finalitate formarea individualizată în conformitate 
cu anumite strategii de intervenție; 

3. O componentă organizaţional, ce permite sistemului să 
funcționeze judicios și eficace (alternări și compuneri de activităţi care 
să genereze o formare autentică); 

4. O componentă tehnică, realizată prin adecvarea noilor 
tehnologii informaționale și de comunicare la contextul educațional; 

5. O componentă umană, ce rezidă în antrenarea unui mănunchi 
de specialiști ce concură pentru edificarea unei reţele incitante de 
formare. 

Unii autori (cum ar fi Taylor; vezi Viens, Wyrsch, 2004, p. 186) 
identifică cinci generaţii de manifestare a e-learningului, fiecare având 
un anumit grad de echipare instrumentală: 

1. corespondenţa textuală pe suport scris; 

2. activitățile multimedia integrând textul scris, casetele audio și 
video, activitățile pe calculator și videointeractivitatea purtată de 
CD-uri; 

3. teleânvățarea, ce implică audioconferința, videoconferinţa, 
difuzările televizate sau de tip radio; 

4. activităţile flexibile de învățare on-line, care îmbogăţesc 
contextul învățării pe bază de multimedia interactivă, accesul la 
internet, la diferite resurse depozitate pe pagini Web; 

5. activitățile on-line flexibile, dar inteligente, care oferă luarea 
sub control automatizat a utilizatorilor prin sisteme ce includ portaluri 


bogate în noi instrumente inteligente, ce îndrumă și clarifică. 

X E-learningul asamblează și compatibilizează principii ce vin 
dinspre psihopedagogie, teoria informaţiei, teoria comunicării, 
managementul cunoașterii. Este un sistem care facilitează ca 
informaţia și cunoașterea să vină spre cei care au nevoie, când, unde şi 
cât este necesar. El obligă la o regândire a educaţiei și la o reașezare a 
ei în consens cu noile presiuni ale globalizării și tehnologizării. Se pare 
că noile tehnologii nu funcționează doar ca suporturi sau situații 
pentru transmiterea cunoașterii, ci generează un plus al acesteia, 
amplificând şi potențând registrul de abilități privind procesarea ei. 
Înseşi procesele învăţării se perfectează sub impactul acestor ocazii, 
luând o turnură mult mai fluidă, mai mobilă, mai rafinată. 

Realităţile actuale ne sugerează o panoplie de instrumente ale 
muncii colaborative şi de suporturi sincrone ce interacționează cu cele 
asincrone, în conformitate cu tabloul următor (vezi Casteignau, 2005): 

Jocuri în reţea > 

Principiile de bază ale învăţării electronice, aflate deocamdată în 
faza de decantare, ar fi următoarele: 

— Individualizarea și personalizarea parcursului de formare, în 
sensul că experiențele de învățare sunt diferenţiate în funcție de 
preferinţele, posibilitățile şi interesele celor care învaţă, fiecare 
preluând sau conexându-se la acele conţinuturi compatibile cu 
orizontul său de aşteptări; 

— Construirea multinivelară a conținuturilor, sub aspectul 
amplitudinii şi gradului de dificultate, și structurarea nonliniară şi 
deschisă a acestora, fiecare element de conținut putând fi reaccesat ori 
de câte ori este nevoie, dar şi amplificat atunci când candidatul la 
formare consideră că este necesar; 

— Cooperarea în definirea conținutului informațional, 
interactivitatea funciară în delimitarea referențialului cunoaşterii, ce 
se extinde necontenit în funcție de aporturile personale ale celor care 
învaţă; 

— Flexibilitatea parcursurilor de formare, în sensul că acest 
dispozitiv permite intrarea şi ieşirea permanentă a educaților; 

— Respectarea ritmului individual de muncă, fiecare putând 
accesa bagajele informaţionale cât, când şi în ce fel poate sau doreşte; 

— Delocalizarea acțiunilor de formare în raport cu sursa, în 
sensul că educatul nu este obligat să se deplaseze în spaţiul de 


formare, acesta devenind fluid, extensibil, ubicuu; 

— Paralelismul şi completitudinea surselor de informare, prin 
„branşarea” educaţilor la resurse complementare sau reciproc 
verificabile; 

— Constituirea grupurilor virtuale de învățare, ce funcționează 
după o altă regie şi o altă dinamică decât cele ale grupurilor reale; 

—  Fluiditatea grupurilor de învăţare, prin modificarea 
permanentă a colectivelor de elevi, dar şi a competenţelor profesorale; 

— Reversibilitatea rolurilor, în sensul că vectorul 
educator-educat se poate inversa, educatul putând prelua, secvențial 
sau total, atribute ale educatorului; 

— Secvenţialitatea conținuturilor, prin delimitarea specifică a 
acestora şi fragmentarea dificultăților de învăţare, în așa fel încât 
educaţii să parcurgă din aproape în aproape ceea ce au de învăţat; 

— Autoobservarea demersului de învățare, autoconstrucția 
dispozitivului de accesare a adevărurilor avute în vedere; 

— Scurtarea timpului de asigurare a feedbackului, prin întăriri 
ale răspunsurilor corecte şi prin verificarea operativă a răspunsurilor 
date. 

Regulile de mai sus nu anulează principiile predării-învățării 
stipulate de didactica tradițională. Acestea își dovedesc utilitatea în 
continuare, chiar dacă îmbracă expresii acționale diferite, se calibrează 
în raport cu strategii noi, se recontextualizează în consens cu suporturi 
tehnice de o anumită factură. Faţă de situaţiile clasice de învăţare, 
e-learningul se distinge prin câteva elemente de bază: organizarea 
„materială a sistemului, structura parcursului pedagogic, 
proximitatea cu seria activităților operaționale, gestionarea 
conținuturilor, a resurselor umane sau de timp. Schema de mai jos dă 
seama de aceste diferențieri, cu domeniile subsecvente (vezi 
Mingasson, 2002, p. 27): 


Formarea tradițională E-leaming 
Organizarea timpului 
Modalitățile de formare Educatul își organizează 


sunt fixate şi se impun tuturor,el însuși formarea în perioada 
dincolo de timpul de muncă. timpului de muncă. 

Organizarea parcursului pedagogic 

Progresie  lineară şi Progresie adaptabilă 
predefinită. fiecăruia, în funcţie de situaţie. 


Conexiune cu activităţile operaţionale 
Integrată activităților 

Fără o legătură imediată. operaționale. 

Modalităţi 

Activitate punctuală, Activitate continuă. 
având loc precis, cu date de 
început şi de sfârşit impuse. 

Conţinut 

Conţinutul este același Conţinutul ţine cont de 
pentru toți și trebuie sănevoile individuale și de 
satisfacă pe cât mai mulți. interacțiunile dintre participanţi 

Este explicitat prinși tutore. Conţinutul se schimbă 
programe, într-o  modalitatejcontinuu, prin aportul 
centralizată. utilizatorilor, al experienţelor 

Nu ține cont  delivite pe parcurs, al practicilor 
schimbările intervenite  pelinedite. 
parcurs decât destul de târziu. 


E-learningul contribuie masiv la difuziunea valorilor cunoașterii 
şi a experienţelor culturale de tot felul la nivelul unui areal extensiv, 
global. Restricţiile de ordin spaţial și chiar temporal sunt abolite. Orice 
om de pe planetă poate intra în posesia unei informaţii sau poate lua 
legătura cu o competenţă într-un orizont sau altul, existentă undeva în 
lume. Practic, dispozitivele tehnologice facilitează transferul și chiar 
convertibilitatea unor valori de la un individ la altul, de la o cultură la 
alta. Dispozitivul ca atare acționează ca un instrument „universal”, 
inductor de conduite intelectuale similare. Internet explorerul, ca 
program de accesare a informaţiilor, este același şi în America, și în 
Japonia, şi în Algeria, şi în România. Universalitatea instrumentului 
obligă la modalităţi similare de uzitare a acestuia. 

E-learningul facilitează globalizarea şi internaționalizarea. El 
aduce... unificarea, din anumite puncte de vedere. Nu credem că aduce 
o uniformizare şi o plafonare „dăunătoare”, de care să ne temem 
aprioric. Diversificarea va persista la alte niveluri. Persistenţa 
identităților și revendicarea regionalismelor culturale se vor manifesta 
prin registre specifice, care se vor autonomiza și întări (prin limbă, 
folclor, expresii artistice, registre mentale, ticuri personale etc.). 
Rămânem diferiți din anumite puncte de vedere, dar vom deveni 


identici... din altele. Dialectica identitate-alteritate îşi va găsi o 
expresie inedită în noile circumstanţe. Raportul 
particularizare-uniformizare se va reechilibra necontenit (dacă ne vom 
da concursul), fără riscul dispariţiei sau ocultării unuia dintre 
aspectele acestei ecuații. 

Formarea de tip e-learning se manifestă divers, cunoscând mai 
multe combinatoriei dintre tehnic şi uman, dintre preluarea pasivă şi 
activarea critică, dintre auditiv și video, dintre sincron și asincron etc. 
Se pot decela mai multe ipostaze de insinuare a e-learningului 
(Obringer, 2004): 

— Bazele de date, ca un cumul de cunoștințe moderate din 
punct de vedere interactiv, utilizatorul putând accesa o anumită 
informaţie cu conţinut instructiv prin tastarea unui cuvânt sau a unei 
fraze-cheie sau poate selecta informaţia dorită dintr-o listă organizată 
alfabetic; suportul on-line, ca o formă de e-learning ce funcționează 
într-o manieră similară bazelor de date. Acest suport ia forma 
forumurilor, a chaturilor, a blogurilor, a e-mailurilor sau a 
mesageriei-instant. Este mai interactiv decât bazele de date, oferind 
oportunitatea unor întrebări și răspunsuri specifice, în chip imediat; 

Instruirea asincronă, ce implică autoînvățarea pe bază de 
CD-uri, de rețea locală sau de internet. Aceasta poate facilita accesul la 
instructori prin întâlniri on-line, prin discuţii în grup directe și pe 
e-mail sau poate să ofere linkuri către materialele de referință, 
substituindu-l pe instructor; instruirea sincronă, care se realizează în 
timp real, cu un cadru didactic de specialitate ce facilitează instruirea. 
Utilizatorul se conectează într-un anumit cadru temporal și comunică 
direct cu instructorul sau cu ceilalți utilizatori. Un astfel de curs poate 
dura de la câteva ore la câteva săptămâni, luni sau chiar ani. Acest tip 
de training se desfășoară de obicei prin intermediul siturilor Web, al 
audio sau videoconferințelor, cu ajutorul telefoniei pe internet sau 
chiar prin transmisie directă bidirecționată între studenți aflaţi în săli 
de curs diferite. 

Strategia de tip e-learning maximizează sau conduce la o 
specializare a unor caracteristici ale formulelor clasice de realizare a 
educaţiei, manifestate doar în germene, configurând o realitate 
educaţională cu elemente inedite, revoluționare. O structură e-learning 
de calitate va avea următoarele trăsături: 

— Trebuie să fie cât mai interactivă, să implice emoțional 


cursanți, iar feedbackul oferit se cere a fi prompt şi la obiect; 

— Atmosfera din sala de curs virtuală trebuie să fie cât mai 
plăcută, apropiată pe cât posibil de interesele de învățare ale 
cursanților, iar elementele noi trebuie introduse treptat; 

— Derularea cursului și cerințele de promovare trebuie descrise 
foarte clar şi exact; 

— Este obligatorie respectarea ritmului individual de învățare; 

— Motivația cursanților trebuie susținută și întărită constant 
prin metode şi strategii psihopedagogice specifice. 

Comparând strategia e-learning cu formulele clasice de învăţare, 
putem să evidențiem o serie de avantaje evidente. În primul rând, prin 
e-learning se poate vehicula o cantitate imensă de cunoştinţe, ele 
însele presupunând un tnalt grad de mobilitate şi de actualizare. Ca 
sarcină pentru educat, rămâne aceea de a decela masa informațională, 
de a face o selecţie și o semnificare corespunzătoare, uneori fiind 
tutelat sau coordonat de formatorul al l-ai la distanţă. În al doilea rând, 
e-leamingul presupune punerea educatului în situaţia de a lucra intens, 
de unul singur, printr-o concentrare unilaterală, spre rezolvarea unor 
probleme punctuale, neconsumând timp pentru scenariile didactice 
energofage sau cronofage presupuse de lucrul în clasa tradițională. Un 
al treilea atu este dat de faptul că se respectă ritmurile personale de 
lucru, fiecare cursant gestionându-și singur obligaţiile şi timpul 
necesar pentru îndeplinirea acestora. Alt avantaj este presupus de 
faptul că e-learningul nu înseamnă doar un proces instructiv la 
distanță, ci şi o întâlnire efectivă, tutorat individual sau colectiv, o 
regrupare și o concretă prezenţă fizică - desigur, secvențţială și 
temporară. 

Una dintre marile sfidări ale informatizării și virtualizării 
educaţiei rămâne evaluarea rezultatelor şi a performanţelor formării. 
Managerii instituţiilor educative virtuale, conștienți de acest lucru, au 
vizat şi au dezvoltat sistematic instrumente şi proceduri de evaluare 
compatibile cu noile mijloace generate de aceste constrângeri. Se pot 
concepe baterii de teste, probe docimologice menite să fie aplicate fie 
pe parcurs, fie la finalul unei secvenţe de instruire, în condiţii de 
fiabilitate şi securitate. În plus, programele de învăţare sunt astfel 
concepute încât conțin în ele şi secvenţe evaluative, prilejuri de 
întărire a învăţării, „bucle” informaţionale suplimentare menite să 
edifice și să dirijeze elevii înspre răspunsuri corecte. 


Pe de altă parte, evaluările finale, sumative, se pot derula în 
presentia, prin apelul la formule clasice de întâlnire față în față a 
profesorilor, tutorilor, persoanelor de sprijin. Apoi, nu trebuie eludate 
modalitățile complementare de evaluare, prin intermediul referatelor, 
portofoliilor, proiectelor personale de cercetare. Obiectivele evaluării 
în contextul e-learningului ar fi: 

— Racordarea la un anumit conținut de învăţat considerat a fi 
important; 

— Interiorizarea unei maniere de asumare a învăţării; 

—  Fructificarea şi concretizarea noilor achiziţii de către 
beneficiar. 

Trei principii trebuie respectate atunci când se concepe 
dispozitivul evaluativ: 

1. sistemul de evaluare trebuie să urmeze specificul şi structura 
conținutului de evaluat; 

2. evaluarea trebuie concepută ca o ocazie de învăţare 
propriu-zisă şi 3. evaluarea trebuie vizată ca o modalitate de a lua act 
de ceea ce se învață (prin metacogniţie). Scopul ultim al evaluării 
rezidă în a-i determina pe educați să-și tuteleze singuri formarea, 
printr-o conștientizare şi o priză de conștiință a ceea ce au făcut sau 
urmează să facă în continuare. 

5.2. M-learningul - o variantă „îmbunătăţită” a e-learningului: 

În ultima vreme, se vorbeşte din ce în ce mai mult despre 
instrucția mobilă (m-learning) ca despre o etapă ce urmează după 
e-learning, mult mai flexibilă şi mai adaptată nevoilor formării 
contemporane, dar care schimbă multe date privind rolurile 
educaţionale, conținutul curricular și strategiile de învăţare. 

Ce este m-learning-n)l Este acea situaţie de învăţare în care sunt 
integrate instrumente de conexiune mobile, iară fir, şi care creează 
premisele unei arii de răspândire a mesajelor practic globală, la scară 
planetară. Totodată, educatul beneficiază de o mobilitate excepțională, 
putând intra în conexiune sincronă din orice locaţie. Telefonia mobilă 
a evoluat atât de mult, încât acum ea permite cuplarea la computer, 
realizând legături comunicaţionale consistente, transfer de date, 
joncțiuni cu persoane şi competenţe. M-learningul este o nouă 
paradigmă, ce creează un nou mediu educațional (vezi Sharma, 
Kitchens, 2004), prin care educaţii au acces la suporturi de curs, 
instrucțiuni și aplicaţii oricând, de oriunde. Episoadele educaționale se 


pot derula în orice loc acoperit de unde herțiene (în tren, în avion, 
acasă, în pădure etc.), venind în întâmpinarea caracterului oarecum 
nomad al multor categorii de populaţie (datorită navetei zilnice sau 
săptămânale, caracterului decentrării topologice a locului de muncă, 
multiplicării locurilor de muncă, tranzienţei activităților profesionale 
etc.). 

Care ar fi noutăţile induse de m-learning, comparativ cu 
varianta „clasică”, a e-learningului? Să urmărim tabloul de mai jos, 
adoptând sugestiile oferite de S.K. Sharma şi F.L. Kitchens (2004): 

Schimbări de natură pedagogică 

Dispozitivul e-learning Dispozitivul  m-learning 
clasic (fără fir) 
Instruire bazată pe mai 

Instruire pe bază de textimulte secvenţe audio, vizuale și 
scris sau suport imagistic. animate. 

I xxtură şi învăţare în 
sala de clasă sau în laboratorul Învăţarea are loc în locaţii 
de internet. mobile, răspândite oriunde. 


Comunicarea dintre instructor şi elev/student 


Dispozitivul  e-leaming Dispozitivul  m-leaming 
clasic (fără fir) 
Se consumă timp pentru Anunţarea sosirii unui 


accesarea de e-mailuri  saule-mail se face instantaneu. 
pagini Web pentru realizarea 


comunicării. 
Se instituie o comunicare Comunicarea este directă, 
pasivă, asincronă. spontană, sincronă. 


Comunicarea elev/student-elev/student 


Dispozitivul  e-leaming Dispozitivul  m-leaming 
clasic (fără fir) 
Faţă în faţă. Flexibilitate. 
Audio, dar şi 
Audio-teleconferinţă. videoconferință. 
E-mail urmat de un alt 24 de ore/7 zile, 
e-mail. conexiuni instantanee. 


Locaţie privată. 


Spaţiu de conexiune fără 
limite. 


Consum de timp pentru 


Conexiunea se face fără 


deplasarea la un site de pelcheltuieli de timp datorate 
internet. deplasărilor. 
Consum de timp pentru Grupul este constituit 


întâlnirile în grup. 


prin conectivitatea virtuală. 


Comunicare săracă, Comunicare bogată, fără 
datorită insuficienteilinhibiții, cu inflexiuni subiective. 
conştientizări a membrilor 
grupului. 


Feedbackul pentru elev/student 


Dispozitivul de e-leaming Dispozitivul  m-leaming 

clasic (fără fir) 
Întăriri permanente, 

Pas cu pas. multidirecționale. 

Asincron, în momente Atât sincron, cât și 
dinainte precizate. asincron. 

Prin probe Prin probe laxe, adaptate 
standardizate. la situaţii şi persoane. 


Pe bază de experimente 
simulate sau de laborator. 


Pe baza unor studii reale 
de caz sau prin intermediul unor 


situri specializate pentru 
experimentare. 
Prin intermediul Prin intermediul unor 


suporturilor scrise pe hârtie. 


suporturi digitale, mai ieftine și 


mai uşor de mânuit. 


Loc de desfășurare şi testare 


Dispozitivul 
clasic 


e-leaming 


Dispozitivul m-leaming 


(fără fir) 


În sala de clasă. 


In orice loc. 


Data este fixată dinainte. 


24 de ore/7 zile, în 
mod instantaneu. 


Delimitare 
exactă. 


temporală 


Intervalul de timp este 
variabil, atât cât îi trebuie 


fiecărui cursant. 


Teste standardizate. 


Teste individualizate. 


dificultate şi lungime pentru toți 


Feedback sărac. Feedback bogat. 
Feedback întârziat, amânat. Feedback imediat. 
Flexibilitate sub 
aspectul dificultății şi al 


Teste cu același grad de 


numărului de probleme de 
rezolvat. 


Majoritatea testelor su 
realizate sub formă de text scris. 


Testele se bazează atât 
pe text, cât şi pe bază de 
intervenţii audio și video. 


nt 


Examene şi evaluări 


Dispozitivul e-learning 
clasic 


Dispozitivul 


(fără fir) 


m-leaming 


Teoretice, orale sau pe 
bază de suport scris. 


Practice, de rezolvare a 
unor situaţii şi probleme. 


Prin observare 
monitorizare în laborator. 


şi 


Prin observarea 
subiectului la locul său natural 
de desfășurare. 


Prezentări la nivelul 


grupelor sau claselor. 


Unul câte unul, printr-o 
comunicare mult mai evidentă. 


Folosind o singură limbă 
de comunicare. 


Fiecare poate utiliza o 
anumită limbă, traducerea fiind 
asigurată de translatori. 


Individualizare pe fondul 
evaluării frontale. 


Prin antrenarea grupului 
în calitate de instanță 
colaborativă. 


Notarea se face pe suport 
scris (eventual, într-un carnet 
de elev/student). 


Notarea și înștiințarea în 
privinţă rezultatelor se 
realizează pe cale electronică. 


Examinarea se face la o 


Timpul instructorului 
este consumat pentru o 
corectare energofagă. 


dată fixă, într-un loc prestabilit. când este disponibil cursantul. 


Examinarea se realizează 


Timpul instructorului 
este utilizat pentru sprijinirea şi 
individualizarea instruirii. 


Pentru o utilizare eficientă a oportunităţilor m-learning-xAui, 
atât profesorii, cât şi cursanțţii trebuie să înțeleagă natura relaţiilor 
interpersonale instituite, calitatea și consistenţa interacțiunilor, 
importanța competenţei comunicaţionale în realizarea schimburilor 
de informații, cunoștințe, experienţe, valori, atitudini. Instructorii, mai 
mult decât candidaţii la formare, sunt obligați să stăpânească 
complexitatea relaţiilor de ordin cognitiv, aspectele socio-emoțţionale 
ale învăţării, contextul socio-cultural al instituirii noii formule de 
realizare a instruirii. 

Mediul tradiţional de învăţare t Instruirea de tip m-learning este 
diferită de cea care se realizează în mod tradițional. După cum putem 
observa în figurile de mai sus, componentele instruirii tradiţionale își 
schimbă înfățișarea și funcționalitatea în situaţia „instruirii mobile”. 

X Arhitectura serviciilor educaţionale, în cazul m-learningului, 
este deosebit de flexibilă, antrenând gesticulaţii oarecum neluate în 
seamă de dispozitivele clasice de educaţie, semănând, multe dintre ele, 
cu aspecte legate de educaţia informală, difuză, eterogenă, secvențţială, 
fluctuantă, realizată prin intermediul mass-media. Pe lângă faptul că 
aceste servicii sunt determinate şi permisive la noile dispozitive 
electronice, este de așteptat ca din ce în ce mai multe trasee de 
formare (reconversie profesională, stagii de perfecționare, obligații 
profesionale stricte) să se realizeze numai prin intermediul acestor 
formule. 

Noile orientări obligă la regândirea unor componente sau 
principii pedagogice, la un anumit tip de abordare a conținuturilor 
(acestea pot fi preluate și convertite de profesor din spaţiul cultural 
virtual), la noi modalități de pregătire a formatorilor, la noi politici 
educative proiectate la un moment dat în societate. 

5.3. Caracteristici şi dimensiuni ale conținuturilor de tip 
e-learning: 

Conținuturile care se livrează prin intermediul e-learningului 
suportă o prelucrare specifică. Chiar şi în sistemul tradițional, acestea 
se selectează, se prelucrează şi se modelează în consens cu rațiunile 
didactice sau psihologice. 

Contextul tehnic, dar și constrângerile specifice (delocalizarea 
formării, distanţa fizică şi temporală, autonomia sporită a educatului) 
obligă la o reconfigurare a structurilor savoir-ului ce se vehiculează, 
dar şi a modalităţilor de transmitere, de mediere a acestuia. 


E-learningul presupune o anume intervenție asupra conținuturilor 
cunoaşterii. Acestea se cer a fi compatibilizate pentru a fi transpuse pe 
un monitor, la distanță, pentru a cuceri sau pentru a satisface pe cât 
mai mulți. 

Conţinutul care se livrează prin noile tehnologii trebuie să 
suporte redefiniri și redimensionări de ordin selectiv. Cunoașterea 
savantă, ce a inundat milenii la rând conținuturile școlare, trebuie să se 
retragă în fața cunoștințelor procedurale, de ordin metodologic şi cu 
caracter oarecum metacognitiv. Nu numai ce să știe va fi important 
pentru elev, ci cum să ştie, cum să caute, cum să semnifice cunoașterea 
- acesta pare a fi scopul noului parcurs educativ. Sugerăm în 
continuare câteva caracteristici ale conținuturilor instrucționale de tip 
e-learning. 

1. O primă caracteristică a cunoașterii de acest tip rezidă în 
granularitatea şi secvenţialitatea acesteia. Cunoașterea didactică, 
principal referenţial de accesat, este astfel structurată încât să existe o 
anumită independenţă a entităţilor care o compun, dar să propenseze 
şi o anumită solidaritate a întregului. Elementele de conținut se 
decelează astfel încât să existe o suficientă autonomie a acestora, dar şi 
o dependenţă specifică la un alt nivel. Granularitatea se realizează prin 
decuparea conținutului în unități de sine stătătoare, care, prin 
combinare, generează un întreg mobil, mai larg sau mai restrâns, 
amplitudinea ținând de posibilitățile cursantului de dilatare a unui 
spațiu problematic. Principiul fragmentării și al articulării diferenţiate 
stă la baza realizării unui parcurs educațional individualizat şi 
personalizat. Entitatea emițătoare oferă ceva, însă cursantul va avea 
posibilitatea de a îmbogăţi acest dat, de a-l extinde printr-un joc 
inteligent al interferenţelor și adiționărilor cognitive. 

2. Strâns legată de însuşirea invocată mai sus este 
modularitatea, respectiv proprietatea asigurării unei articulări globale 
a elementelor de conţinut și a unei reconfigurări circumstanțţiale. 
Fiecare element cognitiv este legat sau „caută” un alt element ce 
conduce la o îmbogăţire în ansamblu. 

Ceva se poate lega de altceva, combinatorica fiind nesfârşită. 
Cuantele informaţionale se decelează printr-o prelucrare minuțioasă a 
temei, asigurându-se coerenţa internă a acestora. Totodată, e nevoie şi 
de o deschidere de principiu către alte cuante informaţionale, 
alcătuind un ansamblu care la rândul său trebuie să fie dinamic, 


generator de noi poziționări și resemnificări. Acroşajul conţinutului se 
face fie prin intermediul cuantelor elementare, fie prin articulații mai 
mult sau mai puțin complexe, gradul de întrepătrundere sau 
complexitate fiind stabilit de cel ce doreşte să se formeze. Rămâne 
următoarea interogaţie: până la ce nivel merge fragmentarea, cât de 
autonome să fie aceste frânturi de cunoaștere și la ce nivel de 
compozabilitate să se genereze noile înțelesuri? Modularitatea poate fi 
concepută şi la nivel de dispozitiv de formare, el însuși propunând 
seturi de discipline ce pot fi alese, combinate, intercalate de către 
beneficiar. Programul este astfel conceput încât cursantul să parcurgă 
structuri auriculare ce singur şi le configurează (prin alternări între 
discipline obligatorii, opţionale, facultative sau între secvenţe 
curriculare autonome la unul și același curs). Oferta nu este unică, la 
fel pentru toți, fiecare având posibilitatea de a-și compune un traseu, 
urmând propriile interese și direcționându-se după bunul plac. 

3. O altă caracteristică a conţinuturilor constă în dimensionarea 
flexibilă a acestora, pe „măsura” educaţilor, în concordanță cu 
individualitățile şi  particularitățile multiple.  Individualizarea 
presupune o configurare multietajată a conținuturilor, astfel încât 
fiecare subiect să găsească în oferta pusă la dispoziție elemente 
convenabile, care să-l intereseze și pe care să le poată înţelege. A 
personaliza o rută de formare de acest tip înseamnă să ţii cont de 
elemente precum ritmurile și specificul formei de organizare a 
învățării, de modalităţile diferite ale acestui proces, de nivelul la care 
se situează educaţii, de interesele și aşteptările beneficiarilor. 
Parcursul de formare se diferențiază de la un individ la altul, 
personalitatea individuală fiind prezervată și întărită. Manipularea 
cunoaşterii va sta astfel la discreţia educatului. Chiar dacă elementele 
de bază sunt aceleași, prin combinatorica infinită a acestor entități 
funciare se vor genera platforme ideatice dintre cele mai diferite, 
evitându-se dictatul și uniformizarea cognitivă, atât de periculoase 
pentru sănătatea spiritului uman. 

4. O a patra caracteristică a elementelor de conținut rezidă în 
asigurarea unei performativități și a unor ritmuri particulare de 
accesare și de cuprindere. Nimeni nu este obligat să meargă în întregul 
complex cognitiv și să înţeleagă totul. Fiecare poate progresa în ritmul 
propriu, specific. Dacă ceva nu este cuprins, poate fi lăsat pentru o 
învăţare ulterioară. 


5. Intrarea în câmpul cunoașterii se poate face prin mai multe 
locuri, niciunul impunându-se ca fiind privilegiat. Ceea ce este 
important poate fi învățat fără a se cunoaște toate elementele 
ansamblului. Învăţarea de tip „fractal” şi-a găsit, în fine, o formă 
concretă de manifestare. Secvența (fărâma) de cunoaştere poate capta 
in nuce toată amploarea sau splendoarea noosferei. Accesul la 
cunoaştere rămâne deschis, neinstaurându-se doar o singură „poartă 
regală” de intrare în edificiul cunoaşterii. 

6. Cea mai importantă caracteristică are la bază caracterul 
autostructurant al conținutului, în sensul că acesta se autoconduce și 
se autoedifică prin elementele metodologice ce însoțesc traseul de 
cunoaştere propriu-zis. La tot pasul, cursantul găseşte indici 
metodologici de înțelegere, marcatori suplimentari de semnificare şi 
de lărgire a edificiului cunoașterii. Ţi se oferă nu numai cunoştinţe, ci 
şi căi de interpretare a acestora, trasee către noi sensuri, alternative de 
căutare și cuprindere. Eşti învățat cum să înveți mai departe. 

Având în vedere aceste caracteristici, este important cum se 
concep și se proiectează conținuturile de tip e-learning. E nevoie de o 
acțiune dublă de vizare a acestor elemente: 1. circumscrierea 
mijloacelor tehnice de acces la cunoaștere pentru a garanta înțelegerea 
şi 2. asigurarea premiselor personalizării accesului la datele 
cunoaşterii, pentru a preîntâmpina riscurile inflaţiei de informare 
(vezi Bellier, 2001, p. 54). Prima acţiufie este de natură pedagogică și 
este îndreptată spre indicarea legăturilor indispensabile sau 
secundare în raport cu învățarea conţinutului. Este o muncă tehnică de 
punere în relație a mai multor surse convergente, complementare, 
justificate din punct de vedere didactic. A doua acțiune este îndreptată 
spre luarea în considerare a profilului psihosomatic individual al 
educatului, spre luarea în calcul a datelor acestuia în ceea ce privește 
motivația, competențele și aspiraţiile. Raportarea la conţinut trebuie 
înţeleasă ca un proces adaptativ, de pliere a acestuia, răspunzând la 
întrebări cum ar fi: De ce informăm și formăm? Care sunt noţiunile sau 
elementele obligatorii ale conținutului ce se cere a fi aprofundat sau 
repetat? în conținutul propriu-zis, se vor regăsi sugestii tutoriale 
inteligente, pentru a-l ghida permanent pe educat, sau dispozitive de 
autoevaluare formative, pentru a-l repoziționa pe elev în raport cu 
elementele cunoașterii. Acestea se vor amplifica sau restrânge, vor fi 
de natură teoretică sau aplicativă, vor fi gradate permanent în funcție 


de posibilitățile și dorințele educatului. 

După unii autori (Mingasson, 2002, p. 85), organizarea 
conținutului se face la mai multe niveluri: filiere, teme, module și 
„granule” pedagogice. Acestea sunt organizate pornind de la întinderea 
şi greutatea unităţilor în structura plenară a conținutului. Strategia 
curriculară, explicitată într-un caiet de sarcini, poate fi orientată spre 
mai multe direcții. (vezi Mingasson, 2002, pp. 186 - 187): 

conținutul propriu-zis: 

— Arhitectura conținutului, modalitățile de evaluare. 

— Harta grafică. 

— Legături de tip hipertext; 

structura conţinutului: 

— Descrierea conținutului și adecvarea la nevoile actorilor 
vizați. 

— Decuparea conținutului în module. 

— Individualizarea parcursurilor pedagogice. 

— Testele și evaluarea. 

— Aspectul grafic. 

— Dimensiunea intuitivă a navigării. 

— Posibilitatea de a apela la funcţia de ajutor suplimentar. 

— Performanţele tehnice ale sistemului; 

educaţii: 

— Accesul la informaţii specifice (explicitarea obiectivelor, a 
sumarului, a bibliografiei etc.). 

— Posibilitatea autoînscrierii. 

— Accesul la programele de formare. 

— Gradul de interactivitate dintre educat și cursuri. 

— Posibilităţile de lucru în grupuri. 

— Funcționalitatea şi descrierea dispozitivelor de comunicare 
sincronă și asincronă dintre tutori/experţi şi educați. 

— Mediile utilizate; 

tutorii: 

—  Funcţionalitatea urmăririi educaţilor și a informaţiilor 
adiacente. 

— Consultarea și semnificarea rezultatelor testelor. 

— Elaborarea unui „tablou de bord” al sintezei și ăl indicatorilor 
implicați. 

— Consultarea datelor celor care administrează sistemul de 


formare; 

managementul: 

— Consultarea „tablourilor de bord” ale tutorilor și a 
concluziilor acestora. 

— Posibilitatea de a accede la informații detaliate despre tutori. 

— Funcționarea validității înscrierilor. 

— Urmărirea modului de raportare a educaților la tutori. 

— Participarea la evaluările realizate de tutori; 

expertul: 

— Funcționarea integrării modulelor de formare într-o 
platformă. 

— Crearea de filiere și a parcursurilor pedagogice. 

— Comunicarea cu tutorii privind calitatea cursurilor. 

Observăm, din dimensiunile etalate mai sus, că acestea sunt 
coextensive cu specificitatea nivelurilor sau actorilor care gestionează 
unitățile de conţinut. Este firesc ca între toate aceste niveluri să existe 
relații de determinare reciprocă, de confluență valorică, de 
completitudine acțională. Calitatea conținuturilor este o rezultantă a 
pluralizării inteligenţelor, talentelor şi eforturilor. Perspectiva 
colaborativă, ce se cere educațţilor, va fi profesată și probată de cei care 
tutelează exercițiul paideic: educatorii și ajutoarele lor - din aval şi din 
amonte. 

5.3. Indeterminarea conținutului învățării: 

Conţinutul presupus de actul învăţării în sistemele virtuale nu 
este întru totul configurat. În diferite proporții, el este indicat, dar și 
sugerat, deschis, indeterminat. El se află la confluenţa dintre prezenţă 
şi absenţă, dintre secvenţă și totalitate, dintre predeterminat (de 
cineva) și găsit (pe cont propriu). Conţinutul de învăţat nu se oferă în 
totalitate, el se generează cel puțin parțial. Tratamentul informaţiei 
este de altă natură decât cel din sistemul clasic de instruire. Trei note 
distinctive pot fi etalate: 1. e nevoie de o sondare a informaţiei din 
amonte pentru a fi înțeleasă cea prezentă, 2. informaţia prezentă 
obligă la căutarea altora, pentru o descifrare completă a sensurilor, 3. 
totalizarea sensurilor este problematică și generează un oarecare stres 
(datorită abundenței, redundanţei informaţiei, dar și sentimentului de 
infinit, de nesfârșit). 

Totodată, sistemul referențial numit conținut este permanent 
mediat și modelat de beneficiar, potrivit unor legi de vizare a lumii 


virtuale. Exploatarea modelelor livrate se realizează, consideră unii 
analiști (Tisseau, 2001, p. 29), la trei niveluri: 

1. animarea în timp real, ce corespunde unui grad zero de 
interactivitate între utilizator şi modelul (conținutul) în curs de 
execuție. Utilizatorul ascultă de model, se supune proprietăţilor lui, 
acceptă parametrii săi: el devine un simplu contemplator și receptor al 
acestuia; 

2. simularea interactivă corespunde unui prim nivel de 
interactivitate, întrucât unii parametri ai modelului dat sunt acceptați 
de beneficiar. Acesta joacă rolul de actor în actul simulării; 

3. modelizarea on-line, prin care modelele devin ele însele 
parametri ai sistemului: interactivitatea atinge acum un nivel de ordin 
superior. Utilizatorul, modificând el însuşi profilul modelului în curs 
de execuție, participă la generarea acestuia, devenind un creactor 
(creator-actor). 

educaţii: 

— Accesul la informaţii specifice (explicitarea obiectivelor, a 
sumarului, a bibliografiei etc.). 

— Posibilitatea autoînscrierii. 

— Accesul la programele de formare. 

— Gradul de interactivitate dintre educat şi cursuri. 

— Posibilităţile de lucru în grupuri. 

— Funcționalitatea şi descrierea dispozitivelor de comunicare 
sincronă și asincronă dintre tutori/experţi şi educați. 

— Mediile utilizate; 

tutorii: 

—  Funcţionalitatea urmăririi educaţilor și a informaţiilor 
adiacente. 

— Consultarea și semnificarea rezultatelor testelor. 

— Elaborarea unui „tablou de bord” al sintezei și al indicatorilor 
implicați. 

— Consultarea datelor celor care administrează sistemul de 
formare; 

managementul: 

— Consultarea „tablourilor de bord” ale tutorilor și a 
concluziilor acestora. 

— Posibilitatea de a accede la informații detaliate despre tutori. 

— Funcționarea validității înscrierilor. 


— Urmărirea modului de raportare a educaților la tutori. 

— Participarea la evaluările realizate de tutori; 

expertul: 

— Funcționarea integrării modulelor de formare într-o 
platformă. 

— Crearea de filiere și a parcursurilor pedagogice. 

— Comunicarea cu tutorii privind calitatea cursurilor. 

Observăm, din dimensiunile etalate mai sus, că acestea sunt 
coextensive cu specificitatea nivelurilor sau actorilor care gestionează 
unitățile de conţinut. Este firesc ca între toate aceste niveluri să existe 
relații de determinare reciprocă, de confluență valorică, de 
completitudine acțională. Calitatea conținuturilor este o rezultantă a 
pluralizării inteligenţelor, talentelor şi eforturilor. Perspectiva 
colaborativă, ce se cere educațţilor, va fi profesată și probată de cei care 
tutelează exercițiul paideic: educatorii și ajutoarele lor - din aval şi din 
amonte. 

5.4. Indeterminarea conținutului învățării: 

Conţinutul presupus de actul învăţării în sistemele virtuale nu 
este întru totul configurat. În diferite proporții, el este indicat, dar și 
sugerat, deschis, indeterminat. El se află la confluenţa dintre prezență 
şi absenţă, dintre secvenţă și totalitate, dintre predeterminat (de 
cineva) și găsit (pe cont propriu). Conţinutul de învăţat nu se oferă în 
totalitate, el se generează cel puțin parțial. Tratamentul informaţiei 
este de altă natură decât cel din sistemul clasic de instruire. Trei note 
distinctive pot fi etalate: 1. e nevoie de o sondare a informaţiei din 
amonte pentru a fi înțeleasă cea prezentă, 2. informaţia prezentă 
obligă la căutarea altora, pentru o descifrare completă a sensurilor, 3. 
totalizarea sensurilor este problematică și generează un oarecare stres 
(datorită abundenței, redundanţei informaţiei, dar și sentimentului de 
infinit, de nesfârșit). 

Totodată, sistemul referențial numit conținut este permanent 
mediat și modelat de beneficiar, potrivit unor legi de vizare a lumii 
virtuale. Exploatarea modelelor livrate se realizează, consideră unii 
analiști (Tisseau, 2001, p. 29), la trei niveluri: 

1. animarea în timp real, ce corespunde unui grad zero de 
interactivitate între utilizator şi modelul (conținutul) în curs de 
execuție. Utilizatorul ascultă de model, se supune proprietăţilor lui, 
acceptă parametrii săi: el devine un simplu contemplator și receptor al 


acestuia; 

2. simularea interactivă corespunde unui prim nivel de 
interactivitate, întrucât unii parametri ai modelului dat sunt acceptați 
de beneficiar. Acesta joacă rolul de actor în actul simulării; 

3. modelizarea on-line, prin care modelele devin ele însele 
parametri ai sistemului: interactivitatea atinge acum un nivel de ordin 
superior. Utilizatorul, modificând el însuşi profilul modelului în curs 
de execuție, participă la generarea acestuia, devenind un creactor 
(creator-actor). 

Succint, cele trei ipostaze ale interacțiunii sunt exprimate în 
figura de mai jos: 


Creactor 
= AL a Ac 
<a Modelizare în linie 
Spirit tor 
Acțiune j Simulare interactivă ectator 
Sens q Animare în timp real 
Interactivitate 


Beneficiarul unui sistem al realităţii virtuale este în același timp 
receptor, actor şi creator al lumii respective. Autonomia receptorului 
constă în raportarea individualizată la ceea ce oferă modelul, în 
co-construcția parţială a acestuia sau în continuarea căutării de unul 
singur a incitărilor induse de referenţialul de bază. 

Cunoştinţele ca atare nu sunt mai complexe decât cele 
transmise tradițional, în schimb, ele sunt mai strâns legate de altele, 
mai dependente între ele în rețeaua semantică ce pare că nu mai are 


sfârşit. Educatului îi revine responsabilitatea de a realiza cele mai 
nimerite conexiuni, strâns legate și de posibilităţile și interesele lui. A 
fi inteligent din perspectiva educației virtuale înseamnă a face legături, 
a reconfigura permanent structurile cunoașterii în raport cu noile date 
cucerite și, eventual, a te opri la timp din lanțul accesărilor și 
descifrărilor semantice, ideatice. 

Dată fiind această specificitate, apar şi anumite neajunsuri ale 
conținuturilor livrate (Bellier, 2001, pp. 53 - 54): 

— Preachiziţiile sunt slab verificate, cu atât mai mult cu cât 
educatul este autonom, singur, neconstrâns în demersurile sale; 

— Cu cât rețeaua semantică este mai largă, cu atât devine mai 
dificilă realizarea de noi legături pentru dilatarea conținutului și 
nuanțarea lui. Se ştie, de pildă, cum se face relaționarea la hipertext, în 
care sentimentul infinitului (şi al zădărniciei!) devine evident; 

— Decupajul conținutului devine problematic. Atunci când te 
afli pe o pagină Web sau pe o platformă de învăţare, e nevoie să 
decupezi permanent entitățile cunoașterii, destul de limitate (de 
mărimea ecranului monitorului, în timpul şi spaţiul atribuite, în funcție 
de calitatea legăturilor etc.). Rămâne ca preocupare realizarea 
unificării acestor entități minimale și, desigur, înjghebarea unei viziuni 
de ansamblu asupra sensurilor atomizate, secvenţializate; 

— O scădere a posibilităților de a înțelege elementele de context 
ale conținuturilor, care nu pot fi circumscrise cum trebuie decât prin 
discuțiile în presentia. 

Premisa de la care trebuie să se plece atunci când se realizează o 
reflecţie de ordin curricular ar putea fi aceasta: informația este un 
construct propriu al individului, ivit în momentul interacțiunii acestuia 
cu elementele de cunoaștere socialmente sugerate. Cunoștinţa 
achiziționată este mai mult decât un dat exterior individului, un 
rezultat al unor procese cognitive interne ale subiectului. 

Computerul dezvoltă capacitatea subiectului de a situa 
informaţiile într-un context și într-un ansamblu. A preda în cadrul unui 
dispozitiv virtual înseamnă să oferi elevilor ocazia de a-și forma 
capacități pentru a da un sens fluxului disponibil de informații. 
Conținuturile vin la elev oarecum compactate și omogenizate (cel 
puţin formal), pierzându-și specificitatea originară. Se realizează astfel 
o echivalență (sau o omogenizare „stilistică'”) a conţinuturilor 
vehiculate. Pagina deschisă pe ecranul monitorului aduce laolaltă 


informaţii din cărți şi ziare, ilustraţii diverse, secvenţe sonore sau 
video, creând un ansamblu de stimuli greu de adunat în condiţiile 
obişnuite de învățare. Sumarea digitală realizează un angrenaj cognitiv 
sincretic, polivalent, pluridirecțional și internivelar, cu totul inedit, cu 
efecte formative insuficient luate în seamă și studiate de 
psihopedagogi. Cunoașterea oferită prin mijlocirea calculatorului 
devine un referențial complex, sinestezic, ce se cere a fi conceput, dar 
şi descifrat cu mult discernământ. lată, așadar, un nou subiect de 
reflecţie! 

5.5. Criterii de evaluare a unui produs curricular digital: 

Evaluarea unui site educativ sau a unui suport virtual de 
învățare pune mari probleme privind stabilirea criteriilor şi a 
elementelor de referință. În cazul evaluării unui produs clasic (un 
manual), baremele şi criteriile de validare sunt deja știute. Evaluarea 
durează câteva luni, după care se stabileşte fiabilitatea şi valabilitatea, 
iar produsul poate circula. În cazul paginilor Web, obiectul de evaluat 
este instabil, nedefinit. Documentul disponibilizat se poate modifica de 
la o clipă la alta, din direcţii necunoscute. Chiar dacă numai autorul ar 
avea acces, şi acesta poate interveni cu o anumită frecvenţă, uneori 
neprogramat, neanunțându-i operativ pe eventualii beneficiari. În plus, 
autorul poate instaura noi legături, sugerând deschideri către alte zone 
de informaţii. Totodată, pe o pagină Web editată în scop educaţional se 
pot regăsi şi informaţii nespecifice: reclame, date de identificare a 
sponsorilor, referințe interinstituționale, informaţii estetice implicite 
etc. 

Calitatea unui produs curricular digital se cere a fi validată 
pornind de la un set de caracteristici determinate în consens cu o serie 
de criterii. În cele ce urmează, venim cu mai multe modele de 
valorizare, de la unul „clasic”, ce are în vedere conținuturile unui 
manual, până la modele construite în consens cu conținuturile digitale. 

Un model de circumscriere a relevanţei acestui tip de conţinut 
este dat de următorul referenţial valoric, sugerat de Grupul Editurilor 
Educaţionale Europene, ce a încetățenit premiul pentru cel mai bun 
manual (vezi North, 2005). Facem precizarea că sistemul evaluativ 
invocat mai sus se pretează mai ales la conținuturile unui manual 
clasic şi, deci, prin extensie, la cunoștințele explicitate de un produs 
virtual. Prezentăm mai jos criteriile de evaluare. 

1. Relevanţa: 


Se referă la caracterul adecvat/potrivit al problematicii invocate 
în suport, în raport cu nevoile, obiectivele și scopurile utilizatorului 
(elevul, profesorul etc.). Relevanţa se poate referi atât la conţinut, cât 
şi la metodologia implicată ce prezidează învățarea propriu-zisă. 
Principiul relevanței conține următoarele subprincipii: 

Centrarea pe elev: 

Suportul curricular (conţinutul, situaţiile invocate, abilitățile 
cerute) ia în considerare caracteristicile personale ale elevilor. Aceasta 
necesită o bună cunoaştere a educațţilor și a nevoilor acestora, precum 
şi realizarea unei diferențieri în selecția și organizarea materialelor, în 
aşa fel încât suportul curricular să corespundă diferențelor dintre 
elevi. 

Caracterul adecvat /potrivit 

Suportul curricular este potrivit cu contextul în care va avea loc 
învăţarea. Abordările, materialele, exemplele și activitățile iau în 
considerare caracteristicile sociale, culturale și educaţionale ale 
elevului. 

2. Transparenţa / accesibilitatea: 

Se referă la acele caracteristici ale suportului care, din punct de 
vedere cognitiv, contribuie la facilitarea accesului și utilizării. 
Principiul transparenţei conține următoarele subprincipii: 

Claritatea scopurilor 

Suportul curricular indică în mod clar obiectivele învăţării. Cu 
alte cuvinte, utilizatorului i se dă ocazia să stabilească dacă suportul 
curricular se potriveşte cu nevoile lui. Mai mult, abilităţile ce vor fi 
exersate şi nivelul de performanţă pe care elevul trebuie să-l atingă 
sunt specificate în mod clar. 

Claritatea formulării rezultatelor pe care le va obţine elevul 

Suportul curricular îl ajută pe elev să devină conștient de 
achizițiile pe care le realizează, de progresul în însușirea materiei, să 
determine în fiecare moment stadiul în care se află în raport cu 
obiectivele învăţării. 

Claritatea prezentării 

Conţinutul suportului curricular este clar organizat, modul de 
structurare a fiecărei unități de conţinut este logic și ușor de înțeles, 
iar instrucţiunile sunt clare. 

Claritatea principiilor metodologice 

Suportul curricular sprijină profesorul din punct de vedere 


metodic, explicând perspectiva din care a fost abordat procesul 
învățării. Pentru profesor, este important ca fundamentele și scopurile 
metodologice să fie clar explicate. 

3. Validitatea: 

Se referă la consistenţa internă a conținutului/materialelor, la 
modul în care informaţia și metoda se sprijină reciproc, ceea ce 
facilitează procesul de predare-învăţare. Principiul validității conţine 
următoarele subprincipii. 

Coerenţa internă: 

Conținuturile și materialele sunt bine construite, cu o 
consistentă interrelaționare între părţile lor. Prezentarea, explicațiile, 
activitățile practice, exerciţiile, modalitățile de evaluare şi de feedback 
etc. sunt interrelaționate coerent. 

Unitatea metodologică: 

Conceperea conținutului suportului curricular, selecția 
activităților şi exerciţiilor reflectă premise metodologice valide. 

Caracterul unitar și coerent al textului: 

Suportul curricular este unitar sub aspectul limbajului și 
stilului. Textele autentice citate sunt relevante, iar adaptarea textelor 
respectă principiile logice și deontologice. 

Integritatea factuală: 

Suportul curricular prezintă informaţii corecte, exemplele şi 
afirmațiile sunt de asemenea corecte și se referă la comportamente 
sociale autentice. 

Practicabilitatea: 

Exerciţiile şi activităţile pot fi efectuate cu succes de către elevii 
avuţi în vedere. Gradul de dificultate al acestora corespunde nivelului 
elevilor. 

4. Atractivitatea: 

Acest principiu sintetizează toate acele caracteristici ale 
suportului curricular ce fac apel la elev și, ca urmare, contribuie la 
întărirea motivaţiei pentru învățare a acestuia. Principiul atractivității 
conține următoarele subprincipii: 

Caracterul prietenos: 

Suportul curricular este uşor de folosit, conținutul este accesibil, 
cu o interfață prietenoasă şi cu ilustrații potrivite. Acest aspect este 
deosebit de important mai ales în cazul materialelor multimedia și a 
celor destinate învăţării autonome/independente. 


Interactivitatea: 

Suportul curricular construieşte un dialog cu elevul, îi oferă 
sprijin şi feedback, stimulează curiozitatea elevului şi generează o 
atmosferă plăcută. 

Varietatea 

Conţinutul suportului curricular se caracterizează printr-o largă 
varietate de activități, tipuri de interacțiune (elev-elev, elev-profesor) 
şi ritmuri de lucru. Motivația pentru studiu a fiecărui elev poate fi 
stimulată de către profesor prin accentuarea cu preponderență a 
acelor activităţi ce corespund nevoilor și intereselor fiecărui educat. 

Sensibilitatea: 

Materialele şi activităţile iau în considerare dimensiunea 
afectivă a învățării, permit crearea unui mediu atractiv, în care 
progresele elevului sunt încurajate, corecţiile nu blochează dorința 
educatului de a învăța și există atenţie şi răbdare cu cei care învață mai 
greu. 

5. Flexibilitatea: 

Se referă la modalităţile individuale (atât cognitive, cât și 
afective) de abordare a procesului predării-învăţării, la acele 
caracteristici ale suportului curricular ce sunt sensibile la 
specificitatea individuală a utilizatorului, inclusiv la diferenţele dintre 
mai multe grupuri dintr-o singură clasă. Principiul flexibilității conține 
următoarele subprincipii: 

Individualizarea: 

Suportul curricular ia în considerare diferitele caracteristici ale 
elevului, cum sunt experienţele sale anterioare de învățare, stilul şi 
dispoziția fiecăruia, autonomia etc. Suportul curricular permite 
diferitelor tipuri de elevi să folosească activități sau tehnici diferite de 
abordare a temelor. 

Adaptabilitatea: 

Suportul curricular permite extinderi, reduceri, adaptări, în 
sensul reducerii gradului de dificultate sau al creșterii caracterului 
provocator/stimulativ în raport cu diferite scopuri ale învăţării. 
Conţinutul este suficient de deschis și flexibil ca să permită unui 
anumit elev să aprofundeze în mod special o temă sau sarcina 
particulară ce îl interesează. 

6. Caracterul deschis/generativ 

Se referă la caracteristica suportului curricular de a facilita 


dezvoltarea cognitivă şi transferul a ceea ce s-a învăţat la alte contexte 
şi la sarcini mai generale. Principiul caracterului deschis şi generativ 
conține următoarele subprincipii: 

Transferabilitatea: 

Suportul curricular încurajează transferul strategiilor de lucru, 
al abilităților și al conţinuturilor informaţionale de la activităţi 
controlate către activități ghidate şi, mai departe, către activități libere, 
de la un context la altul, în interiorul clasei și în afara ei. 

Integrarea: 

Conținuturile suportului curricular se construiesc pe baza 
cunoştinţelor anterioare (în mod progresiv) și îl ajută pe elev să 
relaționeze conceptele. 

Dezvoltarea cognitivă: 

Suportul curricular oferă elevului oportunitatea de a învăța să 
înveţe (strategii cognitive, strategii de rezolvare a problemelor, 
antrenament etc.) și de a deveni conștient de aceste aspecte ale 
învăţării. 

7. Participarea: 

Se referă la capacitatea suportului curricular de a oferi elevului 
şi profesorului posibilitatea de a face alegeri și de a împărtăşi 
responsabilitatea în procesul predării-învățării. Principiul participării 
conține următoarele subprincipii: 

Implicarea: 

Suportul curricular permite elevului să fie deplin și activ 
implicat în procesul învăţării. Aceasta presupune ca activitățile - atât 
în dimensiunea lor cognitivă, cât şi în cea afectivă - să fie concepute în 
aşa fel încât elevul să dispună în fiecare moment de cunoştinţele şi 
abilitățile necesare pentru a lua parte la procesul învăţării. 

Interesul personal: 

Conținuturile și activităţile suportului curricular încurajează 
elevul să integreze interesele, atitudinile, opiniile și experienţele sale 
în procesul învăţării, astfel încât să poată conferi respectivelor 
activități un sens personal, iar acestea să devină semnificative pentru 
el. 

Parteneriatul 

Suportul curricular încurajează elevul să facă alegeri, să 
participe la luarea deciziilor şi să își asume responsabilitatea pentru 
învăţare. 


8. Socializarea: 

Se referă la „valoarea adăugată” pe care suportul curricular o 
aduce, dincolo de competențele efectiv predate/exersate. Principiul 
socializării este realizat dacă suportul curricular vizează: 

Abilităţile sociale: 

Conținuturile şi activitățile urmăresc să promoveze și să 
dezvolte la elevi abilitățile sociale, cum sunt capacitatea de a coopera 
şi de a lucra împreună cu ceilalţi, de a empatiza. În plus, elevii sunt 
încurajați să dezvolte concepte noi şi să privească lucrurile din 
perspective diferite. 

Conștiinţa interculturală: 

Suportul curricular cere elevilor să reflecteze asupra 
cunoștințelor şi modului de înţelegere specifice culturii căreia îi 
aparțin, dar şi asupra altor culturi și asupra atitudinii lor față de 
acestea. 

Alte grile de validare iau în seamă mai multe componente, 
având ca reper înseşi componentele unui site Web, pornind de la 
elementele de prezentare și trecând prin analiza interfeţei și a 
elementelor de ordin pedagogic. În schema de mai jos, se evidenţiază 
mai multe niveluri de analiză (vezi Perrot, 2005). 

1. Prezentare 


Site 
Numele 
sitului 
Adresa L 
Descrierea 


Publicul-ţintă 

Data creării 

Data 
actualizării 


Limba interfeţei: 

Engleză 
Franceză 
Română 
Alte limbi 


Activităţi propuse: 


Exerciţii 


Jocuri 


Legături 


Chat 


Forum 


Sunet 


Video 


Text 


Hipertext 


Incărcare 


2. Analiza interfeţei: 
Conţinut: 


Elemente de conţinut 


ent 


Sufici 


Bine 


celent 


Ex 


Pagină de întâmpinare 
explicită 


Obiectiv pedagogic clar 
definit 


Logica organizării 
activității 


Pertinenţa resurselor 


Calitatea limbii 


Consemne clar definite 


Ilustraţie pertinentă 


Lizibilitatea textelor 


Calitatea imaginilor 


Legături relevante 


Navigare: 


Elemente definitorii 


ent 


Sufici 


Bine 


celent 


Ex 


Ușurinţa navigării 


Comprehensiunea 


tastelor 


Facilitatea găsirii 
informaţiei indicate pe pagină 


Tablă de materii și structura coerenţei; 
Rapiditatea încărcării 

Încărcarea unor programe adiţionale 
3. Analiză pedagogică: 

Exerciţii structurale: 


Sufici Exc 
Aspecte ale exercifiilor lent Binelelent 
Modul de rezolvare a 

erorilor 
Diversitatea exercifiilor 
Pertinenta exerciţiilor 
Ușurinţa de abordare 
Consemne clare 
Adaosuri (sunet, video) 


Activităţi ludice: 
Aspecte ale exercifiilor 
Interes 

Ușurinţă în abordare 
Consemn clar 


In cele ce urmează, este etalată o grilă de analiză contextualizată 
mai puternic şi vizează suporturi curriculare digitale specifice învățării 
unei limbi (vezi L6 pez, 2001). 


Titlu 
f f Autor (I) 
1. Fişa de identificare TEn 
Data apariției 
A Descrierea Pentru profesor 
materialului didactic Pentru educat 
— Tipul de material: Material colectiv 
compact sau lejer (de 
exemplu, fascicole cu o Niveluri 
structură suplă, care permit o 


exploatare neliniară); 

— Conţinut iconografic 
(imagini, fotografii, 
documente autentice). 


Vârsta, naționalitatea, 


tipul 


3. Publicul vizat 


Debutanfi, falși debutanţi, 
cunoscători 


Numărul de lecţii 


4. Structura manualului 


Planul de ansamblu 


(materialului pedagogic) 


Planul unei loc (îi (fazele de 


desfăşurare): descriere 


5. Durata și ritmul de 


învățare 


Numărul de ore, ani 

Numărul de ședințe 
săptămână 

Activităţi complementare 


pe 


6. Obiective 


Competenţe de comunicare 
Competenţe de scriere 
Cultură 

Autonomie în învăţare 


Tip (tipuri) de limbă 
Vocabular 
Acte de vorbire 


Lingvistic Gramatică (în detaliu) sau 
eliminarea tuturor  referirilor 
explicite la gramatică 

7 Fonetică 
A Situaţii stereotipe sau nu 
Conţinut $ p 


Socio-cultur 
caracterizare 


corespunzătoare) 


al (descriere, apoi 
în 
funcție de criteriile 


Descoperirea vieții de zi cu 
zi (civilizație, cultură etc.) 

Cultură tradițională 
(literatură, istorie, geografie) 

Problematică 
interculturală (ecologie, tineri, 
muncă, raport între generații) 


morfo-sintetice, 
acte de vorbire, 
cunoştinţe 
discursive, 
socio-culturale, 
deprinderi) 


Privitor la 
procedeele de A ști cum se face ceva 
învățare 
Privitor la 
atitudini A valoriza ceva 
Structurante: 
— Constrângătoare, fixate 
a priori (axate pe materie - 
gramatică -, pe organizarea 
Progresie  |cognitivă a cunoştinţelor - 
(regruparea parcursuri simple sau complexe - 
elementelor ori pe un catalog prestabilit de 
lexicale, acte de vorbire sau cadre 


funcționale apropiate situaţiilor 
respective); 
— Deschise, fixate a 
posteriori: plecând de la texte - 
documente (gramatica „textuală”, 
fragmente de text) etc. —, 
construite pe parcursul învăţării, 


adaptată situaţiilor /cerinţelor. 


Nestructurante (elemente 
disipate care se acumulează) 


8. 
Tipuri de 
activităţi și 
procedee 


Oral 


Înţelegere 
(întrebare-răspuns, lecturi cu 
voce tare/de bază, exerciții de 
recunoaştere, itemi de tip 
adevărat-fals) 


Expresii 
(întrebare-răspuns, repetiții, 
parafrazări, rezumate, 
dramatizări, jocuri de rol) 


Fonetic 


Ascultare, recunoaştere, 
explicații, corectări etc. 


Înţelegere (strategii globale, 


strategii analitice) 


Scris 


Expresii (exerciţii de 
înlocuire, de transformare, de 
transpoziţie, fraze de completat, 
exerciții cu aplicații gramaticale 
sau lexicale, redactări, dizertaţii, 
argumentări, povestiri) 


9. 
Dinamica 
internă a 
activităților 
de 

pred 
are/învăţar 
e (puse în 
ordinea 
semnificaţii 
lor) 


Existenţa unui ghid de prezentare /exploatare 


Tipologia 
generală a acti 
vităților de 


Schema clasică 
(prezentare /memorare/redare) 
Schema dinamică, creativă, 


învăţământ nerepetitivă 
Propunerea unei matrice 
model reutilizabilă (mici dialoguri 
de transformare/imitare) 
Tipologia l Solicitarea /stimularea unei 
i mai mari creativități/imaginații 
generala “plecând de la o platformă mai 
activităţilor de ate 
Pvda deschisă, povestire de completat 
etc.) 
Favorizarea unei autonomii a 
elevului (a învăța să înveţe) 
Traducere 
Demersuri Fără traducere (deducerea 
pentru  înțelegereajînţelesurilor pe baza gesturilor, a 
sensurilor mimicii, a contextului) 
Explicarea, deducerea 
Rezultate ale 
asimilărilor conştiente 
sau inconștiente datorită 
unor procedee „naturale”. 
Rezultate ale unei 
asimilări cu puține 
Im elemente conștiente 


plicite  |datorate unor procedee 
care implică o practică 


ghidată 


Demersuri Rezultate ale unei 
pentru preda practici 
rea/învăţar Intensive, 
ea gramaticii sistematice, repetitive, 
vizând fixarea în 
comportament a 
limbajului 
Deductive: 
formule de cunoaștere, 
Ex lexplicaţii prealabile, 
plicite practici ulterioare 
Inductive: 
descoperirea funcțiilor 
limbajului 
Demersuri 
pentru pre Repetitiv, memorizator 
darea /învăţ Prin punerea în situații 
area lexicului ractice creative 


Instaurarea raporturilor active, reflexive, 
responsabile, motivante, prin luarea pe cont propriu a 
formării de către elev 

Grad de coerență în acord cu principiile 
psiholingvistice 

Evaluare inițială 

Exerciţii de revizuire 

Autoevaluare în Tipologie 
caietul de exerciţii 

al elevului 
(cu corectări) 


10. 
Evaluare 


În ultima parte a acestui paragraf, mai supunem atenţiei un ghid 
de evaluare a produselor educaționale digitale. Criteriile prezentate 
mai jos se bazează pe experienţa națională și internaţională a echipei 
de realizatori din cadrul Departamentului Media şi Design al Colegiului 
„Grant MacEwan” (vezi Wright, 2005). Cu toate că prezentul corpus 
normativ a fost gândit pentru a sprijini educatorii (profesorii) în 
evaluarea eficienţei cursurilor on-line, criteriile pot fi utilizate ca ghid 


şi pentru cei care dezvoltă cursuri (sau cei ce creează cursurile 
on-line). 

La o primă privire, criteriile de evaluare par a fi exagerate, dar 
fiecare item a fost sugerat, întrucât se identifică prin el componentele 
specifice cursului, calitatea acestuia sau procedurile care s-au dovedit 
a fi de ajutor educatorilor (profesorilor) sau tutorilor. Când, în 
evaluare, se folosește această listă de itemi, este recomandat mai întâi 
să ne concentrăm asupra subiectului principal aflat sub fiecare linie de 
deschidere (capitol). Apoi, pe măsură ce reluăm sau dezvoltăm un 
curs, e nevoie să facem referire la multitudinea de itemi scoşi în 
evidență prin marcatorul de rând (bullet), ca să ne asigurăm că fiecare 
criteriu a fost luat în seamă. Pe măsură ce devenim mai familiari cu 
itemii de pe listă, vom face referire la aceştia din ce în ce mai rar. 

Informaţii generale: 

La începutul unui curs li se asigură formațţilor (studenţilor) 
informaţiile generale care îi vor ajuta să completeze cursul și să 
înţeleagă obiectivele şi procedurile acestuia? Indicatori: 

— Cursul este destinat unei audienţe internaţionale. Trebuie 
avut în vedere nivelul de cunoaștere a limbii de predare (de exemplu, 
test TOEFL cu un anumit scor), care condiționează reușita cursului; 

— O descriere sumară a cursului, ce include scopul și 
obiectivele învăţării și/sau rezultatele; 

— O hartă a programului (o schiță) şi indicaţiile raţionale, care 
să arate felul cum acest curs este legat de alte cursuri ale programului 
şi care este numărul de credite specific fiecăruia; 

— Sunt specificate condiţiile prealabile (preachiziţiile); 

— Există o listă a surselor cerute şi recomandate privind 
materialele tipărite, a suporturilor și materialelor on-line necesare 
pentru a completa cursul, în cazul în care cursanții trebuie să acceseze 
documente on-line din baze de date, trebuie furnizate instrucțiunile 
privind locaţia și modul în care se pot accesa aceste resurse, inclusiv 
parola. Dacă materialele sunt localizate în biblioteci, cursanții sunt 
informaţi asupra disponibilității respectivelor materiale şi se poate 
specifica și durata de timp a disponibilității acestora; 

— Se cer a fi identificate cerinţele speciale, cum ar fi viteza 
modernului sau lățimea benzii pentru internet, calitatea computerului 
şi capacitatea lui de stocare, software-ul (care să includă un program 
de e-mail cu anumite calități) şi conectarea. În plus, e bine să se 


precizeze ce surse on-line sunt furnizate pentru aceste subiecte; 

— Trebuie specificată cu exactitate durata cursurilor sau a 
modulului. Dacă se cunoaște acest aspect, pot fi precizate şi datele la 
care anumite sarcini și activităţi trebuie finalizate; 

— Sunt furnizate indicaţii precise privind participarea la 
discuţiile on-line, precum și sugestii pentru modul în care se 
organizează şi se utilizează e-mailurile primite, inclusiv fişierele 
atașate din cadrul acestora, sau cum trebuie preveniţi viruşii şi cum se 
utilizează filtrele pentru informaţiile suspecte din e-mailuri; 

— Cursanțţii sunt informaţi asupra activităților de lucru în grup, 
asupra modului în care se formează grupurile, asupra criteriilor de 
notare pentru participare în grup și asupra responsabilităţilor ce le 
revin în cadrul acestuia; 

— [Introducerea cursului trebuie să ia în considerație 
backgroundul (fondul de cunoștințe) al cursanților, abilitățile şi 
aşteptările lor, incluzând scopurile și obiectivele în ceea ce priveşte 
învățatul sau să specifice care vor fi atributele cursanților și cui i se 
adresează cursul; 

— Este circumscrisă disponibilitatea suportului tehnic și 
linkurile; de asemenea, sunt furnizate informaţiile tehnice on-line. 
Orele în timpul cărora suportul tehnic este disponibil sunt clar 
indicate, incluzând ora locală; 

— Este specificată disponibilitatea instructorilor, după cum este 
specificată şi durata corespunzătoare primirii unui răspuns adresat 
acestora; 

—  Cursanţii sunt îndrumați spre o sursă cu răspunsuri 
permanente, aparținând dispozitivului propriu-zis al învăţării on-line. 
Această sursă poate furniza informaţii operative ce acoperă mulți 
dintre itemii prezentaţi anterior, precum și itemii privind plagiatul, 
producerea de viruși şi firewall (protecţie); 

— Cursanţii sunt informaţi asupra dreptului lor la intimitate sau 
anonimat, asupra condiţiilor în care numele lor sau alte produse 
digitale personale pot fi răspândite on-line spre ceilalți; 

— Cursanţii sunt direcționaţi către un Web-site unde pot să se 
autotesteze, pentru a vedea dacă educaţia on-line li se potrivește; 

— Creatorii de curs și recenzorii trebuie să fie înscrişi pe pagina 
Web. Ar trebui postate scurte biografii, pentru a imprima credit 
creatorilor cursului on-line în faţa cursanților asupra cunoștințelor și 


experienţei lor (didactice, academice); 

— Trebuie pusă la vedere o declaraţie de Copyright, în care să 
se menționeze cine anume este proprietarul cursului și sursa 
materialului pentru studenți. 

Accesibilitatea: 

Cât de accesibil este materialul cursului? Pot cursanţii să 
găsească rapid informaţiile? Indicatori: 

— Funcţia fiecărui icon sau a fiecărei taste este explicată și/sau 
se evidenţiază cursantului în mod clar; 

— E necesar un cuprins detaliat care să prezinte obiectivele, 
rezultatele învăţării sau diferite subiecte; 

— Fiecare secțiune a cursului sau modulului să înceapă cu un 
preview (anticiparea unor paşi); 

— Fiecare pagină se leagă prin linkuri de pagina anterioară și de 
cea care urmează, de pagina de început a modulului, de cea de început 
a cursului, astfel încât cursanţii să poată lua legătura cu instructorii 
sau cu alți cursanţi pentru clarificări şi discuţii. Unele sisteme de 
manageriat al cursurilor on-line nu permit designerilor să plaseze 
linkuri pe toate paginile, dar acestea pot fi plasate pe cadranul 
monitorului sau pe paginile de interfață; 

— Headerul sau footerul (antetul și subsolul) paginii trebuie să 
menționeze topologic unde anume a ajuns cursantul în cadrul cursului; 

— E necesară o listă de cuvinte-cheie și subiecte; 

— De asemenea, este necesar un glosar cu definiţii pentru 
cuvintele uzuale sau tehnice folosite în curs. Se pot furniza şi linkuri 
către sursa explicaţiilor; 

— O atenţie deosebită trebuie acordată cursanților care pot 
avea dereglări sau deficiențe vizuale sau auditive; 

— Instructorul trebuie să se asigure că infrastructura și 
serverul pot face față numărului de cursanți înscriși la curs. 

Organizare: 

Este materialul organizat de așa manieră încât cursantul să 
poată discerne asupra legăturilor care există între diferitele părți ale 
cursului? Indicatori: 

— Cuprinsul dă indicaţii clare asupra modului în care este 
aranjat materialul; 

— Organizarea sau modul de aranjare a conținutului este 
potrivit cu subiectele şi cu auditoriul căruia îi este destinat; 


— Unităţile de instrucţie sau subiectele mari sunt divizate în 
subunități și subsubiecte derivabile logic; 

— Subsubiectele nu deviază de la subiectul principal, fiind în 
legătură cu acesta; 

— Organizarea componentelor trebuie să fie bine legată în tot 
cursul. Spre exemplu, fiecare modul trebuie să aibă următoarea 
structură: introducere, obiective, motivaţie, direcţii, texte explicative 
(care să includă activități de învăţare - cum ar fi cazurile studiate -, 
răspunsuri sugerate pentru activitățile de învăţare și linkuri pentru 
informaţii suplimentare), sumarul modulului, autoteste, răspunsurile 
la autoteste, bibliografie, lucrări suplimentare de lecturat și destinaţia 
modulului; 

— Elementele cerute de curs sunt clar delimitate pentru 
elementele suplimentare; 

— Linkurile cu alte părți ale cursului sau cu sursele externe de 
informare sunt clare. 

Limba de comunicare: 

Este potrivit nivelul limbii folosite pentru cursanți? Indicatori: 

— Stilul de scriere a informaţiilor postate pe site este clar și 
direct; 

— Directivele sunt clar precizate; 

— Sunt utilizate cuvinte simple și familiare; 

— Se constată un anume ton convivial al conversaţiei cu 
profesorul; 

— Sunt utilizate verbe la diateza activă, şi nu pasivă. De 
exemplu, „Maslow a dezvoltat teoria”, şi nu „Teoria a fost dezvoltată de 
Maslow”; 

— Propoziţiile sunt scurte; 

— Paragrafele sunt succinte; 

— Numerele simt utilizate pentru a marca succesiunea pașilor 
în cadrul unui proces sau sarcini; 

— Bullet-urile (marcatorii de rând) sunt folosite pentru a înșirui 
ideile, ce nu trebuie dispersate aleatoriu sau secvențate; 

— Tonul discursului lecţiilor trebuie să fie încurajator; 

— Termenii utilizați sunt constanţi și univoci (nu se folosesc 
sinonime prea des); 

— Abrevierile şi simbolurile sunt clar definite şi statornicite; 

— Se urmăreşte o respectare a tipurilor de marcatori ce 


introduc rândurile; 

— Instrucţiunile sunt simple şi ușor de urmărit; 

— Determinările gramaticale sunt clare şi corecte; 

— Nu sunt făcute aluzii referitoare la vârstă, etnie, cultură, rasă, 
orientări sexuale; 

— Cursul a fost verificat în prealabil în ceea ce priveşte 
gramatica, limbajul și forma conţinutului. 

Layout - modul de asamblare și prezentare a materialului Este 
materialul atractiv şi potrivit conținutului cursului și auditoriului 
căruia i se adresează? De reținut este faptul că ar fi imposibil să se facă 
designul unei pagini care să se activeze identic pe toate ecranele 
computerelor, dat fiind că acestea pot avea caracteristici tehnice 
diferite. Dacă echipamentul și soiturile disponibile cursantului sunt 
mai rudimentare, este preferabil să se recurgă la un design mai simplu. 
Indicatori: 

— Aranjamentul materialului este potrivit conținutului; 

— Se utilizează în mod sistematic (constant) icoane de navigare 
sau indici stabili; 

— Caracterele (literele) sunt potrivite conținutului şi 
recunoscute de toate fonturile (de exemplu, Times New Roman); 

— Caracterele îngroșate (bold) să fie folosite sporadic pentru a 
evidenția termenii sau ideile importante; 

— Caracterele mari și sublinierile în scopul evidenţierii nu sunt 
recomandate. Sublinierile sunt utilizate numai pentru hiperlinkuri; 

— Cuvintele-cheie sunt puse în evidență mai ales la prima lor 
folosire; 

— Headingurile și subheadingurile (notele din capul paginii) 
sunt utilizate pentru organizarea conținutului; 

— Formatul este clar, neîncărcat, incluzând şi spaţiile albe; 

— Marginile din dreapta sunt utilizate în scop organizatoric; 

— Contrastul dintre text și fundal este suficient pentru a asigura 
o citire uşoară; 

— Culorile creează contrastul dorit pentru a realiza scoaterea în 
evidenţă; 

— Elementele grafice precum diagramele, tabelele sau 
fotografiile ilustrează sau clarifică informaţiile prezentate în text; 

— Textul care explică graficele este aranjat în alt mod decât 
textul propriu-zis; 


— llustrațţiile pot fi văzute cu uşurinţă pe ecranul computerului, 
iar formatul jpeg se utilizează pentru a ușura descărcarea imaginilor 
pe orice fel de PC; 

— Cadrele grafice sunt folosite pentru a asigura un format 
compatibil cu elementele de conținut; 

— Materialul este prezentat în mod atractiv. 

Scopuri și obiective: 

Scopurile şi obiectivele sunt expuse pentru a satisface 
aşteptările cursanților la începutul unui curs și sunt potrivite 
începutului unui modul? Dacă utilizați o abordare didactică în manieră 
constructivistă, puteți cere cursanților să selecteze propriile scopuri, 
obiective, strategii de învățare, resurse şi scheme de evaluare. 
Indicatori: 

— Scopurile și obiectivele acoperă conținutul cursului și sunt în 
strânsă legătură cu programa de studiu; 

— Ele sunt relevante pentru subiectul dezbătut și au 
aplicabilitate practică, nu doar relevanţă teoretică; 

— Obiectivele menţionează clar care sunt rezultatele învăţării 
prin prisma cunoștințelor, îndemânărilor, competenţelor, 
comportamentelor și/sau atitudinilor; 

se utilizează verbe care descriu perfect acțiunea propusă de 
scopuri şi obiective. Realizarea obiectivelor ar rrebul să fie măsurabilă. 
De aceea, cuvintele cu înțeles vag, precum a înţelege, a intui, a 
conștientiza, ect; 

nu trebuie utilizate (în general, se evită verbele ce descriu stări 
psih.ee. 

— Obiectivele stabilesc clar și concis ce trebuie să fie evidenţiat 
sau făcut. 

— Sun, explicitate diferitele nivele ale rezultatelor, incluzând pe 
cele care solicită gândirea critică și capacitatea de a rezolva probleme 

— Scopurile şi obiectivele descriu o succesiune clară a așteptări 
or. 

Conținutul cursului: 

Este conținutul potrivit, creează backgroundul și abilitățile 
cursanților? Dacă utilizezi, ca profesor, o metodă constructivă pentru 
cursul on-lin atunci ai putea să doreşti înlocuirea termenului nperienta 
învdfdn, cu ce. 

de conținut, acesta fiind: 


— Direct legat de obiectivele învăţăm; 

— Complet, furnizând tot conţinutul sau experienţele de 
învăţare pentru realiza obiectivele învăţării; 

— Potrivit cu profilul cursantului (abilita» şi nivel de maturitate 
şi experienţă); 

— Compatibil și cel puţin corelativ în privinţa cursurilor care se 
țin simultan la grupul respectiv de învățare; 

— Clar; 

— Relevant; 

— Actual; 

— Despărțit în pași mai mici de învăţare; 

— Prezentat într-o succesiune logică; 

— Legat de alte materiale pe care cursanțţii le-au parcurs și le 
pot raporta ceea ce cunosc deja; 

— [lustrat prin exemple și/sau cazuri studiate atunci când 
mtroducem informaţii; 

— Cu legături (linkuri) la alte surse; 

— Sunt toate materialele citate corect? Există permisiunea de 
Copyright. 

Instrucţiuni și strategii de învăţare si oportunităţi pentru aplicare 
sau transfer 

Strategiile de predare și instrucțiunile către cursanţi permit ca 
aceştia să înveţe efectiv într-o multitudine de feluri și să se implice în 
activități care sprijină partea practică și transferul de abilități? 
Indicatori: 

— Instrucţiunile şi directivele sunt clare și concise; 

— Cursanțţilor trebuie să li se spună care activități trebuie 
efectuate în mod sincronic sau care trebuie făcute asincronic; 

— Cursanţii sunt informaţi dacă activitățile de învăţare sunt 
secvențiale sau dacă ele pot fi îndeplinite indiferent în ce ordine; 

— Cursanțţii sunt învățați asupra propriilor activități în cadrul 
lecţiilor on-line; 

— Aşteptările sunt clar specificate pentru participanţi în cadrul 
activităților în colaborare sau al celor în echipă; 

— Se precizează care sunt procedurile pentru gruparea 
cursanților, în vederea desfăşurării activităților de grup; 

— Se specifică în mod clar termenii limită temporali și 
consecinţele ce rezultă din nerespectarea acestora; 


— Există o varietate de instrucțiuni sau activități de învăţare 
menite să promoveze interactivitatea. Acestea presupun discuţii şi 
conferințe on-line, atribuiri de sarcini în cazul colaborării; 

— lustraţiile, fotografiile, animaţiile şi alte forme multimedia 
sunt utilizate pentru a prezenta fapte şi pentru a reaminti concepte. 
Dacă suportul unui curs e constituit din material multimedia, cursanții 
necesită echipamente hardware şi software superioare, dar şi 
conexiuni la internet cu viteză ridicată. Informaţiile multimedia pe un 
CD sau DVD sunt o alternativă preferabilă; 

—  Cursanţii sunt cei care selectează activităţile relevante 
pentru ei, atât timp cât activitățile au fost concepute în concordanţă cu 
vârsta, cultura şi experienţa lor; 

— Cursanţii pot recurge la proceduri care sunt potrivite pentru 
ei și pot repeta secțiunile de fiecare dată când doresc; 

— Activitățile implică şi motivează cursanțţii. Aceştia trebuie să 
răspundă frecvent la întrebări, să selecteze opţiunile, să furnizeze 
informaţii şi să contacteze pe alții; 

— Activitățile dezvoltă îndemânări cognitive, afective și 
psihomotorii; 

— Ele încurajează capacitatea critică, creativă şi cea de 
rezolvare a problemelor; 

— Activităţile și materialele sunt prezentate succesiv, în ordinea 
creşterii dificultăților; 

— Cursanțţii sunt încurajați să interacționeze între ei, putând 
beneficia de experienţa şi profesionalismul lor; 

— Ei sunt legaţi şi de alte resurse, dincolo de materialul 
cursului; 

— Activităţile sunt sugerate într-o succesiune logică, într-o 
manieră ierarhică sau cronologică; 

— Numărul activităţilor este suficient pentru a sprijini procesul 
de învăţare; 

— Activităţile sunt realiste și specifice și pot fi efectuate cu 
resursele și timpul disponibil de către cursanți; 

— Se creează frecvent oportunități destinate transferului 
practic şi de cunoștințe; 

— Este asigurat un feedback constructiv, relevant și frecvent, 
pentru a sprijini clarificarea, elaborarea şi transferul; 

— Rezumatele sunt furnizate în tot cuprinsul materialului, mai 


ales la sfârşitul fiecărui subiect, lecţii sau modul. 

Resurse ale învăţării: 

Sunt resursele bibliografice accesibile, potrivite și clare? 
Indicatori: 

— Materialul bibliografic este adecvat pentru cursanți şi 
subiect; 

— Lista materialului bibliografic este împărțită în categoriile de 
lucrări obligatorii, opționale şi facultative; 

— Sunt utilizate resurse bibliografice variate, pentru a asigura 
compatibilitatea cu interesul, abilităţile și stilul de a învăţa al 
cursanților; 

— Materialele multimedia sunt incluse numai dacă respectivii 
cursanți dispun de echipamente adecvate, iar aceste cerințe sunt 
specificate la începutul cursului. Dacă studenții nu și-au upgradat 
computerele în ultimii doi ani, e preferabil să nu se ceară ultimele 
noutăţi de soft și hard în domeniu; 

— Este specificat formatul materialului multimedia şi se 
menționează linkul direct ce asigură conectarea la el; 

— Materialul bibliografic, ce reflectă diferite puncte de vedere, 
trebuie pus la dispoziţie când este cazul; 

— Materialul bibliografic este clar, ușor de găsit și având 
legătură cu subiectul cursului; 

— Bibliografia include o varietate de materiale, cum ar fi: 
linkurile, Weburile (URL), cărțile şi jurnalele, CD-urile și materialele 
video; 

— Linkurile fac trimiteri în cadrul cursului sau în afara acestuia, 
la surse externe. 

Evaluare: 

Sunt activitățile de evaluare posibile, relevante, clare și 
congruente cu obiectivele, conținutul și aplicaţiile practice ale 
cursului? Indicatori: 

cursanților li se dau explicaţii clare și criterii privind repartiția 
creditelor, în plus, sunt expuse și exemple asupra creditării, pentru a 
explica natura criteriilor subsecvente aprecierii; 

numărul creditelor și modul în care s-au estimat în funcţie de 
criterii trebuie să fie rezonabile; 

— Evaluarea şi modul de notare sunt clare și explicite; 

se postează linkuri ce fac trimitere la politica de notare și 


evaluare a unităţii respective de formare; 

relația dintre rezultatele (beneficiile), strategiile de evaluare şi 
creditarea cursului sunt evidente pentru cursant; 

relația dintre aprecierea individuală şi notarea finală la curs 
este clar specificată; 

sunt furnizate în detaliu instrucțiunile pas cu pas pentru fiecare 
exercițiu de evaluare; 

studenții/elevii sunt informaţi asupra criteriilor ce vor fi 
utilizate pentru a evalua participarea lor la activităţile on-line, cum ar 
fi discuţiile de grup; sunt disponibile pe site o varietate de exerciţii 
evaluatoare; exercițiile evaluatoare sunt relevante pentru cursanți şi în 
ceea ce privește cariera sau profesia pe care doresc să o urmeze; 
cursanţii sunt apți să observe și să evalueze propriile progrese. 
Autotestele sunt similare cu cele de la evaluarea finală; 

cursanţii sunt informați asupra consecinţelor privind plagiatul 
sau nerespectarea constrângerilor legate de Copyright; 

— Cursanţii sunt informaţi când vor primi feedbackul de la 
instructori; 

— Procedurile de evaluare sunt congruente cu obiectivele și 
reflectă orice prioritate care a fost prestabilită pentru obiective. 

Privire de ansamblu: 

Există dovezi prin care se constată că un curs a fost bine dirijat 
sau ghidat și că respectivii cursanţi pot realiza scopul cursului? 
Indicatori: 

— Modul în care cursul a fost revizuit de experți în ceea ce 
priveşte conținutul și designul; 

— Cursul este regândit în mod curent (updatat) în ceea ce 
priveşte conținutul și aspectele tehnice; 

— Dacă acel curs va fi utilizat de instructori care nu au luat 
parte la conceperea lui, modificarea sa este posibilă. Însă a cui 
permisiune este necesară înainte să se recurgă la modificare? 

5.6. AEL - un exemplu de platformă de tip e-learning: 

Ministerul Educaţiei şi Cercetării din România împreună cu 
SIVECO România au dezvoltat, începând cu 2001, o interesantă 
platformă de tip e-learning, pe care o prezentăm succint în cele ce 
urmează (vezi AEL. Platformă universală de e-learning, 2006). 
AEL(Advanced e-learning) constituie o platformă integrată și complexă 
de instruire asistată de calculator şi gestiune a conținutului, bazată pe 


o filosofie integrată de predare, învățare și gestiune a conținutului, 
activând principii educaționale dintre cele mai moderne. Platforma de 
e-learning AEL oferă suport pentru predare și învățare, pentru testare 
şi evaluare, pentru administrarea conținutului, pentru monitorizarea 
procesului de învățământ şi concepție. 

AEL poate fi folosit pentru învățarea condusă de 
profesor/instructor sau pentru învățarea independentă. S-au dezvoltat 
implementări AEL în învățământul preuniversitar, învățământul 
universitar şi la corporații, pentru nevoile de instruire internă. AEL 
este proiectat având în vedere criteriul flexibilităţii: folosire în diferite 
limbi, pe regiuni, pe diverse niveluri de studiu şi în diferite tipuri de 
organizații. În dezvoltarea sistemului AEL, specialiştii SIVECO România 
sunt sprijiniți în permanență de pedagogi cu experiență şi de 
profesionalismul echipei tehnice în domeniul software. Sistemul AEL 
urmărește: 

— Să sprijine procesul de predare/învățare prin mijloace 
informatice moderne, punând la dispoziția dascălilor un instrument 
complementar; 

— Să faciliteze procesul de învăţare; 

— Să stimuleze creativitatea şi competiţia, dar și lucrul în 
echipă; 

— Să utilizeze soiturile de simulare, ca substitut pentru 
materialele şi instrumentele didactice scumpe sau greu de procurat. 

Această platformă are o serie de caracteristici generale, precum: 

— Interfaţă prietenoasă, adaptabilă și diferențiată, în funcţie de 
tipul de utilizator, de grupurile din care face parte şi drepturile de 
acces; 

— Este ușor de administrat, prin rolurile, grupurile, utilizatorii 
şi drepturile de acces asociate; 

aliniere la standarde recunoscute - AEL este compatibil cu 
MathML, SCORM și IMS; 

— Este uşor de instalat și de administrat (peste 1 200 de 
platforme au fost instalate în 2003 în liceele din România); 

— Se constituie sub forma unui suport multilingvistic și 
regional - AEL este uşor de transpus într-o altă limbă şi uşor de 
reconfigurat. 

AEL este o soluție completă de e-learning, oferind facilități de 
gestionare și prezentare de diverse tipuri de conținut educațional, 


precum materiale interactive de tip multimedia, ghiduri interactive, 
exerciții, simulări, jocuri educaționale și multe altele. Sistemul dispune 
de o bază de cunoștințe electronică având funcții de gestionare și 
administrare de conținut educațional, fiind adaptabilă, configurabilă, 
indexabilă. 

AEL este optimizat pentru: 

— Învățarea sincronă, profesorul controlând în întregime lecţia, 
creând, coordonând şi monitorizând mediul educațional; 

Învățământul asincron, prin asigurarea unui studiu în ritmul 
personal al elevului /studentului, prin proiecte de colaborare; 

— Învățământul la distanță. 

AEL este menit să ofere un suport puternic factorilor 
responsabili în domeniile decizional, de control, planificare, prognoză, 
urmărire şi previziune a procesului de învăţare. 

Învățământul românesc are nevoie de sisteme informatice 
moderne, bazate pe standarde europene, care să poată fi folosite de 
către toți participanţii la actul educaţional academic: studenți, 
profesori, preparatori, personalul administrativ şi managerii 
instituţiei. 

Utilizatorii doresc: 

— Sprijinirea procesului de instruire/învăţare prin mijloace 
informatice moderne, care să pună la dispoziţia instructorilor un 
instrument suplimentar; 

— Monitorizarea procesului de instruire şi a rezultatelor 
obținute de cursanți și instructori atât pe perioada cursurilor, cât şi 
după finalizarea acestora; 

— Planificarea eficientă a resurselor (instructori, săli de curs), 
economie de timp, optimizarea planificării carierei; 

— Eficientizarea activităţii de administrare; 

— Facilitarea procesului de învățare, mărind receptivitatea şi 
gradul de asimilare a cunoştinţelor; 

— Trecerea la o formă superioară de învățare - cea 
experimentală -, în care studentul înțelege noțiunile şi fenomenele pe 
care trebuie să şi le însușească pentru că le-a văzut într-o simulare 
multimedia, şi nu pentru că le-a învățat „pe de rost”; 

— Stimularea creativității şi competiţiei, a lucrului individual în 
cadrul echipei; 

— Posibilitatea de simulare a diferitelor acțiuni ca substitut 


pentru materialele și instrumentele didactice costisitoare sau dificil de 
procurat; 

— Accesul rapid şi controlat la o bază vastă de informație. 

Un astfel de sistem este implementat și utilizat cu succes 
într-una dintre cele mai renumite universităţi tehnice din România, 
Universitatea Politehnică București (UPB): AEL Academic. Acest sistem 
a fost realizat prin transformarea AEL în cadrul proiectului INFOSOC 
nr. INF 78/2002, în parteneriat cu echipa Centrului de Transfer 
Tehnologic pentru Industriile de Proces din cadrul Universităţii 
Politehnice București (director de proiect fiind prof. dr. ing. Valentin 
Pleșu). 

5.7. Portofoliul digital: 

În mod tradițional, prin portofoliu înţelegem o colecţie din 
produsele activității elevului, selectate de el însuşi sau sub conducerea 
formatorului, structurate și semnificate didactic în mod corespunzător. 
Portofoliul oferă o imagine completă a progresului înregistrat de elev 
de-a lungul intervalului de timp pentru care a fost proiectat, prin 
raportarea la criterii formulate în momentul proiectării. Acesta este un 
fel de „jurnal de bord” ce permite investigarea produselor elevilor, 
care de obicei rămân neimplicate în actul de 
predare-învăţare-evaluare, reprezentând un stimulent pentru 
desfăşurarea întregii game de activități. Portofoliul este un produs 
complex, format din elemente diferite, ca forme de transmitere a 
informației şi mesajului: fişe de informare și documentare 
independentă, referate, eseuri, pliante, prospecte, desene, colaje, care 
pot constitui subiectul unor evaluări punctuale, dar nu neapărat. 
Elevul adaugă în portofoliu materialele pe care le consideră necesare, 
elemente ce-l reprezintă şi subliniază atitudinea şi interesul față de 
domeniul abordat. Într-un anumit sens, portofoliul este un companion 
al formatului, un martor și un stimulent pentru dezvoltarea elevului. 

Translat în mediul digital, portofoliul dobândeşte noi 
dimensiuni, asigurând funcționalități didactice în cel puţin trei direcții: 
predare, învățare, evaluare, în ceea ce priveşte suporturile 
propriu-zise, acestea pot fi clasice (dar preluate din universul virtual), 
dispuse pe dischete, CD-uri sau pe o pagină Web. 

Pentru a avea succes în demersul de utilizare a portofoliului, 
trebuie stabilită o tematică menită să-l conducă pe elev la surse de 
informaţii diferite de cele utilizate la şcoală, precum și la forme de 


comunicare mai complexe. Tematica și sursele de informare 
recomandate trebuie să sensibilizeze elevul și să stimuleze interesul 
său pentru domeniul abordat. Portofoliul nu-și atinge scopul dacă 
tematica are un grad accentuat de generalitate, alunecând în vag și 
indeterminare, şi dacă elevul este „ajutat” de membrii familiei pentru 
realizarea activităţilor. 

Există mai multe ipostaze ale portofoliului: sursă de învăţare, 
mijloc de prezentare și dosar de evaluare (vezi Ministere de 
l'Education du Québec, 2002). Să le prezentăm pe rând. 

Portofoliul ca sursă de învăţare cuprinde lucrări (dar şi reflecţii 
ale elevilor asupra acestora) care dau seama de progresele elevilor. 
Unele piese sunt selectate de educați în mod autonom, altele sunt 
determinate cu ajutorul profesorilor. Elevii își compun dosarele 
adăugând de la o zi la alta noi piese, noi puncte de vedere, noi remarci, 
reorganizând și complicând structura dosarului cu teme la care se 
ajunge pe cont propriu sau prin sugerarea acestora de către profesori 
sau alți colegi. Este de la sine înţeles că suplețea și flexibilitatea digitală 
oferă elevilor noi oportunități de compunere a entităților 
informaţionale. 

Acest portofoliu se constituie progresiv şi poate da seama de 
evoluția elevului într-un interval de timp. Mijloacele tehnice care 
susțin acest portofoliu sunt, desigur, computerele, imprimantele, dar şi 
camerele foto sau video (eventual digitale), ale căror produse 
(fotografii, secvenţe filmate) pot fi înserate în economia portofoliului. 
Datorită eterogenităţii și numărului mare de piese, elevul trebuie să 
recurgă la o organizare minimală, plecând de la anumite criterii de 
clasificare, ele însele denotând un grad de implicare şi prelucrare a 
informaţiilor de bază. Pe parcurs, poate ajunge la noi ordonări, 
structurile compuse devenind relevante la un moment dat. De un real 
interes pot fi indexurile construite de elevi sau adnotările ce se pot 
edita pe marginea elementelor componente adunate, sortate, 
evidenţiate. 

Portofoliul ca dosar de prezentare cuprinde acele piese (alese 
doar de elev) considerate ca fiind reprezentative pentru întreaga sa 
conduită didactică. Scopul central al acestui instrument este de a 
comunica cu profesorii, părinţii sau cu alți coechipieri, de a expune 
propriile produse. Precum un artist care doreşte să-și prezinte creația, 
şi elevul își va selecta, după criterii proprii, acele piese considerate de 


el ca fiind ilustrative pentru ceea ce face sau gândeşte. Mai mult decât 
atât, aceste piese pot fi introduse și expuse printr-un program de 
prezentare (de pildă, Power Point), el însuși devenind ilustrativ pentru 
competențele elevului. Astfel, va exersa rolul de critic al propriei 
activități, reglându-și conduita didactică în conformitate cu noile 
exigenţe. Elevul va fi în stare să opereze o selecție, să gradeze o 
prezentare, să adapteze publicului o serie de piese care îl avantajează 
să decripteze reacţiile publicului său. Pornind de la un astfel de 
produs, ne putem da seama de evoluţia unor interese, de trăsăturile de 
personalitate ale elevilor, de scăderile și plusurile motivaţionale, de 
interesele profunde ale elevilor. Translate în modalitatea Web sau CD, 
astfel de creații vor deveni o ocazie de autoafirmare şi de automotivare 
pentru realizarea de noi produse. 

IVtriofoliul de prezentare poate fi un document de analiză 
pentru profesorii cu care elevii vor veni în legătură în anii următori. El 
poate urma elevul pe mai mulți ani şcolari sau pe cicluri de 
învățământ. De asemenea, o astfel de materializare a unui parcurs 
poate deveni un factor relevant pentru întreaga biografie a elevului, 
rămânând în viața sa ca un element cu reverberaţii emoționale 
profunde. 

Portofoliul ca dosar de evaluare va servi ca referenţial al 
măsurării performantelor elevilor. Uzanța portofoliului se înscrie în 
procesul de evaluare continuă, de parcurs, dar și sumativă, de final, 
prin strângerea ui a îi elemente ce dau seama de performanțele 
elevilor după o etapă de învfiţare. În acest al doilea caz, evaluarea prin 
portofoliu poate conduce la obţinerea unei certificări și a unei diplome 
corespunzătoare. De acest poiuiloliu va fi interesat cadrul didactic; 
plecând de la el, profesorul va evalua și nota rezultatele elevilor, iar 
aceştia îl vor avea mereu ca bază pentru autoevaluări. Evaluarea prin 
portofoliu rămâne o formulă complementară celei prin probe 
tradiţionale. 

Cele trei tipuri de portofolii privilegiază o pedagogie care face 
din copil responsabil al propriei formări. Accentul se pune pe 
capacitatea de anali/ă şi discernere, pe spiritul critic şi reflexiv, pe 
puterea de a argumenta alergerea tăcută. În acest context, elevii și 
profesorii se stimulează reciproc, realizând un mediu de încredere şi 
responsabilitate, de empatie şi înțelegere mutuală, de schimb cognitiv 
şi afectiv, instaurând o veritabilă comuniune tio învăţare. 


În mod succint, particularitățile expuse mai sus pot fi sintetizate 


în tal telul următor: 


De Scopuri Per Moduri de 
scriere soane acţiune 
interesate 

Po Co — — — 
rtofoliul lecție  de[Directivarea Elevi; Identificarea şi 
de lucrări (căilor ce le — lalegerea unor 
învăţare lale urmează elevii; Profesori;producţii; - 

elevilor, — — avansarea de 
ce  daulințelegerea Părinți. comentarii şi 
seama delspecificității reflecţii; 
progresel|procesului de — Analiza 
e învăţare la elevi; colecţiei; 
realizate — — 
într-un  |Obișnuirea Recunoașterea 
interval elevilor de a se necesităţii unor 
de  timplautoevalua; ameliorări; 
dat. — — Fixarea de 
Sprijinirea noi scopuri; 
elevilor pentru a — 
conştientiza Prezentarea 
progresele colecției 
realizate. profesorilor şi 
părinţilor. 

Po Co — — — Alegerea 
rtofoliul lecție aļObişnuirea Elev; celor mai bune 
de celor mailelevilor de a se — producţii; 
prezenta |bune autoevalua; Alţi elevi; — Adăugarea 
re realizări — — unor comentarii şi 

ale Încurajarea Profesori; producţii; 
elevilor elevilor de a — — Analiza 
(din vorbi despre|Universit colecţiei; - alegerea 
punctul propriile ăți; unor modalități de 
lor deprogrese — prezentare; - 
vedere). |cognitive. 'Angajatorlidentificarea 

i; publicului-țintă; 


Părinţi. Prezentarea 
dosarului. 

Po Pr Probarea — — Alegerea 
rtofoliul |oducţii faptului că eleviiProfesori; producţiilor; - 
de selectate au atins un — adăugarea unor 
evaluare |de elevianumit nivel deļComisia |comentarii şi 

şi însoţitelrealizare alşcolară; producţii; 
de competenţei — — Analiza 
comentar|vizate. Decidenţi colecției; 
ii. ; == 
— Interpretarea şi 
Elevi; avansarea unei 
— judecăţi; - 
Părinți. comunicarea şi 
justificarea 
punctului de 
vedere. 


Integrarea portofoliului numeric printre formulele de realizare 
a predării-învățării-evaluării ridică o serie de întrebări legate de 
creativitatea elevilor și controlul exercitat de profesori privind 
autenticitatea cunoașterii vehiculate în elementele acestuia. Nu de 
puţine ori, elevii pot accesa aceleași surse, etalând un produs unic, 
standardizat, realizat, în fond, de alții. Calitatea (greu de decelat!) nu 
mai poate fi supremul element de referință, cantitatea devenind un 
mobil şi un criteriu al reușitei (de fapt, al unei false realizări), în plus, 
reuşita este testată doar în termeni de accesibilitate, știut fiind faptul 
că nu toți elevii dispun de aceleași condiţii tehnice sau materiale. Dacă 
nu suntem atenţi, „grila” materială poate perturba fiabilitatea învăţării 
sau evaluării prin intermediul portofoliului digital. 

Portofoliul constituie un mijloc de control sau de comunicare 


între elevi și părinţi, aceştia reuşind să ia act de intențiile și realizările 
educaților, putând interveni şi direcționa unele căutări. Este un 
instrument formal prin care părinţii pot participa la educaţia copiilor, 
pot schița un traseu personalizat de evoluţie, de progres și afirmare. 

Portofoliul pe suport numeric se supune determinărilor expuse 
mai sus, având în plus o determinare esenţială: el cere un echipament 
şi o transpunere informatică, digitală. Portofoliul digital nu se mai 
prezintă sub forma unui obiect identificabil, material, voluminos; are o 
prezenţă virtuală, „imaterială”, evanescentă. Presupune manipularea 
unui computer și utilizarea eficientă a unei reţele „garnisite” cu 
multiple informații. Ca suport, acesta nu mai contează atât de mult: 
poate fi o dischetă, un CD sau un hard disk. Important este ce se află 
depozitat pe acesta, şi nu locul concret în care se plasează (poate fi 
apropiat elevului sau la mii de kilometri distanță). Poate fi accesat, de 
asemenea, din laboratorul de biologie, din cabinetul de matematică, 
din cel de informatică, de acasă, din grădină, din tren etc. la orice oră 
din zi sau din noapte. Nu e nevoie să vii la școală cu ceva în ghiozdan: 
poți prezenta „temele” accesând pe calculatorul aflat în fața 
profesorului „produsul” depozitat. Scuza cu uitatul caietului de teme 
acasă, invocată atât de mult timp, nu mai ţine în era digitală! 

Portofoliul pe suport numeric oferă posibilitatea unei 
comunicări asincrone cu persoanele vizate (profesori, alţi colegi, 
părinţi). El conferă o nouă vizibilitate educatului și celor din jurul său. 
Mai multe sugestii pot veni pentru a susține sau perfecta un anumit 
produs. Este indicat, de aceea, ca reţeaua să fie destul de performanţă, 
astfel încât elevul să ajungă operativ la propriul portofoliu, dar să şi 
permită lucrul în echipă atunci când este cazul. De bună seamă, 
manipularea acestui instrument presupune anumite competenţe 
informatice din partea elevului pentru a-l accesa ori îmbunătăţi. Poate 
deveni o sursă transversală de urmărire a evoluţiei unui elev, nefiind 
voluminos, neocupând „loc', neputând să-l „pierzi”. Există şi 
posibilitatea unei securizări sau confidenţializări, astfel încât numai 
persoanele dorite să-l poată consulta sau frecventa. 

Un portofoliu numeric (el însuși rezultat al unor aplicaţii sau 
programe) poate fi integrat, manipulat, gestionat de profesori prin mai 
multe programe, evidenţiate la alt nivel, și anume (vezi Ministère de 
lEducation du Québec, 2002): 

— Un program de gestionare a elevilor (modul de intrare în 


rețea, modalitățile de înscriere, de clasare, locul fiecărui elev în 
ansamblul informatic, modurile de compunere a grupurilor virtuale 
etc.); 

— Un program având funcția de gestionare a documentelor 
(identificare, clasare multicriterială, deplasare, copiere, ştergere a 
documentelor de către fiecare elev); 

— Un program de gestionare a comentariilor şi adnotărilor 
elevilor, a profesorilor şi părinţilor cu privire la produsele realizate; 

— Un program de afişare a lucrărilor elevilor şi de consultare a 
acestora în condiţii bine stabilite, eventual restricționate și limitate; 

— Un program având funcția de administrare a zonelor 
securizate. 

Toate aceste programe interacționează unele cu altele, 
corelându-se reciproc, făcând ca întregul ansamblu să fie funcțional, 
uşor de folosit şi de exploatat. Desigur, toate aceste constructe 
(metaprograme) nu sunt de competenţa elevilor, aportul constând în 
etalarea unor conținuturi la nivelul componentelor acestor structuri. 
Este bine ca elevilor să li se prezinte drepturile legate de comunicare 
în mediul virtual (dreptul la protecţie, intimitate, confidențialitate), 
inclusiv cu privire la drepturile de autor. 

Cele trei tipuri de portofolii pot fi concretizate la toate 
disciplinele școlare, în ponderi şi progresii optime, astfel încât să se 
facă loc şi altor strategii și metode de predare-învățare-evaluare. 
Complementarea acestor modalități cu cele clasice constituie un 
principiu pedagogic demn de a fi luat în seamă. Făcând pledoarie 
pentru portofoliul digital, nu înseamnă că depreciem sau neglijăm 
formulele tradiționale de formare sau evaluare. Alături de acestea, se 
ivesc şi se vor impune și altele noi. 

CAPITOLUL 6: 

Educaţia deschisă la distanță - o ipostază a virtualizării 
educației. 

6.1. Funcţionalitatea distanței din perspectivă psihopedagogică: 

Cercetările asupra problematicii educaţiei la distanță sunt la 
început, iar în spaţiul nostru pedagogic, acestea lipsesc aproape total. 
Unele întreprinderi în direcția invocată vin din partea unor practicieni 
din varii domenii (ingineria podurilor și drumurilor, pregătirea în 
domeniul educaţiei fizice, al științelor economice etc.), neavând o 
pregătire în acest domeniu şi care au creat programe de formare, chiar 


academice, neglijând evident aspectele de ordin pedagogic. Sesizăm 
chiar nonșalanţa cu care unii se lansează în scenarii de învăţare la 
distanță fără grija necesară de a se înscrie în limitele didacticului. Pe 
de altă parte, o serie de funcționari ce fasonează politici educaționale 
fac o pledoarie explicită (prin legi, ordine ministeriale) pentru noua 
formulă, ca un semn al integrării noastre în modernitate. Interesant 
este faptul că oamenii de meserie, pedagogii, nu prea s-au exprimat în 
acest sens, nu au acordat o mare atenţie substratului psihopedagogie 
ce ar recomanda noua practică. Dezinteres? Blamare tacită prin 
omisiune? Acceptare ca ceva normal şi inofensiv? E posibil să fie câte 
ceva din toate acestea. 

În general, din punct de vedere psihologic, distanța comportă 
multe semnificaţii, fiind de cele mai multe ori purtătoare de 
ambivalenţe interpretative. Ceea ce este „dincolo” fascinează şi sperie 
în aceeași măsură. Necunoscutul atrage, dar și respinge - cel puţin, din 
anumite puncte de vedere. Distanța mobilizează individul, îl motivează 
să atingă ţinte, să treacă obstacole, să învingă bariere, să devină 
„curajos”. Unde apare distanțarea, se aprinde dorul îmbrățişării a ceea 
ce se pierde (vezi cazul îndrăgostitului ce este refuzat, respins). Ceea 
ce se află la „distanță” se tinde a fi acaparat, a fi adus cât mai aproape, a 
fi apropiat. Forma de instruire la distanță poate atrage și datorită 
ineditului acesteia. Mulţi tineri sunt captaţi de ceea ce este nou, de 
spargerea şabloanelor, de atingerea rapidă a unor ţinte - uneori, 
într-un mod cât mai facil posibil. 

Distanțarea ocazionează o mai bună delimitare sau o regăsire a 
individului, în separare și îndepărtare (de cele lumești, de ceea ce este 
frecvent, obişnuit etc.), individul își construiește specificitatea 
existenţială, revine pe o cale a lui; separarea devine prilej de apărare 
identitară sau de reparare a ceea ce a ființat cândva. Însingurarea, 
presupusă de educaţia la distanță, devine prilej de conturare sau 
consolidare a eului - când există o bază de consolidat! 

Distanţa nu este ceva de învins sau de suprimat. Aceasta se cere 
a fi asumată. Trebuie asumată distanţa în situaţii variate, în care 
timpul, spaţiul, obiectul, altul şi şinele sunt implicate. Trebuie asumat 
un orizont plecând de la care se joacă neîmplinirile şi limitele. A asuma 
înseamnă să-ţi iei în propriile mâini destinul, să te schimbi [...], ceea ce 
necesită autonomie, responsabilitate, inițiativă, alegere, decizie, 
creativitate. (Bernard, 1999, p. 195) 


Un individ se poate distanţa atunci când a devenit suficient de 
independent față de alții şi față de împrejurările de tot felul. Te 
distanțezi în măsura în care ai devenit... distant! Cu alte cuvinte, te poți 
integra într-un proiect de formare la distanță când ai devenit destul de 
„copt' din punct de vedere intelectual, voliţional, afectiv etc. Nu cred că 
se poate face gimnaziul sau liceul la distanţă (există ademeniri și în 
acest sens!). 

În ceea ce priveşte tehnologia, aceasta fascinează prin însuşi 
statutul ei de mediu de apropiere şi întâlnire, de prezenţă inedită, ce 
aduce după sine schimbarea. Nu trebuie uitat că tehnicul implică și o 
anumită doză de artificializare. Ceea ce funciarmente trebuie să facă 
omul este plasat în sarcina mașinilor. Mai mult, în situaţia de 
informare şi formare, tehnologia poate induce dezinformarea, 
deformarea, falsificarea, masificarea. Orice tehnică de informare 
acționează întrucâtva asupra acurateței mesajelor transmise, 
adăugând un cumul specific de semnificare (este scris în ziar, deci 
trebuie să fie corect!). 

Cele dintâi ipostaze ale învățământului la distanță se consideră 
a fi o serie de cursuri de stenografie prin corespondenţă, realizate în 
secolul al 

XVIII-lea (anunţate în presa vremii, cu detalii privind modul de 
organizare). lată câteva episoade semnificative privind apariţia şi 
impunerea noii modalități de organizare a învățământului (vezi 
Stancu, 1997, p. 3): 

1. Isaac Pitman este cel mai adesea considerat ca fiind primul ce 
a dat o formă organizată cursurilor prin corespondență în 1840, 
bazându-se şi pe un nou sistem poştal. Principiile fundamentale ale 
stenografiei erau prezentate printr-un sistem de cărți poştale trimise 
cursanților, care erau invitaţi să stenografieze scurte pasaje din Biblie 
şi apoi să le trimită profesorului pentru evaluare. Pitman a fondat un 
colegiu - Pitman Correspondence Collège. 

2. Sintagma curs prin corespondență este identificabilă în 
catalogul de cursuri al Universității Winsconsin în 1892, an considerat 
de unii drept anul de naştere al învățământului la distanță. 

3. În secolul XX, în Marea Britanie, mai multe colegii (Benett 
Collège în Sheffield, Wolsey Collège în Oxford) sunt acreditate și obțin 
succese în oferirea unor cursuri prin corespondență. În 1960, s-a 
discutat chiar înființarea unui colegiu care să furnizeze cursuri prin 


corespondență în toată Marea Britanie (se propunea denumirea 
„College of the air”). Acest sistem ar fi trebuit să coordoneze 
transmisiunile radio/TV din domeniul educaţiei. În 1963, Harold 
Wilson, primul-ministru al guvernului Marii Britanii, a inaugurat Open 
University, care trebuia să asigure forme de învățământ la distanță 
pentru adulți; aceasta este considerată a fi prima universitate la 
distanță din lume. În următorii ani, s-au înfiinţat universităţi sau 
consorții universitare cu atribuțiuni la nivel naţional în domeniul 
învățământului la distanță în mai multe țări: Germania 
(Fernuniversitate), Spania (Universidad Nacionâl de Educación a 
Distancia), Irlanda (National Distance Education), Franța (Fédération 
Interuniversitaire de l'Enseignement à Distance), Italia (Consorzio per 
l’Université a Distanza). 

4. Anumite forme de învățământ la distanță se dezvoltă în țările 
cu suprafață mare şi zone rar populate (Australia), unde este dificilă 
realizarea unor reţele clasice de învățământ. 

Racordându-ne și la alte experienţe de ultimă oră, vom rezuma, 
etalând următoarele formule de întrupare a educaţiei deschise și la 
distanţă: 

— Cursuri parțiale sau totale prin corespondenţă; 

— Sisteme de formare on-line (telefon, internet); 

— Centre deschise de resurse (materiale sau virtuale); 

— Cursuri difuzate la distanţă prin radio, televiziune, internet; 

—  Teleprezentare colectivă sau individuală (telecursuri, 
teletutorat); 

— E-learning sau e-formare; 

— Clase virtuale sau grupuri virtuale de învăţare; 

— Formule mixte, prin combinarea unor variante de mai sus. 

6.1. Determinarea tehnologică a educaţiei deschise la distanţă: 

Caracterul deschis al educaţiei este dat de libertatea de acces la 
o serie de servicii educative sau resurse cu caracter formativ pentru 
cel care învață (sau tânjeşte către aşa ceva) fără nicio restricție de 
genul: blocaj sau selecție puternică la intrare, prescrierea unui ritm de 
muncă riguros, constrângeri privind înaintarea în învăţare, 
respectarea unui sistem normativ exterior doleanţelor individuale. 
Principiul garantează un parcurs individualizat, în funcție de interese, 
posibilități şi dorinţe. Deschiderea este dată de facilitarea inserției 
educatului într-un sistem de formare, de accesibilitatea principială 


într-un cadru instructiv, de caracterul democratic al intrărilor şi 
ieşirilor din sistem. Și sistemele tradiționale de învățământ se 
caracterizează prin această trăsătură. Deschiderea este maximizată 
prin cuplarea acestei valențe cu stipularea expresă a principiului 
formării la distanță, prin oferirea dreptului educatului de a 
interacționa cu instituția educativă fără a-şi părăsi locaţia obişnuită. 

Gândită ca o nouă formulă de realizare a pregătirii inițiale sau 
continue, paradigma educației deschise la distanță presupune o 
concretizare a democratizării educaţiei în condiţiile progreselor 
tehnologice contemporane. Învățământul deschis şi la distanţă este o 
formă instituită de realizare a educaţiei bazată pe un dispozitiv suplu 
de formare, permisiv la constrângerile individuale de spaţiu, timp, 
resurse materiale. Este o formulă socialmente instituită și recunoscută, 
generată de impactul noilor tehnologii asupra câmpului educativ. El 
facilitează o învăţare individualizată şi diferențiată, prin racordarea 
personalizată dintre competențele individuale și sursele de învăţare. 
În acelaşi timp, această ofertă educativă se bazează pe/ dezvoltă 
autonomia persoanei, transferând acesteia o serie de prerogative ale 
ansamblului didactic tradițional (pe linia iniţiativelor, alegerilor, 
evaluării), controlul de către un formator exterior diminuându-se sau 
chiar dispărând. 

Înainte de toate, învățământul la distanță conduce la o 
diminuare a contactelor dintre profesori și studenți, dintre instituția 
de învățământ și principalii săi beneficiari - educaţii. Studenţii vor 
deveni destul de independenți, utilizând materiale didactice 
structurate expres în acest scop: suporturi scrise, CD-uri, casete video 
sau audio, dischete. Sub aspect formal, se vor constitui noi forme de 
generare a învăţării: tutorate, forumuri de discuţii, situații de simulare, 
exerciții pe cont propriu, studiu individual etc. în același timp, această 
formă de livrare a educaţiei răspunde exigenţei individualizării şi 
personalizării traseelor formative. Se porneşte de la premisa că un 
program de educație va avea succes atunci când va viza indivizi 
concreţi, cu trebuinţe și posibilități bine determinate. În acelaşi timp, 
acest tip de învățământ se adresează populației adulte, celor care 
doresc să-și multiplice formarea profesională, să urmeze un traseu de 
reconversie profesională, oferind fiecăruia posibilitatea de a fi integrat 
permanent într-un proces de re-formare instructivă și chiar 
profesională. 


Apelul la noua tehnologie (având funcționalitatea de mijloc de 
învățământ, dar și de metodă, de instrument procedural) constituie un 
exemplu strălucit de introducere şi adecvare a unei tehnici noi în 
dispozitivul tradiţional al pedagogiei. Suporturile pedagogice 
tradiționale nu sunt abolite, ci conjugate cu noile suporturi tehnice. 
Inovația tehnică „absoarbe” într-un mod specific instrumentarul 
pedagogic clasic, mlădiindu-l în acord cu noile exigenţe. Se vorbeşte tot 
mai des despre dispozitive de învăţare la distanţă, despre dispozitive 
de mediatizare a cunoașterii și despre inginerii ale formării. Sintagma 
dispozitiv educativ are o conotație compozită, nu are numai un înțeles 
strict obiectual. Dispozitivul este... 

„O organizare de mijloace în serviciul unei strategii, al unei 
acțiuni orientate, planificate, vizând obținerea unui rezultat [...], un 
dispozitiv este o instanță, un loc social de interacțiuni şi de cooperare 
posedând intenții, funcțiuni şi modalități de interacțiuni proprii. 
Economia unui dispozitiv [...] se sprijină pe organizarea structurată a 
mijloacelor materiale, tehnologice, simbolice și relaționale, naturale 
sau artificiale, care modelează, pornind de la caracteristicile proprii, 
comportamentele şi conduitele sociale, cognitive, afective ale 
subiecților (Peraya, 2000, p. 22). 

Termenul dispozitiv este un nou construct teoretic ce susține 
epistemologic și fundamentează noile realități educaționale. 

Învățământul deschis şi la distanţă se originează în instruirea 
programată, care s-a instituit acum jumătate de veac în spaţiul 
anglo-saxon şi s-a extins apoi în unele țări europene. Această tehnică 
modernă constituie o consecință și o aplicaţie a ciberneticii în 
metodologia didactică. Totodată, noua strategie se bazează şi pe unele 
achiziții ale psihologiei contemporane. De pildă, psihologul american 
B.F. Skinner demonstrează că eficiența învăţării este determinată de 
organizarea condiţiilor de întărire în care învaţă elevii. Cu cât întărirea 
- negativă (prin critică) sau pozitivă (prin confirmare) - a unui 
răspuns dat de elev este mai operativă, cu atât feedbackul este mai 
rapid şi elevul îşi va controla mai mult efortul prin confirmarea pe mai 
departe a unei reușite. 

Instruirea programată se bazează pe parcurgerea unei 
programe de învăţare, adică a unui algoritm prestabilit, alcătuit din 
alternări de secvenţe informative cu momente rezolutive, cu seturi 
suplimentare de cunoştinţe etc. Dimensionarea unei asemenea 


programe se face în conformitate cu următoarele principii: 

— Principiul pașilor mici și al progresului gradat (prin 
fragmentarea dificultăților în unități gradate, care să conducă, din 
aproape în aproape, la soluţionarea integrală); 

principiul irticipării active (relația dintre programă şi elev este 
de tip interactiv, i sensul că elevul rezolvă, răspunde, selectează 
întrebări, propune şi uţii în mod independent); 

— Principiul verificării imediate a răspunsului (soluţiile date de 
elev sunt confruntate operativ cu cele valide, acesta neputând să 
treacă la secvențele următoare de învățare înainte ca răspunsurile să 
fie confirmate); 

— Principiul respectării ritmului individual de studiu (fiecare 
elev parcurge programul în funcție de posibilități, dispunând și 
gestionând după voie timpul de rezolvare a sarcinilor); 

— Principiul reușitei sau al răspunsurilor corecte (programa este 
astfel dimensionată încât orice copil normal să fie capabil să o 
parcurgă integral şi satisfăcător). 

Ca modalități de programare, consemnăm programarea lineară 
(de tip Skinner) şi programarea ramificată (de tip Crowder). În cazul 
programării lineare, fragmentarea dificultăților este mai amănunțită, 
în timp ce programarea ramificată presupune ca fragmentarea să se 
facă pentru dificultăți mai mari, fiind intercalate și „acolade” 
informaţionale suplimentare, când necesitățile impun acest fapt. 
Skinner consideră că elevul învață mai bine dacă are satisfacția 
reușitei prin întărire; Crowder, în schimb, apreciază că se poate învăța 
chiar şi din greşeli. 

Mijloacele instruirii programate s-au concretizat în manualele 
programate și în mașinile de instruire. Variante ale programării se pot 
identifica, într-o anumită măsură, și în manualele „clasice”. De pildă, la 
gramatică, unele informaţii sau exerciţii sunt structurate după clişeele 
instruirii programate. De altfel, instruirea programată, prin manuale şi 
mașini tehnice, nu prea a fost prezentă în învățământul nostru (şi nu 
numai). Ea s-a insinuat îndeosebi prin infuzarea secvenţială, mai mult 
implicită decât explicită, la unele teme și discipline. 

Relativa circumspecție față de instruirea programată este 
justificată şi de o serie de limite subsecvente: procesele cibernetice, pe 
care se bazează instruirea programată, recuperează doar parțial 
procesul natural de învăţare; prin programare, se vizează aspectul 


instructiv al educaţiei, și mai puțin (sau deloc) aspectul formativ; nu 
toate disciplinele pot fi secvențţiate; instruirea programată nu lasă loc 
îndoielii, punerii în discuție sau interogațţiei. Amintim ca avantaje 
faptul că, prin recurgerea la instruirea programată, se reduce timpul 
de însușire a cunoştinţelor, se asigură o însușire a acestora de către 
toţi elevii, în funcție de posibilitățile lor diferite, și se creează premisa 
formării unui stil de muncă activ, autocontrolat. 

În general, în cazul educaţiei deschise şi la distanţă, 
mecanismele psihologice intime de învăţare rămân aceleași; ceea ce se 
schimbă este doar fenomenologia stimulilor exteriori, ce impune noi 
replieri ale secvenţelor procesuale ale învăţării umane. Noua schemă 
de realizare a învățării schimbă multe dintre datele problemei 
arhicunoscute. Dacă e să ne raportăm la teoriile învăţării, la 
antropologia cunoaşterii, la științele cognitive sau la problematica 
inteligenţei artificiale, observăm că teoriile standard nu mai au 
„puterea” de a explica noile contexte de învățare. Nu numai 
metodologia de predare suferă schimbări, ci și formele de realizare a 
învăţării, procedurile de evaluare, selecția și structurarea 
conținuturilor transmise, modalitățile de gestionare şi de management 
ale practicilor educaționale. Relația profesor-educat suferă ea însăşi 
schimbări, iar medierile sunt mult mai sofisticate. Chiar dacă relația nu 
rămâne permanent de tipul „față în față” (doar cu prilejul unor 
„întâlniri tutoriale”, de consiliere, de lămurire a unor chestiuni 
fundamentale), aceasta este mereu presupusă sau preluată de alte 
componente ale dispozitivelor didactice. În ultimă instanță, 
învățământul la distanță ar trebui să stimuleze creativitatea, inovația 
în materie de realizare a formării, concurența în ceea ce priveşte 
ofertele educaționale alternative. Însăşi logistica tehnico-pedagogică 
se poate îmbunătăţi graţie solicitărilor şi sfidărilor de tot felul. 

În general, noile ipostaze ale mass-mediei informează mai 
degrabă asupra suporturilor propriu-zise, decât asupra unor 
conținuturi transportate de acestea. 

Procedurile de explorare a reţelelor și de navigație în spațiile de 
resurse imateriale nu sunt încă puse la punct. Însăși cunoașterea se 
transformă şi incumbă mai ales un caracter procedural, căci maşinile, 
care funcționează astfel, se rabat progresiv asupra acestui aspect. 
(Pernault, 1996, p. 242) 

Conținuturile educative ale mass-mediei sunt „duble”: ele 


transmit o dată ceea ce spun explicit, iar în al doilea rând, ele evocă 
ceva despre felul în care acest lucru a fost spus (direct, concis, sincer, 
tuturor, fără rezerve, deschis etc.). 

Dezvoltarea internetului ridică numeroase probleme politice, 
economice, juridice și etice cu totul noi: supraîncărcarea rețelelor, 
inegalitățile de acces, scăderea costurilor și repartizarea acestora, 
absența controlului validității informaţiei, ineficienţa justiției în fața 
noilor forme de propagandă rasistă, antisemită, neonazistă sau față de 
pornografie, invazia unor forme noi de escrocherie și falsuri, derive 
publicitare şi comerciale de tot felul (vezi Perrenoud, 1998, p. 7). În 
acelaşi timp, a face abstracţie de dezvoltarea noilor tehnologii se poate 
repercuta negativ asupra instituţiilor refractare la aceste medii. Chiar 
şi instituţiile educative trebuie să le adopte. 

Noile circuite de comunicare alterează în parte rețeaua de 
influență, formarea de opinii şi de decizii, repartiţia de informaţii vitale 
pentru bunul mers al instituţiei. Aceasta modifică, pentru un timp, 
raporturile de forță în avantajul pionierilor şi în detrimentul 
adoptanților întârziați. (Perrenoud, 1998, p. 8) 

Rețelele informatice creează o cybercultură ce modifică peisajul 
cultural și social, raporturile sociale și interpersonale, modurile de 
informare și activitate, de distracţie și consum. În faţa „revoluţiei 
numerice”, inegalitățile culturale și intelectuale se manifestă într-un 
mod mai sofisticat, de cele mai multe ori agravându-se. Tehnologiile, în 
general, nu fac să dispară inegalităţile cu privire la câmpul savo/r-ului. 
De multe ori, acestea le întăresc, le încurajează, le permanentizează. 

6.2. Medierea didactică și autonomia educatului: 

Programele informatice sunt concepute pentru a se adresa unor 
milioane de persoane aparținând unor culturi dintre cele mai diferite 
şi cu o pregătire intelectuală diferențiată. Persoanele receptoare nu 
dispun întotdeauna (de altfel, acest lucru este destul de rar) de 
monitori umani care să-i consilieze sau să-i ajute. De aceea, suporturile 
de curs sau programele de calculator trebuie să fie autoexplicative, să 
conțină secvențe autodescriptive cât mai explicite şi mai intuitive, 
pentru a fi folosite cât mai ușor. La fel ca în cazul unei biblioteci vaste, 
garnisite cu numeroase elemente indicatoare și explicative, 
programele de învăţare trebuie să se „dedubleze” explicativ prin indici 
comprehensivi, autorevelatori. 

Suporturile pedagogice suplinesc funcția de transmitere a 


cunoştinţelor. Ceea ce se primeşte prin suportul de curs este nu atât un 
cumul cognitiv, ci mai mult un fundal şi un fundament de îmbogăţire a 
ceea ce individul are deja datorită unor experienţe trăite. Se învață cu 
ceea ce se știe deja (cu aceleași proceduri sau instrumente culturale 
achiziționate cândva de individ). 

Numeroase demersuri de instruire prin această formă încearcă 
să transpună în formula „la distanță” schema raportului pedagogic 
profesor-educat, ca actualitate, prin ingenioase artificii tehnice 
(imediatitatea feedbackului, iluzia prezenței dascălului sau a alterităţii, 
sancţionarea pozitivă a realizării etc.). Formal, relaţiile în cazul 
educaţiei la distanță se consumă pe următoarele aliniamente (vezi 
France, Anthony, 1993, pp. 30 - 31): 

— Nivelul instituțional, prin intermediul factorilor 
administrativi (secretariat, contabilitate, comisia de concurs, comisia 
de evaluare etc.); 

— Nivelul instrumentelor didactice (prin dispunerea de 
suporturi de curs în formule diferite: scris, casete, dischete, transmisii 
prin televiziune, internet etc.); 

— Nivelul corpului profesoral (ghidare, consiliere, evaluare prin 
scrisori, telefon, e-mail. transmisii în direct etc); 

— Nivelul educatului şi contextul propriu (familial, social, 
profesional, economic, geografic etc.). 

Raportul uman este mediat de tehnologia ce ecranează în bună 
măsură transferurile elementelor suprasegmentale ale cunoaşterii 
(atitudini, sentimente, stări de spirit). Un proces educativ complet 
presupune mult mai mult decât un transfer de informații. Prin educație 
înveți să simți, să speri să exişti, să rezişti. Dimensiunea 
subiectiv-relațională consoane pivotul oricărei formări pe care nicio 
tehnică nu o poate prelua įntc „ra! 

Autonomia reprezintă o capacit în irtuală a oricărei persoane ce 
se poate actualiza diferențiat în funcție de circumstanțe. Ce! mai 
adesea, aceasta se manifestă în actele decizionale în cazul educației ia 
distanță, autonomia se referă la alegerea mai multor aspecte ale 
formării (ioc. timp. ritm conținut, complexitate etc.) şi întocmirea unui 
plan de muncă subsecvent alegerii făcute. Autonomia depinde ție 
capacitatea de mobilizare a individului, de putinţa de a actualiza 
competențe dobândite, de posibilitatea de autorevelare și semnificare 
a istoriei personale, de performativitatea instrumentelor culturale 


achiziționate. Autonomia este autoprodusă, autoconstruită și atent 
supravegheată. Eşti autonom în funcție de câtă libertate îți îngădui şi 
câtă competenţă posezi. 

Autonomia se învaţă. Ea este construită prin coexistență și 
interdependenţă. 

Rezultă în urma unui dublu proces: cel al muncii intelectuale de 
autonomizare şi cel de socializare. (Jezegou, 1998, p. 79) 

Autonomia nu este numai o stare individuală, decantată izolat, 
ci şi o rezultantă a convieţuirii cu alţii, indusă sau îngăduită de 
societate... 

Mult dorita autonomie educaţională nu este una naturală, 
asumată și consimțţită în chip firesc, ci una artificială, impusă de cadrul 
tehnologic ce exercită asupra educatului limitele inerente de relaţie. 
Nu înveţi de unul singur pentru că aşa vrei, ci pentru că eşti nevoit s-o 
faci astfel fără prezenţa profesorului și a colegilor. Alegi în măsura în 
care instrumentele, banii sau timpul îţi permit. 

Este vorba despre o libertate controlată, captivă, puternic 
supusă unui câmp de constrângeri organizaționale şi pedagogice ale 
dispozitivelor. (Jezegou, 1998, p. 162) 

Distanţa față de centrul de ofertă educaţională îţi dictează să 
„alegi” o atare formă de instruire. 

Informarea nu se poate ivi decât într-un cadru de competenţe 
formate. A fi relativ autonom din punct de vedere educativ presupune 
o structură de aptitudini și abilități deja formate, consolidate. Când 
discutăm despre autonomia educatului, se nasc întrebări de tipul (vezi 
Bellier, 2001, p. 37): Educatul va ști să-şi organizeze învățarea? Va 
resimţi nevoia de a fi ghidat? Va exploata sursele puse la dispoziție? Nu 
va resimţi nevoia de a fi motivat din exterior? Nu va avea mereu 
nevoie de întăriri? îşi va da seama de propriul progres? Va fi capabil să 
treacă obstacole și va merge mai departe? Educaţia la distanță se 
instituie pe un mare truc: ea creează iluzia de libertate, de acces pe 
baza consimțământului și a liberei alegeri a individului, și nu pe 
obligarea acestuia de a urma o cale sau alta. Publicul-ţintă al educaţiei 
la distanţă nu este unul captiv, ca în ea/.ul educaţiei școlare; el trebuie 
ademenit, trebuie să i se inculce ulcea că „face ce vrea”, că învaţă 
„singur”. Procedeele pedagogice se vor structura pe liniamentele 
acestei iluzii, greu de întreținut chiar și de către cei mai iscusiţi 
psihopedagogi și didacticieni! 


6.3. Atuurile educaţiei la distanţă: 

Extensiunea nevoilor de formare pe măsura educațţilor este o 
realitate a timpurilor noastre. Fiecare doreşte să se împlinească prin 
educaţie în orice moment și în orice direcție. Educaţia la distanţă, prin 
implicarea experţilor şi specialiștilor, constituie un răspuns operativ la 
schimbările necontenite din variile domenii ale cunoașterii. Aceasta 
oferă cadrul unei formări a unui număr mare de persoane, la costuri 
destul de mici. 

Formarea la distanţă îşi propune să rezolve mari sfidări: aspiră 
la o formare de masă, rămânând totuşi o formare suplă și economică, 
prin raţionalizarea financiară şi pedagogică a acestor dispozitive. 
(Jezegou, 1998, p. 14) 

Trebuie găsit și păstrat un raport optim între cantitatea și 
calitatea formării, ştiut fiind faptul că, la un moment dat, extensiunea 
acestei forme de educare presupune limite şi acționează negativ 
asupra adevăratelor mize instructiv-educative. 

Învățământul deschis la distanţă este o formulă de instruire prin 
care cursantul nu se află sub supravegherea permanentă și imediată a 
unui profesor, însă care beneficiază totuşi de acțiunile de planificare, 
orientare, îndrumare şi control din partea unui corp de specialiști ai 
unei instituţii de învățământ. Noua formulă de realizare a educaţiei are 
următoarele caracteristici: 

— Accesul nelimitat al cursanților, pe baza unor opţiuni 
explicite, la un set de informaţii livrate într-o formulă inedită și 
incitantă; 

— Flexibilitatea programelor de învățare, în sensul că orice 
cursant poate învăța dacă vrea, când poate, unde poate și în ritmul 
propriu de muncă intelectuală; 

— Posibilitatea derulării unei instruiri mediate, fără întâlnirea 
„fizică” a protagoniștilor principali (profesori, tutori, cursanţi), 
medierea fiind realizată fie pe bază de suport scris (unități de curs sau 
cursul întreg), fie prin apelul la tehnicile electronice și informatice 
(telefonia, televiziunea, internetul etc.); 

— Flexibilitatea și relativizarea grupului de învăţare, datorate 
interacțiunilor continue sincrone sau asincrone dintre educatori și 
educați, prin restructurarea permanentă (în funcție de afinități, 
interese, posibilităţi etc.) a grupului educaţional de referinţă; 

— Realizarea unei interactivități imediate sau amânate, în 


funcție de calitățile medierii (în cazul teleconferinței, interactivitatea 
este imediată, pe când în cazul textului scris, aceasta este amânată). 

Conţinutul instructiv care este livrat trebuie să fie astfel 
conceput încât să substituie unele carențe ale comunicării indirecte. 
Forma de redactare a cursului va privilegia interogativitatea, 
reflexivitatea,  interactivitatea, dimensiuni esențiale pentru 
învățământul deschis la distanță. 

Cursanții trebuie să (-şi) răspundă la întrebările intercalate în 
cursuri sau programe de învățare, să mediteze la temele de reflecţie, să 
rezolve diferite probleme, să completeze și să trimită fişe de evaluare - 
situate în anumite locuri ale cursului sau la sfârşitul acestuia -, să 
interpeleze pe tutore cu întrebări sau observații cu privire la temele 
învăţate. 

Gândită ca o formulă de livrare operativă a formării, educaţia la 
distanţă se justifică prin: 

— Dinamica iară precedent a nevoilor cunoașterii; 

— Necesitatea actualizării de noi competențe în practica 
profesională; 

— Nevoia intrării imediate în contact cu cele mai noi date ale 
cunoaşterii; 

— Costurile (de timp, de bani, de resurse etc.) ale re-formării 
sunt relativ mici, comparativ cu alte forme „consacrate” de realizare a 
educației. 

Actul educativ încetează a mai fi un proces omogen, continuu, 
disciplinat și structurat. Educaţia se fragmentează într-o multitudine 
de unități de timp şi de loc. Înveţi secvenţat, cât vrei şi când ai chef. 
Unităţile de curs, cu caracter autoformativ, pot fi „atacate” prin mai 
multe locuri (prin informaţii detaliate, prin sinteze, prin temele de 
rezolvat), dar şi în mai multe locuri (acasă, în centrele de resurse, în 
biblioteci, în parc, în tren etc.), în funcție de performativitatea 
tehnologiei pe care o posezi. Actul educativ, ca procesualitate, suportă 
o intervenție minimală a formatorului, iar aceasta este destul de 
evanescentă. În principiu, poţi intra în relaţie cu formatorul sau cu alți 
coechipieri ai activităţii de învățare. Trebuie să te rezumi însă la 
transmiterea acelor cunoștințe, stări și valorizări pe care ţi le îngăduie 
mediul tehnologic. 

6.4. Perspective şi interogațţii posibile: 

Miza învățământului la distanță o constituie trecerea de la o 


educaţie centrată pe conţinut la o strategie de construire a cunoașterii 
chiar de către educat. Pentru aceasta, conținuturile şi formele de 
livrare a informaţiilor trebuie să răspundă principiului individualizării 
şi diferenţierii. Individualizarea educaţiei la distanță se prezintă sub 
dublu aspect: 1. un aspect instituțional, căci este prescrisă şi impusă 
prin cadrul organizatoric şi de proceduri didactice specifice, şi 2. un 
aspect individual, prin modul în care individul poate dispune de un 
spațiu de libertate deja existent, se acordează într-un anumit fel la 
instituţia creată, se relaționează într-un anumit mod la instrumentarul 
didactic pus la dispoziție. Poate că dincolo de diferenţierile legate de 
conținut ar trebui să se vizeze diferenţierile metodice, de construire a 
unor medieri didactice „pe măsură”, a unui evantai relațional destul de 
larg şi permisiv față de experiențele multiple ale publicului vizat. 
Medierea tehnologică trebuie să fie plurală şi bine contextualizată 
(economic, cultural) la societate și la indivizi. 

Educaţia deschisă la distanță constituie mai mult o instanță ce 
asigură informarea, decât formarea. De aici şi limitele acestui cadru 
organizatoric în dobândirea unor conduite, abilități practice, 
deprinderi spirituale (în domeniul abilităţilor psihomotorii, al practicii 
pedagogice, al practicii de specialitate etc.). 

Elementele ce ţin de specificitatea educaţiei la distanţă se pot 
împleti cu modurile clasice de educaţie, devenind complemente 
procedurale ce sporesc eficiența formării. De pildă, profesorii își pot 
crea pagini Web, nemaiavând sau nemaipredând cursuri în mod clasic. 
Educaţii sunt consiliaţi, orientaţi către diferite adrese (ramificaţiile 
tematice sunt numeroase, elevii sau studenții fiind invitaţi să 
„navigheze” în diferite arealuri, la anumite competenţe în materie) sau 
sunt evaluați prin e-mail. Prin aceasta, şcoala sau universitatea devin 
un mediu de învățare, un prilej de contactare a competenţelor, un for 
privilegiat de împărtăşire a experienţelor. 

Conținuturile educative pe care se bazează educația deschisă la 
distanță sunt o operă colectivă. De aici și dificultatea de a stabili 
responsabilităţi, în cazul unui curs deficitar, este greu să stabilești 
vinovațţii: aceştia sunt conceptorii înșiși, tehnicienii prelucrării 
informaţionale sau administratorii reţelelor de realizare a educaţiei? 

Paradigma educației la distanță atrage după sine și un fenomen 
de standardizare a informaţiei, de impunere a unor surse și metode 
unice de captare a cunoașterii. Procesul educaţiei la distanță 


reprezintă un angrenaj destul de complicat, ce poate ajunge la un înalt 
grad de birocratizare, de „mecanizare” funcțională. 

Nu trebuie uitat că această modalitate de realizare a educaţiei 
presupune tehnologii noi, o infrastructură specială, cu costuri destul 
de ridicate. 

Efectele educogene ale grupului dispar sau se repliază. Chiar 
dacă se realizează periodic tutoriale sau echipe virtuale de învăţare 
(prin chaturi, forumuri etc.), acestea nu vor conserva aceleaşi structuri 
de dependențe și modelări reciproce între educați sau între aceștia şi 
profesori. 

Sistemul educaţional deschis și la distanță presupune o 
schimbare de mentalitate didactică, o depășire a locurilor comune şi o 
permisivitate la nou, ceea ce nu este la îndemâna oricui. 

Întrucât condiţiile de evaluare se schimbă (evaluatul nu mai 
este întotdeauna supravegheat de cineva), probele clasice, bazate pe 
reproducerea unor bagaje cognitive, devin caduce. Se vor institui noi 
instrumente de examinare, eu obiective şi funcții noi, centrate pe 
corelarea, sintetizarea, semnificarea şi operarea conţinuturilor 
vehiculate. Sistemul evaluativ vine și cu o limitare. Se vor viza mai ales 
rezultatele parcursului, și nu parcursul ca atare, ce va fi mai puţin 
corectat, direcțional. și validat în mod operativ. 

Caracterul oarecum impersonal al instruirii venerează o relativă 
dezumanizare a formării, o demotivare circumstanţială şi un abandon 
şcolar mai înalt decât cel manifestat în instituţiile tradiționale. 

Paieta metodică utilizată în învățământul la distanţă este relativ 
restrânsă, neputându-se edita o serie de metode formative precum 
jocul de rol, studiul de caz complex, punerea în situaţie etc. Educatorul 
„dispare” ca persoană în spatele suporturilor tehnice și al logisticii 
sofisticate. 

Trebuie instituit un raport optim între cantitatea și calitatea 
educațională. Exista societăţi în care anumite aspecte ale pregătirii - 
cum ar fi cele de nivel universitar - sunt deficitare (realități exprimate 
prin numărul de studenți la mia de locuitori). A supradimensiona din 
acest motiv, prin politici educaționale voluntariste, rețelele de educație 
la distanţă (uneori și din dorinţa de a depăși unele carenţe de imagine 
sau din rațiuni strict bugetare) constituie o strategie ce trebuie pusă la 
un moment dat sub semnul întrebării. 

Acest tip de învățământ constituie o formă compensatorie de 


educare, cu virtuți deosebite pentru cei care au parcurs deja un 
program instituțional de pregătire şi se găsesc în situaţia de 
perfecționare, de reorientare şi de schimbare profesională, de 
satisfacere a unor nevoi spirituale individuale, în condiţiile actuale, 
când formarea continuă a devenit o obligaţie, educaţia la distanţă este 
şi o cale de deșcolarizare a educaţiei adulţilor. Credem că instrucţia şi 
educaţia de bază, din primii ani de formare, vor rămâne în continuare 
apanajul formelor tradiționale de livrare a educaţiei, ce trebuie și ele 
să fie serios regândite. Inclusiv în perspectiva pregătirii acestora, în 
timp, pentru virtualizare! 

Concluzii: 

Am încercat în paginile acestei lucrări să evidențiem câteva 
reconfigurări ale educaţiei în consens cu perspectiva virtualizării, 
într-o eră marcată de universalizarea valorilor, de globalizare şi de 
expansiunea noilor mijloace de informare și comunicare. E bine să 
ştim ce se întâmplă, dar e și mai bine să intuim ce am putea face în 
continuare. Important este nu atât să facem o radiografiere exactă a 
unei stări de fapt, cât să identificăm câteva soluții pentru rezolvarea 
problemelor. În încheiere, ne permitem să sugerăm succint câteva 
piste de acțiune viitoare. 

1. În primul rând, ar fi timpul să regândim conceptul de 
educaţie, care nu se mai poate defini doar pe o linie clasică (educo, 
educere este înţeles ca „a duce”, „a conduce” pe alţii). În accepțiunea 
ştiută, educația presupune o acțiune ce predetermină pe cineva să 
meargă pe o cale ştiută, să zicem una „regală”, cunoscută, recunoscută 
şi validată ca fiind demnă de urmat. A educa, în condiţiile modernităţii 
electronice, nu mai înseamnă numai asta: procesul presupune să-i 
determinăm pe formați să parcurgă, să-şi caute și să probeze singuri 
„calea” lor, să se relaționeze activ și creativ la informațiile ce-i 
asaltează, să vină cu contribuţia lor la dobândirea bagajului dinamic al 
cunoaşterii. Cea mai bună cale este cea pe care ţi-o găsești sau ţi-o 
creezi la un moment dat şi de unul singur! 

2. În al doilea rând, atragem atenţia că şi ţintele sau scopurile 
educaţiei pot fi rediscutate în condiţiile actuale. Mai întâi, ele rămân 
anacronice în raport cu realitățile în care educaţii vor activa. În mod 
paradoxal, în loc să-i „tragă” pe educați înainte (adică educându-i 
pentru lumea de mâine), ţintele sunt fixate pentru timpul prezent, 
ținându-i pe educați într-o „băltire” temporală sau, şi mai rău, 


trăgându-i înapoi. Adevăratele scopuri ale educaţiei nu sunt ale 
prezentului, ci ale viitorului. Să ne-nţelegem: ale viitorului educaţilor, 
şi nu al educatorilor (acesta fiind mai apropiat de actual). Apoi, aceste 
ținte sunt fixate cu obstinaţie şi cu multă emfază de alții (de profesori, 
de părinţi, de societate, şi mai puţin de cei în cauză!). Câte dintre 
obiectivele educaţiei sunt agreate cu adevărat de către elevi/studenţi 
sau negociate cu aceştia? Spaţiul virtual pare să elimine această 
deficiență, lăsându-i pe educați să adulmece scopurile și pe cont 
propriu... spre necazul unora dintre noi. 

3. Conținuturile învăţării se cer a fi mai elastice, mai mobile și 
poate chiar mai indeterminate. Se va renunța progresiv la conţinuturi 
prestabilite, formalizate, definitivate ideatic. Acestea pot fi preluate şi 
aduse în sala de clasă din universul mediat (cyberspaţiul), pot fi create 
circumstanţial de către profesor, de multe ori prin chestionarea 
elevilor sau în colaborare cu aceştia. Suporturile curriculare stabile și 
inerte (numite manuale) nu vor mai exista mult timp să nu ne speriem. 
Profesorul de mâine va trebui să-şi determine conținuturile învăţării în 
mod autonom şi responsabil, consultând, pe baza unui syllabus sau a 
unei programe, imensul şuvoi al cunoașterii vehiculate în spaţiu! 
infinit al câmpului digital. Un bun profesor, indiferent de treptele de 
învățământ în care lucrează, trebuie să deceleze singur și operativ ceea 
ce are de predat unei clase de elevi, într-o situaţie educaţională dată. 

4. Ar fi indicat să ne reformăm metodologia didactică în consens 
cu noile achiziții ale psihologici cognitive, ce vizează mecanismele și 
operaţiile de procesare a informaţiilor. Noi, profesorii, încă nu 
stăpânim acele procedee şi metode dt formare ia elevi a unor 
competenţe de vizare n cunoașterii. Pedagogia noastră de zi cu zi o 
desfășuiam pentru a transmite informaţii, şi mai puţin pentru a le 
genera gestiona, amplifica şi semnifica pe acestea de către elevi 
şi-ehiat de noi înşine. Lucrăm cu o pedagogie depășită, calibrată într-o 
eră când valorile, cunoştinţele şi conduitele erau gândite ca ceva 
exterior indivizilor și care trebuiau cucerite, achiziționate, eventual 
concrei i/ale în niciun caz acestea nu erau încorporate într-o manieră 
personală, procesuală, generativă. 

5. Din punct de vedere al formelor de congregare a energiilor 
sau inteligențelor, suntem tributari în continuare formulelor simple, 
izolaționiste şi mecanice de implicare individuală, și nu celor prin 
colaborare, comuniune cognitivă şi  convivialitate organică. 


Predeterminăm cu rigurozitate grupurile de învățare, le animăm cum 
scrie la carte (dinamica grupurilor!), dar nu lăsăm educațţilor șansa de 
a se grupa ei înşişi, de a stabili relaţii bazate pe afinități în privința 
colegilor sau a profesorilor doriți de ei. Aportul educogen al 
„confreriilor” elevilor (discutabile, de multe ori, din punct de vedere al 
intenționalității valorice) este totalmente neglijat, cu toate tribulațiile 
noastre pe seama importanţei educaţiei informale... Ce se întâmplă 
acum? Elevii dezvoltă parteneriate de învăţare și cu alți semeni, din 
alte cercuri decât propria şcoală sau universul proxim, pe bază de 
predilecții personale față de anumite valori. 

6. Spaţialitatea şi obiectualitatea situaţiei de învăţare sunt și ele 
puse în chestiune. Nu mai e obligatorie întâlnirea fizică dintre 
protagoniștii educației, iar mijloacele didactice au devenit mult mai 
evanescente, dar mai complexe, generând mai multă înţelegere. 
Întâlnirile didactice se pot realiza la nivelul unor spaţii nelocalizabile, 
după cum unele lucrări de laborator se pot realiza în „locuri” virtuale, 
bine garnisite cu tot instrumentarul de specialitate și asistate de cei 
mai buni specialişti în domeniu. Vom putea desluși teoria relativității 
chiar sub „îndrumarea” binecunoscutului fizician, eventual în 
„prezenţa” celor care l-au continuat's. În I au contestat. Conceptul de 
mijloc de învățământ trebuie reformulat în concordanţă cu „obiectele” 
virtuale, deosebit de operaţionale, dar mai puţin materiale. 

Strategiile didactice se vor lărgi sub aspect semantic, dar și ca 
arie a pl (-ocupărilor. Gestionarea unei situaţii de învățare va 
presupune deseori's. l ieşi din spaţiul îngust al preocupărilor didactice, 
să colaborezi și cu alții, să faci o bună echipă, inclusiv cu cei care sunt 
în exercițiul întinării. Educaţia nu depinde doar de eficiența metodei, 
eventual de centrarea învăţării spre cel mai relevant element al 
cunoaşterii; ea ((instituie şi o problemă de parteneriat deschis, de 
management al cunoașterii, de bună orientare în formațiunile 
savoir-ului şi de inteligentă chivernisire a ceea ce reuşim să accesăm. 

8. Nu mai puțin important este aspectul acreditării și certificării 
situaţiilor virtuale de formare, ce deschide și el un capitol important 
de acțiune pentru viitor. Două aspecte trebuie vizate aici: 1. evaluarea 
şi acreditarea liniilor de formare existente se vor face după criterii şi 
standarde de calitate recunoscute cel puţin pe plan european, pentru a 
se asigura recunoașterea şi echivalarea parcursurilor de formare 
într-un anumit areal geografic, şi 2. se cer a fi identificate și alte situaţii 


de formare sau autoformare digitală, la nivelul elevilor, care să fie 
recunoscute formal şi sancţionate pozitiv în perimetrul şcolar. În acest 
caz, şcoala se poate constitui în instanță de control și evaluare a ceea 
ce se realizează în afara ei, la nivelul unor instituţii conexe, care nu au 
ca prioritate scopurile formative (organizații nonguvernamentale, 
asociații profesionale, cluburi, societăți economice etc.). Școala devine 
astfel elementul cel mai important în „cetatea educativă”; de fapt, un 
pol al unificării unor parcursuri formative secvențiale, realizate 
dispersat, ocazional, intermitent. 

9. Să nu uităm și de maniera de formare a profesorilor: pe lângă 
faptul că, în prezent, pe băncile facultăţii, aceștia nu află mare lucru 
despre noile maniere virtuale de insinuare a formării, ei mai sunt şi 
supuși exerciţiilor energofage curente de practică pedagogică de tipul 
celui din secolul al 

XIX-lea, de proiectare a unor activități desuete sau defazate, ce 
vor fi respinse de realităţile școlare atunci când va veni vremea ca 
profesorii să predea efectiv. 

10. Un palier ce trebuie sensibilizat este cel de nivel 
macrosistemic, de proiectare la nivel naţional a unor politici 
educaţionale şi acțiuni concrete de dezvoltare a educaţiei pe linia 
virtualizării acesteia. Fără a face rabat calității și menţinând un 
echilibru judicios între clasic și modern în învățare, este de aşteptat ca 
gesticulaţiile forurilor de decizie să fie mai energice şi mai în 
cunoştinţă de cauză în acest sens. Nu de alta, însă realităţile o vor lua 
atât de rapid înainte, încât vor impune o virtualizare... chiar a 
factorilor de decizie din cadrul ministerului nostru de resort. 

Ne oprim aici cu sugestiile, pentru că nu știm exact ce ne va 
aduce ziua de mâine în materie de tehnologii digitale de învăţare. 
Intuim doar că prefacerile vor fi atât de mari, încât ceea ce am 
prezentat în această carte va deveni imperios amendabil în câțiva ani. 
Și, de aceea, în mod normal, trebuie să revenim! 


